
CUV ÂNT ÎNAINTE 

Paginile acestui volum se străduiesc să înfăţişeze poezia tragică ateniană într-o dublă perspectivă, a 

INTRODUCERE 


Ocupându-ne de tragedia attică a veacului al cincilea va trebui să avem în primul rând în vedere perioada a cărei 
oglindă filosofică este şi care marchează un loc de seamă în istoria dezvoltării ideilor în Antichitate. Acest 
răstimp se întinde de la sfârşitul Războaielor persane până la intrarea lui Lysandru în Pireu la 22 aprilie 404, ca 
urmare a totalei dependențe a Atenei de liga în fruntea căreia se afla Sparta la terminarea Războiului 
peloponesiac. 

S-a spus de atâtea ori, şi nu cu totul lipsit de oarecare temei, că frământările provocate de Războaiele medice în 
bazinul egeean şi în Grecia continentală au avut de fapt o însemnătate limitată în peisajul istoriei universale şi că, 
datorită câtorva scriitori de talent ai grecilor, aceste evenimente au ajuns posterităţii într-o formă exagerată faţă 
de importanţa lor reală. Această opinie este numai într-un fel de reţinut, şi anume în sensul în care întreaga 
istorie a Greciei, a unei regiuni geograficeste restrânse şi sărace ca bogăţie a solului şi a subsolului, a rázbátut 
prin secole şi a rămas in memoria altor popoare ale Antichității gratie luptelor nesfârşite pe care comunităţile de 
aceeaşi factură etnică le purtau între ele, situate fiind într-o zonă în care se încrucişau marile căi comerciale şi de 
interese a trei continente. Fără îndoială cá pentru istoria Persiei expedițiile pe care Darius şi Xerxes le-au făcut 
împotriva Eladei au însemnat nişte nereuşite intervenţii la extremitatea occidentală a imperiului, mai puţin chiar 
decât tulburările pe care Egiptul, ţară întinsă şi bogată, le putea provoca tronului şi visteriei Marelui Rege. Pentru 
civilizaţia greacă şi pentru civilizaţia europeană, al cărei act de naştere este, repercutată în perspectiva secolelor, 
înfrângerea Persiei apare necesară, ba chiar inevitabilă. Căci dacă stăpânirea Ahemenizilor a strâns sub puterea ei 
popoarele domesticite de milenii ale Asiei şi Africii, trecándu-le de sub biciul despotilor autohtoni sub cel al 
unui unic suveran, ea nu putea însă cuprinde sub umbra-i uniformizantă pe cei pe care nici limba, nici credinţele, 
nici obiceiurile comune nu i-au făcut să accepte conducerea nici unuia dintre ei. De bună seamă că Darius a 
văzut clar aceasta când, reafirmându-şi puterea până la capătul firesc al pământului 

Asiei dinspre mare. ocupat de cetăţile grecilor ionieni, le dădu acestora libertatea să se organizeze singuri, 
recunoscându-i ca o altă lume adusă de valurile mării pe pământul unde domneau de veci legile Asiei. 
Incursiunile pe care el şi urmaşul său le-au făcut în Grecia vor fi fost în mentalitatea persană expediţii de 
pedepsire vizând două cetăți, Atena şi Sparta, pentru ajutorul pe care cea dintâi îl dădu revoltei ionienilor. 
Ridicarea Persiei distruge legăturile tradiționale pe care Grecia le avea cu Orientul filoelen, cu Libya şi cu 
Egiptul, iar pe măsură ce aceste state cad în stăpânirea noului popor puternic, se profileazá mai net iminenta 
conflictului. într-o viziune generală, este mai degrabă o luare de contact realizată prin arme. deoarece stăpânul de 
recentă dată al Asiei se găsea cu arma în mână şi înțelegea să-şi cunoască vecinii prin intermediul ei. Dovadă 
faptul că niciodată după Salamina, Marelui Rege nu i-a mai trecut prin cap să ocupe Grecia, deşi prezenţa sa 
financiară şi diplomatică în treburile greceşti este continuă, iar prilejuri să-şi pună în practică un astfel de plan ar 
fi avut destule. Poate că Cyrus nu s-ar fi hotărât după ocuparea Libyei, pe la mijlocul veacului al şaselea î.Hr., să 
ocupe şi cetăţile greceşti de pe coasta Asiei Mici, dacă nu ar fi izbucnit în fostul stat al lui Cresus o revoltă 
instigată de Pactyas. Ionienii erau o masă nesigură care oricând putea balansa în favoarea vreunei provincii 
răsculate astfel că Cyrus se hotări să-i aducă la ascultare deschizând în acelaşi timp ferestrele Asiei către Marea 
Egee. Revolta care cuprinse Ionia după mai bine de patra decenii de suzeranitate persană porni din cetatea cea 
mai de seamă a lumii greceşti orientale, Miletul. Sub aspectul unei aventuri în care erau tesute în bună parte 
interese personale, strigătul de alarmă dat de Histiaios şi Aristagoras era în realitate rezultatul unei îndelungi 
stăpâniri a răbdării pe care întreprinzătorul spirit grecesc, constructiv şi practic, era obligat să şi-o educe în ritmul 
despotic de lent al vieţii într-o monarhie orientală. Ameninţate de puhoiul armatelor persane, de dezbinarea 
caracteristică vieţii politice elene, oraşele greceşti, în frunte cu Miletul, cer ajutor Atenei şi Spartei, ele însele 
slăbite de adversitáti în propriile lor relaţii exterioare. Atena, generoasă, pune la dispoziţie douăzeci de trireme, 
la care Eritreia adaugă încă cinci, la aceasta reducându-se ajutorul pe care răsculații îl aşteptau înfriguraţi. 
Miletul este asediat, dar răsculații, pentru a crea o diversiune, asediază şi incendiazá, cu aju- 

torul hoplitilor atenieni, Sardesul. Aici, se pare, în cenuşa templului Cybelei de la Sardes, vestit în toată Asia 
Mică. cloceste motivul incendierii Atenei şi a Acropolei. Revolta Ioniei este înfrântă, iar oraşul care indráznise 
cel dintâi să ridice capul şi să se aşeze în fruntea răsculaților este ras in 494 de pe fata pământului. Distrugerea 
Miletului înseamnă o rană adîncă în conştiinţa greacă, curios mecanism care funcţionează mai mult retrospectiv, 
înregistrând faptele consumate în activul celor viitoare. Lacrimile pe care tragedia lui Frinicos le stoarse 
publicului atenian spălară ca un torent preponderența oligarhiei în conducerea treburilor cetăţii, aducând la 
putere pe partizanii lui Clistene. îngrijorarea lor creşte cu atât mai mult cu cât armatele de pedepsire persane 
înaintează prin Tracia şi Macedonia, dublate fiind de o flotă. într-o noapte, o semintie a Peninsulei atacă pe persi 
care erau nepregátiti, ucide un mare număr dintre ei şi răneşte pe şeful expediției, Mardonius. în acelaşi timp, 
flota care încerca să depăşească Muntele Atos este surprinsă de o furtună cumplită şi scufundată. Imperiul nu 
suferă şi nici nu se impresionează de cei peste douăzeci de mii de oameni pieriti în valuri. Preparativele încep din 
nou, cu mai multă ardoare. Norii sunt şi mai întunecaţi, armata persană purtând dorinţa sporită de răzbunare, 
înnoită de recentul dezastru şi de incitările îndelungate ale lui Hippias pisis-tratidul, întors cu gânduri de răfuială 
pentru cetatea care-l alungase. Salvarea cetăţii este Miltiade, omul zilei, ales strateg cu sprijinul Partidului 
democrat. Fostul tiran din Chersonesos, care după căderea Miletului se refugiază la Atena aducându-i în dar 
stăpânirea insulelor Lemnos şi Imbros, este o inteligenţă practică remarcabilă, un spirit organizator şi prompt în a 
lua hotărâri pe măsura situaţiilor create. Cereri de întărire sunt trimise la Sparta, care însă întârzie a le da, din 
motive religioase, înainte de a fi lună plină. Forţa persană ancorează în acea toamnă a anului 490 în faţa plajei 
câmpiei Marathonului, organizându-şi un cap de pod şi aşteptând semnele trădării ce avea să deschidă porţile 
Atenei invadatorilor pe când armata greacă se afla pe câmpul de luptă. în timp ce reîmbarcarea trupelor persane 
atinsese un stadiu avansat, restul trupelor rămase pe plajă pornesc la atac pentru a încerca o înfrângere totală. 
Peste 6 000 de perşi rămân pe câmpul de luptă, în timp ce de partea grecilor pierderile sunt minime. Datis şi 
Artafrenes ocolesc cu flota capul Sunion şi acostează la Faleron. 

Aflându-se încă pe mare, de pe înălțimile Pentelicului străluceşte un scut, semn că trădătorii din cetate erau 
pregătiți să deschidă perşilor porţile. Strategii greci însă, printr-un marş forţat, ajung în cîmpia attică la puţină 
vreme după ce corăbiile persane atinseseră țărmul. Perspectiva unui nou contact cu infanteria greacă li se páru de 
temut perşilor care renunţară la ocuparea Atenei şi-şi îndreptară prorele spre coastele Asiei Mici. Marathonul a 
fost incontestabil o mare victorie, fără să fi fost însă o mare bătălie. EI a însemnat pentru greci o aventuroasă 
luare de contact cu inamicul, iar pentru perşi, convinşi de reala lor superioritate materială, un nou eşec, infinit 
mai puţin important decât dezastrul naval din 492 de sub stâncile Muntelui Atos. Perioada de zece ani care 
urmează înseamnă pentru amândouă părţile beligerante un răgaz acordat pregătirii minuţioase şi intense. 
Miltiade, aventurierul ireductibil, corsarul sigur pe loviturile sale, reuşeşte să smulgă Adunării 70 de corăbii 
pentru o expediţie iluzorie împotriva Părosului. întors cu mâinile goale la Faleron, grav rănit în asediul nereuşit, 
eroul de la Marathon moare înainte de a se executa amenda hotărâtă prin procesul ce i se deschisese. Xerxes, fiul 
şi urmaşul la tron al lui Darius, înţelege să dubleze campania militară de o vastă ofensivă politică ce avea să 
strângă ca într-un cleşte pe principalii săi adversari, Atena şi Sparta. De aceea primul gând i se îndreaptă acum 
câtre atátarea duşmanului ereditar al lumii greceşti occidentale, Cartagina. Preparativele strategice sunt şi ele pe 
măsura telului regal. Fenicienilor şi egiptenilor li se dădu în grijă construirea unui pod peste Helespont, între 
Abydos şi promontoriul situat între Sestos şi Madytos; o furtună distrugându-l, samianul Harpalos împreună cu 
armata persană construi un altul în acelaşi loc. Istmul Acte de la Muntele Atos a fost tăiat de un canal larg cât să 
poată trece două trireme, pentru a se evita dezastrul din 492. Planul lui Xerxes se baza pe forţa numerică 
covârşitoare şi pe activitatea diplomatică ce avea să izoleze Grecia occidentală, angrenată în conflictele ei 
cartagineze, şi să o împiedice a face cauză şi rezistenţă comună cu alianţa panhelenă condusă de Atena şi Sparta. 
Pregătirile Atenei în acest răstimp sunt şi ele pe măsura puhoiului ce i se ridică împotrivă. Mai întâi trebuia 
aranjată chestiunea politică. După dispariţia lui Miltiade, personajele de primă mână sunt Xantippos şi Aristide a 
căror luptă reciprocă pentru întâietate sili Adunarea să-i ostracizeze. Legea ostracismului 

fimctioná în această perioadă ca instrumentul cel mai nimerit pentru a pregăti baza politică a victoriei de la 
Salamina. Temistocle, obscur ca naştere faţă de noblețea lui Xantippos şi Aristide, îşi pregăti o platformă politică 
importantă infátisándu-se ca omul zilei. în adevăr, există anumite momente care cer anumiţi oameni; fără a fi un 
politician de combinaţii şi speculaţii, Temistocle avu o idee de geniu pe ' care ştiu să o facă să prizeze în 
Adunare, aceea de a pregăti Atenei o flotă de război capabilă să o transforme dintr-o putere terestră de mâna a 
doua in cea mai mare cetate maritimă a Antichității. Ar-gumentul-cheie în hotărâtoarea schimbare de optică a 
fost nu atât duşmanul persan care ameninţa în viitorul apropiat cetatea, cât lipsa grâului. Cu alte cuvinte, un 
inamic putea juca Atena la sute de kilometri de teritoriul ei prin tăierea aprovizionării cu cereale, fie dinspre 
Marea Neagră, fie prin intermediul Cartaginei, din Egipt. între specialişti au existat şi continuă să fie animate 
discuţiile cu privire la potenţialul maritim al Atenei înainte de Temistocle. Voi rezuma pe scurt aici opiniile 
noastre în convingerea că momentul de răscruce în viaţa economică şi militară a unui stat îşi are importanţa lui în 


înţelegerea puterii şi strălucirii sale ulterioare. Fără îndoială că Atena poseda o însemnată flotă comercială încă 
din veacul al şaselea î.Hr., dovadă amenajarea în acest scop a porturilor de la Faleron şi Prasiae. Un alt indiciu al 
existenţei unei bogate flote comerciale este răspândirea ceramicii ateniene în bazinul pontic, egeean şi medi- 
teranean după încetarea în fata concurenţei attice a atelierelor corin-tiene. Căci este neîndoielnic că transporturile 
care aduceau grânele de pe meleagurile Scitiei Mari şi Mici veneau încărcate cu marfă de schimb, utilă şi ca 
lestaj al pântecoaselor vase. Datorită faptului că acestea erau grele şi că nu puteau naviga decât cu pânze şi 
folosind curenţii, ele trebuiau să aştepte anumite perioade pentru a putea trece prin Bosfor, atunci când vântul şi 
curentul dimpreună se conjugau pentru a le impinge!. Persii, ajungând Ia strâmtori, nu aveau nici un interes să 
sugrume comerţul înfloritor de tranzit al cetăților riverane, atâta timp cât indirect profitau de pe urma lui. 
Schimbarea atitudinii Marelui Rege faţă de comerțul grecesc in Pont şi în special al Atenei s-a produs, cum este 


de la sine înţeles, o dată cu răscoala Ioniei şi mai 
! E. Labare, How the Greeks Sailed in the Black Sea. in A J.A., 1957. p.29siu 


si unu. 

ales atunci când Atena, dând un ajutor mai mult simbolic decât efectiv, îşi atrase aversiunea Imperiului. 

Vasele comerciale trebuiau acum însoţite de o flotilă de război. Aceasta trebuia creată, căci armarea unor nave 
comerciale era diferită de cea a unora de luptă. Triremele aveau o mare mobilitate şi, propulsate cu vâsle, nu 
depindeau de vânt sau curenţi; în plus, construcţia lor se baza pe o schemă suplă, ascuţită, caracterizată prin tonaj 
mic, prin mare viteză şi forță de soc. Deci, reforma lui Temistocle nu trebuie judecată grosso modo ca 
inaugurând marina ateniană. Nicidecum. Este vorba de construirea unei flote productive, de utilarea ei cu oameni 
salariaţi, cu rămaşi-luptători, investiţie suplimentară la umbra căreia trebuia să se desfăşoare activitatea 
productivă navală comercială, armadă destinată luptelor de supremație transferate de pe uscat pe mare. 
Inexpugnabilă, forţa militară şi cetatea sunt acum pe puntile triremelor. Datorită activităţii meşteşugăreşti şi 
negotului, mărfii de calitate produsă de industria attică şi cerută în toate colțurile lumii greceşti sau elenizate, 
Atena este antrenată încă de pe vremea Pisistratizilor în torentul activităţilor de mare putere în drumul cărora 
reforma lui Temistocle apare ca încă o cataractă depăşită. Evident că, aflată la începutul imbogátirii ei bazată pe 
un comerţ de schimb cu marfă proprie şi nu pe unul de tranzit, mult mai bănos, lipsită de cereale, deci aservită 
importării hranei de bază, averea publică a Atenei era mult prea modestă pentru a face faţă unor cheltuieli de 
asemenea anvergură. Hefaistos avu însă grijă de oraşul Atenei. în 483, la minele statului de la Laurion, s-a 
descoperit un al treilea filon argentifer pe lângă cele două mai sărace şi aproape epuizate. Venitul anual asigurat 
de către acesta cetăţii este în jur de 100 de talanti, adică 2 500 kilograme argint, ceea ce înseamnă peste cinci 
sute de mii de drahme. Temistocle propuse să se împrumute 100 din cei mai bogaţi cetăţeni cu suma de un talant, 
ai sarcina de a arma fiecare câte o triremă. Şedinţa furtunoasă a Adunării în care propunerea lui Temistocle ieşi 
triumfătoare salvă oraşul. in 480 Atena avea gata de luptă 147 trireme şi 53 în rezervă. O altă dovadă de 
înţelepciune pe care o dădu Atena în fața vanitátii spartiate este cedarea către aceasta, la congresul de la Corint, a 
întâietăţii în conducerea rezistenţei antipersane. Este un omagiu adus anticipat vitejiei lui Leonida şi celor trei 
sute de hopliti care s-au jertfit în defileul de la Termopile. 

Marele episod al confruntării începe când Xerxes. înconjurând prin trădare pe Leonida şi în cele din urmă forțând 
resistenta aces- 

tuia. ajunge concomitent cu flota angrenatá în lupta nedecisá de la capul Artemision, la înălțimea Atenei, pe care 
o ocupă şi-i dá foc. Temistocle reuşise mai înainte, la adăpostul flotei, să evacueze Attica şi să strámute pe 
cetăţeni la Troizene, în vreme ce tot ceea ce era capabil de luptă se afla pe punte. O singură bază: Salamina. O 
singură conştiinţă: panhelenismul. Atena, în vederea marii încercări îşi rechemase exilatii, pe Xantippos şi pe 
Aristide, aflat acum în fruntea rezistenţei ateniene terestre, a hoplitilor grupaţi la Salamina. Bătălia navală, a 
cărei măreție şi ingeniozitate tactică a făcut admiraţia posterităţii, o găsim relatată în versurile nemuritoare ale 
unui contemporan: Eschil. Glasul trimisului nu mai pridideşte să istorisească în Persii nenorocirile cumplite 
abătute asupra oştirii şi flotei lui Xerxes. Salamina a fost în adevăr o mare bătălie, o grea bătălie, pentru că flota 
persană, neîndoielnic mai mult antrenată acum, după două decenii de activitate în bazinul egeean, era dublată de 
cea feniciană, de corăbiile grecilor ionieni târâţi în uriaşul mecanism militar al Imperiului. Pierderile de ambele 
părţi nu ne sunt cunoscute. Relatarea lui Eschil ne dá o imagine generală în ceea ce priveşte numărul şi valoarea 
căpeteniilor persane dispărute în luptă. Dar victoria de la Salamina nu rezolva soarta campaniei persane în 
Grecia. Armata lui Xerxes ocupa încă continentul, pe care trebuie să debarce acum, ca într-o ţară de recucerit, 
hoplitii atenieni. 

Aristide se găseşte în fruntea armatei de uscat, iar Xantippos la comanda supremă a flotei. Pe lista strategilor din 
479, numele lui Temistocle nu mai figurează. Deşi Atena adoptă politica acestuia de a relua ofensiva pe uscat 
după victoria navală, Adunarea îl tine la distanţă, nemulțumită de insuccesele lui în tratativele cu Sparta. Mar- 
donius încearcă reluarea unor tratative, trimițând în cetatea cu minele fumegânde pe Alexandru al II-lea, regele 


Macedoniei, cel mai de seamă vasal europeal al lui Xerxes. Spartanii, neliniştiţi de aceste oferte, promit ajutor 
imediat, apoi întârzie. în fine, când Mardonius, înfuriat de refuzul indirjit al Atenei de a deschide tratativele, 
ocupă din nou oraşul, obligând populaţia să se retragă la Salamina, incen-diindu-l iarăşi atunci când îi ajunge 
ştirea că şi în această situaţie grecii pregătesc ofensiva, lacedemonienii se hotărăsc să mobilizeze cea mai mare 
armată terestră din cursul istoriei lor. pe care o trimit spre Megara şi Plateea. locul unde se conturează încă de pe 
acum 

desfăşurarea evenimentelor de pe uscat, care vor pune capăt definitiv sperantelor persane de a inrobi Grecia. 
Bătălia de la Plateea este o a doua Salaminá. Mardonius este înfrânt şi obligat să se retragă în grabă spre nord. 
Teba este pedepsită pentru trădarea ei şi colaborarea cu armatele invadatoare. în toamna târzie a lui 479, 
pământul grecesc este curátit de ocupantul persan. Grecia occidentală are în acelaşi timp a face faţă amenințării 
şi invaziei cartagineze. Cooperarea tuturor resurselor ei este meşteşugit condusă de către Gelon, tiranul 
Siracuzei. Bătălia de la Himera, unde-şi pierde viaţa însuşi gene-ralissimul cartaginez Hamilcar (septembrie 
480), este victoria care pentru Graecia Magna pune capăt in mod definitiv amenințării punice. Prada pe care 
Gelon şi învingătorii lui Hamilcar o ridică de pe câmpul de luptă este imensă; ea va contribui la înfrumusețarea 
oraşelor victorioase şi la dedicarea unor tezaure şi mărturii sacre în incinta de la Olimpia. 

Practic, pentru Atena, campania persană nu putea lua sfârşit decât o dată cu deschiderea strâmtorilor pentru 
aprovizionarea cu grâu. De aceea flota, sub comanda lui Xantippos, dă o lovitură grea armatei şi flotei persane în 
bătălia de la Mycale (august 479), iar mai apoi în primăvara lui 478, ocupă Sestosul, deţinând astfel cheile 
strâmtorilor. Această primă posesiune ateniană în Bosfor este baza imperiului maritim care va lua naştere o dată 
cu constituirea Ligii de la Delos. m Organizarea acesteia, pusă sub conducerea şi mai apoi sub sftpânirea de fapt 
a Atenei, corespunde cu o slăbire temporară a ponderii politice şi a potenţialului militar al Spartei. Iniţiativa a 
aparţinut puterilor insulare ca Samos, Chios, Lesbos, care oferiră conducerea escadrelor lor de război lui 
Aristide, al cărui renume şi probitate în treburile politice îi stabiliseră o serioasă reputaţie printre cetăţile elenice. 
Cu încuviințarea Atenei, acesta prelua importanta sarcină care-i fusese delegată. Un prim congres al Ligii se 
întruneşte la Atena în primăvara lui 476. Scopurile iniţiale ale Confederaţiei erau două: un scop de perspectivă, 
acela de a dezrobi şi de a apăra cetăţile greceşti aflate încă sub jugul barbar, organizând o metereză solidă în faţa 
unor eventuale tendinţe ale Imperiului de a mai avansa către Occident; un scop imediat, acela de a se revanşa 
pentru distrugerile provocate de invazia persană, prin expediţii de hărţuire, dublate de prăzi bogate ce aveau să 
compenseze tezaurele jefuite sau cheltuite pentru susţinerea 

apărării greceşti. în vastul context politic creat de organizarea Ligii de la Delos. în care personajul de frunte al 
începuturilor a fost Aristide, îşi ia avânt pe arena politică un om nou, fără legăturile şi prejudecățile unei situaţii 
anterioare, apt şi proaspăt pentru ora imperialismului maritim, Cimon. care după ostracizarea lui Temistocle va 
juca rolul de prim rang in complicata urzeală pe care adevăratele názuinte ale Atenei o tes sub aparenţa 
federalismului, a defensivei şi a intereselor comune tuturor participanţilor, a căror independenţă trebuia să pară 
mai mult decât sfântă. Dar mai întâi de toate, Atena aştepta prilejul însemnat pentru ea, ca hegemon al 
confederației, de a dovedi însăşi eficacitatea acestei înjghebări politico-militare, cu însemnate avantaje financiare 
pentru conducătorul ei, mai ales atunci când, pretextând nesiguranța tezaurului Ligii aşezat la Delos, foarte la 
îndemâna Persiei, ceru şi obtinu transferul lui la Atena (454). Ocazia de a dovedi rostul şi eficienţa militară a 
Ligii o furniza bătălia navală de la Eurymedon (468), când o flotă persană de peste 200 de corăbii fu zdrobită la 
vărsarea acestui fluviu în mare. Astfel, apele Egeei se aflau pentru multă vreme curátite de ameninţarea persană, 
iar insularii nu mai conteneau a aduce laude Atenei şi Ligii a cărei organizare se datorase iniţiativei lor. Atena 
însă, îmbătată de această izbândă, şi, mai ales demosul, mai mult vanitos decât strateg, crezu că se poate 
amesteca de acum înainte fără nici o oprelişte în afacerile Marelui Rege. Profitând de revolta libianului Inaros, 
fiul lui Psammeticos, care ridică Egiptul împotriva Persiei folosindu-se de momentul asasinării lui Xerxes, Atena 
trimise în ajutorul răsculatului o flotă considerabilă şi însemnate contingente de luptători (459). Rezistenţa 
perşilor fiind mică, Atenei îi va fi uşor să-i lichideze şi să obţină o victorie completă. Timpul care a urmat însă 
acestei victorii îi fu defavorabil, căci împotriva ei începu să se injghebeze o coaliţie în fata căreia va trebui să 
lupte aproape treisprezece ani. împotriva Egiptului răsculat, o dată stabilită ordinea la curtea Persiei prin 
instalarea pe tron a lui Artaxerxes, a fost trimisă o însemnată expediţie comandată de Megabyze (456). Grecii 
sunt asediați 18 luni în insula Prosopitis, după care capitulează în fine la Byblos. Treizeci de trireme trimise în 
necunostinfa dezastrului sunt cu toate scufundate. Această înfrângere este replica persană a victoriei de la 
Eurymedon, pierderile grecilor evaluán-du-se la peste treizeci şi cinci de mii de oameni. Ostilitățile cu Imperiul 

sunt teoretic închise prin pacea lui Callias (449/8), la grăbirea căreia a contribuit fără îndoială revolta lui 
Megabyze din Siria, ridicat împotriva suveranului său după ce adusese la ascultare Egiptul. Din punctul de 
vedere al cronologiei istorice, între pacea lui Callias şi începuturile Războiului peloponesiac, într-un răstimp fără 
îndoială mult prea scurt pentru a considera că imensa desfăşurare politică şi culturală a Atenei să-şi aibă doar 
acum originile, prinde contur cea mai nuanţată, mai simfonică şi mai originală prin raport cu toate elementele 
care au stat la baza înjghebării ei, cea mai artistică dintre toate formele de viaţă politică, socială sau spirituală pe 
care le-a produs Antichitatea şi către care gândurile omului modern se îndreaptă, prin braţele pe care Atena 
acelei vremi le-a aruncat viitorimii, cu simpatia, înțelegerea şi bucuria regăsirii unui contemporan. 

Tipul atenianului care caracterizează această complexă epocă de desăvârşiri pe plan individual, indiferent la 
nivelul cărei categorii cetăţeneşti a oraşului-stat, este Pericle, alemeonidul luminat, dotat, pe lângă celelalte 
calităţi deosebite, datorate educaţiei, cu darurile naturale ale blândeţii, reţinerii şi seninătăţii judecății sale. 
Scurtul răstimp de care aminteam poartă numele de epocă pentru că este, printr-o dezvoltare complexă, 
încununarea unei perioade de transformări şi evoluţie, iar Pericle, conducătorul politic al Atenei, este în bună 
măsură şi organizatorul vastei concretizări de roade ce aveau să înflorească de pe vârful Acropolei până în 
locuinţa celui din urmă cetăţean, în această vreme în care figura ilustrului discipol al lui Anaxa-goras dă numele 
său vârstei de aur a cetăţii de marmură. 

însemnătatea deosebită a Atenei în istoria politică a umanităţii este, după expresia lui Gustave Glotz!, privilegiul 
ce l-a avut de a fi pământul marilor experienţe politice. Ea este cea dintâi care organizează conducerea poporului 
de către popor; mai mult încă, conducerea unui imperiu de către popor (clemos). Cetăţeanul şi cetatea, celula şi 
organismul sunt în perpetuă interdependentá, într-un echilibru istabil care a demonstrat, fie şi numai pentru 
scurtă vreme, valabilitatea sa socială ca formă superioară de guvernare a oamenilor celor mai puţin guvernabili 
din Antichitate: grecii. Ca şi în multe alte privinţe, înțelegerea omului modern pentru formele culturale sau 
sociale ale Antichității este limitată de o schimbare totală a opticii asupra 

! Histoire grecque. Paris. 1931. voi. II, p. 143. 

aceloraşi forme, schimbare cu cauze adânc înfipte în transformările istorice. De aceea este greu a ne da seama de 
legătura imediată dintre individ şi stat la greci, dintre abandonarea de recentă dată a legislaţiei gentilice în 
favoarea unei legislații penale de natură statală şi conceptul de libertate individuală în raport cu ideea de stat. 
Fapt este cá în mentalitatea greacă statul nu a încetat nici o clipă să fie apărătorul individului faţă de un alt 
individ, faţă de un cetăţean sau faţă de un străin. Dar acest contract, dacă ar fi să ne exprimăm într-un limbaj 
rousseauist, dintre individ şi stat nu a devenit, pentru că nu a putut deveni, dată fiind natura sa specială, 
echilibrată prin interdependente multiple, niciodată abuziv în detrimentul individului şi în favoarea statului. S-ar 
putea opina că a conduce un imperiu printr-o democraţie este o experienţă mult mai reuşită în istoria Romei, 
experienţă ce mai devreme sau mai târziu sfârşeşte într-o conducere unică, fie de formă individuală, fie de formă 
oligarhică. Dar ceea ce deosebeşte democraţia greacă de democraţia republicii romane este ideea pe care acestea 
şi-o fac despre stat, despre rostul şi mai ales despre înţelesul său. Pentru grec, statul înseamnă asigurarea vieţii 
optime, în pas cu ceea ce pare a fi optim într-un moment anumit pentru el şi pentru concetăţenii săi, în 
convingerea că dacă răul se întinde, individul, chiar dacă nu este direct vizat, este nemijlocit alterat de 
depresiunea ce-l înconjură cu încetul. Astfel statul poate fi oricând schimbat, formele lui caduce pervertite pot şi 
trebuie de îndată înlăturate, instituţiile sale politice fiind astfel alcătuite, încât să îngăduie cetăţenilor modificarea 
imediată a conducerii în cazul când aceasta ar prejudicia interesele lor. Statul este astfel interesul şi cauza 
cetăţenilor, luaţi fiecare ca individ. In rândurile de faţă avem întotdeauna în vedere exclusiv aspectul politic al 
noţiunii de stat. Romei republicane îi este caracteristică idolatrizarea statului, a colectivitátii ca materializare 
distinctă şi individuală a maselor, în sensul în care, în genetica modernă instinctul colectivitátii este reperat la 
nivel celular. Cât este de sensibilă diferenţa între cele două concepţii amintite rezultă din faptul că, în societăţile 
moderne, prima a rodit în conceptul libertăţii, cea de a doua în acel al administraţiei. Vorbind mai sus de 
greutăţile înţelegerii realitátilor politice ale vremii la care ne referim, de către cercetătorul de astăzi, ne gândeam 
şi la o a treia semnificaţie a statului, prezentă mai mult sau mai puţin în toate 

închegările ce poartă acest nume, la ipostaza statului ca propagator şi principal instrument în aplicarea unei 
dogme, indiferent de ce natură ar fi ea, ipostază care, într-un grad mai înaintat sau mai înapoiat de realizare, îşi 
află rezonanţa în sufletul fiecărui locuitor al lumii moderne. Creştinismul este fără îndoială realizatorul cel dintâi 
al statului ca propagator al dogmei, al statului total înlăuntrul căruia nu e posibilă nici viaţa, nici gândirea liberă, 
stat care pentru a-şi dovedi dreptatea raţiunii de a exista, prin unicitatea dogmei care-i stă la bază, nu va tolera 
nici în interiorul, nici în afara sa o altă formă de existenţă aberantă de la normele imuabile care-l constituie. De 
aceea, faţă de tot ce evoluţia gândirii politice omeneşti a înregistrat ulterior, democraţia ateniană a secolului cinci 
î.Hr. ne apare ca o desăvârşire comparabilă Partenonului sau poeziei tragice întru a cărei creionare cât mai 
deplină suntem ispititi a trage linii din ce în ce mai largi. 

Generaţia de filosofi, poeti, istorici, care fac strălucirea acestei vremi se formează in general o dată cu tot ceea ce 
Atena dă umanităţii, adică imediat înainte sau în timpul Războaielor medice, acestea fiind ogorul în care se înfig 
rădăcinile măreției politice şi culturale ale cetăţii de la poalele Licabetului. 


Eschil, fiul lui Euforion, se naşte in 525 dintr-o familie din Eleusis. Participă la bătălia de la Marathon în care 
fratele său îşi pierde viaţa, şi mai apoi la cea de la Salamina. Debutul în teatru şi-l face pe la 499, dar abia pe la 
484, la şapte ani după cea dintâi reprezentare a Rugătoarelor, dobândeşte prima victorie în concursurile 
dramatice. în anul 472 când a fost încoronat ca învingător pentru o trilogie liberă (a cărei acţiune nu se continuă 
în cele trei tragedii) din care făcea parte si Persii, îl are ca horeg pe tânărul Pericle. Câţiva ani şi-i petrece apoi la 
Siracuza, chemat fiind de tiranul Hieron pentru a celebra recenta întemeiere a oraşului Etna, fapt atestat de 
existenţa unei drame, astăzi pierdută, Etneele. întors din nou la Atena, câştigă în 467 concursul dramatic cu o 
trilogie din care făcea parte şi Cei şapte contra Tebei. Ultimul său triumf a fost în 458 cu trilogia Orestia, după 
care pleacă din nou în Sicilia unde moare în 456. 

Sofocle, născut pe la 496 în demul Colonos, este în adevăr prin formaţia sa contemporanul lui Pericle şi Fidias, al 
marilor realizări spirituale ale Atenei pe care Eschil nu mai apucase să le vadă în desăvârşirea înfloririi lor. Fiu al 
unui proprietar înstărit de ergaste-rion, Sofilos, Sofocle primeşte o educaţie aleasă, bucurându-se în 

acelaşi timp de daruri naturale asemănătoare cu cele ale prietenului său Pericle: trup viguros şi sănătos, suflet 
delicat şi echilibrat, caracter plăcut. în 480 tânărul Sofocle este în fruntea corului care cînta peanul triumfal după 
victoria de la Salamina. în 468 vine pentru prima dată în opoziţie la un concurs dramatic, cu înaintaşul şi maes- 
trul său Eschil. Cimon şi alti strategi fură desemnaţi ca arbitri. Este un moment important în dezvoltarea teatrului 
atenian înfruntarea din 468. Spiritul inovator de care sunt străbătute tragediile lui Sofocle, atât sub raport tehnic 
cât mai ales din punctul de vedere al conţinutului poetico-filosofic, era întru totul în asentimentul unei bune părți 
a publicului atenian, dacă atribuirea victoriei stătu vreme îndelungată în cumpănă şi dacă, în fine, ea înclină către 
mai tânărul dar organic mai apropiatul de cursul vremii şi al generaţiei sale, Sofocle. Timp de peste şaizeci de ani 
de la această dată, poetul va produce continuu până la adânci bátráneti tragedii care vor cunoaşte încoronarea a 
încă 23 de victorii. Moartea îl surprinde în 406 în plină activitate creatoare; destinul nu îl favorizase a închide 
ochii după ce văzuse gloria de la Salamina, imperiul maritim atenian, măreţia şi bogăţia patriei sale, ci îi hărăzi 
să asiste, pierzându-și prietenii cei mai apropiaţi şi cei mai de vază ai cetăţii, la umilirea şi distrugerea ei, la 
prăbuşirea împreună cu meterezele Atenei a idealurilor pe care le clădise alături de aceia care de mult atinseseră 
Câmpiile Elizee. 

Organizarea teatrului atenian evolua simţitor de pe vremea Pisis-tratizilor până la mijlocul secolului cinci. La 
început nu exista decât un singur concurs, cel de tragedie, instituit în 534 pentru Marile Dionisii. Reforma din 
501 adaugă concursului tragic un concurs dionisiac care genera prin 488-486 un concurs de comedie. Din cele 
şase zile cât durau Marile Dionisii, a doua şi a treia erau consacrate concursurilor de ditirambi, iar ultimele trei 
concursurilor dramatice. La concursurile tragice de la Marile Dionisii, numărul concurenţilor era fixat la trei. 
Aceştia concurau cu o trilogie legată (în care acţiunea continua în cele trei piese) şi cu o dramă satirică 
independentă de subiectul tragediilor. Aşa cum s-a văzut. Eschil inaugurează în 472 trilogia liberă în care piesele 
componente nu prezentau acelaşi subiect sau aceeaşi acţiune în desfăşurare. în concursurile dramatice. întrecerea 
avea loc între horegi şi între poeti. Horegii erau aceia care aveau să suporte toate cheltuielile necesare repetitiilor 
şi montării spectaco- 

lului. Se înţelege că dacă numărul concurenţilor admişi a se întrece era trei. şi cel al horegilor era egal. în sarcina 
horegilor revenea recrutarea şi grija pentru ca repetițiile corului să se desfăşoare în condiţii optime: trebuiau să se 
îngrijească de sală pentru repetiţii, să plătească pe horeuţi, să închirieze un flautist şi un instructor al corului. 
Pentru reprezentare, horegul era dator să dea fiecărui horeut şi actor câte un costum nou sau să-l închirieze 
pentru ei de la un negustor de haine, în fine să procure toată recuzita necesară spectacolului. Sarcina de horeg nu 
era de loc uşoară, mai întâi din punct de vedere financiar, de aceea horegii erau aleşi printre cetăţenii cei mai 
înstăriți, în al doilea rând din pricină cá de calitatea personalului angajat depindea soarta reprezentaţiei. Aşa se 
explică de ce în protocolul concursurilor dramatice, numele horegului precede pe cel al poetului când piesa este 
câştigătoare. Era o recunoaştere pe care cetatea o aducea unei strădanii deosebite care contribuia substanţial la 
câştigarea victoriei şi o compensație pentru caracterul efemer al acestei realizări faţă de dăinuirea operei poetului 
care, după cum vedem a avut uneori norocul să înfrunte vremurile până la noi. Evident că distribuirea horegilor 
la cei trei poeţi concurenţi se făcea prin tragere la sorţi şi că premiile erau acordate de un juriu ales de Sfatul 
celor cinci sute, după o listă alcătuită din propunerile horegilor ce desemnau pe cetăţenii care, în opinia lor, erau 
cei mai competenţi, în număr egal pentru fiecare trib. Numele acestora erau puse în zece urne, pe triburi. La 
deschiderea concursului era tras câte un nume din fiecare urnă, alcătuindu-se un juriu din zece persoane. La 
sfârşitul reprezentatiilor, fiecare membru al juriului prezenta táblitele pe care scrisese numele concurenţilor în 
ordinea meritelor, după aprecierea sa. Se trăgeau la sorţi cinci din aceste tăblițe, pe baza cărora se fixa clasa- 
mentul definitiv. Cheltuielile făcute de antreprenorii care instalau la început băncile de lemn şi decorurile 
trebuiau recuperate, de aceea intrarea la teatru era plătită cu câte doi oboli de persoană. Statul, pentru a nu se 
îngrădi în acest fel unei largi categorii accesul la manifestările dramatice, oferea solicitanţilor indigenti, la cerere, 


compensarea taxei de intrare: acesta era teoriconul. După Războiul peloponesiac, teoriconul a fost ridicat la o 
drahmă, iar mai târziu distribuit la toate marile sărbători, nu numai la Dionisii. Fără îndoială că sprijinul pe care 
statul îl acorda pe de o parte prin plata 

teoriconului, pe de altă parte prin solicitarea cu care încuraja şi imbogátea concursurile dramatice trebuie pus în 
legătură cu însăşi esenţa acestor manifestări. Atâta vreme cât spectacolele tragice rămâneau la nivelul îndeplinirii 
unui ritual în cadrul unui thyasos, ele nu puteau cuprinde un mesaj politic sau nu îndeplineau funcţia unei 
instituţii în organizarea cetátii-stat. 

Exegeza mai veche făcea obiectul unei controverse din faptul de a şti dacă tragedia attică avea o funcţie politică 
sau religioasă, situând în felul cum punea problema cei doi termeni într-o opoziţie logică. Nu putem trece cu 
vederea că şi încercări mai noi în această direcţie fac din opunerea celor două pretinse aspecte o falsă problemă!. 
Căci, mai înainte de toate, ne întrebăm dacă este cazul să disociem şi să opunem în acelaşi timp cele două funcții 
care în fond sunt mai degrabă două aspecte ale unui fenomen artistic. Dacă concursurile tragice aveau loc la 
Marile Dionisii, aceasta nu înseamnă că ele făceau în chip exclusiv parte din ritualul sărbătorii respective. Este 
cum am considera într-altă ordine de idei că Partenonul sau sculpturile care-l decorează sunt de esenţă religioasă, 
pentru că edificiul îndeplineşte rostul de sanctuar al zeiţei Atena. Pe de altă parte este de la sine înţeles că o operă 
de artă reflectă în ea ansamblul concepţiilor vremii în care a fost creată, fără a îndeplini o funcţie anumită decât 
cea proprie operei de artă. Evident, nu rezultă de aici că tragedia attică ca fenomen artistic şi social nu are o 
anumită finalitate. Interesul deosebit al statului pentru organizarea reprezentărilor de spectacole tragice nu este 
legat de cadrul mitologic al tragediei care, adus pe scenă, ar fi răscolit sentimentele patriotice ale spectatorilor. 
Nici pe departe! Nici de aluziile, aşa cum vom vedea în capitolul următor, la diferite evenimente contemporane, 
sau la unele fapte de vitejie ale strămoşilor, nu aveau nevoie conducătorii Atenei pentru a atrage masa cetăţenilor 
în disputele lor politice, sau, admițând aceasta, ar fi riscat o asemenea cheltuială pentru a strecura celui mai 
simplu cetăţean o subtilă replică cu referinţă la un fapt cotidian imediat? Răspunsul asupra finalităţii 
spectacolelor tragice ateniene îl găsim în situaţia generală a cetăţii. în caracterul democratic al organizării ei 
statale, în interesul pe care conducerea treburilor publice îl avea să 

Winnington-Ingram, A Religious Function ofthe Greek Tragedy, inJ.H.S., 1954, P- 16 şi urm. 

lumineze pe fiecare cetăţean în parte asupra sa însuşi pentru a deveni un element politic activ şi a fi în felul 
acesta eficace în angrenajul guvernării care se chema democraţie. în acest înţeles, democraţia este un organism 
compus din celule vii: cetăţenii, care, în scopul nevi-cierii întregului, nu trebuie să abandoneze nici o clipă 
activitatea politică. Devenind o celulă moartă, neinteresată de treburile colectivi-, taţii, atenianul ar fi hrănit 
astfel monstrul tiraniei şi al oligarhiei. Tragedia se orânduieşte în acest chip în şirul de măsuri pe care spiritul 
democraţiei ateniene le organizează în scopul trezirii şi educării conştiinţei cetăţeneşti prin instituţia teatrului, 
prin şcoH filosofice în care sofiştii vom vedea că şi-au avut rolul lor deosebit de însemnat, prin deschiderea 
pentru toţi cetăţenii a palestrelor şi a 

gimnaziilor. 

în acest sens devine evident faptul că funcţia tragediei attice era cea politică, în înţelesul pe care atticii îl acordau 
cuvântului, adică cetáteneascá. Căci teatral este prin excelenţă locul unde se mánuieste arta cuvântului şi unde se 
şlefuiesc prin acest instrument inteligentele. Natura fină şi pătrunzătoare a atenienilor a văzut întotdeauna în 
scena dramatică o tribună a spiritului, o şcoală a minţii, un ochi în permanenţă deschis asupra adevărului vieții, 
asupra naturii înconjurătoare, asupra omului însuşi. Deci nu fără legătură cu înţelesul cetátenesc al functiunii 
politice a tragediei s-a spus că naţiunile cele mai sus situate pe scara civilizaţiei spirituale sunt acelea pentru care 
teatrul se numără printre instituţiile inalterabile ale statului. 


REALITĂȚI CONTEMPORANE ÎN TRAGEDIA ATTICĂ 

Considerând că tragedia attică are o funcţie politică, nu înţelegem că aceasta ar fi unica ei trăsătură caracteristică. 
Către ea însă converg o serie de alte aspecte, printre care şi natura filosofică a eroismului protagoniştilor, 
concepută în ansamblul de vectori ca una din liniile esenţiale în definirea acestor opere, orânduite îndeobşte în 
chip exclusiv de către istoria literară printre primele manifestări scrise ale genului dramatic. Poemele dramatice 
ale lui Eschil şi Sofocle sunt în concepţia noastră în primul rând nişte texte filosofice grele de o dublă zestre 
poetică, aceea a limbajului şi aceea a ideilor. Sunt primele închegări de care dispunem, după poemele homerice, 
în care se reflectă viaţa şi frământările spirituale ale unei lumi. Aşadar, implicaţiile religioase, realităţile ritice, 
care există în număr mare în textele tragice, uneori ca reminiscente arhaice, introduse voit pentru a ancora pe 
spectator în contextul temporal al desfăşurării acţiunii, trebuie deosebite de rostul religios, dacă există, al 
tragediei în sine. Permanenta opunere a eroului de tip eschilean sau sofocleic — în dependenţă în primul caz, sau 
în independenţă în cel de al doilea de planul divin —, faţă de datele imuabile ale unei voințe integral aflată in 
afara realitátilor umane, nu cred că ar însemna o dovadă a funcţiei religioase, a sensului teofilic al tragediei. 


Dacă ar fi să împingem mai departe interpretarea noastră pe această cale, aşa-numita funcţie religioasă a 
tragediei ne-ar apărea mai mult ca o religie a umanului, ca o descoperire a punctului fix al universului nu în 
lumea concretă a fizicii, ci în aceea etică a permanentei omeneşti, justificând prin ea însăşi finalitatea existenţei. 
Această confruntare a omului cu divinitatea este de natură esenţială, nu în scopul distrugerii sau negării 
divinității, ci în acela al afirmării distinicte dar paralele a umanului. Nu 

trebuie să uităm că tragedia greacă este contemporană cu perioada de înflorire a cultelor de la Delfi, 
Dodona şi Olimpia, cu aceea a misterelor de la Eleusis, şi că îndeplinirea practicilor religioase intra în 
datoria oricărui bun cetățean. Mitologia şi mai ales tradiţiile religioase ancorau pe omul de rând în 
trecutul cetăţii sale, căci grecul era religios în virtutea atitudinii sale cetăţeneşti. Pe de altă parte, 
pentru o mare categorie de cetăţeni, superstiţiile erau strâns legate de religie şi uneori chiar o înlo- 
cuiau; de aceea tragedia, adresându-se întregului popor al atenienilor, trebuia să satisfacă pe de o 
parte cerinţele tradiției, pe de alta pe acelea mai modeste ale majorităţii spectatorilor, astfel riscând a fi 
nevalabilă din punct de vedere cetátenesc sau suspectă de atimie. Chiar dacă adeseori eroii tragici 
recunosc că zeii sunt cei ce le dispun viaţa, că soarta lor se află pe de-a întregul în mâna zeilor, că 
singura cale spre impácare este a te supune voinţei lor, aceste recunoașteri nu sunt de fapt nişte 
profesiuni de credinţă. Ele sunt cel mult o latură a dualismului intrinsec sufletului eroului, o declarație 
formală, propusă astfel ca teză de combătut cu înseşi acţiunile şi dramatismul tragediei. Operă socială 
este tragedia în măsura în care orice operă de artă reflectă condiţiile vremii în care a apărut. Acest 
adevăr abia că mai trebuie menționat, dar este necesar a-l aminti pentru a constata că reflectarea 
realităţii în tragedia attică nu se limitează numai la condiția mediului, ci o străbate impetuos, în chip 
evident pentru noi şi pasionant pentru spectatorii contemporani, sensibili la aluziile îmbrăcate în 
veşmânt poetic. 

încercăm în cele ce urmează a desprinde şi a ilustra câteva din faptele pe care operele celor doi tragici 
le menţionează în mod direct sau în mod aluziv. Aceste realităţi nu se limitează numai la evenimente, 
ci însumează o serie întreagă de date asupra vieţii contemporane, în perspectiva cărora o dată mai mult 
credem că nu greşim a sublinia că funcţia de căpetenie a tragediei era cea politică. încă înainte de 
Războaiele medice, care inaugurează secolul de aur, contactele dintre est şi vest s-au 

reflectat în literatura vremii fie prin descrieri de călătorii despre a căror existență nu mai avem decât 
ştiri vagi, fie prin opere literare, axându-se mai ales pe motivul receptárii exoticului de către cultura 
greacă şi în special pe acela al descrierii „barbarului" ca înfăţişare fizică şi ţinută morală în paralelă 
sau mai degrabă în antiteză cu tipul uman produs de civilizaţia greacă. Termenul de .,barbar" nu a avut 
întotdeauna un înţeles peiorativ, şi nici după ce l-a căpătat, nu l-a păstrat cu persistentá şi în totalitatea 
cazurilor. El desemna la început pe individul a cărui limbă diferă de cea grecească, față de a cărei 
sonoritate orice altă rostire părea de neînțeles. Verbul barbarizo este un onomatopeic care redă aşa 
cum i se părea urechii grecului o limbă străină, mai ales orientală, căci în această parte a lumii au 
existat cele mai vechi contacte. Cuvântul „barbar" a căpătat un sens peiorativ în special după 
Războaiele medice, când perşii au incendiat de două ori Atena, au distrus Attică şi au pustiit pă- 
mânturile greceşti care nu li s-au supus dinainte, chiar dacă nu li s-au împotrivit armat. Despre barbari 
în sensul cel bun al cuvântului ne-au rămas nu numai descrieri sau opere literare avându-i ca subiect, 
după cum vom arăta mai jos, ci chiar mărturii iconografice în vastul material ceramic al vaselor pictate 
din secolul VI î.Hr. care cuprind un repertoriu bogat de personaje negreceşti. Frinicos însuşi scrie între 
500 şi 470 î.Hr. tragedii cu tema contactului între eleni şi barbari, cum ar fi Aigyptoi, Libyes, 
Dcmaides. Precursorii lui Herodot sunt şi ei preocupaţi ca istorici de descrierea popoarelor orientale, a 
obiceiurilor şi a culturii lor. Distincția nu numai geografică între Europa şi Asia, ci şi de mentalitate şi 
de civilizaţie, este consemnată pentru întâia oară de către Hekataios din Milet în a sa Periodos ges 
(Călătorie în jurul lumii). Pătrunzând mai departe către India, Scylax din Karianda dă o primă 
descriere a Indiei, iar Dionysios din Milet povesteşte pe la începutul secolului al V-Iea î.Hr. în opera 
Persiká expediţia pe care Darius a făcut-o la sciți şi in Ionia. Charon din Lampsacos evocă la rândul 
său evenimente din viaţa 

lui Cyrus, revolta Ioniei, ajutorul atenian, preparativele lui Mardonius şi străbaterea istmului de la 
Atos. Călători contemporani cu Herodot ca Ion din Chios îşi notează în jurnale de călătorie 
(epidemicii), impresiile din drumurile lor prin Asia. Dintre aceştia, Xanthos din Lydia şi Hellanikos 
scriu opere ca Lydiká, Phoiniká, Kypriakă, Persikâ sau Barbariká nomima (Obiceiuri barbare). In fine, 
poeti ca Choirilios din Samos alcătuiesc către 425 poeme epice intitulate Barhariká, Mediká, Persikă. 
Diversitatea celor douá lumi e sensibilá nu numai pentru istorici, ci si pentru poeti ca Simonide din 
Amorgos (Bergk, F.L.G., III, 142). Dintre tragici, cel mai apropiat de conflictele lumii greceşti cu 
orientul este de buná seamá Eschil. Poetul dá dovadá in Persii de o cunoastere realistá si precisá a 
lumii persane, pe care o aduce în tragedia sa în antiteză cu modul de viață şi structura politică a 
statului atenian. lată de pildă natura tiranică a despotismului persan creionată pregnant în câteva 
versuri /Persii, 55-58). 

Cu scurta spadă neamul din Asia întreagă-n urmă vine ascultándu-l Pe Rege si ale lui porunci cumplite. 
Grecului, obişnuit cu lupta pentru o cauză proprie şi imediată, mergând la bătălie de bunăvoie, i se 
pare de neimaginat ca mulțimi întregi să fie duse la luptă ca sclavii îndărătnici la muncă sub loviturile 
biciului. Armata Marelui Rege este compusă din tot felul de semintii, vorbind limbi diferite, un 
adevărat Babilon în marş, alcătuit din detaşamente trimise din cele mai îndepărtate colţuri ale 
Imperiului o dată cu tributul!. Nici măcar perşilor Regele nu este ţinut a da socoteală pentru faptele 
sale. lată ce spune corului regina Atosa (Persii, 211-214): 

! Aiuie Bovon, La representation des guerriers perses et la notion de barbare dans la f" moitie du V siecle, în B.C.H., 1962, 2, p. 579 şi urm. 

...Sd ştii dar bine că feciorul meu 

Izbândă de-o avea, va fi erou, 

Iar de va fi înfrânt, el nu va da 

La nimeni seamă, căci atât cát este viu 

Şi întors acas-acestei ţări îi e stăpân. 

Corul, aflând înfrângerea perşilor la Salamina, descrie în culori sumbre tabloul Asiei scăpată de sub 
jugul stăpânitorilor ei (Persii, 585-590): 

lar pe pământul Asiei Nu vor mai da legea Persii, Nu vor trimite tributul Silitele neamuri cu forța, Nici în 
genunchi n-or să cadă, Porunca primind, căci pierit-a Regeasca putere. 

Incontestaibil că Eschil este prin toată opera sa un poet cetățean. In Persii el află prilejul de a scoate în 
evidenţă marile cuceriri politice ale Greciei față de lumea contemporană. Mai mult încă, Războaiele 
persane pot căpăta, în afara sensului lor de agresiune faţă de lumea greco-egeicá, şi semnificaţia de 
eliberare a popoarelor Asiei, o dată zdrobită forța care le silise la supunere şi o dată ce acestea 
văzuseră cum luptă şi cum viețuiesc grecii în cadrul statelor lor cetăţi. Iată ce spune tot corul in 
continuarea tabloului început mai sus (Persii, 591-597): 

Limbile n-or sá mai fie 

Tinute în căluşe, şi liber 

Vorbi-va poporul pe dată 

Ce jugul puterii căzu t-a. 

Türmul de sânge umplut, peste care 

Valul de stînca a lui Ajax se sparge, 

Mormínt e-al puterii persane. 

Ideii de libertate şi de demnitate umană Eschil îi opune gestul caracteristic al supunerii totale, 
îngenuncherea în fața puterii supreme încarnată de Rege. Este o imagine-cheie în definirea mentalitátii 
orientale. Xerxes are şi el un Sfat, înlăuntrul căruia nobilii persani sunt ţinuţi să-şi înfăţişeze părerile 
asupra problemelor ce se pun conducerii statului. Rolul lor este mai degrabă consultativ, căci Regele ia 
singur hotărârea, şi nu i se poate reproşa aceasta. Sfatul suprem nu l-a încurajat de pildă să pornească 
împotriva Greciei, şi nici umbra tatălui său Darius nu se alătură unui plan atât de îndrăzneţ. 

O altă imagine sub care apare orientalul în opera lui Eschil este aceea a omului căruia îi repugnă 
aspectul trupului omenesc gol. Această pudoare exagerată îşi are obârşia în subordonarea definitivă a 
individului nu numai faţă de puterea terestră, ci şi faţă de cea divină. Religiei antropomorfice greceşti 
îi este caracteristică nuditatea ca un semn al egalului pus între pământean şi nemuritor. în opera greacă 
este situat pe o treaptă inferioară de civilizaţie acela căruia îi este ruşine de trupul său, căci în 


mentaliatea elenică există o legătură strânsă între aspectul fizic şi calitatea sufletească exprimată prin 
cunoscutul concept al kaloskagathiei. 

Pentru a nu ne abate totuşi de la Persii, avem a releva încă două chestiuni care atrag atenţia 
cercetătorului de astăzi. Victoria de la Salamina a însemnat şi o pierdere grea a armatelor regale. 
Numărul victimelor, fie de o parte sau de alta, nu este cunoscut, ci doar conjecturat, prin coroborarea 
diverselor informaţii indirecte. Textul lui Eschil ne furnizează pe una dintre cele mai preţioase. Din 
dialogul între corul sfetnicilor şi Rege se desprinde mulțimea pierderilor pe care Xerxes le confirmă şi 
le plânge. Avem astfel păstrate în versurile 955-1000 o serie întreagă de nume persane a căror 
autenticitate a fost pusă încă din Antichitate la îndoială. Cercetările onomastice mai noi au dovedit că 
aceste nume sunt reale, unele fiind menţionate şi în alți autori, altele perfect posibile prin analogie. In 
schimb, căpete- 

niile nu au întotdeauna bine precizată naționalitatea; de pildă Ariomardos este când egiptean (v. 38 — 
stăpânul străvechii Tebe, Ariomardos), când lydian, deoarece moartea sa indoliazá Sardesul (v. 321), 
şi alte câteva asemenea. Este foarte posibil ca atenienilor să le fi fost cunoscute numele generalilor 
persani, fără însă a şti cu exactitate care erau trupele comandate de aceştia. 

Orice piesă despre Salamina era prin definiție destinată a fi o piesa patriotică. Jucată în 472, tragedia 
Perşii cunoaşte un imens succes într-o Atena plină la acea vreme, ca oraş-capitală a spiritului 
panhelenic, de mulţime de străini atraşi de comerţ sau de afacerile politice care se înnodau acum, la 
câţiva ani după marea victorie, în cetatea de sub Acropole. Un prim congres al Ligii de la Delos a avut 
loc numai cu patru ani înainte, în 476, şi, fără îndoială că o mulţime din aluziile la libertatea, indepen- 
denta, vitejia grecilor uniti erau destinate auditoriului insular, nu pentru a satisface aranjamente 
politice mărunte, ci pentru a da glas acelei reale şi majore dorinţe şi idei pe care Atena şi-o simţea 
încarnată în destinul ei: conducerea firească ce-i revenea pe plan moral, economic şi militar a grecilor 
din Egeea, împotriva unui eventual reviriment al puterii persane dincolo de limitele naturale ale Asiei. 
Dacă Persii constituie un poem închinat vitejiei şi măreției Atenei maritime, politicii ei externe de 
mare putere în cadrul Ligii de la Delos, Prometeu înlănțuit este lauda adusă industriei şi 
mestesugurilor harnicilor locuitori ai Atticei, înzestrați cu toate talentele pe care titanul răstignit le-a 
revărsat asupra celor mai întreprinzători dintre oameni. De aceea cultul său îşi găsea la Atena altare 
aprinse, oraşul cinstindu-i sărbătorile cu curse de torte. El era pentru mestesugarii din cartierul 
Kerameikonului patronul venerat căruia îi datorau priceperea şi roadele muncii lor. Pentru Eschil, 
Prometeu nu însemna numai o legendă, un prilej de a infátisa unul din episoadele cele mai bogate in 
semnificaţii şi poezie ale themachiei, ci mai ales o ocazie de a prezenta publicului un mit care îi era 
drag, afirmând totodată că faima şi puterea Atenei nu stă numai în carena 

corábiilor, ci şi în cuptoarele şi braţele oţelite ale celor care le aprind, că alături de război şi geniul 
strategiei, zeiţa purtătoare de egidá, ocroteşte şi încurajează artele paşnice prin care se ridică şi se 
răspândeşte mesajul civilizator al harnicilor locuitori ai Peninsulei. în felul acesta, Prometeu înlănțuit 
este o contrapondere plină de înţelesuri a tragediei Perșii, o desăvârşire a creaţiei poetului ca 
participant direct şi activ la marile probleme pe care le trăia cetatea sa şi cărora le dă în tragediile 
jucate în fata compatriotilor şi străinilor valoarea unor mesaje coborâte parcă dintr-o ordine firească 
superioară. Intenţia poetului este adeverită de faptul formulat în versul 506: „Toate mestesugurile 
muritorilor sunt de la Prometeu". Totuşi nici unul din cele care sunt menţionate în vestitul monolog 
nu-i sunt atribuite de către alte surse mitologice. S-a presupus că Eschil a urmat un model astăzi în 
întregime pierdut şi ireparabil. Explicaţia nu poate fi alta decât cea sus-amintitá: totul este o 
contribuţie personală a poetului în vederea preamăririi virtuţilor cetăţeneşti paşnice ale 

Atenei. 

Una dintre cele mai interesante probleme juridice dezbătute de Eschil este aceea a dreptului de azil. 
încărcată de sensuri umane, aducând laude dreptului statal şi tradiţiilor de ocrotire o străinilor aflaţi în 
grea încercare care imploră protecţia oraşului. Dintr-alt punct de vedere am putea considera această 
tragedie, operă de tinereţe a poetului, compusă poate între 493 şi 490, ca prima operă dramatică cu 


tendinţe feministe. Oricum, Eschil îşi adaptează, în virtutea conceptului armoniei stilistice de care ne 
vom ocupa într-unui din capitolele următoare, vocabularul la subiectul piesei. Nu ne va surprinde 
astfel faptul de a găsi în decursul acestor versuri intrebuintati o sumedenie de termeni juridici, dintre 
care vom cita ca exemplu numai câţiva. Regele Argosului spune corului Danaidelor (w. 390-391); 

. Trebuie să. pledezi că după legile din ţara ta ei nu au câtuşi de puţin dreptul de tutelă asupra-ti", 

sau ceva mai jos (w. 397-401): „Nu e uşor de hotărât o hotărâre, să nu mă crezi jude definitiv, căci ți- 
am spus şi mai înainte că oricât de mare ar fi puterea mea, nu voi face ceea ce îmi ceri fără a întreba 
poporul, ca nu cumva vreodată să ajung a mi se spune că cinstind străinii, mi-am pierdut cetatea”. Intr- 
altă parte, Danaos îşi începe monologul cu binecunoscuta formulă comună tuturor decretelor greceşti: 
„Edoxe argeioisin... " (argi-enii au hotărât) (v. 605), iar ceva mai jos (w. 726-729) în câteva versuri se 
acumulează o mulţime de termeni obişnuiţi în tribunale, în scopul de a crea atmosfera unui conflict de 
drept. Sunt pomeniti astfel unul după altul apărător (arogos), avocat (syndicos), ambasadă (presbeia), 
crainic (keryx) etc. Un vocabular juridic bogat găsim şi in Fumenidele. Studiul amănunțit al acesteia ne 
dă o imagine reală şi exactă asupra evoluţiei cetátii-stat greceşti la începutul secolului al V-lea. în 
domeniul juridic, transformarea radicală pe care a suferit-o lumea greacă, şi Atena înaintea tuturora, 
este trecerea de la dreptul penal familial la dreptul penal public. Fumenidele prin întreaga lor 
construcţie reliefează acest eveniment, care apare în finalul tragediei ca un dens ex machina al încetării 
suferințelor lui Oreste. Zeița Atena însăşi instituie tribunalul (w. 482-484), care nu este de esenţă 
divină, ci alcătuit din muritori. Această nouă instituţie va fi Areopagul: 

Pentru că totul a fost dat să ajungă aici Alege-voi pe juzii sângelui vărsat Sub jurământ, şi ce am hotărât, va fi 
Pentru vecie de acum mereu păstrat. 

în faţa tribunalului, precum hotărâse zeiţa, apar şi martori, unii de natură divină, cum este Apollo, 
pentru a arăta că Oreste îi urmase în totul porunca. Pedepsirea ucigaşului nu mai este lăsată în grija 
răzbunării familiei victimei, şi cetatea îşi face un drept de frunte din urmărirea şi pedepsirea 
criminalului. Eriniile, 

reprezentând legea cea veche, ca divinităţi ale unui panteon înlocuit de noul Olimp, îşi dau seama de 
sensul prefacerilor prin care trece lumea muritorilor, se simt înlăturate, inutile şi se îndoiesc de 
eficacitatea noului sistem: 

Acum noi legi vin 

După care învinge 

Acel ce mâna ucigaşă ridică 

Părinților asupra. 

Fapta asta o să dezlege 

Pe muritori de orice sfânt respect, 

Și mii de răni copiii 

în trupul ce-i născu or să deschidă (vv. 490-495) 

în urmă, pentru a fi impácate, locuitorii oraşului fágáduiesc zeiței Atena un cult ce-l vor închina 
acestor divinităţi care din urmăritoare şi aducătoare de rele devin îndurătoare şi protectoare ale 
pământului Atticei. 

Orestia a fost cel din urmă succes al lui Eschil, câştigător al concursului dramatic din 458. îndelunga 
referinţă la Areopag in Eumenide este de natură să suscite o serie întreagă de întrebări cu privire la 
atitudinea poetului faţă de evenimentele petrecute cu câţiva ani înainte de reprezentare, în 462. Zece 
ani după bătălia de la Eurymedon, procesul şi în cele din urmă ostracizarea lui Cimon (461) deschiseră 
democraţiei ateniene drumul către o serie înreagă de reforme interne, dintre care cea dintâi şi cea mai 
importantă era aceea a Areopagului. în fruntea noilor orientări se aflau cei doi conducători ai 
Partidului democrat, Efialte şi Peri-cle. Puterea Areopagului era nelimitată. Structural el era de origine 
aristocratică, compunându-se din foştii arhonti, ei înşişi traşi la sorti după o listă de cinci sute de 
candidaţi care aparţineau, în urma legii din 487, primelor două clase censitare ale Atenei: 
pentacosiomedimnilor şi cavalerilor. Membrii Areopagului erau aleşi pe viaţă şi nu aveau a da 
socoteală nimănui de activitatea lor în cadrul acestui for, căruia îi erau recunoscute suprema 

autoritate în toate treburile obşteşti şi natura divină a înființării sale, după cum ne aminteşte şi poetul. 
Areopagul era păzitorul legilor, căci avea căderea să controleze dacă magistraţii îşi îndeplinesc 
funcţiile conform celor orânduite. Participa deci la puterea executivă prin controlul asupra 
magistraților, la cea legislativă prin dreptul ce-l avea să interpreteze şi să-şi opună eventual vetoul 
hotărârilor Adunării, la puterea judiciară participa prin dreptul străvechi şi divin de a pronunţa sentinţe 
definitive. Instituţia a prezentat o perioadă de timp o înaltă garanţie, aceea a capacităţii şi a meritelor 
membrilor ei, însă după legea din 487, când la arhontat, şi deci mai apoi în Areopag, puteau fi 
promovați aristocrați fără merite personale, anacronismul şi discrepanta dintre prerogativele şi 
capacitatea sa au devenit evidente. Supărătoare față de celelalte magistraturi democratice era şi 
calitatea- viageră a funcţiei de areopagit în comparaţie cu durata anuală a celorlalte magistraturi. 
Pentru a realiza o legislaţie perfect democratică, Efialte a înţeles că vor trebui luate majoritatea 
prerogativelor Areopagului şi trecute asupra Adunării poporului. Prestigiul de care se mai bucura încă 
acest for era destul de mare, şi spre a-l diminua fură intentate o serie de procese de corupere sau 
ilegalitate multor areopagiti. O dată aceştia epurati, se ivi şi prilejul de a ataca corpul în întregimea lui. 
în 462/1 o bună parte din trupele ateniene, mai ales hoplitii, se aflau dislocate in Messenia, în ajutorul 
spartanilor. Efialte, prin intermediul unui oarecare Archestratos, propuse în Adunare si obtinu a fi 
votată o lege care lua Areopagului toate funcţiile sale suplimentare fta epitheta), nelăsându-i 
decât dreptul de a judeca crimele religioase, omorul premeditat şi administrarea bunurilor sacre. Acele 
funcţii suplimentare fură trecute Sfatului, Adunării şi asupra Tribunalului Heliagilor. Faţă de această 
importantă refonnă, care să fi fost poziţia lui Eschil? Textul Enmenidelor (w. 470-490) ne spune clar 
că scopul iniţial (fără a se mai aminti un altul în perspectivă) al instituţiei era de a judeca crimele 
premeditate şi cele de natură religioasă, aşa 

cum de altfel va rămâne după reforma din 462. în acelaşi timp poetul insistă asupra importanţei unui 
asemenea for în cetatea Atenei. Putem conchide deci că Eschil nu considera că reforma din 462 ar 
ataca în esenţă Areopagul, dar că orice ulterioară consecinţă a ei, având drept rezultat minarea 
rosturilor străvechi ale acestei instituţii, reafirmate cu ocazia spolierii excrescentelor acumulate pe 
parcurs, ar fi dăunătoare tradiţiei şi bunei rânduieli a statului. Din alt punct de vedere privind lucrurile, 
ne întrebăm dacă nu cumva poetul a vrut să liniştească pe aceia dintre spectatori, ce se speriaserá de 
îndrăzneala unei atare reforme, asigurându-i că ea nu va merge mai departe şi că nu va fi decât o 
reductio adprincipium. 

Dacă despre Eschil şi Euripide s-a spus dintotdeauna că sunt nişte poeti-cetáteni, întrucât operele lor 
reflectă realităţi ale vremurilor în care au fost create, despre Sofocle, tradiţia cercetărilor în această 
direcţie, ilustrată de nume cu rezonanţă în filologia clasică cum ar fi A. Nauck sau Wilamowitz- 
Moellendorf, a rămas pe poziţia negării vreunei aluzii la un eveniment sau o realitate contemporană in 
toate tragediile sale. Cititorul cât de sumar orientat în literatura greacă va recunoaşte cu uşurinţă chiar 
de la prima lectură o asemănare izbitoare între molima abătută asupra Tebei în Oedip rege şi 
descrierea ciumei din Atena la Tucidide (II, 47). Este evidentă aluzia, şi descrierea bolii urmăreşte 
exact simptomele molimei care încercase cetatea Atenei în timpul Războiului peloponesiac, fără să 
credem, aşa cum s-a afirmat adeseori, că Sofocle s-ar fi inspirat din sus-amintita descriere a lui 
Tucidide, deoarece el însuşi fusese martor ocular al nenorocirii. Un cercetător român, profesorul D. 
Marmeliuc, s-a ocupat în chip special de depistarea aluziilor la contemporaneitate în opera lui 
Sofocle!. Astfel, în Ajax (v. 596) se aminteşte de victoria de la Salamina ce a însemnat un 

! Reflectări ale contemporaneităţii în tragediile lui Sofocle. în Studii clasice, VIL, 1966, pp. 25-34. 

eveniment în viaţa poetului care, precum am mai arătat, condusese la vârsta de şaisprezece ani corul 
efebilor ce cânta peanul victoriei. Creată în 450, tragedia reflectă ascutirea fricţiunilor dintre Atena şi 
Sparta ce căuta să stabilească supremaţia Tebei în Grecia Centrală, fapt marcat prin înfrângerea 
atenienilor în bătălia de la Tanagra (457). O amintire a lecturilor publice la Atena ale lui Herodot, amic 
al poetului, făcute prin anul 447, se găseşte în Antigona (v. 904) sub forma justificării rationale a faptei 
acesteia, justificare asemănătoare cu cea a soţiei lui Inta-fernes pe care istoricul ne-o aminteşte în 
Cartea a IlI-a, 119. O altă asemănare pe care cercetătorul amintit o sesizează este în Electra (v. 417), 


când Chrisotemis povesteşte surorii sale visul Clitemnestrei, ecou al visului lui Astiage, cunoscut 
atenienilor prin aceleaşi lecturi publice ale lui Herodot. în Fi /octet, apelul lui Heracles de la sfârşitul 
tragediei pentru unitatea greacă este fără îndoială referitor la tragicele evenimente din Sicilia care au 
dat Atenei o lovitură mortală prin pierderea flotei şi a unor însemnate unități de pedestraşi. Unele 
amărăciuni pe care poetul a avut parte să le încerce către sfârşitul vieţii sale transpar şi ele în cea din 
urmă tragedie, Oedip la Colonei. Este cunoscut procesul intentat de fiul său Iophon, ce-l acuza de 
iresponsabilitate. Blestemul pe care Oedip îl aruncă asupra fiilor săi este un veşmânt mitic al unei 
dureri personale cu care avea să se închidă propria viaţă a poetului. 

Pe lângă aceste amănunte care arată cum nu se poate mai bine cá tragediile lui Sofocle, în virtutea 
funcţiei politice inerente genului sunt puternic ancorate în realitatea contemporană, atmosfera generală 
a operei sofocleice reflectă mentalitatea ateniană după Războaiele medice. Ne gândim la un fapt ce-l 
vom discuta mai pe larg într-unui din capitolele următoare /Eroismul lui Oedip). şi anume la influenţa 
sofiştilor asupra gândirii greceşti la mijlocul secolului al V-lea. Acest puternic curent intelectual ce-şi 
pune amprenta asupra întregului mers al culturii greceşti îşi are ecoul direct în Oedip rege. atunci când 
Oedip 

recunoaşte că a dezlegat ghicitoarea Sfinxului, nu printr-un dar divin, ci prin puterea minţii sale, a 
experienţei agonisite în cursul vieţii, pline de întâmplări cărora a trebuit să le facă faţă. 

Oprindu-ne cu observaţiile noastre doar asupra primilor doi tragici, aşa cum o vom face în tot cursul 
acestor studii, din motive ce credem că vor ieşi mai bine în evidență după lectura întregului, constatăm 
că deşi poezia lor este în primul rând o operă filosofică, ea este în acelaşi timp, prin esenţa instituţiei 
însăşi, de finalitate politică şi implicit legată, prin aluziile din care am amintit doar câteva, de realitatea 
contemporană. 


MOIRA — SIMBOLUL FILOSOFIC AL DESTINULUI 

Credinţa în a găsi începutul unei idei sau pe cel dintâi care a formulat-o este deşartă, căci ideile, în 
forme mai mult sau mai puţin primare, au existat dintotdeauna, iar dintre cei care le-au exprimat, mulți 
sunt acoperiţi de uitarea vremurilor, alţii, abia cunoscuţi de noi, sunt denumiți deschizători de drumuri. 
Istoria ideilor nu înseamnă numai influenţe sau contacte, ci şi creaţii independente, ieşite din acelaşi 
ogor comun al spiritualităţii universale la un moment dat al existenţei ei. într-o determinată unitate 
cronologică, într-un cadru istoric bine conturat, în fine într-o arie geografică coerentă, istoria ideilor 
devine o realitate obiectivă, un adevăr ce se impune de la sine, grăitor prin înseşi manifestările sale şi 
de care istoricul sau criticul literar este dator să ţină seama. 

Tragedia attică nu este nici ea un fenomen spontaneu, ci după cum am văzut că este ancorată în 
contemporaneitate, sau după cum vom desluşi în cursul unor capitole următoare originile îndepărtate 
ale genului, tot astfel vom încerca să ne-o infátigsám ca o înflorire logică, sub aspectul filosofic, a 
gândirii greceşti anterioare, în acele direcţii către care o îndreptau legăturile spirituale, multiplele şi 
străvechile relaţii ale istoriei epocii arhaice. 

Din bogata zestre poetico-filosofică a tragediei, ideea destinului, poetic întruchipată de Moira, ne 
apare la rându-i ca însăşi un simbol, un simbol filosofic de această dată, al unei concepţii materialiste 
străvechi, pe care vom încerca sa o conturăm în rândurile de mai jos. La Homer, Moira este întâlnită 
ca zeitate personificând răul, moartea, figurând implacabilul destin. Ea se prezintă în general sub trei 


forme!. Homer ne înfăţişează destinul ca o forţă de natu- 
A. Frenkian, înțelesul suferi, 

bteratură, 1957 

p. 55 şi urm. 

ifiței umane în tragediile lui Eschil, în Limbă si 

ră divină care se află deasupra tuturor divinităților şi chiar deasupra lui Zeus, divinitatea supremă. 
Alteori destinul este egalat voinţei lui Zeus, constând din hotărârile acestuia, Zeus însuşi înclină la un 
moment dat în a nu-şi mai respecta hotărârile, dar este ţinut a o face pentru a nu intra în contradicție cu 
el însuşi. Homer vede, în fine, destinul în primele hotărâri luate de Zeus, asupra cărora stăpânul 
Olimpului ezită să mai revină. La tragici, Moira înseamnă soartă, destin, ceea ce este dat fiecăruia în 


viaţă. Ea dispune de viaţă şi de moarte (Sofocle, Filoctet, v. 331). „Când soarta pe Ahile in moarte-l 
prăvăli..." sau Oedip rege (v. 713): „De-a fiului mână soarta îi hărăzi să piară". 

Sfera de acţiune a Moirei se extinde şi asupra lucrurilor neanimate, ca de pildă asupra soartei 
comorilor strânse în Troia (Eschil, Agamemnon, v. 130): „Cu forţa soarta le va spulbera". 
Complexitatea Moirei în vestitul dialog dintre Clitemnestra şi Oreste în Hoefore este înfăţişată astfel 
(w. 908-912): 


CL. Eu te-am hrănit şi-alături veau să-mbătrănesc 
OR. Cu ucigaşa, tatălui meu vietuind? 

CL. Copile drag, destinul este vinovat. 

OR. Destinul chiar spre moarte-fi e-ndreptat. 

CL. De-al mamei tale blestem nu te temi? 


Moira este închipuită de Eschil ca divinitate triplă, alături de Erinii (Prometeu, v. 516): „Destinul cu- 
ntreită fatá...", astfel explicându-se pluralul întrebuințat adeseori în invocatii (Prometeu, v. 894): 
„Niciodată, niciodată, voi destine...", sau in Hoefore (v. 306): „Puternice destine!". 

Alteori, ideea destinului este redată prin anănke (necesitate, constrângere), ca în Prometeu (v. 105): 
Puterea sorții este de neinfrânt. 

în general însă, ideea de forţă, necesitate, constrângere (anánke) se referă la manifestarea destinului în 
lucrurile pămân- 

teşti, în raporturile dintre oameni, în nexul cauzal al evenimentelor. Iată câteva exemple: 

Se cere, muritorii să îndure De zei trimise câte toate sunt. 

(PERȘII, v. 293) 

Alăturat adeseori acuzativului pronumelui personal, cuvântul anánke se personifică şi capătă o forţă 
verbală deosebită (Euripide, Medeea, v. 1013): „Bătrâne, nevoită sunt să..." 

Alteori, contextul conferă cuvântului sensul abstract care-l leagă de înțelesurile destinului (Sofocle, 
Electra, w. 1497-1498): 

Nevoie este acest palat să vadă Noi suferinfe?... 

Chinul fizic, angoasa, sunt exprimate tot prin anănke de către corul din Filoctet (v. 205), atunci când 
acesta descrie suferinţele eroului. 

Dar ceea ce este mai interesant în cercetarea problemei destinului la tragici este opoziţia pe care 
aceştia o reliefeazá între forţa omenească, fie ea de natură fizică sau intelectuală, şi forţa destinului. 
Eschil rosteşte prin gura lui Prometeu una din limitele condiţiei umane, aduse atât de des şi atât de 
crud la-cunostinta omenirii (v. 514): 

Cu mult mai slabă ca destinul este înțelepciunea... 

ii Ionia secolului al VI-lea î.Hr. trebuie căutate izvoarele gândirii poeţilor tragici, învăluite în semnificaţiile 
aceluiaşi veşmânt mitic de care tragedia se foloseşte in mod obişnuit. Teogonia hesiodicá este prin existenţa ei o 
mărturie a comunită-ţii de cadra filosofic a lumii greceşti de pe coastele Asiei Mici cu acea parte a Greciei 

continentale întoarsă prin toate interesele şi afinitátile ei către 

răsăritul lumii elene. 

Căci dacă Tales vede în apă principiul de început (arhe) al lumii, mitologia greacă homerică cunoaşte 
simbolul acestei idei. Marea, Oceanul este născătorul zeilor, iar mama lor este Tetis (Iliada, XIV, v. 
201). Aceeaşi structură etnică, aceleaşi obiceiuri şi deci şi aceleaşi concepţii se găsesc la grecii 
locuitori de o parte şi de alta la Egeei; cei dinspre răsărit au emigrat în urma venirii din nord a 
triburilor doriene continentale, al căror contact recent cu elementul acvatic nu a reuşit să-i scoată din 
orizontul lor terestru, păstrându-şi această caracteristică până la sfârşitul istoriei elene. Este firesc deci 
ca mitul să reprezinte o realitate antropo-geografică, cu atât mai mult sporită de legăturile complexe pe 
care Ionia le-a avut cu Orientul antic până la stăpânirea persană, unde abundau legendele de acest gen. 
Dar dacă pe Tales istoria gândirii antice greceşti îl consideră drept primul filosof, deschizător de 
şcoală în înfloritoarea metropolă a lumii elenice orientale care era Miletul, profund ataşată de sufletul 
şi mentalitatea ateniană, dovadă măcar simptomatica zguduire pe care o provoacă tragedia lui Frinicos, 
fără îndoială că pe Tales l-au premers o serie întreagă de nume care au reflectat asupra realitátilor 
naturii înconjurătoare, dar despre a căror existenţă nu mai ştim astăzi nimic. 


Optica noastră asupra gândirii milesiene nu este directă, ci tributară mentalități lui Aristotel, care, 
profund erudit şi pătrunzător ca spirit, nu va scăpa, ca şi în domeniul esteticii literare, din contextul 
cultural general al jumátátii veacului al IV-lea, vreme când îşi desăvârşeşte opera. Astfel cá pentru 
înţelegerea cât mai exactă a presocraticilor, delimitarea coeficientului mentalitátii aristotelice este 
prima treaptă spre judecarea gândirii acestora. Cînd Aristotel afirmă că şcoala din Milet a descoperit 
numai unul din cele patru feluri de cauze stabilite de el, şi anume numai pe cea materială, lăsând 


deoparte cauzele eficiente, formale şi finale, va trebui să avem în vedere că el cercetează 

concepţiile acestei şcoli numai în ceea ce priveşte aspectul lor filosofic, în timp ce esentialul gândirii 
ioniene este latura cosmogonică. Locul lui Tales în istoria filosofiei, Aristotel însuşi ne-o afirmă, este 
marcat prin schimbarea pe care o aduce în optica asupra universului, transformând-o din mitică sau 
teologică în fizică sau ,,naturalá". 

Sursele directe ale lui Aristotel au fost şi ele de bună seamă limitate, căci chiar dacă au existat opere 
scrise aparţinând invátatilor din Milet, aşa cum afirmă doxografii târzii, ele au dispărut probabil în 
incendiul care a consumat cetatea o dată cu înăbuşirea de către perşi a revoltei ionienilor. 

Tales este în floarea vârstei sale pe la 585, când prevede o eclipsă de soare, asigurându-şi astfel faima 
în toate cetăţile greceşti ale Asiei Mici. cât priveşte cunoştinţele sale astronomice, unii cercetători! 
contestă preexistenta unei perioade de formare la sursele babilonice sau egiptene, accentuând 
relativitatea şi putinátatea de fapt a lor prin raport cu ştiinţa orientală a vremii. De altfel, ionienii nu şi- 
ar fi făcut un titlu de glorie din existenţa şcolii lor din Milet, dacă conducătorii ei ar fi fost simpli 
invátácei ai marilor preoţi orientali. Mintea greacă descoperise pe cont propriu unele adevăruri 
cunoscute de cercul închis al preotimii Orientului arhaic. Aceasta nu înseamnă cá am nega contactul 
permanent şi direct cu mentalitatea gândirii filosofice a Orientului, în mediul căreia începuse să 
înflorească raționalismul grec. 

Faptul că Tales aşază la temelia unității lucrurilor principiul elementului umed este rezultatul unei 
observaţii îndelungi a naturii, fericit îmbinată cu acea caracteristică a gândirii greceşti care este 
tendinţa către sinteză ca modalitate de a descoperi legile universului. Explicabilă, cum am văzut, 
alegerea apei la un popor ce trăia în intimitatea acestui element, şi explicabilă încă prin aceea că dintre 


toate substanţele naturale era singura dispo- 
1 W, K. C. Guthrie, A History ofGreekPhilosophy, Cambridge, 1962. 

nibilá în cantităţi uriaşe, observabilă fără vreun aparat xn cele trei stări diferite de consistenţă, solidă, 
lichidă şi de vapori, alegerea apei deci nu este atât de semnificativă cât nevoia de a găsi o materie 
primară comună tuturor lucrurilor animate sau neanimate, prin intermediul căreia acestea să-şi afirme 
unitatea. 

Hilozoismul milesienior nu este o doctrină în ea însăşi, un scop final al gândirii lor, ci un corolar al 
concepţiei unităţii universale, după cum apa, ca substanţă, în viziunea lui Tales, nu este o materie, cum 
au vulgarizat unii exegeţi ulteriori, ci un principiu, deosebit deci de consistenţa sa reală ca atare. 
Dacă Aristotel considera că toate lucrurile sunt în concepţia lui Tales pline de zei, făcând legătura cu 
ceea ce alti gânditori spuneau despre prezenţa sufletului în cele câte ne înconjură, nu înseamnă că 
filosoful milesian credea astfel, căci în fond părerea menţionată venea în contradicţie cu unitatea şi 
identitatea într-un acelaşi principiu a universului. 

Dar principiul lui Tales, pentru a putea fi valabil, trebuia să conţină în el cauza mişcării şi a 
schimbării; aceasta, aflătoare în fiecare obiect, era pricina eternității menirilor; (putem înţelege astfel 
prezenţa zeilor în fiecare lucru, şi tot aşa va fi inteles-o şi Tales, îndepărtându-se de la religia 
antropomorficá populară). Cel dintâi act în crearea lucrurilor trebuia să fi fost o separație a luminii de 
întuneric, ca în legendele ebraice, sau a apelor de sub şi de deasupra firmamentului. Unii cercetători 
cred că pot repera această concepţie, comună şi lumii ioniene, în tragedia lui Euripide, Melanippe 
înțeleaptă, păstrată doar fragmentar, dar care consemnează legenda că la început Pământul şi cerul 
aveau o singură formă, din pricină că natura lor era amestecată. Mai târziu aceste corpuri s-au separat, 
şi lumea şi-a căpătat aspectul pe care-l are acum, separarea dând viaţă lucrurilor şi ființelor din jur 
(Nauck, Fragm. Trag. Graec. nr. 484): 

Povestea nu-i a mea, ci eu o ştiu Din câte de la maicá-mea aflai, Că cerul şi pământul erau una, Si după ce se 


despărţiră-n două, 

La tot dădură naştere,-n lumină Copacii dând şi păsările, fiare Si tot ce marea în adânc hrăneşte Si neamul 
muritorilor... 

Teogonia hesiodică însăşi ne dă o formă asemănătoare a mitului menţionat, în povestea lui Uranos şi 
Gaia. 

Anaximandru, urmaşul lui Tales, consideră infinitul (ape-iron) ca principiu al universului. Din unicul 
fragment păstrat aflăm că „lucrurile se întorc în mod silit acolo de unde s-au născut, căci ele trebuie să 
dea socoteală şi să ispăşească nedreptatea comisă unele faţă de altele, după orânduirea timpului”. 
Această nedreptate o ispăşesc prin nimicirea lor, în urma căreia apar alte lucruri individuale. Legătura 
pe care o putem face între această concepţie şi ideea destinului în tragedie devine cu atât mai intere- 
santă cu cât cunoaştem şi unele practici mitico-ritice care au stat la originea genului şi care se referă la 
succesiunea anotimpurilor. 

Materialitatea lumiii la Anaximandru se exprimă prin existenţa a patrii elemente: apă, pământ, foc şi 
aer, opozabile între ele prin ceea ce filosofia ulterioară avea să denumească ,atribute": cald, rece, 
umed şi uscat. Anaximandru subliniază poziţia unică a omului în univers prin aceea că, spre deosebire 
de alte animale, are nevoie de o lungă perioadă de formare până să ajungă la maturitate, de aceea la 
început — atunci când a apărat pe Pământ — trebuie să fi fost destul de slab, şi nu ar fi supravieţuit 
dacă nu ar fi coborât dintr-un alt fel de creatură. 

Anaximene din Milet, urmaş al lui Anaximandru, trebuie să fi trăit pe la sfârşitul secolului al VI-lea, 
dacă înaintaşul său era contemporan cu tiranul Policrate din Samos, după unele surse, murind puţin 
după 547, după altele. 

Ideea structurii materiei îşi face loc în concepţia lui Anaximene despre univers, pe care-l consideră o 
variaţie infinită a densităţii elementului — principiu care este aerul. O prefigurare a concepţiilor 
atomiste sau o simplă aplicaţie născută dintr-un empirism rudimentar? inclinám a crede că Anaximene, 
alături de ceilalţi reprezentanţi ai şcolii din Milet, are o viziune intuitivă asupra calităților universale, 
pe care le exprimă de fapt figurat prin cauzele şi principiile materiale, şi că, în fond, unitatea pe care o 
stabileşte între lumea insufletitá şi cea neinsufletitá este dovada peremptorie a acestei intuitii prin 
aceea că inteligenţa este în stare să imagineze structura lumii neanimate, lipsindu-se de experiment şi 
de aparate pe măsura afirmațiilor avansate, coborând numai scara evolutivă a materiei şi trăind, cum 
ne-am exprima astăzi, conştiinţa structurii organismului la nivelul celular, la nivelul materiei primare. 
Pentru că Pitagora scoate sufletul din circuitul principiului unic universal, constituindu-i o lume de 
devenire particulară, proprie, el iese din conturai ideologic al filosofiei ioniene, deşi Samosul se crede 
că-i va fi fost patria. Restul vieţii, trăit în Italia de sud, unde îşi desfăşoară şi învăţătura, îl plasează în 
afara lumii greceşti egeice, într-un contact numai indirect cu gândirea ateniană, până când interesele 
acestei cetăţi se vor îndrepta cu vremea înspre oraşele greceşti din Occident. 

Este oportun să deschidem o paranteză mai amplă pentru a preciza câteva formulări care vor întregi în 
chip concludent înţelesul de simbol filosofic pe care destinul îl are în tragedia greacă. 

Pentru aceasta este nevoie să subliniem in mod special cá reperarea la filosofii presocratici a unor idei 
atât de actuale astăzi nu înseamnă nicidecum negarea gândirii modeme sau accentuarea acelui loc 
comun al multora din învățații contemporani, care în dorinţa lor de a demonstra până la absolut 
continuitatea perfectă în filiera civilizaţiei europene, lămuresc cu acribie că tot ceea ce gândim astăzi 


fusese deja prefigurat în cultura greacă. 

Cercetarea pasionantă a relațiilor dintre Antichitate şi Contemporaneitate are atât de multe domenii 
atrăgătoare şi neparcurse, încât locul comun mai sus pomenit le închide mai degrabă orizonturile decât 
să le extindă către descoperirea omului contemporan, mai lesnicioasă astăzi şi datorită documentării 
unor arhetipuri în lanţul continuu al memoriei. 

întâi de toate „empirismul" antic nu putea fi un portdrapel al gândirii greceşti: presocraticii fără 
îndoială că s-au debarasat in mod conştient de o metodă care, având în vedere putinátatea datelor ce le 
punea la dispoziţie, nu constituia o cale către o cunoaştere mai adâncă. Metoda apriorică a 
hilozoismului ionian apare deci ca unica posibilă omului lipsit de date fenomenologice care să-i 


contureze tabloul universului. Nu tot astfel s-au petrecut lucrurile în epoca modernă. 

Pînă în secolul al XVIII-lea observaţiile asupra naturii moştenite de la Aristotel era cam tot ce se ştia 
în acest sens. Abia Newton deschide calea metodei fenomenologice moderne, care în vremea de astăzi 
a ajuns să strângă un imens tezaur de observaţii, de date, de relaţii între acestea. Dar nici marea 
cantitate de date şi relaţii nu a putut satisface, încă de la începutul acumulării lor, dorinţa de cunoaştere 
profundă asupra naturii. Descartes, în Discours de la methode, mărturiseşte că se simte împins către 
cunoaşterea apriorică: „tot ceea ce am receptat până acum ca cel mai adevărat şi mai sigur am primit 
de la simţuri sau prin simţuri, dar uneori am constatat că aceste simţuri erau înşelătoare şi este prudent 
să nu ne încredem niciodată în întregime în cei care ne-au înşelat... Acum îmi este întru totul clar că 
înseşi corpurile nu ne pot fi bine cunoscute prin simturi..., ci doar prin gândire şi cá ele nu ne sunt 
cunoscute prin ceea ce poate fi văzut sau atins, ci numai prin ceea ce poate fi priceput sau înţeles bine 
prin gândire". în acest context referirea la „realitatea ideilor" a lui Platon, ar dezlipi de pe gândirea 
acestuia scolastica etichetă de -1dealism" şi ar reduce la adevăratul ei caracter opoziţia tradiţională 
dintre materialism şi idealism în filosofia celor vechi. 

Căci ce altceva decât metoda apriorică îi serveşte lui Einstein să gândească relativitatea generală 
pentru a cărei demonstrare, geometria lui Riemann îi va fi de folos ca optim instrument. 

Dacă teoria cuantică, bazată pe cunoaşterea senzorială discontinuă, descrie obiectiv universul 
cunoscut, teoria relativității generale, izvorâtă din cunoaşterea intuitivă continuă, descrie în chip 
simbolic realitatea. Este neîndoielnic că teoria relativităţii generale ca instrument perfect de descriere 
simbolică a realului nu poate exclude şi nu ar fi putut premerge cunoaşterea fenomenologică. Aici 
rezidă deosebirea esenţială între gândirea greacă şi cea modernă. O altă importantă deosebire este 
aceea că Antichitatea nu a reuşit să prefigureze nici măcar un rudiment al sintezei care caracterizează 
gândirea contemporană şi care este teoria unitară a universului. 

Numai din punctul de vedere al istoriei metodologiei am găsi asemănări rudimentare pentru metoda 
apriorică şi relativitatea generală în hilozoismul şcolii ioniene, de pildă, sau pentru metoda 
fenomenologică şi teoria cuantică în atomismul lui Democrit, Epicur şi Lucrețiu. 

Dar ceea ce ne preocupă acum este încercarea de a afla înțelesul exact, cât mai nuantat al „principiului 
universal" al gândirii milesiene. Caracteristica acestuia era infinitul sau indefinitul? 

Fără îndoială că grecii nu concepeau infinitul, aşa cum apare el descris de teoria relativităţii generale. 
Este cert însă că filosofia ca şi întreaga cultură greacă considera omul ca parte integrantă a universului, 
ceea ce în termenii teoriei amintite s-ar putea exprima prin aceea că nu există nici im observator privi- 
legiat pentru a descrie natura. Aceasta este una din asemănările importante între gândirea antică şi 
contemporană. Apeiron la Anaximandru să fi însemnat indefinit? Apa la Tales sau aerul la Anaximene, 
ca principii, să se fi caracterizat prin aceea că erau infinite sau indefinite? 

Ni se pare cá nu putem vorbi de natura indefinită a principiilor milesiene atâta vreme cât ele erau 
definite prin 

mulțimea infinită a lucrurilor şi fenomenelor care-şi aveau obârşia în ele. 

Dacă în teoria relativităţii generale infinitul este descris ca suprafaţa unei sfere, filosofia milesiană 
concepe universul, în care omul este integrat în chip natural, ca un volum cu centru unic, care este 
principiul universal, o sferă a cărei rază este devenirea lucrurilor, caracterizată prin mişcare. Lucrurile 
se transformă unele în altele, dar nu ştim dacă toate sunt obligate să treacă la un moment dat al 
devenirii lor din nou prin centru pentru a relua ciclul devenirii şi a asigura circuitul existenţei 
universale. 

Circulaţia ideilor, în Antichitate ca şi astăzi, nu poate fi pusă numai pe seama unor evenimente 
marcante din punct de vedere istoric sau negată în cazul lipsei acestora. De fapt, de la Homer la 
Anaxagoras, lipsa unei continuitáti neîntrerupte în şirul de nume care au ilustrat gândirea greacă nu 
înseamnă lacune ale acesteia. Poezia tragică ateniană se constituie ea însăşi în enciclopedic document 
al unei epoci şi al unei tradiţii anterioare. 

Dar dacă la Anaximandru lucrurile trebuie să ispăşească prin pieire nedreptatea existenţei lor, la 
Heraclit din Efes lucrurile au măsura şi limitele lor, pe care nu le pot depăşi fără a comite o nedreptate 


pedepsită de Erinii. Nedreptatea constă deci la Heraclit în depăşirea limitelor fixate de către raţiunea 
cosmică (logos). 

Printre cercetările din urmă în această direcţie, Aram Frenkian! indică legătura strânsă între mai sus- 
amintitele concepţii ale filosofiei ioniene şi problema destinului în tragedia greacă. Părerea noastră 
este că din punctul de vedere al gândirii ioniene, destinul nu este altceva decât existenţa obiectivă a 
universului, fie în principiul unităţii substanţei, fie în acela al mişcării. Omul ia cunoştinţă de aceasta, 


mai ales de potrivnicia existenţei universului, atunci când prin rațiune depăşeşte 
Gelozia zeilor la vechii greci. Bucureşti. 1945. 

condiția hărăzită naturii sale, încercând să-şi formeze un univers propriu. Cuvintele lui Prometeu mai 
înainte amintite ni se par lămuritoare în această privinţă. 

C. Mugler! relevă la gânditorii vechii Ionii şi mai ales la Anaximandru principiul indiferentei naturii 
faţă de o formă sau alta în procesul devenirii universale. Universul continuă să se schimbe la infinit, ca 
rezultat al forţelor ce-l obligă să se altereze. Pe plan uman, metabole kctiron (schimbarea sorții) sau 
roata istoriei menţionată de Herodot (I, 207, 2) este transpunerea repetării ciclice care conferă omului 
un gen de imortalitate discontinuă. Anaximene, Heraclit, Parmenide şi Empedocle tratează aceeaşi 
fundamentală idee a redevenirii în chipuri diferite, pe care o va relua şi Pitagora, scoțând, cum 
spuneam, sufletul de sub imperiul devenirilor continue ale lumii materiale şi asigu-rându-i un ciclu 
propriu, independent de acestea. 

Oglindă a atâtor alte realități, tragedia greacă este deci şi aceea a gândirii elenice de până la ea. Aşa 
cum am avut ocazia să subliniem existenţa diverselor vocabulare, ca de pildă cel juridic, pentru a 
demonstra natura de document multiplu a poeziei tragice ateniene, semnalăm alături de cel filosofic, în 
parte pomenit în rândurile de mai sus, vocabularul psihologic, în strânsă legătură cu acesta”. 
Concretizat la un caz particular, destinul îmbracă forma de daimon; în acest sens am înţeles maxima 
lui Heraclit — ethos anthropo daimon (caracterul este destinul omului), în acest fel înţelege şi M. 
Detienne? orice manifestare similară. Eschil o spune explicit in Persii, cînd trimisul povesteşte 
începutul dezastrului armatei lui Xerxes (w. 353-354): „Un geniu răzbunător sau un demon rău..." 

In fine, în tragedia greacă destinul nu implică şi fatalitatea. Vom avea prilejul să constatăm 
extensiunea „liberului-arbitru". Destinul nu este obsesiv, pentru că astfel ar distruge tragicul; 
dimpotrivă, el lasă loc liber desfăşurării acestuia. 

Aşadar, aşezând la temelia înţelegerii destinului concepţiile materialiste ale gândirii ioniene, socotim 
că se creează perspectiva necesară aprecierii cât mai juste a poziției pe care poezia tragică attică o 


ocupă în istoria filosofiei greceşti. 

! C. Mugler, Deux themes de la cosmologie grecque: devenir ciclique et phiralite des mondes, Paris, 1953. 
? T. B. L. Webster, Some Psychological Terms in Greek Tragedy, în J.H.S.. 1957. pp. 149-154. 

? M. Detiemie, La notion de daimon dans le pythagorisme ancien. Paris. 1963, p. 87. 


IRATIONAL SI TRAGIC LA ESCHIL 

Eric Dodds povesteşte la începutul cărţii! la care vom mai trimite în cursul celor ce urmează cá ideea 
de a cerceta aspectul irational al spiritualităţii greceşti i-a fost sugerată de o neobişnuit de sinceră 
destăinuire a unui tânăr în timp ce vizita sculpturile Partenonului expuse la British Museum. 
Alăturându-i-se, tânărul rosti cu un glas coborât: „Ceea ce vă voi spune este, o ştiu bine, o enormitate, 
dar maniera greacă nu má emofioneazá câtuşi de puţin!" „Care să fie motivul acestei indiferente", îl 
chestiona clasicistul nostru. „Nu ştiu dacă mă explic, continuă tânărul, dar totul este atât de puternic 
raţional". 

Obisnuiti cu formele de exprimare modeme, în special generaţia tânără, educată estetic în a percepe 
irationalul printr-o cheie, devenită de mult familiară, a simbolului artistic, iar prin perceperea 
irationalului gásindu-si o cale largă şi plină de posibilități noi în procesul cunoaşterii. — este 
neîndoielnic că arta şi cultura greacă în general ne apar ca o lume închisă, încorsetată într-un perfect 
rationalism în care sentimentul şi toate valorile legate de acesta nu au ce căuta. In optica pomenită, 
civilizația greacă este de două ori moartă, mai întâi cronologic şi mai apoi spiritual. De fapt, lucrurile 
nu stau chiar aşa, si o ştiu bine înşişi cei ce susţin că sentimentul spaţiului tridimensional complex, 


conceput din fiece punct al său, ar fi fost prima oară realizat de Brâncuşi, iar mai apoi de Henry 
Moore. Praxitele s-a exprimat ] cu aceleaşi infinite nuanţe, gândind cel dintâi în arta mediteraneană 
trupul Afroditei din Cnidos din unghiuri multiple. Arta greacă, însă faptul îl uită îndeobşte vizitatorii 


muzeelor, era emi-l namente funcţională, valenţele ei depinzând în bună măsură de j 
! E. R. Dodds. The Greeks and the Irrational. Los Angeles, 1951, sau în traducerea italiană Igreci e l 'irrazionale. Florenţa, 1959. 

contextul în care era menită să se încadreze. într-altă privinţă, judecátile noastre sunt puse sub semnul 
întrebării: majoritatea producţiilor epocii clasice ni s-au transmis în copii romane mai mult sau mai 
puţin fidele, cu regretabilă certitudine mult mai puţin artistice. în privinţa poeziei greceşti, mijloacele 
ei de a realiza infinitul sau sublimul ne sunt în bună măsură străine atât prin limbă cât şi prin ritm şi 
muzică, drum larg către valorile iraționale ale sufletului grec. în natură, şi grecii simțeau natura cu 
intensitatea unui popor care i-a impus măsura umană, alternantele puternice de umbră şi lumină 
traduceau fluctuatia perpetuă între rational şi irațional. Frizele Partenonului ţineau seama de aceasta: 
cea exterioară, prin relieful ei înalt, crea umbre intense, acute în strălucirea marmurei; cea ionică, din 
spatele peristilului, se remarca prin clarobscurul estompat realizat de relieful jos şi de lumina mai 
redusă a părţii în care era aşezată. Elementul lumină este în spaţiul grec esenţial; intensitatea acesteia, 
tonali-zându-se diferit pe roca albicioasă de calcar sau marmură şi pe marea care o reflectă difuză, 
umple atmosfera cu o prezenţă reală: lumina care coboară de sus, lumina care urcă răsfrântă de apă şi 
rocă, lumina pe care şi-o schimbă între ele pământul şi marea. Ce răsturnare totală de echilibru are loc 
atunci când cerul se înnorează, marea devine plumburie, mortală pentru sufletul deschis Soarelui, 
stâncile, înfloriri de piatră peste valul azuriu, se preschimbă în lame de oțel, în monştri ieşiţi din 
adâncuri la suprafaţă. Frica de furtună, ciudată la un popor cu tradiţii marinăreşti milenare, prezentă şi 
în sufletul navigatorului grec de astăzi, este de natură estetică iraţională; nu din comunul substrat al 
oricărui sentiment de teamă faţă de necunoscut, ci din acea schimbare bruscă de luminozitate care 
zdruncină temeiurile raționale apolinice ale naturii înconjurătoare, vădind posibilitatea existenţei 
înfricoşătoare şi a afirmării intempestive a unei alte forte cosmice. Templul de la Sunion. ridicat pe un 
promontoriu stâncos deasupra mării, sau acropola de la Lindos, Rodos, suspendată ireal la zeci de 
metri de la suprafaţa valului, strălucesc 

în lumina soarelui sub fulguirea tremurătoare a reflexelor marine albăstrii, unitate perfect logică a 
spaţiului şi a gândirii spatiale, omeneşti, desfiinţată aproape în întregime de soarele care se ascunde în 
nori, de marea care se întunecă, lăsând edificiile de marmură cu ale lor franjuri de coloane, pustii ca 
nişte schelete uriaşe ale unor vietáti de lumină. Datorită acestor schimbări radicale ale naturii 
înconjurătoare, sufletul grec pendulează între stări extreme: de exuberantá fremătătoare sau de angoasá 
tulbure şi înnorată, instabilitate spirituală caracteristică eroilor homerici de umoare schimbătoare, ale 
căror acţiuni, aflându-se într-una din cele două stări, le apar străine atunci când o părăsesc. Nilsson cel 
dintâi! a observat că amintitele treceri bruste au reliefat ideea'unui alter ego, interpretat de Homer ca 
intervenţie fizică a divinității în mecanismul naturii omeneşti. 

Lumea homerică, al cărei ideal incontestabil era atletul, a cărei forţă era cea fizică, a cărei civilizaţie 
era cea a cinstei şi a ruşinii, agonistice sau militare, al cărei drept era cel gentilic şi a cărei organizare 
socială era democraţia militară a orânduirii genos-ului, era impregnată, alături de cunoaşteri imediate 
ale naturii reale, de o puternică substanţă iraţională pe care cultul forţei fizice o întreținea şi o sporea. 
Irationalul în societatea homerică se suprapune necunoscutului; el este traductibil prin teama pe care 
individul o are faţă de necunoscut. Curiozitatea, nevoia înnăscută de a cunoaşte, nu se trezeşte decât 
atunci când este satisfăcută necesitatea de a cunoaşte pentru a trăi, cunoaşterea însăşi fiind, după 
spusele lui Unamuno', pusă în serviciului instinctului conservării. Schema structurii psihologice a 
lumii homerice este simplă. Prin dedublarea individului, zeii intervin în relaţiile dintre oameni care 
sunt bazate pe preţuire (time). Nu există decât un mobil exterior al acţiunilor omeneşti: opinia ; publică 


a gintii, care nu cunoaşte şi nu consideră intenţia sau 1 
! M. Nilsson, Gotter und Psychologie bei Homer, în Archiv fur Religionswissenschaft, XXII, 1924. 
? M. de Unamuno, Le sentiment tragique de la vie. Paris, 1937, pp. 31-33. 


raţiunea interioară a gestului, ci actul în sine pe care-l laudă sau il blamează. Eroii homerici nu pot 


spera la altă recompensă a faptelor lor decât la aceea a faimei, a cinstei, ceea ce nu-i scuteşte în esenţă 
de nici unul din relele ce se pot abate asupra muritorilor de rând. Realizarea este deci exterioară într-o 
lume în care este necunoscut láuntricul şi valorile sale, câmp nedefrişat şi stăpânit în exclusivitate de 
irațional. Idealul atletic (má refer la acel exclusiv ideal social etic al timpurilor homerice revolute) se 
estompeazá o dată cu scurgerea timpului şi cu opozitiile pe care, fără îndoială, raționalismul le ridică 
împotriva acestuia. In veacul al V-lea î.Hr., Xenofan atacă puternic acel ideal elenic a cărui expresie a 
forţei fizice exclusive în manifestarea umană era atletul. Cunoaşterea omului însuşi, antropomorfismul 
ca modalitate a cunoaşterii universale, restrânge, din ce în ce mai mult domeniul irationalului, cu atât 
mai eficace, cu cât de la Homer până în epoca arhaică se petrec evenimente de natură istorică şi socială 
care înlesnesc acest proces. Pe plan psihologic înregistrăm latenta progresie de la civilizaţia ruşinii la 
civilizația vinei, a culpei, civilizaţia mobilului interior al acţiunilor omeneşti, care se inlántuie şi care 
trebuie echilibrate în virtutea unei justiţii eminamente rationale. Este, aşa cum am văzut mai înainte, 
trecerea de la dreptul gentilic la dreptul statal, care antrenează pe multiple căi schimbări în civilizaţia 
greacă. Eriniile devin din executoare ale răzbunării divinități paşnice, iar Zeus, reprezentantul suprem 
al justiţiei cosmice într-un Panteon supus el însuşi unor restructurări esenţiale prin răsturnarea vechilor 
divinităţi şi prin întărirea după lupte grele a autorităţii sale, rămâne în cele din urmă stăpân. Epoca 
arhaică este fără îndoială vremea în care se fixează o nouă seriere a valorilor în descoperirea 
specificului uman. 

m Pe plan artistic este cea mai innoitoare perioadă a plasticii mediteraneene, cea mai intens cogitativă, 
care realizează într-un interval de o sută de ani (580-480 î.Hr.) desăvârşirea cunoaşterii ființei 
omeneşti şi trasează în linii mari modalităţile de exprimare 

universală ale acesteia. între Kuros-ul de la Deloş şi Apollo Piombino de la Luvru nu s-a scurs numai 
un secol de viaţă artistică, ci s-a produs o schimbare de esenţă, uimitoare prin rapiditatea cu care s-a 
desăvârşit. Ar fi cu totul eronat să considerăm, pe plan artistic cât şi pe plan cultural în general, stadiile 
acestei evoluţii drept trepte ascendente cu o finalitate precisă, cu o tendinţă evolutivă exclusivă tintind 
către tipul clasic. Am acorda astfel retrospectiv generaţiilor care au efectuat aceste schimbări 
concepţiile noastre, lipsindu-ne de viziunea reală a fiecărui moment considerat în sine ca expresie 
fidelă a gândirii artistice a creatorului. Istoricismul artei arhaice, în felul cum I-a înţeles Bianchi- 
Bandinelli!, este o noţiune extensibilă asupra întregului fenomen al civilizaţiei greceşti, inclusiv, 
bineînţeles, asupra tragediei attice. De altfel, epoca arhaică nu se încheie în toate domeniile o dată cu 
terminarea Războaielor persane; în literatură, în concepțiile religioase şi filosofice întâlnim numeroase 
aspecte întârziate care coboară până în vremea sofiştilor şi sfârşesc definitiv în faţa raționalismului de 
factură socraticá. Aşadar, judecăţile noastre, oricât de generale s-ar voi, nu vor imbrátisa în formulări 
lapidare complexitatea unei epoci a cărei trăsătură de căpetenie este multilateralitatea întrepătrunderii 
vectorilor care conturează acea virtuoasă construcţie, unică în felul şi reuşitele ei în civilizația 
europeană, care este epoca lui Pericle. In vremea în care cunoaşterea devine preocuparea de seamă a 
omului, în care stăruința sa de a se confirma faţă de sine însuşi capătă ardoarea şi entuziasmul unei 
religii, a opune irationalul tragicului şi a studia raporturile reciproce dintre aceste două laturi în opera 
celui dintâi poet tragic, moştenitor al unei zestre bogate de concepţii arhaice, ne apare de un interes 
deosebit pentru imaginea ce ne-am putea-o forma asupra evoluţiei istorice a tragediei ateniene. Căci 
dacă Aristotel ne prezintă inlántuirea Eschil, Sofocle, Euripide ca o transformare firească a tragediei, 
năzuind către perfecţiune, concepţia sa evoluționistă, corolar natural al unui spirit ordonator de date 
răspândite haotic înainte de vremea sa şi constituite în ştiinţă o dată cu apariţia Academiei şi mai cu 
seamă a Liceului, concepţia sa evoluționistă, spuneam, este incapabilă să distingă cá de fapt între cei 
trei tragici nu sunt trepte, ci genuri diferite, realități filosofice şi religioase deosebite care ne 
îndreptăţesc a-i socoti printre marii filosofi presocratici pe primii doi poeti dramatici, cărora istoriile 
literare le analizează îndeobşte veşmântul mitic, lexical sau scenografic al dramelor. Din acest motiv, 
rândurile noastre se opresc asupra lui Eschil şi Sofocle, pe Euripide socotindu-l, de data aceasta, în 
deplin acord cu filosoful din Stagira, ca fiind cel mai „dramatic" dintre toti, cel mai apropiat de sensul 
gândirii din Poetica, aşa cum vom încerca să arătăm în capitolul privind exegezele moderne asupra 
originiilor tragediei. 


Spiritul grec se vádeste a fi încă de la începutul creaţiilor sale înclinat către rational, căci întreaga sa 
civilizaţie este o civilizaţie a realului. Pentru a-şi putea ordona lumea exterioară pe măsura sa, grecul a 
trebuit să pornească de la realităţi imediate şi să sintetizeze natura în acelaşi spirit pozitivist. Aşa cum 
s-a văzut în capitolul precedent, pentru primii filosofi ionieni era firesc ca lumea să se afle constituită 
din principii materiale, şi încă dintr-un număr restrâns de elemente, diversificate într-o infinitate de 
combinaţii care alcătuiesc lumea reală. Omul fiind considerat în centrul realităţii, este normal ca 
filosofia greacă să înceapă cu ideea punctului fix, fiinfă-realitate şi apoi mişcare-devenire. Lucrurile 
sunt în fond mărimi, şi mărimile sunt reprezentate prin numere. In cea mai veche concepţie 
pitagoreică, numărul înseamnă definiţia exactă a realității, dimensiunile ei precise. Gândirea greacă 
concepe aritmetica, numerele, ca reprezentate printr-o figură în spaţiu, un fel de geometrie analitică ă 


rehonrs, cum arată Aram Frenkian!, spre deosebire de geometria cartezi- 
' Stoncitá dell'arte classica, Florenta.. 1952. 

aná unde solutia problemelor este datá prin calcul in simboluri algebrice, algebra fiind o aritmeticá 
generalizată. Aşadar, grecului numărul îi apărea identic cu spaţiul care-l reprezenta, fapt evidenţiat de 
Elementele lui Euclid. Concepţia tradiționalistă şi, de ce n-am recunoaste-o, niţel rigidă, asupra 
numerelor se sfârşeşte o dată cu descoperirea valorilor iraționale. De pildă, diagonala şi latura 
pătratului sunt incomensurabile; cu alte cuvinte, împărțind la infinit diagonala şi latura pătratului în 
segmente, niciodată nu se poate obţine un divizor comun al celor două mărimi numite. Rationalul şi 
irationalul devin aşadar două coordonate ale realului, două aspecte traductibile prin substanţă şi relaţie. 
Aspectul concret al realităţii, concentrat în formă, era in special sensibil, la începuturile ei, gândirii 
greceşti, care a născut din acest cuvânt însăşi noţiunea platonică a ideii. (eidos—idea, derivând din 
rădăcina vid — a vedea — deci starea vizibilă a lucrurilor, forma lor). Fără îndoială că nu în sens 
matematic vom căuta a contura limitele irationalului în gândirea şi poezia eschileană, ci am amintit 
cele de mai sus în názuinta de a defini cát mai apropiat denumirea de irațional dată multiplelor 
manifestări ale spiritului grecesc, desemnate ca atare. Altfel spus, irationalul nu este o categorie 
subiectivă, şi nu a fost nici măcar la Homer, unde zeii se manifestau obiectiv în viaţa individului prin 
acel alter ego; ci cuprinde acele manifestări, acele realităţi care scapă schemei logice raţionale şi care 
prin aceasta nu sunt nici pe departe incognoscibile, ci dimpotrivă. Gândirii contemporane, definibilă 
prin formularea hegeliană că orice lucra rațional este real şi orice realitate este rațională, îi este mai 
dificilă apropierea de specificul diferentierii notionale, foarte labilă, caracteristică gânditorului atenian 
al veacului al V-lea î.Hr. Pentru ordonatorul de cunoştinţe şi noţiuni care este Aristotel, irationalul, 
discutat în legătură cu estetica literară in Poetica, j XXIV, este denumit d/ogon si se distinge de 
miraculos (to thaumastori). lată pasajul: »,Ce trebuie căutat într-o tragedie elementul miraculos. 
Irationalul, de care depinde în cea mai mare 

măsură miraculosul. îşi are locul mai curând în epopee, pentru motivul că eroul nu se vede. Aduse pe 
scenă, amănuntele fugă-ririi lui Hector, grecii stând fără să ia parte la urmărire, Ahile facându-le semn 
cu capul, ar stârni risul; în epopee scapă observaţiei. Miraculosul este de altminteri plăcut, dovadă 
faptul cá toti câţi au de povestit o fac adăugând şi de la ei ca să-şi desfete ascultătorii”. Cá reflecțiile 
lui Aristotel nu au nici o legătură de fapt cu esenţa dualismului irațional tragic în poezia eschileană, 
abia că mai trebuie să o relevăm. In continuarea celor citate, Stagiritul adaugă: „Tot Homer i-a învăţat 
pe ceilalți cel mai bine cum să mintă cu socoteală". Printre lucrurile iraționale din punctul de vedere al 
desfăşurării acţiunii dramatice se înscrie şi minciuna, făcută însă cu socoteală, după o anumită tehnică 
pe care o vom vedea. In legătură cu minciuna şi pornind de la aceasta, ni se pare că putem descoperi 
încă o latură a irationalului. Explicándu-se, Aristotel adaugă: „De câte ori un lucru care există sau se 
întâmplă aduce după sine un alt lucru care există sau se întâmplă, oamenii îşi închipuie că de vreme ce 
al doilea există, primul trebuie să fi existat sau să se fi întâmplat şi el: socoteală evident greşită. Din 
această pricină, de câte ori primul fapt e o minciună, mulţumită căreia există sau se întâmplă în chip 
necesar altul adevărat, suntem împinşi să le luăm împreună pentru că mintea, ştiind că cel de-al doilea 
există, se lasă amágitá să creadă şi în existenţa celui dintâi". Exagerarea sau minciuna ca procedeu 
literar este numai o parte insignifiantă şi în tot cazul scuzabilă, având în vedere țelul artei căreia îi 


foloseşte, a unei atitudini faţă de viață şi realitate cu străvechi rădăcini în spiritualitatea şi etica greacă. 
Este surprinzător că printre personificările tuturor virtuţilor în care grecii credeau neîndoielnic, 
adevărul (aletheia) nu figurează şi n-ar avea nici de ce, de vreme “e însăşi Atena încurajează pe Ulise 
în a-şi atinge scopurile prin nesocotirea adevărului. In comparaţie cu barbarul persan, sclav Pană la 
moarte cuvântului dat şi adevărului ca supremă trăsătură ^ caracter, grecul poemelor homerice şi 
incontestabil al celor 

câteva veacuri următoare este sub acest aspect lamentabil. Abia în vremurile mai târzii, şi aici filosofia 
şi setea de adevăr în sensul cunoaşterii au avut să-şi spună cuvântul de căpetenie, minciuna este 
izgonită din practica curentă socială, deşi stări contrarii, vádind o moştenire străveche a acestei 
atitudini, îşi mai fac loc; de pildă chiar în mediul dorian, în severa educaţie spartană unde adevăral ca 
şi contrariul său trebuiau să slujească mai întâi castei privilegiate. Plecând de la cuvintele lui Aristotel 
mai înainte redate, după care, dacă dintr-o minciună derivă în chip succesional un adevăr, suntem 
îndemnați să le luăm împreună, deci dacă irationalului îi succede in mod aparent rationalul, în ccelaşi 
chip cel dintâi se rationalizeazá, capătă consistenţă reală; pornind deci de la toate acestea, suntem 
inclinati a crede că minciuna este mai degrabă în concepţia grecului o cale de a transforma irealul în 
real, irationalul în rational, de a materializa un gol logic dintre două realități pentru a le uni şi a 
deschide dram liber cátre acea sintezá in care legátura slabá dintre douá elemente nu mai conteazá in 
definirea unei categorii. In raport cu individul, minciuna, opusá adevárului, este de naturá subiectivá; 
ea reprezintá atitudinea acestuia fatá de obstacolul unei necunoscute care stá in dramul spre 
cunoaşterea superioară. Ce pot fi altceva decât o punte aruncată între realitatea obiectivă şi subiectivă 
aparenţă a acesteia, corectivele optice aduse celui mai rațional fruct al gândirii greceşti: templul doric. 
în nici un chip ele nu sunt în raport direct sau invers proporțional cu mărimile pure sau combinate ale 
templului, ci stau în directă legătură cu un punct exterior, care este ochiul privitorului. Irationalul este 
$1 aici o intervenţie din afară în structura cea mai logică cu putinţă, care este arhitectura unui templu 
doric, conceput nu ca o definire a spaţiului dintr-un punct situat în interiorul clădirii, ci ca definit de 
spaţiu dintr-o diversitate de puncte exterioare construcţiei şi care încadrează organic monumentul în 
mediul natural. Legătura dintre irațional şi raţional ne apare prin acest exemplu mai apropiată ca 

noţiuni in tragedia eschileană. Antropomorfi prin definiţie, grecii au proiectat atitudinea iraţională a 
neadevărului legat cu realitatea şi pe plan divin, în mentalitatea lor cosmosul întreg supunân-du-s,e 
unei legi în fata căreia oamenii au trebuit la rândul lor să se plieze. Legile ascund, aşadar, un coeficient 
irațional care le conferă, în conştiinţa muritorilor, aspecul implacabil al destinului. Este momentul să 
precizám că în tragedia lui Eschil irationalul nu este numai de factură alogică, ci şi psihologică, mani- 
festându-se printr-o stare de angoasă şi de frică în toate piesele acestuia. Lumea homerică nu cunoştea 
teama de natură lăuntrică, civilizaţia ei fiind, aşa cum aminteam mai sus, după spusele lui Dodds, o 
civilizație exterioară, a cinstirii şi a ruşinii. îndată însă ce se produce trecerea către ideea de vină, de 
culpă, sentimentul temerii faţă de pedeapsa divină capătă o semnificaţie raţională şi iraţională în 
acelaşi timp: raţională atunci când culpa este cunoscută şi pedeapsa aşteptată; iraţională când vina este 
neştiută, iar incertitudinea asupra procedeelor zeilor totală. Pe bună dreptate, Jacqueline de Romilly, 
tratând despre frică şi angoasá în opera lui Eschil!, remarcă dispariţia rationamentului moral tocmai în 
momentul când acesta pare la locul său cel mai potrivit, irationalul înlocuindu-l în întregime. Frica 
culpabilului luând proporţii şi intensitáti nebănuite, se desprinde de conştiinţă şi se goleşte de orice 
conţinut rational. Conştiinţa culpei nu este urmarea unei mânii demne, ci este ea însăşi cauza eficientă 
a acesteia, în timp ce mânia divină, manifestându-se sub forma unor viziuni, pierde orice valoare 
obiectivă, transformându-se în simptom clinic, ca directă consecinţă a conştiinţei culpei. Cu alte 
cuvinte, de la concepţia homerică a greşelii ca urmare a unei intervenţii divine în persoana individului 
se ajunge în timpul lui Eschil (concepţiile generaţiei sale sunt, după cum aminteam, tributare în multe 
privinţe epocii arhaice) la credinţa că individul e urmărit de zeu pentru că are conştiinţa vinei. Tot 


Romilly arată 
J. de Romilly. La crainte et I 'angoisse dans le theătre d 'Eschyle, 
Paris, 1958. 


62 


Moira, mythos, drama 

că angoasa este superlativul fricii, iar dacă aceasta este iraţională, prima este dureros de iraţională. 
Tragedia în care irationalul fricii şi al angoasei predomină este fără îndoială Choeforele. Unii din eroii 
eschileeni, în stare raţională, resping frica şi angoasa bizuindu-se pe temeinicia faptelor lor sau pe 
încrederea fără margini într-o stare favorabilă, grábindu-se astfel către pieirea ce le-o rezervă zeii. 
Clitemnestra se laudă că nu crede în vise (Agamemnon, v. 275) şi că nu cunoaşte sentimentul fricii 
(Agamemnon, v. 1434), după ce săvârşise crima pentru care avea să plătească. Stăruinţa ei în atitudinea 
vexantă pentru zei dăinuie până aproape în clipa morţii, bizuindu-se pe o logică anumită ce nu găseşte 
ascultare în faţa justiţiei superioare: Agamemnon era culpabil pentru că ucisese pe Ifigenia, sânge din 
sângele său, pe când ea, răzbunând moartea copilei, nu se făcea vinovată de vărsare de sânge al 
aceluiaşi neam, între soţ şi soţie neexistând consanguinitate. Acelaşi motiv al consanguinitátii o face să 
nu aibă remuşcări şi temeri până în clipa morţii, Oreste nu o va putea ucide fără să scape pedepsei 
groaznice a Eriniilor. Personificare poetică, bazată pe o străveche credinitá atticá, Eriniile sunt însăşi 
încarnarea iraționalului. Dar Oreste; acţionând sub îndemnul lui Apollo — pentru a-şi răzbuna 
conform dreptului gentilic tatăl —, nu se face vinovat decât numai în parte de crimă împotriva 
consanguinitátii, căci tatăl este dátátorul semintei vieţii, pe când mama este doar purtătorul, factorul 
vehiculant al acesteia. Tribunalul instituit de Atena îl va absolvi de vină. Visul Clitemnestrei şi în 
general mesajele onirice sunt în teatrul lui Eschil, de bună seamă, de natură iraţională. De cele mai 
multe ori acestea se adeveresc; pornid din străfunduri ale conştiinţei personajelor, ele sunt reacții 
inerente ale sentimentului culpei; de aceea, în tragedia attică în general, visele de natură mantică le au 
cu precădere eroii însemnați prin poziția lor în structura socială respectivă. Soţia lui Darius în Persii, 
Polimce în Cei şapte contra Tebei, sau în fine Clitemnestra sunt aleşi prin rangul ce-l au a da glas 
irationalului, fapt explicabil prinj 

aceea că, purtând în mare parte răspunderi sau vini uriaşe, conştiinţa lor se integrează ciclului culpei 
unde individul dispare în calea stabilirii echilibrului sau a stingerii vinei. De pildă, Agamemnon 
ucigând pe Ifigenia, dreptatea (dike) se mută de partea Clitemnestrei; aceasta ucigând pe Agamemnon, 
dreptatea se mută de partea lui Oreste, iar el la rândul său, omorându-şi mama, dreptatea este 
transferată pe plan divin, căci urmaşii pământeni în linie directă s-au stins. Cu alte cuvinte, elementul 
irațional oniric, de natură mantică, apare prin intermediul eroilor tragici în măsură direct proporțională 
cu gradul de depersonalizare al acestora prin integrarea lor în ciclul culpei şi al ispăşirilor ei. 

Un loc însemnat în universul irațional îl ocupă sufletul mortului, pentru a cănii liniştire se efectuează 
de fapt răzbunările şi se desfăşoară ciclul ispăşirilor în civilizaţia culpei. Momentul în care psyche 
homerică a absorbit toate manifestările spirituale ale omului pentru a se constitui în suflet, aşa cum îl 
înţelege mai apoi Antichitatea, se situează undeva între secolele VII şi V î.Hr., modalităţile devenirii 
sale fiindu-ne cu totul necunoscute din pricina izvoarelor mai mult decât sumare privind orientarea 
filosofică a acelor vremuri!. In tragedia lui Eschil, sufletul este deja constituit, manifestările sale de 
după moarte, deşi esenţial in progres faţă de concepţia homericá, sunt mosteniri ale credințelor arhaice 
unde moartea şi frica morţii impietau serios domeniul rationalului. La Homer, după moarte, psyche 
înseamnă cadavrul lipsit de viaţă; ea nu are o consistenţă materială, luând naştere numai în momentul 
morţii, fără a exista înaintea acesteia în individul viu. De altfel, credinţele cele mai diverse şi chiar 
contradictorii coexistă la aceleaşi populaţii şi chiar la aceleaşi persoane fără a se exclude, astfel că e 


greu a stabili o anterioritate şi o posterioritate în această privinţă. în 
1934. 

Grecia continentală, cultul morţilor se întrepătrunde în mod cotidian cu viaţa celor vii. Umbra celor 
dispăruţi intervine când nu sunt respectate riturile şi sacrificiile ce li se datorează, pentru a le cere. 
Atunci când morţii sunt oameni de seamă, eroi, prezenţa lor este necesară pentru a proteja şi mai 
departe comunitatea căreia aparținuseră şi a o face să se bucure de prosperitate şi de recolte mánoase. 
Pentru a face neprimejdioasă intervenţia morţilor ucişi prin violenţă, cadavrele acestora erau mutilate 
{mas halizein), aşa cum procedează şi Cliterhnestra: li se tăiau extremităţile şi li se atârnau înşirate pe 


un cordon în jurul gâtului sau subsuoară. în acest chip, mâna lipsită de degetul mare nu mai putea 
manevra lancea, iar umbra mortului devenea neagresivă. Prezenţa acesteia în întreprinderea unei 
acţiuni era indispensabilă: Oreste şi Electra se roagă şi imploră pe mormântul lui Agamemnon ajutorul 
lui în împlinirea răzbunării. Spre deosebire de eroi, sufletele morţilor comuni nu au memorie; adică 
petrecându-se din viaţă, îşi pierd definitiv individualitatea lor istorică şi se reintegrează astfel în 
arhetipul impersonal al străbunului, al eroului. Singură memoria acestuia subzistă graţie înfăptuirilor 
excepţionale din timpul vieţii, ea însăşi nefiind decât manifestarea în răstimpuri a acelei continuitáti pe 
care Mircea Eliade! o numeşte tradiție impersonală; adică orice acţiune a unui erou se înscrie la rândul 
ei în ceea ce C. G. Jung defineşte ca arhetip străbun, astfel încât nimic să nu acuze noutatea, ci totul să 
contribuie la edificarea credinţei primitive asupra imuabilitátii lucrurilor. 

Morţii de seamă, cum spuneam, pot fi chemaţi în mod special de către cei vii pentru a-i asista în 
acţiuni sau pentru a-i îndruma înainte de acestea. Modalitatea de a intra în contact cu iraționalul este, 
în concepția lui Eschil şi fără îndoială în cea arhaică, muzica, verigă importantă în inlántuirea 


practicilor rituale şi religioase. Atossa invocă umbra lui Darius într-o trenodie ce 

pomeneşte nenorocirile abătute asupra persilor, iar Xerxes însuşi cere corului să intoneze chemarea 
mysiană, adresată fără îndoială sufletelor celor rápusi la Salamina. O altă formă de activitate iraţională 
o constituie şi imprecatiile!, expresie muzicală a unui suflet rănit, ca de pildă în Cei şapte contra Tebei 
(w. 953-955). 

Irationalului, fricii şi angoasei, cărora acesta le dá naştere, nu-i sunt supuşi numai muritorii; zeii înşişi, 
şi Zeus înainte de toţi, are a se teme de necunoscutul pe care Prometeu i-l rezervă drept răsplată pentru 
chinurile la care îl supuse. Apartinánd generaţiei vechilor divinităţi, Prometeu a înţeles la momentul 
potrivit, în lupta ce se dădea între acestea şi Zeus, de partea cui va fi victoria şi s-a alăturat de 
bunăvoie stăpânului Olimpului. Zeus însă, supărat de înlesnirile pe care Prometeu le adusese 
oamenilor, căci fericirea oricât de mică a acestora stârneşte invidia nemuritorilor, care ei singuri se pot 
bucura de ea, îl condamnă la chinuri, nu fără teama crescândă a unei plăţi ce avea s-o împlinească, 
pentru că Prometeu trámbita că ştie secretul care-l va aduce pe Zeus la pieire: împreunarea cu o anume 
făptură din care avea să se nască dărâmătorul puterii sale. în fata acestei temeri, Zeus însuşi cedează, 
frica de necunoscut îl face să plieze pe stăpânul raţional al Olimpului. 

întreaga masă de suferinţe pe care tragedia eschileană o pune în funcțiune împotriva eroilor care au a 
se lupta pentru a-şi consuma destinul ce le este dat, este fie de origine rațională, fie mai degrabă 
iraţională, şi atunci, cum spune Aristotel în capitolul XXIV al Poeticei, este exterioară desfăşurării 
conflictului dramatic, ea apărând ca un datum de factură epico-lirică la care spusele corului sau ale 
dialogului se referă. Mulțimea tuturor suferințelor are o finalitate filosofică, aceea de a da posibilitate 


eroului să înțeleagă. Ataşarea de suferinţă ca o condiţie indispensabilă a cunoaşterii nu 
E. Moutzopoulos. Une philosophie de la musique chez Eschyle in REG 12 p. 34. 

este o opţiune pentni suferinţa in sine, căci cuvântul pathos evocă mai degrabă decât ideea durerii 
ideea de a suporta, de a se subordona unei voințe exterioare şi prin această disciplină de a se încadra în 
limitele prescrise condiţiei umane, realizând astfel cunoaşterea superioară (topathei mathos, 
Agamemnon, v. 177). 

Exemplu strálucit, de data aceasta pe plan divin, al martiriului dinainte stiut, este Prometeu, cáci Eschil 
recunoaşte în conştiinţa lui religioasă acea tendinţă a acţiunilor divine favorabil îndreptate către om şi 
către devenirea sa!. Gelozia zeilor şi devenirea fiinţei omenești nu sunt două noţiuni care se exclud. 
Gelozia, phthonos-ul divin, acţionează atunci când este înfrânt principiul măsurii, al limitei hărăzite 
condiției umane. Apropierea omenească prin suferinţă de divinitate este perfect posibilă în gândirea 
religioasă greacă, iar această apropiere este de natură eminamente rațională, tragicul rezidánd în lupta, 
în suferinţa pe care ea o implică. Semnificaţia lui Prometeu este de fapt dublă, pe plan divin şi pe plan 
uman. Pe plan uman el deschide umanităţii devenirea, calea progresului, sensul istoriei; pe plan divin 
se opune imobilismului olimpic, caracteristic timpurilor imediat următoare victoriei lui Zeus asupra 
vechilor divinități. Trilogia a cărei primă parte este Prometeu înlănțuit avea să arate înfrîngerea 
rigidităţii olimpice prin intelegátoarea cedare a lui Zeus, a cánii integrare în devenirea universală va 
pune de acord, va aşeza în paralel, evident pe planuri diferite, umanitatea şi viitonil ei, Olimpiii şi 


existenţa lui, de aici încolo lipsit de împotrivire pentm genul uman. Experienţa tragică a vieţii, reală, 
raţională şi logică în toate privintele, este utilă progresului uman. Exprimarea acestei concepții in 
semnificaţia ei originară greacă devine dificilă, deoarece sensul cuvântului tragic în gândirea modernă 
tinde mai degrabă a desemna o existenţă sau o serie dej evenimente potrivnice ordinii nonnale a 


lucrarilor. Pe când tra-j 

A. Boni 

nard. La tragedie et l'homme, etudes sur le drame antique. Paris. 1951- 
p. 139. 


Irafional şi tragic la Eschil 

67 

gicul în sensul eschilean, şi vom vedea că un secol mai târziu aproape diametral opusă va fi atitudinea 
filosofici greceşti, reprezintă normalul, ţinuta conştientă care face cunoscute oamenilor legile condiţiei 
lor si ale naturii în general. Am fi ispititi a crede că asemenea legi reprezintă o plafonare, o îngrădire 
mai mult sau mai puţin labilá a libertății, a cărei relativitate pe plan cosmic Eschil este cel dintâi a o 
recunoaşte, opunându-i detemii-nismul universal căruia chiar Zeus este ţinut să 1 se supună. Zeus 
singur poate fi în adevăr liber, şi nu întotdeauna, pentru că de cele mai multe ori această libertate şi-o 
îngrădeşte el însuşi. 

Tragicul este la Eschil, în sensul rational, lupta cu irationalul, țelul său ultim fiind reducerea acestuia 
din urmă, tragicizarea irationalului, rationalizarea lui. Legată de concepţiile arhaice, tragedia 
eschileană situează eroul în angrenajul universal, într-o schemă impersonală a opoziţiei dintre 
cunoscut şi necunoscut, spre deosebire de Sofocle, unde eroul conştient şi individual de data aceasta 
are drept scop realizarea sa pe plan uman, depăşind situația afirmării umanului in general, pe care 
Eschil o urmăreşte în întreaga sa operă pe planul rationalului şi al divinului. Ceea ce în concepţia lui 
Eschil a ridicat umanitatea la un stadiu superior al existenţei este dorinţa acesteia de a învăţa din 
experienţa faptelor potrivnice!. Această învăţătură nu poate veni decât pe cale raţională, iar tragicul, 
aşa cum aminteam mai înainte, este la Eschil un sentiment pozitiv prin care omul însuşi îşi afirmă 
existenţa în univers. Atât la Homer cât şi la Eschil, în două epoci diferite, irationalul este o stare pasivă 
(pe plan estetic reamintesc că Aristotel recomandă excluderea lui din desfăşurarea dramatică), pe când 
tragicul este o stare activă, un principiu al acţiunii a cănii caracteristică principală este devenirea. 
înţelesul destinului la Eschil şi Sofocle în raport cu tragicul şi “u rationalul este cu totul diferit sau 


aproape diametral opus 

divin d, 

H. H. F. Kitto. The Idea ofGod in Aeschylus and Sophocles. in voi. La notion du 

acceptiunii acestuia în opera lui Euripide. Destinul eschilean şi sofocleic este implacabil, dar tolerează, 
mai mult chiar, condiționează si presupune lupta, tragicul. In concepţia acestor doi poeti, raportul 
dintre destin şi om pe care l-am denumit simtámántul tragicului este de factură agonală, tragicul fiind 
activ în cel mai înalt înţeles al cuvântului. Cu totul altfel stau lucrurile în structura dramei lui Euripide. 
Aici accentul căzând pe fapte, pe acţiune în desfăşurarea ei, aceasta se subordonează total ideii 
destinului, tragicul intelegándu-se ca o zdrobire a umanului efectuată cu instrumentul simtámintelor si 
pasiunilor, ca o stare pasivă, disperată, căreia îi urmează moartea. 

Acceptiunea euripideică este apropiată de înțelesul modern al cuvântului tragic, de noţiunea folosită de 
secole în teatral tradițional. Euripide banalizează şi schematizează ideea destinului, dezbrăcând-o de 
haina ei filosofică şi transformând-o într-un pretext al dramatismului, tragicul devenind implicit 
dramatic şi prin faptul că cei doi poli ai opoziţiei dramatice sunt situaţi pe plan uman. Pentru optica 
contemporană, legătura între tragic şi destin la Eschil şi Sofocle. şi destin şi dramatic la Euripide ar fi 
mai uşor sesizabilă prin asemănările ce pot fi stabilite între tragedia attică şi Teatral Absurdului pe de 
o parte şi drama euripideicá şi teatral tradițional pe de alta. Câteva observaţii asupra valentelor 
modeme ale tragediei greceşti vor fonna însă obiectul ultimului capitol. 

EROISMUL LUI OEDIP 

în ultima vreme, numeroase puneri în scenă ale tragediei greceşti au ridicat atât pentru interpreţi cât şi 
pentru spectatori probleme multiple legate de preluarea acestui însemnat tezaur de poezie şi adevăr şi 
de actualizarea lui determinată de nevoile spirituale ale omului modem. 

Că tragedia greacă este înțeleasă ca o dominație mai mult sau mai puţin tiranică a destinului asupra 
omului, este o consecinţă a tradiţiei exegezei acestor texte, de la primele încercări până în anii din 


urmă. Moira, sau, corespunzătoarea acesteia în lumea muritorilor, Anănke, alcătuieşte tema de 
predilecție şi punctul de vedere predominant în cercetările asupra aspectului filosofic al poeziei 
dramatice greceşti. Fiecare din cititorii teatralul tragic atenian îşi dă seama că nu ficţiunea mitului, ca 
motivare a acţiunii, nici simbolul filosofic al destinului, ca dens ex machina al împlinirii conflictului 
dramatic, nu alcătuieşte esenţa acestor capodopere sau constituie adevăratul mesaj adresat publicului 
frământat de probleme pe care teatral, ca altar al simtámintelor şi ideilor sale celor mai arzătoare, 
încearcă să i-l transmită. 

Dacă pasiunile purificate prin katharsis, înţeleasă ca referin-du-se la latura subconştientă a sufletului 
omenesc, care poate produce, ca într-o lume onirică, cele mai îngrozitoare monstruozitáti pentru a 
căror timorare în masă este necesară instituţia teatrului, — dacă aceste pasiuni se aflau printre cele ce 
frământau lumea ateniană a secolului al V-lea. atunci Fidias ar fi sculptat paricizi în marmură, iar 
Ictinos şi Kallikrates ar fi săpat *n stânca Acropolei galerii. 

Aristotel însuşi, a cănii definiţie a tragediei este departe de a fi completă, intuieşte pentru eroul tragic 


conceptul de erou bun spudaios sau hrestos). care nu fără greşeală şi supus înşelării 

este moraliceşte bun şi în orice chip nobil!. Semnificația cuvântului mimesis, pe care suntem obişnuiţi 
să-l traducem prin imitație, suscită şi ea în legătură cu eroul tragic o serie de întrebări, cărora le-am 
putea răspunde prin aceea că în cazul unei povestiri tradiționale, mimesis implică mai degrabă o 
manevrare liberă a datelor mitului pentru a le adapta scopului poeziei dramatice. Mitul lui Oedip, 
menţionat într-o formă redusă la Homer, este prelucrat de cei trei tragici în chip diferit. Deci, 
caracterul de pretext dramatic al mitului este lămurit de Aristotel şi prin înţelegerea ca atare a 
conceptului de mimesis, diferită de accepțiunea platonică a imitatiei de al treilea grad a unei realităţi 
ideale deja existente. S-ar putea oare însă ca imitatia, înfățișând în mod deliberat un om mai bun sau 
mai rău decât în realitate, să fie o copie mai mult sau mai puţin fidelă a unei realități ideale? Legate de 
ideea care ne preocupă, a esenței eroice a tragediei, aceste întrebări sunt justificabile. Dacă, aşa cum 
nădăjduim să arătăm, fondul tragediei greceşti este eroismul omului în luptă cu sine însuşi, cu destinul 
său care nu este decât el însuşi, dacă această luptă se sfârşeşte prin înfrângere sau dimpotrivă prin 
împăcare, adică prin izbândă, atunci întrebările menţionate mai sus se referă la texte care au avut prea 
mult în vedere forma, în detrimentul fondului tragediei. 

Apropierea între estul persan şi vestul elenic în perspectiva istoriei şi a civilizației ne dă imaginea unor 
magneţi care se atrag şi se resping succesiv. intrepátrundere de influenţe, pátrunderi de lungi expediţii 
armate pe mare şi pe uscat, înclinând când într-o parte, când într-alta balanţa evenimentelor în bazinul 
egeean, făuresc în căldura luptelor începute cu Xerxes şi sfârşite cu Alexandra cel Mare omul 


secolului de aur, măsură a lumii pe 

! A. W. Gomme. The Greek Attitu.de to Poetry and History, Los Angeles. 1954, p. 65. 

? K. Hamblirger, Griechische Dramenfigwen antik und modern, Stuttgart. 1962. pp. 175-188. 
' K. Korinyi, Die Hero&n der Griechen, Ziirich. 1958, pp. 100-117. 


care de curând o cucerise, măsură a sa însuşi. Sofocle. ajuns la maturitate in momentul definitivei 
victorii asupra perşilor, culege roadele independenţei politice a Atenei, fáurind un teatru în care 
echilibrai devine încununarea luptei!. Dar războaiele cu perşii, conturând ideea unităţii naţionale a 
grecilor, au adus prin numeroasele jertfe pe care le-au cerat, tocmai în contextul spiritului panelenic pe 
care l-au cimentat, ideea omului ca individ, a cărai viaţă este unică şi ireversibilă. în mod firesc, după 
un astfel de efect colectiv se produce o reacţie prin care viaţa interioară, omul şi problemele existenţei 
sale în general, primează într-o lume în care sângele cursese din belşug, pe care zeii în neputinţa lor nu 
l-au stăvilit, în a căror eficienţă nu va mai pune nimeni salvarea eului său. Am mai avut prilejul să ne 
oprim asupra fizionomiei barbarului, aşa cum se conturează ea în tragedia attică sau în literatura 
generaţiei contemporane războaielor medice; ni se pare însă de la sine elocventă, pentru tot ceea ce a 
însemnat reacţia civilizaţiei greceşti într-un moment istoric proeminent, antiteza între 
individualismul elen şi anonimatul amorf, caracteristic condiţiei sociale a popoarelor Asiei, supuse 
voinţei Marelui Rege. Poate că nu este inutil să subliniez, având în vedere sensul peiorativ dat acestei 
condiţii de către multi istorici ai civilizaţiilor, că în încleştarea dintre est şi vest, culminând cu bătăliile 
de la Maraton şi Salamina, nu a învins mai înainte de toate individualismul grec asupra anonimatului 
asiatic, persan, pentru că cel dintâi era superior pe scara valorilor umane, ci pentru că, aşa cum arată şi 


Eschil in Persii, Asia ieşise din limitele sale fireşti. Piciorul pedestraşului arcaş obişnuit cu uscatul 
începu să tremure atunci când păşi pe puntea instabilă a mării. întinderi nesfârşite de pământuri. Asia 
se topea intr-o singură unitate supusă unei singure conduceri supreme, Asia. leagănul omenirii, ale 
cărei tradiţii îndepărtate se păstrară la străvechii locuitori ai Bazinului Egeean până când năvăliri 

R- Naceliere. Histoire litteraire de la Grece. Paris, 1962. p. 223. 

mai noi şi temporare izolări aveau să fáureascá pe acelaşi fond comun mitologii si conştiinţe 
individuale în delimitarea naturală a unei insule, a unei văi, a unei depresiuni străjuită de vârfuri înalte. 
Grecia, într-un suprem efort al individualismului nenumăratelor ei polis-uri, opunea năvălitorului 
persan rezistenţa disperată a ultimei înfruntări. Devastată deja în mare parte, soarta ce-o aştepta în 
întregime o putea vedea cu propriii ochi pe pământul străbun pârjolit. Dar dacă Asiei îi este 
caracteristic şi natural anonimatul amorf, iar Greciei individualismul creator, confruntarea între cele 
două forte prin tensiunea efortului angajat se situează într-una din acele ráscruci ale istoriei, când 
exigui-tatea limitelor între un deznodământ sau altul lasă posterității credinţa într-un miracol şi ipoteza 
mereu deschisă a soluţiei contrarii. Căci, într-adevăr, să nu imaginăm ce ar fi devenit Grecia dacă 
pierdea bătălia de la Salamina. Este lesne de închipuit. Persia s-ar fi stabilit pe hotarul natural al 
țărmului Adriaticii, iar tot ceea ce au produs ca civilizaţie secolul al V-lea şi cele următoare n-ar fi 
existat. Este oare atât de absurdă această ipoteză, sau tot atât de absurdă eventualitatea unei 
îndelungate stăpâniri persane asupra Greciei continentale? Cucerirea loniei ne-a dovedit contrariul, iar 
menţinerea sub ocupaţie a unei regiuni cu relief accidentat era perfect posibilă şi în condiţiile istorico- 
strategice ale vremii. Civilizaţia europeană în această tristă ipoteză ar fi fost mai puţin decât un vis. 
Cât de plauzibilă este întunecata imagine evocată, ne-o dovedeşte o altă revărsare asiatică asupra 
Bazinului Egeean şi a Europei Orientale, survenită la două milenii după primejdia înlăturată la 
Salamina: invazia turcă. Cât a] durat şi cât a îndurat acea parte a Europei întoarsă de la fireasca j ei 
dezvoltare este inutil a mai aminti. In veacul al XV-lea însă conştiinţa europeană era deja formată ca 
mostenitoare a institu-j tiilor Imperiului Roman, a culturii greco-bizantine. a tradiţiei! elenice 
redescoperite şi trăite de Renastere. Victoria de la Sala-J mina a însemnat în conştiinţa panelenismului, 

civilizaţiei greceşti, apreciată ca atare de către poet cu o luciditate istorică surprinzătoare pentru 
absenţa distanţării cronologice, luciditate care, alăturată metodei istorice a lui Tucidide, conturează 
raționalismul istoric ca una dintre cele mai lustruite fațete ale geniului elenic. Eschil defineşte, cu 
mândria atenianului, conştient de însemnătatea sacrificiului nu numai pentru existenţa națională în 
sine, cât şi pentru acea civilizație pe care aerul de mare putere ce-l respira Atena încă de pe vremea 
Pisis-tratizilor o făcuse previzibilă, pentru rolul ce avea să-l joace şi pentru posteritatea misiunii sale, 
— defineşte esenţa cetáteneascá aflată la baza victoriei de la Salamina în dialogul între corifeu şi 
regina Atossa în Persii (w. 231, 245): „Cine le este şef, şi cine-i stăpân al armatei?" întreabă Atossa. 
„Nimănui nu sunt sclavi, nici supuşi la stăpâni”. Regina persană se întreabă atunci miratá în ce chip ar 
putea tine piept dezlántuirii vrăjmaşe. Răspunsul il află ceva mai departe (v. 349) prin gura trimisului 
care relatează amploarea dezastrului: „Meterezul de neînfrânt al cetăţii sunt piepturile insufletite ale 
cetăţenilor”. 

Secolul al V-lea este vremea în care, după cuvintele istoricului Toynbee!, cea mai frumoasă floare a 
Atenei era nu o statuie, o clădire sau o piesă de teatru, ci un suflet, Socrate, a cărui privire 
pătrunzătoare cerceta gândirea şi atitudinea omenească prin arta dialecticii pentru a găsi adevărul şi, 
prin cunoaşterea acestuia, a-i face pe oameni mai buni. 

Sofistii, printre care teoretic Socrate poate fi numărat, dar din rândul cărora se deosebeşte prin 
posesiunea în cel mai înalt grad a acelui ddimon premonitor, precum şi prin înţelepciunea sănătoasă ce 
depăşeşte limitele înguste ale intelectualismului celui mai rafinat, au încetățenit in Grecia mijlocului 
veacului al V-lea raționalismul, critica dogmelor, a miturilor, a tradiţiilor şi a convenientelor. O dată 
cu ei se naşte ideea relativismului istoric, precum şi conceptul de istorism în cercetarea adevărurilor 
ştiin- 

A. J. Toynbee, Heliertism — the History of a Civilisation, Londra, 1959, p. 86. 

fifice, a normelor morale şi a credințelor religioase. Perioada eschileaná, imediat postbelică, dar 
aparţinând prin structura şi caracterul ei vremurilor dinaintea războaielor medice, se deosebeşte de cea 
sofocleică — şi deosebirea e evidentă în însăşi structura şi sensul dramatic al tragediei — prin tot ceea 
ce sofiştii au operat în gîndirea contemporană, bucurându-se de succes şi de admiraţia fără margini a 
tinerelor generaţii, hotărâte a rupe definitiv cu tot ce mai rămăsese ca moştenire a lumii arhaice. Pentru 
noi, cuvântul sofist — sensul peiorativ datează încă de la Aristofan — desemnează un spirit care 
jongleazá cui ideile, un meşteşugit si subtil vorbitor care utilizează toate resursele controversei nu în 
scopul descoperirii adevărului, ci în acela de a face fie paradă de abilitatea sa, fie de a dobândi 
profituri materiale prin ademenirea în capcane pseudologice a adversarului, împotriva unor astfel de 
oameni, cel puţin aşa ne transmite tradiţia, au luptat Socrate, Platon şi Aristotel. Se pare însă căi datele 
tradiţiei nu corespund realităţii, şi gânditori moderni ca Hegel, Grote sau Lewis s-au străduit să arate 
că sofistica se plasează la unul din punctele-cheie ale dezvoltării gândirii greceşti şi că a o privi numai 
ca un simplu artificiu verbal menit a sustrage tineretului bogat sume însemnate flatându-i ambițiile 
intelectuale, înseamnă a condamna la necunoaştere unul dinj izvoarele principale ale împrospătării 
metodelor filosofice, alei punerii sub obiectiv a tuturor noțiunilor preexistente moştenite, încorsetante 
însă pentru societatea şi mentalitatea vremii ulteri-l oare victoriei de la Salamina. Fără îndoială că 
toate păcatele] care sunt puse în seama sofiştilor sunt de fapt reproşuri alei adversarilor lor, aprecieri 
ce nu pot fi luate în consideraţie pentruj stabilirea unei judecăţi obiective. Aristotel şi mai ales Platon] 
care i-a cunoscut îndeaproape, sunt departe de a-i deprecia, măr-s turie stând cunoscutul pasaj al 
apărării lui Protagoras în dialogul Theditetos. 

Apariţia cât şi înfierarea sofiştilor au de fapt o sursă comuna. Democraţia ieşind victorioasă din 
războaiele medice şi antrenând 

la conducerea cetăţii un număr tot mai mare de cetăţeni, este de la sine înţeles că ştiinţa nu putea 
rămâne apanajul unei aristocrații, aşa cum a fost în primele secole ale civilizaţiei ioniene. Imaginea 
savantului izolat, desprins de realităţile sociale şi care nu consimte să-şi împărtășească ştiinţa decât 
unui cerc restrâns de discipoli, este cu totul caducă. Ştiinţa şi carierele pe care posesiunea acesteia le 
deschide sunt de acum înainte accesibile oricărui tânăr fără deosebire de familia din care provine. 
Multiplele nevoi ale cetăţii victorioase, ale imperiului maritim pe care îl edifică şi-l trece sub controlul 
şi ascultarea sa, cer noi disponibilitáti umane pe care să le angreneze în mecanismul uriaş al celei mai 
mari puteri navale a Antichității. Faptul că sofiştii vând învăţătura indispensabilă progresului 
multilateral pe făgaşul căruia se aşezase statul atenian ni se pare nouă, celor de astăzi, un lucru 
normal. Nu tot aşa, şi este lesne de înţeles pentru ce, le apărea grecilor din vechile generaţii, în 
mentalitatea cărora orice muncă stipendiată era de condiție umilă. Este într-un fel similar deosebirii 
care se făcea sau nu se făcea între artist şi bânausos, şi într-alt chip asemenea plăţilor pe care poeţii 
veacului anterior le primeau la curţile tiranilor (Arion). Si iată că pentru a fi răspândit printre cetăţeni 
învăţătura rezervată aristocrației definitiv înlăturate din vârful piramidei sociale, sofiştii şi-au atras din 
partea acesteia, sub pretextul mercantilizării ştiinţei, învinuiri pe care suntem siguri că nu le meritau 
nici pe departe. Sofistii nu sunt numai nişte vulgarizatori ai ştiinţei, ci învăţăturile lor înregistrează 
principalele curente filosofice contemporane. Astfel, Protagoras din Abdera şi Gorgias din Leontinoi, 
precum şi discipolii lor, sunt empirici care iau poziţie contra raționalismului şcolii eleate. Parmenide 
gândea că lucrurile există în sine. că, racând abstracţie de orice calitate a acestora, ele nu posedă decât 
unicul atribut de a exista. Protagoras susţine însă că existenţa nu este o calitate inerentă obiectului în 
sine, ea neputând fi înţeleasă decât prin raport cu omul şi senzațiile sale. De unde cunoscutul adagiu 
enunțat de Socrate citând pe Protagoras în dialogul 

platonic Theaitetos: „Omul este măsura tuturor lucrurilor: pentru cele care există, măsura ființei lor, 
pentru cele ce nu există, măsura nefiinţei lor". în filosofia modernă, exponentul acestei concepții 
empirice este George Berkeley, dezvoltat de Stuart Mill pe linia cunoscutei formule esse est percipi, (a 
fi inseamná a percepe). Un alt motiv care a contribuit la proasta faimá a sofistilor il constituie titlurile 
operelor acestora, a căror interpretare eronată exegeza modernă a transformat-o in capete de acuzaţie. 
Protagoras scrie astfel împotriva concepţiilor eleate un opuscul intitulat Cuvántári care distrug 


adevărul. în realitate este vorba de termenul „adevăr" (aletheia) care a dobândit un sens tehnic în 


limbajul filosofic al lui Parmenide. Protagoras nu atacă adevărul în sine, ci „adevărul" metafizic care 
pretindea să înlăture şi să renege judecata simţurilor. în acelaşi sens trebuie interpretată opera lui 
Gorgias Despre natură sau despre ceea ce nu există, care combate natura absolută a fiinţei în doctrina 
eleată. Parmenide înţelegea prin natura lucrurilor, substratul sau esenţa care nu suferă nici o schimbare 
sub transformările aparente ale materiei. Această „natură" era concepută ca fiind în afara oricărei 
realităţi sensibile, şi deci, pentru doctrina empirică a lui Georgias, neexistentă. Adevărul este de natură 
empirică în accepțiunea sofiştilor. Adevărul, în concepţia socraticá, este diferit de înţelesul ce i-l 
dădeau sofiştii. Cunoaşterea lui nu este * numai senzorială — simţurile ne pot înşela adeseori — ci de 
natură rațională, cu implicaţii etice în sensul că, urmând criteriul adevărului, putem atinge binele — 
fiind, în deplină cunoştinţă a realităţii, buni. Natura omenească se poate îndepărta de la criteriul 
binelui, care este înnăscut, numai prin necunoaşterea adevărului. Cunoaşterea însă implică luptă şi 
suferinţă, căci oricine porneşte pe calea acesteia le va întâlni în drum, provocate nu numai de realităţile 
exterioare, potrivnice, ci şi de asperitátile propriei firi omeneşti. Dramul adevărului este în sufletul 
celui] angajat pe el plin de abisuri care-l ameninţă cu căderea definitivă şi cu pierderea sa înainte de a 
ajunge la porțile lui Hades. 

Tragedia sofocleică lasă să se întrevadă, alături de alte teme tradiţionale, noutatea concepţiei asupra 
vieţii dezvoltată din cunoaşterea pe orice cale a adevărului. Socrate, erou al adevărului, moare 
triumfând asupra propriei sale vieţi, consecvent propriei sale metode dialectice. Oedip, eroul lui 
Sofocle, se condamnă singur fără să ştie şi luptă până la sfârşit pentru a şti. Apropierea între Socrate şi 
Oedip este aceea între Socrate şi Sofocle, este spiritul comun al gânditorului acelei vremi, frământat de 
rostul fiinţei omeneşti desfăşurată pe coordonata majoră a timpului. Dacă ar fi să ne întoarcem pentru 
un moment privirea înapoi şi să judecăm după felul cum criteriul adevărului a fost receptat sau cultivat 
de-a lungul veacurilor, întreaga evoluţie de la lumea homerică pîna la tragedia lui Sofocle ne apare în 
deplinătatea luminii ei civilizatorii. Nerecunoaşterea şi nerespectarea adevărului, caracteristică 
civilizaţiei ruşinii (în denumirea lui Dodds), evoluează către contrariul ei când criteriul acestuia devine 
garanţia supremului bine, a fericirii realizată cu sacrificiul persoanei fizice, în cazul lui Oedip — act 
simbolic pentru ceea ce înseamnă, după un mileniu aproape de selectare a valorilor omeneşti, 
civilizaţia vinei. 

Una din marile erori ale contemporaneităţii (Aristofan), ale tradiţiei şi ale exegezei ulterioare, a fost 
considerarea lui Socrate ca sofist în rândul celor care aveau să primească pe umerii lor, cu riscul vieții, 
recrudescenta spiritului conservator (de data aceasta nu de natură aristocratică), ieşit la iveală în 
momentul de derută, de slăbiciune, de laşitate, de bravură, de îndoită voinţă de a trăi şi de a înfrunta 
obsesia istoriei, în nesiguranța zilelor de după sfârşitul dezastruos al Războiului peloponesiac. Destinul 
lui Socrate este surprinzător şi semnificativ asemănător cu cel al lui Oedip. izvorât din realitatea 
dureroasă a înfrângerii cetăţii în virtuțile căreia jurase, după cum tragedia sofocleică se întrupează din 
condensarea idealurilor socratice în climatul umanist al secolului lui Penele. După un prim entuziasm 
aproape general mcepu să se formeze faţă de sofişti un sentiment de nesiguranţă, 

de bănuială, de invidie faţă de aceşti oameni bizari în jurul cărora se strângeau cetăţenii cei mai de 
seamă, şi care erau primiţi în cercurile politice cele mai înalte ale statului atenian. Schimbările care se 
produseseră, cu inerentele lor greutăţi şi necazuri, datorate avântului economic şi politic de mare 
putere pe care îl înregistra Atena, au fost puse de către cei ce regretau viaţa mai liniştită a timpurilor de 
altădată pe seama sofiştilor. O astfel de stare de spirit este ilustrată prin desele procese pentru 
impietate (asebeia); unuia dintre acestea i-a căzut victimă şi Socrate. Dintre cei trei acuzatori ai lui, 
Meletos, un poet tragic mediocra şi invidios, Lycon, un orator demagog, doar Anytos prezenta o 
oarecare seriozitate. Reprezentant al mestesugarilor si al cercurilor politice moderate, impreuná cu 
Archinos si Formi-sios, pe vremuri fost prieten bun al lui Socrate, raliindu-se ulterior cu fidelitate 
ideilor politice ale lui Teramenes, Anytos a ştiut să conducă procesul cu deosebită chibzuinţă, 
conştient de realitatea crimei judiciare pe care o pusese la cale în interesul cetăţii, a noii forme de 
organizare a acesteia după restaurarea democratică din septembrie 403. O seamă din căpeteniile Atenei 
acelor ani gândeau că învăţătura lui Socrate, pe care-l socoteau cel mai periculos dintre sofişti, venea 
în contradicţie flagrantă, prin factura ei etică înclinând către oligarhie, cu principiile ce trebuiau să 


şadă la baza edificării unei Atene puternice din ruinele Războiului peloponesiac. Dispretul pe care 
Socrate îl arătase instituţiilor politice ale statului, Partidului democrat, eligibilitátii prin votul anual al 
demosului a magistraţilor, nu era de natura I unei adversitáti de partid, ci — şi în aceasta consta 
gravitatea I faptului — de natură filosofică. Din punct de vedere civic, Socrate era un democrat; 
judecîndu-l însă din cel al învăţăturii pe care o răspândea, filosoful ataca tocmai esenţa instituţiilor I 
democratice într-un moment când statul avea în cel mai înalţi grad nevoie de ele. Temut era Socrate nu 
pentru că în chip singular ar fi făcut-o, ci pentru că adepţii săi erau numeroşi şi) curentul lor era sortit 
să aibă viitorul firesc al lucrurilor în 

dezvoltare. Sacrificiul filosofului l-a înţeles şi Anytos şi Socrate însuşi. Să-şi mai renege la şaptezeci 
de ani învăţătura de dragul unui rest de viaţă, n-ar fi făcut-o nici dacă posteritatea l-ar fi acuzat de 
vanitate; trăind însă până în ultima clipă conform menirii sale, Socrate moare deschizând porţile 
nefiintei orânduirii pe care Anytos o crezuse în stare să mai dăruiască Atenei încă un secol de măreție 
şi putere. La hotarele viitorului nu prea îndepărtat se ridicau însă armatele lui Filip al II-lea al 
Macedoniei, iar abandonarea idealurilor politice era mult mai aproape decât Anytos şi ceva mai târziu 
Demostene şi-ar fi putut închipui. Prin raport cu Socrate ca exponent al gândirii libere, demnă de 
epoca lui Pericle, atitudinea lui Anytos, şi fără îndoială a unei majorităţi a cetăţii, ne apare disperată şi 
criminală. Criminală în slăbiciunea ei mărturisită, pentru că numai un stat aflat pe marginea prăpastiei 
recurge la suprimarea purtătorilor acelor idei pe care nu mai are putinţa să le înfrunte. Sau deliberat 
criminală, atunci când vrea să reinstaureze o formă social-politică învechită sau schematică, fantezistă, 
în numele salvării patriei sub care ştim că se pot ascunde toate nelegiuirile. Evident că după o mare 
încercare prin care trece o colectivitate, cum a fost de pildă perioada Războaielor peloponesiace pentru 
Atena, se produc schimbări în înseşi mentalitatea şi spiritualitatea individului, de care un stat sănătos şi 
viabil este dator să ţină seama şi să le reflecte nemijlocit şi imediat în organizarea lui. După 
Războaiele medice, Atena dădu dovadă de spirit de orientare în politica internă, înlesnind dezvoltarea 
acelor forţe care au dus-o pe culmile puterii şi ale realizărilor. Acum însă se pare că voinţa ei de 
redresare era mai mult teoretică decât efectivă, mai mult coercitivă decât impetuoasă, mai mult 
formală decât naturală, iar elanurile care sunt întotdeauna prezente în istoria unei organizări umane se 
estompau sub veşmântul care le acoperea fără să le cuprindă, atunci când cadrai alcătuirii statale 
devenise necorespunzător. 

Pentru partizanii lui Anytos, coruperea tineretului era cu totul de altă natură decât cea religioasă. Zeii 
noi pe care Socrate era 

acuzat că-i introducea în cetate erau periculoşi fiindcă în realitate, ei, simbolizând adevărul, adică 
cercetarea acestuia prin metoda dialectică, aveau să sădească în cugetele tineretului dorinţa pentru o 
viaţă mai filosofică, mai puţin cetáteneascá, în acelaşi sens în care pentni Platon poezia pe care o 
excludea din educaţia cetăţenilor statului ideal era poezia homerică, care prin fondul său îndepărtat de 
realitate nu putea pregăti luptători sau legiuitori conform criteriilor adevărului; a unui adevăr de data 
aceasta de natură ideală, aristocratică, legat de organizarea în caste a Republicii platonice, Iliada s-ar fi 
infátisat acestora ca un tablou sfâşietor al mizeriei umane, sintetizând şi exprimând figurat acel efort 
continuu al civilizaţiei greceşti, neobosită în căutarea de punti între nefericirea omenească si perfectia 
diviná!. 

Ideea sacrificiului pentni adevăr, pentru cunoaştere, nu trebuie s-o înţelegem la greci aşa cum o va 
dezvolta mai târziu creştinismul, punând mai mult accentul asupra sensului canonic al sacrificiului. Pe 
când ideea sacrificiului creştin capătă rost numai în lumina existenţei vieţii de apoi, sensul sacrificiului 
pentni cunoaştere la greci este acela al împlinirii vieţii pe pă-; mánt, al găsirii rostului ei cel mai ascuns 
conform condiţiei umane. Nimic din ceea ce este omenesc nu poate face ruşine omului, dar omenesc 
este numai ceea ce este mereu conform cu măsura entității sale încercată în luptă. Dacă acest echilibru 
se numeşte „seninătatea" grecilor, temă îndelung exploatată de literatura secolului trecut?, această 
„seninătate" este adumbrită de chinuri; ea este o stare supremă a clipei celei din urmă a fiinţei care şi-a 
dus viaţa ca şi cum fiecare clipă ar fi cea din umiă. Lupta erou-j lui cu sine ca sacrificiu perpetuu în 
drumul cunoaşterii de sine constituie tema frecventă a tragediei lui Sofocle, adecvată, aşa cum 
spuneam, umanismului concepţiei sale. De la lupta eroului 


! S. Weil, La source grecque, Paris, 1953, p. 68. 

"E. Meyer, The Development of Individuality in Ancient History. în voi. klei"! Schriften zur Geschichtstheorie undzur wirtschaftlichen 
undpolitiscken Geschichte dem Aiteriwns. Halle, 1900. pp. 215—230. 

cu necunoscutul din exterioml fápturii sale (Prometeu şi Zeus la Eschil), Sofocle, la jumătatea veacului 
al V-lea, cercetează lupta eroului cu necunoscutul dinlăuntml său în cel mai profund spirit socratic. 
Dacă tragedia greacă a fost vreodată în legătură cu practicile religioase!, sau dacă ea îşi are un rost 
religios în sine, ceea ce este mult mai puţin probabil, tragedia lui Sofocle însă prevesteşte, ca întregul 
curent filosofic al jumătăţii de veac, aurora iluminismului antic ale cărui rădăcini sunt în Ionia 
veacului al VI-lea î.Hr. şi care se manifestă, după cum am văzut mai înainte, prin masiva mişcare 
intelectuală a sofiştilor. Aceştia revizuiesc bagajul de noţiuni, se apleacă asupra ştiinţelor parti-culare 
reinventariindu-le datele acumulate, se aplică filosofiei ca ştiinţă generală a ştiinţelor speciale — prin 
dezvoltarea cunoscu-telor definiții generale, leitmotivul dialogurilor socratice. Teatrul însuşi 
capătă din partea lui Gorgias aprecierea iluziei pe care o formează, filosoful zicând că este mai înţelept 
acela care se lasă subjugat de ea decât cel ce i se refuză cu îndârjire. Dar până a se ajunge la conştiinţa 
clară a conventionalismului cu care mijlocul celui de-al V-lea veac priveşte o seamă de noţiuni şi 
tradiţii considerate cu puţin înainte ca sacre, au existat pionieri care să defrişeze incomodul tărâm al 
acestora. Printre cei dintâi este Hekataios care găseşte ridicolă mitologia şi se străduieşte să-i dea 
explicaţii raționale, pe când Xenofan atacă miturile homerice şi hesiodice din punctul de vedere al 
moralității lor, negând în acelaşi timp orice valoare ştiinţei divinatorii. Influenţa acestor pionieri ai 
raționalismului se face simțită si în teatrul grec. Euri-pide este primul atenian despre care se poate 
spune cu siguranţă că l-a citit pe Xenofan?. Ideile însă ale acestor filosofi au circulat oral, si le putem 
depista prin asemănări, ca de pildă între Eschil Şi Xenofan (Eschil, Rugátoarele, w. 100-104, si 


Xenofan, 
^ A. J. Tonybee, op. cit., p. 85. E. R. Doods. Igreci e I 'irrazionale, Florenţa, 1959. p. 216. 

Fragm. B 25-26). Dacá necredinta in zei motiveazá lupta impotriva lor. lupta omului impotriva lui 
însuşi este plină de credinţa umanităţii sale. Dacă veşmântul mitologic pe de o parte şi riturile funebre 
pe de alta au o atât de mare pondere în tragedia attică, este numai pentru a satisface cunoştinţele şi 
credinţele omului înrădăcinat în tradiţie. Viaţa de zi cu zi a acestuia are însă adeseori nevoie de soluţii 
practice întăritoare, pentru care nici confabulatia mitologică, nici umbrele strămoşilor ráposati nu 
reprezintă un sprijin real. Dacă răul este în om, binele şi drumul către el sălăşluiesc tot într-însul. 
Heraclit spune cá pentru om, destinul este propriul său caracter {ethos antropo dăimon — fragm. 119). 
Ecoul litarar al acestei concepţii este tragedia lui Sofocle. 

Fără a îndepărta în întregime noţiunea de katharsis, Heraclit! ca şi Platon mai târziu o transferă pe 
planul moral. Acest gen de transfer al noţiunilor, caracteristic filosofiei greceşti, devine în tragedia 
attică a secolului al V-lea un loc comun. Astfel se explică de ce întregul bagaj mitologic şi ritic 
constituie o formă de prezentare a unui conţinut profund uman, pentru transmiterea căruia eroii lui 
Sofocle îşi consumă trăirile lor intense. Ca formă de realizare stilistică a acestui transfer, menţionăm la 
Sofocle amfibologia tragică. In Oedip rege am urmărit frecvenţa acestei figuri de stil care alternează 
foarte des cu proverbul (paroimion). Amândouă au aceeaşi construcţie logică. Primul termen al figurii 
se referă la latura exterioară şi concretă, cel de-al doilea la aspectul interior, fie în fapt, fie ca 
posibilitate în viitor. lată de pildă o amfibologie: „Nu pentru prieteni îndepărtați, ci pentru mine însumi 
voi căuta să şterg această crimă" (v. 137) şi un proverb: „Să fii folositor cât poti şi cu ce-ţi stă în fire, 
iată cea mai frumoasă dintre strădanii" (w. 314-315). 

Aruncat la câteva zile după naştere, crescut între străini şi căutând să-şi găsească părinţii, Oedip, se 


realizează pe sine. El 
! Heraclit. ed. Diels. fragment 69. 

ajunge a fi bun si folositor oamenilor pentru cá acestia au fost buni cu el. Va intoarce lor cupa pliná a 
sufletului său frumos în care şi-a turnat singur nectarul şi tot singur şi-a turnat picătura cucutei. Printr- 
o înţelepciune a cărei origine este umană şi nu ze-iască, dezleagă ghicitoarea Sfinxului, devenind 
salvatorul Tebei. Ştiinţei mantice aperceptive a lui Tirezias, Oedip îi opune dibăcia minţii lui, s-o 
numim o dialectică infailibilă: „Eu singur, fără să cunosc nimic din cele înalte, facut-am Sfinxul să 


tacă cu ştiinţa mea" (w. 397-400). Dobândirea ştiinţei şi a măsurii era caracteristică idealului grec al 
vremii lui Sofocle. umanismului ei, după cum tot caracteristică îi era şi cunoaşterea de sine. Tragedia 
lui Oedip începe în momentul în care acesta vrea să-şi cunoască viaţa şi, cunoscându-şi-o în toată 
mizeria şi suferinţa ei, renunţă la superbia celui care dezlegase întrebările Sfinxului. Fiu al soartei, aşa 
cum se numeşte el însuşi, Oedip încheie prima parte a existenţei sale eroice când află cine este. Lupta 
pentru binele semenilor săi, eroismul care-l adusese la conducerea cetăţii, sunt acum fără importanţă. 
Ceea ce construise cu strădanie, singur, se năruie. Abisul cunoaşterii îl atrage către el. Cât de lungă 
este încercarea aceasta, o pot spune doar anii în care, orb, îşi cercetează sufletul în colţurile 
întunecoase ale palatului din Teba. Oedip nu mai este acum ceea ce voia să fie, ci ceea ce este: un 
paricid fără ştirea sa, dar nu şi fără vina sa. Căci dacă nu ştiuse că-şi omorâse tatăl, omorâse totuşi un 
om bătrân, faptă blamabilă în sine. Cauza acestei crime şi a multor suferinţe este mânia sa. caracterul 
violent pe care Sofocle îl pune în evidenţă: „Nu-ţi faci bine acum, ca şi mai înainte când, opunándu-te 
celor apropiaţi, te laşi pradă mâniei ce te pierde" (Oedip la Colona, w. 853-855). Natura dactilică a 
omului cu părul roşu, cu teribile accese de furie, este aceea care târăşte pe Oedip în numeroasele wi 
păcate. Ethos antropo dăimon, spune Heraclit, iar Sofocle se Pare că va lucra variaţii multiple pe 
această temă în Ajax, în Antigona, în Oedip rege. Tot mânia îl îndeamnă să se orbească după ce află 
nelegiuirile făptuite. Spre bătrâneţe, Oedip va regreta şi 

acest gest. Pentru a gási calea adevárului, a cunoasterii de sine, mutilarea fizicá nu este necesará. Cei 
ce văd în sacrificiul eroic al lui Oedip! ceva similar renunțării si resemnării creştine trebuie să-şi 
amintească mereu versurile: „Când cu timpul mi-am dat seama că întreaga mea durere îşi pierduse 
ascuţişul, când incepusem să înţeleg că mânia în furia ei m-a pedepsit prea crud pentru păcatele 
dinainte, cetatea m-a alungat cu forța" (Oedip la Colona, w. 438-441). Căutările, sacrificiul, lupta lui 
Oedip au un singur tel: dobândirea libertăţii conştiinţei sale, dezlipirea de moştenirea ancestrală din 
caracterul său, de tot ceea ce făptuise nedemn în viaţă: este o luptă continuă fără răgaz pentru a merita 
mereu libertatea dobândită”. înţelepciunea sa constă în „a se resemna în fata unui rău suportabil şi a se 
mulțumi cu două treimi din fericire, a reduce la minimum spiritul distructiv din realizările noastre şi a 
nu adăuga suferinţă in plus peste ceea ce inevitabil trebuie să suferim"?. 

Oedip se înalță spiritual pe măsură ce regreseazá pe plan social, trecând de la măreţia iluzorie la 
conştiinţa lucidă a ceea ce nu e, ca rezultat al unor contradicții interne.* Oedip a pierdut totul, însă totul 
îi rămâne deschis înainte; lupta lui cu sine va hotărî dacă va trăi sau nu. Ajax nu suportă căderea şi se 
sinucide. Oedip purtând în sine ideea realizării în timp, se încadrează liniei evoluționiste a acestuia, 
încă în existenţa sa eroică premergătoare catastrofei, timpul este un factor dominant. Erou vestit pentru 
hărnicia şi iuţeala sa, vremea îi devine măsură a faptelor”. Tip extravertit şi adaptat perfect 
colectivităţi, întreaga sa concepţie se integrează în cea a statului, mobilizându-l întru totul şi 


subordonându-l intereselor cetăţii. în partea a doua a 

! G. Meautis, Sophocle, essai sur le heros tragique. Paris, 1957, p. 8. 

? Idem. Mythes inconnus de la Grece antique, Paris, 1944, p. 20. 

3 R. Scherer, L'homme antique et la structure du monde interieur d'Homere al Socrate, Paris, 1958, p. 87. 
“Ibidem,pp. 186 si 189. 

5 D. W. Lucas. The Greek Tragic Poets, Londra, 1959, p. 150. 

5 G. Aigrisse, Psychanalyse de la Grece antique. Paris. 1960, p. 221. 

Eroismul lui Oedip 


85 

existenţei sale, timpul devine o coordonată a- realizării de sine. înainte de a cerceta legătura dintre 
erou şi timp, să vedem cum apare acesta din urmă în primele manifestări literare greceşti. 

Eroii homerici nu puteau avea o concepție ciclică asupra timpului material!, cunoştinţele reduse ale 
epocii neingáduind-o. în liada însă, timpul este divin, mitic şi omenesc. Timpul omenesc este o 
confuzie în care lucrurile apar răsturnate şi cu care zeii pot jongla cum vor. Astfel, Atena îl întinereşte 
şi-l îmbătrâneşte pe Ulise de mai multe ori. La originea gândirii greceşti se pot deosebi două tipuri de 
timp: sensibil şi inteligibil. La Homer, timpul divin este rezervat disciplinei şi discipolilor muzelor. 
Prima manifestare în literatura greacă a ideii de timp ciclic material care să fie şi uman este aceea a 
cultivării succesive a solului în fiecare an la Hesiod?. Pindar numeşte viaţa omului efemeră nu pentru 
că e scurtă, ci pentru că este conditional subordonată timpuluf (skiăs onar ânthropos, omul este visul 
unei umbre). Datorită cunoaşterii astronomiei babiloniene, grecii îşi însuşesc ideea timpului ciclic întâi 
prin Tales, iar apoi prin Xenofan“. Pentru acesta din urmă, timpul este o condiţie a ştiinţei. Zeii n-au 


dezvăluit muritorilor toate tainele deodată, ci au lăsat să le dobândească singuri cu vremea. Deci, 
conform spuselor sale, timpul este coordonata eroului. Platon reia ideea timpului ciclic, afirmând că 
dacă ar exista o devenire în linie dreaptă (eutheia tis eie e genesis), mergând de la un contrariu la 
opusul sáu fără a se întoarce în sens invers, atunci toate lucrurile ar sfârşi în aceeaşi figură şi ar înceta 
să se mai transforme. Pentru eroul Oedip, devotat semenilor săi şi cetăţii, pentru omul ca element 


social, timpul este o măsură a faptelor sale. 

^ M. P. Nilssoo, Primitive Time Reckoning, Lund, 1920, p. 110. 

- V. Naquet, Temps des dieux et temps des hommes, essai sur quelques aspects de ' experience temporelle chez Ies Grecs, inRevue de 
l'histoire des religions. voi. CLVH. 60 1, pp. 55-80. 

! Pindar. Pythica VIII. w. 95-97. 

4 Diels. fragiu. 18. 

în momentul în care Oedip începe lupta cu sine, timpul devine un remediu, el se inlántuie cu legea şi 
justitia!. Cronos apare ca şi Helios pánt' oron kăi pánt' aciion văzător şi ascultător a toate, aducând 
dreptatea născută din lumină": „Ţi-a dezvăluit totul, deşi te împotriveai, timpul vázátor a toate cele" 
[Oedip rege, v. 1213). Pentru Oedip în luptă cu sine, timpul nu mai este durata evenimentelor 
succesive, ci o forță atotputernică (paner átes), activă şi personală, cu puteri morale: „Timpul este 
schimbător al tuturor lucrurilor, doboară astăzi pe unii şi ridică mâine pe alții" (Oedip la Colona, w. 
1453-1454). Timpul amestecă totul — synhei (Oedip la Colona, v. 609), sau distruge — rnarainei 
(ibidem, v. 713). S-ar părea că Oedip este o victimă a timpului. După toată experienţa sa dureroasă, 
după suferinţe pe care nimeni altul n-ar fi putut să le suporte (Oedip rege, w. 1412-1415), răul sau 
binele pe care l-ar aduce timpul nu mai poate fi semnificativ. Echilibrul sufletului lui Oedip este 
stabilit. Arareori mai izbucneşte acea mânie (orge) care nu-l părăseşte nici la vârsta cea mai înaintată. 
Viaţa sa plină de mizerii, rătăcitoare, e alinată de prezenţa celor două fete, Anti-gona şi Ismena, care îl 
însoțesc în exil. Dragostea delicată a lui Oedip pentru acestea l-a consumat tot timpul vieţii, şi în 
numele ei a făptuit tot ce-a putut mai bun. Umanismul său se traduce şi prin iubirea fiicelor sale după 
ce-şi pierduse iubirea de sine. 

Momentul final al despărțirii de cele pământeşti constituie încununarea întregii sale experienţe. Teseu, 
care rămâne singurul martor al scenei din urmă, este orbit de lumina puternică a reve-| laţiei: omul nu 
este ceea ce vrea, ci ceea ce este; viaţa lui se scur- i ge nu în perspectiva optimistă a idealului, ci 
conform realității ineluctabile a ființei sale. Eroul Oedip stăpâneşte acest dualism printr-un echilibru 


izvorât din cunoaştere de sine. 
! W. Schmidt şi O. Stahlin, Geschichte der griechischen Literatur. Munchen, 1934 tom I, voi. 2. p. 462. 
" T. F. Driver. The Sense of History in Greek and Shakespearean Drama. Ne” York. 1960. 


Originea şi esenţa dionisiacá a tragediei a fost literar expusă de Nietzsche, care crede că înainte de 
Eschil şi până la Euripide, Dionysos n-a încetat să fie eroul tragic, ca toate personajele celebre ale 
teatrului grec, Prometeu, Oedip etc, sunt doar măşti ale eroului originar Dionysos!. Nietzsche crede cá 
elanul dionisiac, ca rezultat al individuatiei, constituie pentru scurte momente esenţa primordială 
însăşi, momente în care simţim bucuria nesfârșită a existenţei”. Cartea sa, foarte bine scrisă şi foarte 
poetică, este totuşi departe de înţelesul poeziei tragice ateniene. Părerea asupra originii dionisiace a 
tragediei, incetátenitá încă de la Aristotel, a fost în ultima vreme îndelung discutată, pentru cá un text 
din cartea a cincea a Istoriilor lui Herodot (cap. 67) vorbeşte despre coruri tragice care preamăreau 
suferinţele unui erou. Printre lucrările recente dedicate problemei originii tragediei în optica textului 
amintit din Herodot cităm cartea lui Carlo Del Grande, Tragoidia — Essenza e genesi della tragedia, 
apărută într-o ediţie amplificată şi amendată la Milano în 1962. Fără îndoială că textul pe care-l 
reproducem în întregime mai jos a dat pe bună dreptate loc la discuţii nu numai asupra originii eroice a 
tragediei, ci şi asupra esenței sale, încadrată astfel într-o schemă amplă, a cărei evoluţie a fost urmărită 
din cele mai vechi timpuri. lată însă ce ne relatează Herodot: „Clistene din Siciona, fiind în război cu 
argienii, a interzis rapsozilor să-şi aleagă pe viitor ca bucată de concurs la Siciona poemele homerice, 
pentru cá în ele sunt aproape mereu láudati argienii şi Argosul. Pe de altă parte exista şi mai există 
încă chiar în piaţa Sicionei un heroon al lui Adrastos, fiul lui Talaos, pe care Clistene voia să-l 
desființeze şi să alunge de prin părţile acelea pe erou fiindcă era argian de origine. Se duse aşadar la 
Delfi şi întrebă oracolul dacă să-l alunge pe Adrastos. Pitia i-a răspuns că Adrastos era regele 
sicionienilor, iar el — asasinul lor. Zeul neîngăduind ceea 


1930, p. 90. 

ce plănuise Clistene, acesta o dată întors caută un alt mijloc prin care să-l facă pe Adrastos să plece 
singur. Când crezu că l-a găsit, trimise să-l ceară tebanilor pe Melanippos, fiul lui Astacos, pe care 
tebanii î-l trimiseră. Clistene aşeză resturile lui Melanippos într-un temenos în apropierea pritaneului. 
El ştia cá Melanippos fusese cel mai înverşunat duşman al lui Adrastos, căruia îi ucisese fratele 
Mekisteus şi ginerele Tydeu. După ce consacră acest temenos, suspendă sacrificiile şi sărbătorile in 
cinstea lui Adrastos şi le atribui lui Melanippos. Sicionienii obişnuiau să acorde lui Adrastos onoruri 
deosebite, deoarece pământul lor apartinuuse lui Polykos, bunicul lui Adrastos din partea mamei. 
Printre alte onoruri cu care-l cinsteau sicionienii pe Adrastos, îl sărbătoreau cu coruri tragice pentru 
suferinţele sale (Pausanias, J, 43, 1), cinstindu-l nu pe Dionysos, ci pe Adrastos. Clistene dădu înapoi 
corurile lui Dionysos, iar lui Melanippos restul ceremoniei". 

Aşadar, Clistene, tiranul din Siciona, desfiinţa corurile tragice (tragikoi horoi) care comemorau 
suferinţele (páthea) lui Adrastos, dându-le lui Dionysos, iar sacrificiile care le însoțeau le atribui lui 
Melanippos, duşmanul lui Adrastos. Del Grande presupune că întrucât Adrastos era eroul patron al 
Sicionei, cultul acestuia, care număra printre alte manifestări şi corurile tragice, avea o tradiţie 
îndelungată pe care Clistene o detrona. Cât priveşte înţelesul ce trebuie acordat corurilor tragice pome- 
nite de Herodot, cercetătorul amintit enumera trei ipoteze posibile: a) este vorba de complexe corale, 
mascate total sau partial în tapi, adică coruri de aparenţă animalică; b) Herodot înţelegea poate prin 
coruri tragice, coruri asemănătoare cu cele folosite în tragedia contemporană lui; c) se presupune că 
erau coruri la care se adăuga improvizatia devenită, o dată cu depăşirea acestui stadiu incipient, 
tragoidie; cu alte cuvinte, horoi tragikoi ar fi fost coruri cu trogoidie. Prima dintre ipoteze este 
susţinută de Dieterich şi mai în urmă de Brommer si Untersteiner; cea de-a| doua de către Reisch şi 

întruneşte toate adeziunile lui Del Grande, căci, spune acesta, „Herodot, vorbind despre tragikoi horoi, 
foloseşte un termen deja cunoscut, referindu-se la acel tip de reprezentaţie străveche în care, 
amestecată printre coruri organizate în strofe, se afla o tragoidie, adică o contextură literară care, la un 
moment dat, prin opera unui poet, s-a substituit improvizárii precedente" (Del Grande, op. cit., p. 44). 
Acest poet, Del Grande îl vede în persoana lui Arion. Corurile cu tragedie de la Siciona erau legate de 
suferinţele (páthea) lui Adrastos. in mod similar se poate presupune cá şi în alte cetăţi existau coruri 
asemănătoare, legate de páthea eroilor locali. Termenul pathos ca atare nu este atestat nici la Homer, 
nici la Hesiod, nici în lirica veche. In textele amintite se întâlnesc numai forme ale verbului păsho, 
urmate de un nume care indică suferinţele, chinurile sau strădaniile. Escliil este cel dintâi la care apare 
cuvântul pathos (Persii, w. 435-137): 

Să ştii dar bine, din nenorocire ifi spun Doar jumătate, căci al suferinţei val Ce-asuprá-le se năpusti, i-aşa de 
greu Că al balanței talger peste cap l-ar da. 

în Oedip rege, cum era şi de aşteptat, având în vedere optica sofocleică asupra eroului, sensul lui 
pathos se restrânge la accepțiunea de nenorocire survenită în luptă, o fază nefavorabilă a acestei lupte 
(v. 732). Cu alte cuvinte, obiectul tragoidiei, ieşită din faza de improvizație, erau suferinţele (páthea) 
unui erou. Del Grande crede însă că eroul nu era privit în sine, şi că suferinţele sale reflectau modul de 
a acţiona al unei fiinţe umane Prin raport cu divinitatea de care se simţea mai apropiată (în sens mitic). 
In nararea acestor chinuri mijeşte neapărat nevoie ca “oul să fie întotdeauna învingător, suferinţa în 
sine marcând în "entalitatea greacă afirmarea personalităţii umane în raport direct proportional cu 
mărimea ei şi independent de rezultatele aflate la capătul eforturilor sau al suferințelor. Ca să nu luăm 

decât un exemplu prea binecunoscut: muncile lui Heracles au valoare prin cantitatea efortului 
desfăşurat, şi niciodată prin finalitatea lui, rămânând acelaşi de fiecare dată sub altă formă. Cuvântul 
heros îşi lămureşte semantismul prin însăşi etimologia j sa. După unii cercetători ar deriva din 
avesticul har va'ti = ve- ! ghează peste...; după alţii ar fi paralel cu herus < erus = stăpân; alţii il 


raportează la sumerianul ur-sag = şef, omul conducător. De către greci, de bună seamă că eroul a fost 
privit ca şef al gintii, legislator, războinic, om în stare să săvârşească singur, dar în raport cu mulțimea, 
fapte deosebit de grele pentru puterile unui individ obişnuit. 

Cultul eroilor este în Grecia continentală, aşa cum arată Aram Frenkian!, un caz special al cultului 
morţilor. După | moarte, sufletul unui puternic al zilei continua să deţină însuşiri deosebite care 
depăşeau pe cele ale unui defunct obişnuit. Cum am văzut menţionat şi la Herodot, şi cum pomeneşte 
de altfel şi Sofocle în Oedip la Colona, când Eteocle şi Polinice reclamă prezenţa bătrânului lor tată 
sau a rámásitelor lui după moarte pentru a feri de nápastá Teba, spiritul eroului putea fi propice sau 
putea dăuna unei întregi regiuni. Cultul acestuia era astfel întreţinut nu numai de descendenţii directi ai 
mortului, ci şi de o colectivitate mai largă ce locuia în limitele aceleiaşi regiuni climato-geografice. 
Cât de mare era rolul oracolelor, în special al celui de la Delfi, în formarea şi întreţinerea cultului 
eroilor, putem observa şi din pasajul mai sus citat din Herodot. 

în mentalitatea greacă, spre deosebire de cea asiatică, eroul este în mod necesar un individ ieşit din 
mulțime prin calităţile, faptele sau suferințele lui deosebite şi prin aceasta devenit un conducător 
spiritual sau militar al unei colectivități. Concepţia asiatică asupra eroului pornea de la disocierea lui 
de mulţime, prin situarea într-o poziţie superioară de conducător unic care prelua în mod automat 


asupra sa sorții buni sau răi ai 
! Le monde homerique, essai de protophilosophie grecque. Paris. 1934. 

comunității. Având sau nu calităţi naturale, şeful, de drept dinastic divin, era personajul cuvenit a 
împlini sau a da numele faptelor săvârşite de alții. Acelaşi ierarhism asiatic se constată în raporturile 
între divinitate şi erou. In mitologia persană, de pildă, oricât de alese ar fi fost calităţile sau săvârşirile 
eroului, poziţia sa faţă de divinitate rămânea mereu aceeaşi: divinitatea pe un plan superior, tiranic şi 
inabordabil, se manifesta ca voinţă imperativă prin persoana eroului în stare de inspiraţie. In mitologia 
greacă însă eroul poate participa, pe treptele superioare ale unei stări ascendente, la divinitate. 
Umanizarea divinității la greci este realizată nu numai prin antropomorfism, ci şi prin participarea 
umană în ipostază eroică la esenţa ei. Fiinţe semidivine sau muritoare, eroii îşi cîştigă adeseori dreptul 
la nemurire simbolizând acea tendinţă omenească de a depăşi condiţia muritoare prin integrarea într-o 
finalitate, care, sub imaginea divinității, nu este altceva decât perpetuarea ciclului vital, pe planuri din 
ce în ce mai înalte ce conturează idealul vieţii omului ca luptă necontenită pentru desăvârşirea sa. 
Tradiţia arhaică greacă concepe eroul ca însumare, prin acţiunile sale exemplare, a názuintelor comune 
unei întregi colectivităţi. în acest sens, Mircea Eliade! înţelege caracterul impersonal al faptelor lor ce 
la un moment dat îi transformă în arhetipuri în care se topesc existentele comune ale oamenilor de 
rând. Eroii supraviețuiesc morţii prin memoria lor, evident o memorie impersonală. „Cât priveşte 
obiectia, — continuă autorul citat — după care o supravieţuire impersonală echivalează cu o moarte 
veritabilă, ea nu este valabilă, în măsura în care singure personalitatea şi memoria, puse în legătură cu 
durata şi cu istoria, pot fi numite supravieţuire, decât din punctul de vedere al unei conştiinţe istorice, 
cu alte cuvinte, din punctul de vedere al omului modern, căci conştiinţa arhaică nu acorda nici un fel 


de importanţă amintirilor personale". 
mythe d'eternei retour, Paris, 1949. 

Una dintre problemele ridicate de exegeza tragediei greceşti în legătură cu cultul eroilor, bazată tot pe 
fragmentul din Herodot mai înainte citat, este şi discutarea apartenenţei politico-sociale a acestui cult. 
Tirania, reprezentată de Clistene la Siciona sau de Pisistratizi la Atena, încearcă să îndepărteze 
ceremoniile legate de cultul eroilor, cult ataşat prin tradiţie şi prin oficiantii săi de marile familii 
eupatride, pe care aceasta, ca formă de guvernământ sprijinită de masele largi, căuta să le submineze şi 
pe tărâm religios. Dionysiile, introduse la Atena de către Pisistrate, sunt sărbători politico-religioase în 
care factorul politic este sensibil prevalent. Nu ni se pare însă nimerit ca mergând pe firul acestei idei 
să afirmăm că tragedia, interpretată ca fiind de esenţă eroică, ar constitui expresia unei ţinute 
intelectuale aristocratice, devenind în acest sens un manifest indirect al claselor deposedate de 
întâietatea politică în stat. împotriva acestei ipoteze eronate s-ar ridica însăşi mărturia textelor în sine, 
care nu arareori elogiază democraţia ateniană postbelică drept normă exemplară de organizare 
politico-statală. Nu mai amintim de faptul că Sofocle de pildă era legat printr-o amicitie personală şi 
printr-o comunitate de idei cu Pericle, animatorul de frunte al politicii de mare putere democratică a 


Atenei. Dificultăţile pe care le întâmpinăm în discutarea şi conturarea esenței eroice a tragediei attice, 
reprezentată în chipul cel mai desăvârşit şi mai complex dej poezia dramatică a lui Sofocle, sunt în 
general aceleaşi dificultăţi ce se ivesc în reconstituirea unui întreg cultural-politic-religios, căci textele 
ne oferă o infinitate de variante de interpretare, toate mai mult sau mai puţin logice, rezultanta 
generală însă scapă cercetătorului neavizat care, pornind pe un singur făgaş, va privi întregul dintr-un 
unic unghi de vedere. Poate că cea mai indicată metodă este de a înconjura chestiunea centrală din 
toate părţile, a contura şi a marca datele şi etapele ei principale, a o situa în contextul istoric şi cultural 
respectiv, a o privi în general ca optica informată de toate izvoarele arheologice, artistice şi istorice şi a 
lăsa în fine pe cititor să-şi formeze el însuşi opinia. 

cu riscul unei erori mai mari sau mai mici, mai mici în tot cazul, decât a-l dirija premeditat spre o 
unică interpretare ce suferă de defectul grav al particularismului. In măsura in care am reuşit să o 
facem, aceasta a fost şi intenţia noastră, cu singura uşurare pe care ne-am îngăduit-o, aceea de a 
considera cunoscute cititorului textele tragice de care ne ocupăm, ca pregătire minimă şi indis- 
pensabilă pentru înţelegerea semnificațiilor poeziei tragice ateniene. 

Dintre lucrările mai recente care neagă întru totul tragediei greceşti esenţa ei eroică, amintim scrierea 
lui Leo Aylen!, care, argumentând că tragedia, aşa cum o cunoaştem, se naşte într-o perioadă 
democratică, are în consecinţă un caracter antieroic. Este evident că această interpretare şi altele de 
acelaşi gen înţeleg prin erou ceea ce epoca arhaică vedea în acest concept. O astfel de acceptiune a 
eroului este de la sine înţeles că nu putea fi dezvoltată în tragedia attică a secolului al V-lea. Că 
tragedia îşi are în bună măsură originea în cultul eroilor este un fapt, şi aceea că ea descrie suferinţele 
omeneşti în lupta individului pentru realizarea sa însuşi este un aspect cu totul diferit; diferit nu numai 
faţă de conceptul arhaic al eroului al cărui cult se afla la începuturile închegării tragediei, ci diferit de 
la Eschil la Sofocle, căci atât este de rapidă evoluţia ideilor după Războaiele medice, încît autori 
contemporani se situează prin momentul în care şi-au format personalitatea artistică în generaţii 
intelectuale deosebite. Eroul eschilean este încă nedesprins ca entitate de voinţă şi acţiune de planul 
divin, cu care se simte legat genetic şi la care trebuie să raporteze toate chinurile (pârhea) sale. Eroul 
sofocleic întrerupe însă legătura cu planul divin şi se află la un moment dat singur în fata realitátilor 
exterioare şi interioare, ca Oedip în faţa Sfinxului. Salvarea sa depinde numai de el însuşi, tot ceea ce 
dobândise în experienţa vieţii ireversibile. La 'hil, umanul se proiectează pe planul divin, viaţa pe 
fundalul 

morţii, amestecându-se unele cu altele într-o existenţă nediferentiatá. Zguduirea adusă de Războaiele 
medice alungă pe eroul lui Sofocle din acest paradis într-o existenţă proprie, general determinată, dar 
particular imprevizibilă, ale cărei greşeli (hamartia) sunt suferite de individ fără a mai fi raportate, ca 
la Eschil, pe ecranul divinului, ci conexate naturii specifice a fiinţei umane, în sensul în care Heraclit 
afirmă că pentru om caracterul este propriul său destin. Citând o definiţie a lui Kirkwood!, putem 
caracteriza tragedia lui Sofocle ca o piesă serioasă în care o persoană cu caracter puternic şi nobil este 
confruntată cu o situaţie specială la care răspunde în felul său propriu. La Sofocle, eroii sunt buni şi 
generoşi; această bunătate pe care le-o conferă poetul tragic a fost interpretată de unii cercetători ca 
fiind o dovadă a profimdei religiozitáti a autorului. Ne întrebăm însă dacă această interpretare nu este 
mai degrabă rezultatul unei optici creştine asupra unei situații ce greu am putea-o reconsti-titui altfel. 
Este adevărat că, uneori fără să ne dăm seama, alteori stráduindu-ne să evităm alunecarea pe nesimţite 
pe poziţiile eticii creştine atunci când interpretăm tragedia attică, se produce tocmai această deviere a 
rigorii noastre critice. Aş vrea să subliniez aici în special acel fapt important care survine în mod! 
inconştient şi nu are nici o legătură cu convingerile noastre religioase sau cu ateismul celui care 
cercetează tragedia greacă. Este în fond vorba de a ne dezbăra, dacă lucrul este posibil, de;toatá 
contextura de idei pe care cultura europeană de factură creştină a tesut-o în junii Antichității, 
alăturându-ne unei orientări mai noi pe care a inițiat-o în domeniul artei antice Ranuccio Bianchi- 
Bandinelli (cf. p. 59). 

Lupta individului cu realitatea interioará si cu cea exterioará este ceea ce defineste dupá noi conceptul 
eroului în tragediile lui Sofocle. Tragicul, prin opoziţie cu irationalul, este prima linie care conturează 


la Eschil silueta eroului, pe care Sofocle o 
! A Stv.dy ofSophodean Drama. Londra. 1958. 


întregeşte şi o reliefeazá, definind in acelaşi timp esenţa tragicului in condiţiile noi ale 
desprinderii acestuia de planul divin. In acest sens, unul din scopurile tragediei este depăşirea 
sentimentului tragic. Eschil, remarcă Andre Bonnard!, creează o lume în devenire, o lume în care 
efortul omului şi epuizarea progresivă a divinului lucrează împreună la dizolvarea forţelor tragice. 
Gilberte Ronnet" consideră însă, nu fără a stârni discuţii potrivnice, cá tragedia nu rezolvă drama 
interioară a gândirii greceşti, împărţită între pesimismul tragic de factură homerică, acela pe care 
Platon îl excludea ca periculos pentru educarea cetăţenilor Republicii ideale după criteriile adevărului, 
şi optimismul cu care este incapabilă să realizeze sinteza pe care o va aduce doar creştinismul. Este, 
aşa cum arătam mai sus, una din interpretările axate în mod deliberat pe o optică străină, căci ce poate 
fi mai semnificativ ca depăşire a tragicului decât atitudinea lui Oedip înaintea morţii, ce poate fi mai 
optimist decât voinţa sa de a trăi după ce cunoscuse abisul în care se prăbuşise. Optimismul lui Eschil, 
subliniază Robert FlaceliereY este lucid şi plin de o credinţă care nu este oarbă; el caută fără ostenealá 
justificarea sa raţională în vechile mituri şi nu se realizează decât cu preţul unei lungi şi aprige lupte de 
conştiinţă. Raportul sentimentului tragic cu religia este, după unii cercetători, antagonic, căci de cele 
mai multe ori eroul depăşeşte pe zeu în mărime sufletească. Pe de altă parte, angoasa tragică nu este 
posibilă decât în afara oricărei speranţe în mila cerească, ce intervine uneori în ultimă instanţă ca un 
dens ex machina al rezolvării conflictului dramatic. La Sofocle, după părerea lui Jean Carriere?, 
inspirația tragică s-ar axa pe demonizarea radicală a necunoscutului, cel puţin în spaţiul mitologic lăsat 


liber prin îndepărtarea zeilor olimipici; ea s-ar baza pe un fatalism nu absolut, ci parțial şi 
La tragedie etl'homme. Paris, 1951, p. 211. 


'Le sentiment tragique chei tesGrecs, inR. E.G. 1962. pp. 327-336. Histoire litteraire de la Grece, Paris, 1962. Le tragique chez les Grecs, 
înR. E. O., 1966, pp. 6-37. 

conditionat la nivelul omului. intr-altá interpretare, in cea aristotelicá in special, tragicul trebuie sá 
producá milá si teamá, milá pentru cá greseala nu este intentionatá, teamá pentru cá pasiunea fárá 
margini poate duce la cele mai mari calamitáti. Este cazul teatrului lui Euripide, pe care Aristotel îl are 
în mod constant în vedere in discufarea tragediei antice, desi îi critică erorile formale, de tehnică. Dar 
teatrul lui Euripide, prin exacerbarea pasiunii şi a consecințelor ei, se află exact la extrema opusă 
tragicului care este luciditate la Eschil, voinţă cognitivă şi libertate, în special la Sofocle. In măsura în 
care rândurile de faţă sunt şi nişte note de lectură, marginalii la textele lui Eschil şi Sofocle, 
completarea lor cu parcurgerea dramelor lui Euripide se impune de la sine. Căci nu putem aprecia mai 
exact teatrul celor doi tragici decât prin ceea ce-l deosebeşte de Euripide. 

Eroismul lui Oedip este un eroism filosofic, un curaj aşa cum îl defineşte Socrate, nu ca o aruncare 
inconştientă cu capul în necunoscut, ci ca o deliberată şi conştientă opţiune în favoarea 

vieții. 

Iluminat de aureola victoriei asupra lui însuşi, a existenței asupra nonexistentei, a umanului asupra 
haosului, Oedip pătrunde adânc în sufletul omului de astăzi, al omului de totdeauna, agitat de mereu 
aceleaşi chinuitoare întrebări cărora le răspunde prin mereu noi sacrificii. 


TRAGEDIA ŞI EXEGEZA CONCEPTULUI ARMONIEI ÎN STILISTICA GREACĂ 


Ideea de măsură, de armonie, cu valoare estetică sau etică, constituie unul din conceptele prin care 
poate fi definit idealul grec. Am văzut mai înainte (cap. /rafional si tragic la Eschil) că zeii stau gata 
să pedepsească orice încălcare a limitelor decentei şi ale condiţiei umane, că frica de Aybris este peste 
tot prezentă în tragedia greacă, iar evitarea acestei greşeli constituie una din problemele-cheie ale 
introspecţiei psihologice antice. Este de la sine înţeles că extinderea ideii măsurii s-a produs şi în 
domeniul esteticii literare, şi Poetica lui Aristotel o consemnează de bună seamă: „măsura (metrou) 
este un element cerut în toate domeniile graiului" (XXII, 1458 b, 12). Urmărirea, pe cât ne-a fost cu 
putinţă, a conceptului măsurii, exprimat îndeosebi prin cuvântul prepon în teoria stilistică greacă, de la 
cele mai vechi mărturii până la cele mai târzii, străduindu-ne a surprinde evoluţia sa către o definire 
totală a artei prin această unică noțiune devenită condiţie sine qua non, ne pare folositoare înţelegerii 
nu numai a tragediei attice, despre ale cărei mijloace poetice şi scenice vom vorbi în chip special în 


capitolul următor, ci şi a întregii civilizaţii greceşti, cu ale cărei producţii literare, cu cât avem un 
contact mai direct, cu atât mai receptabil devine fenomenul cultural respectiv. 

Tragedia fiind o operă multivalentă a cărei unitate se realizează în conştiinţa spectatorului, noţiunea de 
prepon ne apare drept ordonatoare a acestor valente. De aceea în capitolul de faţă insistăm asupra 
chestiunilor teoretice legate de conceptul în discuţie, urmărindu-i în acelaşi timp evoluţia istorică, 
rămânând ca " capitolul următor să exemplificăm câteva aplicaţii ale acestuia *Q ceea ce priveşte 
poetica, orchestnca sau mijloacele scenice ale “agediei. 

în locul unei definiţii ad-hoc a conceptului ne mulțumim pentru început a cita cuvintele lui Cicero 
(Orator, 70): „ut in vita sic in oratione nihil est difficilus quam quid deceat videre — prepon hoc 
graeci appellant, nos dicamus sane decoram" (Ca şi în viaţă, într-o cuvântare, nimic nu e mai greu de 
observat decât ceea ce se cuvine: grecii îl numesc prepon, noi o să-i spunem de bună seamă cuviinţă). 
Şi Cicero adaugă o explicaţie ce are menirea să extindă sfera noțiunii: „eadem ratione orator verba sua 
acco-mmodare debet ad personas et eorum qui dicunt et eoram qui audiunt" (din aceeaşi pricină, 
oratorul trebuie să-şi potrivească cuvintele şi cu persoanele celor ce vorbesc si cu ale acelora care 
ascultă). Această explicaţie a grecescului prepon, Cicero o dă de pe poziţiile retoricii latine, lăsând să 
se întrevadă un lucru esenţial, şi anume larga extensiune de care e susceptibilă noțiunea, extensiune 
căpătată în decursul unei lungi evoluţii istorice. Noţiunea este redată prin participiul prepon 
substantivizat al unui verb din fondul activ al cuvintelor, cu o lungă carieră în toată literatura greacă. 
Cele trei sensuri ale cuvântului, în ordine cronologică, ar fi: a) a se remarca (Iliada, XII, v. 104; 
Odiseea, VIII, v. 172); b) a se concretiza prin înfăţişare, a avea aerul (Eschil, Persii, v. 246) şi c) a 
avea un oarecare raport cu, a conveni (Platon, Phaidros, 278 d). Ca termen stilistic, prepon se dezvoltă 
din abstractizarea celui de-al treilea sens. Pe lîngă altele care vor apărea lămurit în cursul expunerii, 
trei sunt înțelesurile de bază ale lui prepon: 

I. Cuvinte potrivite cu lucrurile despre care e vorba, 

II. Caractere şi acţiuni potrivite cu ideile exprimate de acestea şi, în sfârşit, înţelesul cel mai abstract 
şi care se întâlneşte târziu la Longinos. 

III. Caractere, acţiuni şi comportări asemănătoare celor întâlnite în realitate. 

După cum se observă, graficul conceptului de prepon poate fi reprezentat printr-o linie ascendentă care 
porneşte de la o chestiune de mestesug (tehne), urcă spre economia operei de artă şi 

se îndreaptă către înţelesul ei, către mesajul pe care-l aduce, având de-a lungul întregii sale evoluţii 
semantice fluctuatia sinuoasá între tehne (meşteşug) şi ingenium (talent). Zăbovim un moment asupra 
dualismului constant pe care-l întâlnim semnalat de critica literară antică, în mod direct sau indirect, 
sub diverse denumiri, şi anume dacă precumpăneşte meşteşugul asupra talentului, inspiraţiei, 
entuziasmului, sau invers? Platon se pronunţă în Phaidros, 244, pentru entuziasm, pentru inspiraţie, 
pentru acea posesiune a poeţilor de către Muze, faţă de care cunoaşterea regulilor tehnice nu mai este 
de nici un folos. Este evident că ideea poetului posedat de o divnitate, aflat în stare de transă, este o 
moştenire a barzilor homerici, a lui Demodokos sau, în fine, a prototipului mitic Orfeu, moştenire 
transmisă din Antichitatea greacă in cea romană (un poeta vates la Horaţiu) şi mai târziu, dar care 
cedează teren în fata concepțiilor rationaliste, lăsând mestesugului partea cuvenită în realizarea 
operei de artă. Tudor Vianu, în Istoria ideii de geniu (Postume, p. 18) subliniază in chip remarcabil 
tranziţia de la concepţia poetului inspirat la concepţia despre poet ca profesionist remunerat, al cărui 
prototip este Arion din Corint. „Procesul profesionalizării poeţilor, — spune Tudor Vianu — începând 
dm secolul VI î.Hr., dar accentuându-se în veacul următor, a fost limpede recunoscut de un cercetător 
al originilor ideii de geniu, Ed. Zilsel (Die Entstehung des Geniebegriffes, 1926)". Zilsel deci recu- 
noaşte cauzele acestui proces în progresele economiei băneşti. „Dacă aruncăm o privire generală — 
scrie Zilsel — asupra dezvoltării poeziei greceşti de la începuturi până în secolul al V-lea, epoca 
deplinei înfloriri a economiei băneşti, putem spune că momentul religios, adică acel al entuziasmului 
în înţelesul lui Wteral a fost ttt il î 

entuziasmului în înţelesul lui 

l, a fost treptat înlocuit în condiţia socială a poetului prin factori laici şi literari". 


Prepon, asimilat, după cum vom vedea, condiţiei de bază a msublimului (la Longinos). se află la baza 
fluctuatiei sinuoase 'Mre fehne si ingenium. Părerea noastră este că. prepon serveşte 

ca legătură între cei doi termeni ai dualismului sus-amintit, în sensul cá reprezintă şi congruenta 
talentului cu meşteşugul. Amintesc că Pindar, printre cei dintâi în literatura greacă după afirmarea 
raționalismului, înclină către precumpănirea talentului dat de natură: „înțeleptul este cel care ştie multe 
prin natură (în chip natural)" (Olimpice, II, v. 94). Aşa este şi proorocul Tire-sias, căruia Oedip îi 
opune ştiinţa sa agonisită cu trudă timp de o viaţă (Oedip rege, w. 397-400). 

Conceptul de prepon a înregistrat o continuă evoluţie de la apariţia lui la Platon până la Longinos, la 
care termenul dispare, rămânând totuşi în înţelegerea autorului cât şi în mintea noastră semnificaţia sa 
redată cu alți termeni. La Platon, conform principiului măsurii şi armoniei, prepon este înţeles ca 
potrivire, ca armonie interioară a operei de artă. Astfel apare în Phăidros, 268 d, în Legi, II, 669 b, şi 
în Republica, 399 a: „Armonia şi ritmul trebuie să urmeze îndeaproape cuvântul”. Faptul de a urma, de 
a ataşa în mod necondiţionat armonia şi ritmul de cuvânt se înscrie în noţiunea de prepon. Altminteri 
spus, acesta acționează în virtutea principiului armoniei, dar cuprinde şi noţiunea de armonie. In 
legătură cu tragedia, Platon ne aminteşte, în locul mai înainte citat din Phăidros, că aceasta nu este 
decât compunerea armonioasă a părţilor unele faţă de altele şi a fiecăreia în raport cu întregul. In 
aceeaşi ordine de idei, Aristotel, fără a denumi armonia interioară a părților prepon, remarcă: „Fiinţă 
sau lucru de orice fel, alcătuit din părţi, frumosul, ca să-şi merite numele, trebuie nu numai să aibă 
părțile în rânduială, dar să fie şi înzestrat cu anumită mărime. într-adevăr, frumosul stă în mărime şi 
ordine, ceea ce şi explică pentru ce o ființă din cale afară de mică n-ar putea fi găsită frumoasă 
(realizată într-un timp imperceptibil, viziunea ar rămâne nedesluşită) şi nici una din cale afară de mare 
(în cazul căreia viziunea nu s-ar realiza dintr-o dată, iar privitorul ar pierde sentimentul unităţii şi al 
integrității obiectului ca înaintea unei lighioane mari de zece mii de stadii)". Poetica. VII, 1451 a. 
Retorica socratică, expusă în 

Pháidros, este după părerea lui Platon cea adevărată şi singura capabilă să educe spiritul printr-o 
logică strânsă şi adecvată. Sufletul este astfel captat, în sensul cel mai bun, prin argumente. Aşadar, 
legătura dintre exprimare şi logica strânsă poate fi privită ca o extensiune a lui prepon la textele 
filosofice şi, în general, la textele ştiinţifice. Problema conceptului în discuţie poate fi urmărită cu mult 
mai multe roade la Aristotel, unde chiar scrisul filosofic se pretează cercetării stilistice din punctul de 
vedere al conceptului ce ne preocupă, dovedind polivalenta noţiunii şi valabilitatea ei pentru o 
diversitate de scrieri, fie ele literare sau ştiinţifice. în ceea ce priveşte menţionarea lui prepon ca atare 
la Aristotel, textul de bază se găseşte în Retorica, III, 7, şi se referă la calităţile vorbirii. E totuşi cert cá 
Aristotel nu înţelegea numai atât prin prepon, adică potrivirea vorbirii cu faptele pe care le relatează, 
ci (după cum ne lasă să întrevedem Cicero, care-l parafrazează în Orator, 79) şi o calitate superioară 
care se detaşează de meşteşugul îngust al realizării operei de artă şi se referă la idealul ei, la 
frumuseţea al cărei mesaj nemijlocit este. După ce se înlătură aparatul, spune Cicero, „elegantia modo 
et munditia remanebit" (vor rămâne eleganța şi frumuseţea). Chiar Aristotel completează noţiunea As, 
prepon cu cea de anălogon, înscrisă celei dintâi după cum se desprinde din construcţia definiţiei: 
„Vorbirea pateticá sau descriptivă posedă prepon când este potrivită (anălogon) cu lucrurile de care e 
vorba" (Retorica, III, 7). Poetica ne dá şi mai multe indicaţii asupra sensului pe care prepon îl are la 
Aristotel, chiar dacă termenul nu figurează în acest tratat pretutindeni. Nu credem totuşi că greşim, 
afirmând de la bun început că la Stagirit el înseamnă două lucruri: congruenta şi verosimilul. Este 
indiscutabil că atunci când Aristotel spune că tragedia a evoluat şi a încetat să se mai schimbe după ce 
şi-a găsit firea adevărată, se referă la ideea platonică a armoniei interioare, pe care am avut Prilejul s-o 
amintim mai înainte, la acel prepon pe care Platon îl Pomeneşte în Phăidros. 

în Poetica, XV, recomandă să se ţină seama de calitatea potrivirii caracterelor: există o fire 
bărbătească, scrie el, şi una femeiascá bine definită; nici bărbăţia, nici cruzimea nu se potrivesc cu 
firea femeii. O altă calitate a caracterelor tragediei, ni se spune, este asemănarea cu cele existente în 
viaţa de toate zilele: şi iată că ideea verosimilului în artă este amintită în implicata ei asupra 
caracterelor. Această calitate, Aristotel o denumeşte homoion. Părerea lui Corneille (Discours sur le 
poeme drama-tiqne), acceptată si de unii cercetători moderni, este cá homoion n-ar însemna decât 
respectarea adevărului istoric. Istoricul şi poetul se deosebesc prin aceea că unul povesteşte întâmplări 
care au avut loc, iar celălalt întâmplări care ar putea să se petreacă. De aceea, conchide Aristotel, 
poezia este mai filosofică decât istoria. Conceptul de prepon este la Aristotel organic legat de originea 
imitativă a artelor. Omul a simţit nevoia imitatiei pentm că aceasta îi era în fire. El se bucură când 1 se 
pun imagini, chiar neplăcute, înaintea ochilor, pentru că acestea îi amintesc de lucruri văzute anterior. 
Dacă n-am văzut mai dinainte obiectul infátigat, spune filosoful, lucrarea nu ne va place ca imitație, ci 
din pricina execuţiei, a culorii sau a unei alte cauze de acest fel. Verosimilul, sau mai mult nevoia de a 
verifica în artă traducerea fidelă a unei realităţi preexistente, constituie în concepţia aristotelică unul 
din izvoarele plăcerii estetice, ceea ce implică neapărat conceptul de prepon (potrivire) drept condiţie 
sine qna non a acesteia. 

Conceptul de prepon la Stagirit nu desemnează numai însuşiri ale stilului, ci şi fapte (prâxeis), care, 
aşa cum am mai spus, trebuie să fie în concordanţă cu caracterele personajelor ce le săvârşesc. Faptele 
definesc fără îndoială caracterele; or, ar părea o falsă problemă să vorbim de prepon în acest caz, dacă 
nu am şti că ceea ce estetica literară greacă denumeşte caractere sunt de fapt prototipuri mitice 
legendare, modele esenţiale imuabile şi universal cunoscute cu care tragicii vehiculează şi cărora 


trebuie să le conformeze acţiunile ce le dezvoltă. 

Referindu-se la tragedie, Aristotel, în Poetica, XIX, afirmă cá în elaborarea acţiunii dramatice, efectele 
se produc uneori fără ajutorul expresiei verbale, dar că alteori ele sunt strâns legate de expresia verbală 
şi pregătite de vorbitor, urmând să se desfăşoare după cum grăieşte acesta: „Care ar mai fi într-adevăr 
rolul cuvântătorului, dacă lucrurile ar părea plăcute fără intervenţia cuvântului?" Autorul Poeticii 
insistă deci asupra congruenţei între cuvinte şi tensiunea acțiunii dramatice, care în desfăşurarea ei 
produce prin milă şi teamă purificarea. Vorbe nelalocul lor. sau nepotrivite cu tensiunea la care duce 
desfăşurarea evenimentelor, ar diminua efectul catartic şi ar scădea implicit valoarea estetică a 
tragediei. Pe de altă parte, pentru a transmite totalitatea intenţiilor conţinute de o operă literară, limba 
trebuie să fie limpede fără a fi comună. Este în totul limpede, spune Aristotel, când este alcătuită din 
cuvinte obişnuite, însă atunci ea este şi comună. Un exemplu în acest sens este poezia lui Cleofon şi 
Stenelos (Poetica, XXII), care este foarte clară, dar alcătuită numai din cuvinte obişnuite. Pentru a ieşi 
din acest cerc vicios, pentru ca limbajul să fie în acelaşi timp nobil, lipsit de banalitate şi limpede, el 
trebuie să fie pe măsura lucrurilor pe care le relatează, să nu pomeneascá „despre fapte márete în chip 
bicisnic, nici despre lucruri fără importanţă în chip măreț, nici cu consideraţie despre ceva de nimic”. 
Desprindem din cele de până acum că la Stagirit, indiferent de numele prin care este desemnat 
conceptul de prepon (anălogon, homoion etc), el înseamnă congruentá şi verosimil; când se referă la 
stil, înţelesul de bază e potrivirea între formă şi conţinut şi armonia între părţile constitutive ale operei 
de artă. 

Discipolul şi urmaşul lui Aristotel, Teofrast, va duce mai departe sistematizarea însuşirilor stilului într- 
o schemă logică, dând primul lor canon la care avea să se refere mai târziu critica alexandrină. Se pare 
că Aristotel ar fi tratat în Retorica sa despre zece însuşiri ale stilului fvirtutes dicendi). Ed. Mayer, in 
Prolegomena la fragmentele cărţii a treia din Retorica, le 

enumera: 1) puritatea limbii, 2) claritatea, 3) concluzia, 4) congruenta, 5) verosimilul, 6) pateticul, 7) 
formarea caracterelor, 8) evidenţa, 9) plăcutul, 10) măreţia. In înşiruirea lor sunt aşezate în locul al 
patrulea şi al cincilea două însuşiri care ne interesează şi care sunt atât de legate între ele, încât în 
canonul fixat de Teofrast se suprapun. Este vorba de prepon (congru- : enfa) şi de pithanon 
(verosimilul). Faptul de a aşeza unul după j altul prepon si pithanon, ca şi acela cá la Teofrast aceste 


două noţiuni se confundă, poate servi şi ca argument pentru desăvâr- 1 şirea demonstraţiei că 
Aristotel îngloba în conceptul pe care-l ! desemnează cu prepon sau pithanon şi ideea verosimilului 
în artă, o problemă majoră, care, aşa cum s-a arătat mai înainte, j aparţine celui de-al treilea sens de 
bază sub care trebuie înțeles I prepon. în ipoteza că reconstituirea lui Mayer ar fi justă, ne întrebăm de 
ce apare pithanon lângă prepon sau în locul acestuia. Este ştiut că termenul prepon este vechi; la un 
moment dat el a devenit atât de bogat în acceptiuni, încât utilizându-l ar fi fost greu să se ştie ce înţeles 
trebuie să 1 se confere, mai restrâns sau mai larg? Cum însă conceptul îşi continua evoluţia, aprin-zând 
în sfera sa din ce în ce mai multe sensuri, pentru a se indica cu precizie, atunci când este cazul, la care 
sens anume se referă denumirea, conceptul a căpătat o altă formă de exprimare, şi anume pithanon. Un 
aspect al acestei grupări a sensurilor ar fi după Stroux (De Theophrasti virtutibus dicendi, p. 51) cá 
pithanon s-ar specializa la Teofrast pentru narratio (povestire), iar prepon pentru oratio (cuvântare). 
Şi este explicabil. Din cele de mai sus se desprinde cá pithanon urcă spre limita superioară a 
conceptului, pe când prepon rămâne mai strâns conexat problemelor de limbă, căci cazul în care 
acesteia 1 se cere cea mai desăvârşită şi convingătoare alcătuire este evident oratio (cuvântarea), în 
tratatul său Despre vorbire (Peri lexeos). in forma în care ne-a parvenit. Teofrast numără doar trei 
însuşiri ale stilului, în timp ce Cicero (De Oratore) citează canonul teofrastic compus din patru 
însuşiri: 1) puritatea limbii, 2) claritatea. 3) congruenta 

(verosimilul), 4) construcţia (aparatul). Ele sunt aşezate într-o ordine anumită, iar prepon, ocupând 
locul trei, face legătura între claritate (safeneia) şi construcţie (kataskene). Gruparea sensurilor 
conceptului în prepon şi pithanon apare şi mai clară la urmaşii lui Teofrast, primul termen 
specializându-se, aşa cum arătam, pentru cuvântare (oratio), cel de-al doilea pentru povestire 
(narratio). 

Sunt de spus câteva cuvinte, pe măsura putinelor informaţii ce le avem (Diogenes Laertios, VII, 59), si 
despre estetica stoică, pentru a ne da seama în ce chip priveşte aceasta conceptul de prepon si ce loc îi 
conferá in canonul insusirilor stilului. Stoicii il asazá printre cele cinci insusiri in locul patru. Diogenes 
Laertios ne reproduce pe scurt definiţia lui: „prepon este o vorbire potrivită cu conţinutul”. Prin 
conţinut, numit de ei prăgma (de la verbul prátto, a săvârşi o acţiune în calitate de agent), stoicii 
înţeleg faptul despre care e vorba în opera respectivă, evenimentul care se petrece în cazul unei 
acţiuni, sau obiectul infátisat ce apare în cazul unei descrieri. Stoicii consideră pe prepon ca o însuşire 
care se referă mai degrabă la fondul operei de artă decât la forma ei, bineînţeles rămânând totuşi una 
din garanţiile stilului. Şi tocmai pentru a arăta legătura între formă şi conţinut, pentru a sublinia că 
prepon continuă a fi o însuşire a stilului, ei folosesc în definirea lui termenul de /exis, consacrat încă 
de atunci ca referindu-se la stilul unei vorbiri (Teofrast îşi intitulează tratatul tocmai Peri lexeos, în 
locul lui phrăsis — cuvântare în general). Pe baza restrânsei informări pe care o avem la dispoziţie 
este greu de spus mai mult asupra acceptiunii lui prepon la stoici. Cât despre faptul de a considera 
această însuşire a stilului ca susceptibilă de un înţeles moral oarecare, nu ni se pare a avea un temei 
anume. Totuşi, spre deosebire de stoicii vechi, Panaitios încearcă a introduce şi în etică noţiunea de 
prepon, apropiind-o de cea de înțelepciune (sophrosyne), explicabilă prin avântul uman către armonie, 
idee pe care o distingem Si la Longinos. Pentru Panaitios, kalon (frumosul) se referă la 

106 


Moira, rnythos, drama 

structura internă, la „realitatea arhitectonico-ritmicá" (Deme-trios. Tratatul despre stil, traducere C. I. 
Balmus), iar prepon la comportările şi aspectul exterior al fiinţei umane. 

Demetrios din Faleron (350—283 î.Hr.) este un aristote-lician de o factură deosebită. Notele de curs, 
copiate şi aranjate mai târziu sub forma Tratatului despre stil pe care îl avem astăzi, sunt o prelucrare a 
teoriilor stilistice ale lui Aristotel şi Teofrast. în cazul când Teofrast ar fi autorul formulării celor trei 
tipuri de stil, simplu, măreț şi elegant (după părerea lui Wilamowitz! şi a lui Rostagni?, Teofrast la 
rândul său sistematizase teoriile stilistice ale lui Socrate şi Aristotel), Demetrios preia clasificarea 
acestuia, imbogátind-o prin adăugarea unui al patrulea fel de stil, cel energic (deinds). El prelucrează 
cele patru tipuri de stil pe baza însuşirilor vorbirii ale lui Teofrast (pretai lexeos), combinându-le în 
chipul cel mai diferit şi cercetându-le în acelaşi timp din punctul de vedere al cuprinsului, al structurii 
frazei şi al expresiei. Dacă prepon nu are nici un rol în definirea caracterelor, este amintit însă (nu mai 
mult de şase-şapte ori în tot cuprinsul lucrării) atunci cînd se vorbeşte de cele trei puncte de vedere sub 
care, trebuie cercetate cele patru tipuri de stil amintite. Fiind exclus astfel ca termen canonic din 
alcătuirea celor patru tipuri de stil, prepon are următoarele acceptiuni pe care le enumár: 


a) Expresia proprie, cuvenită, armonioasă şi măsurată. In capitolul VI, Demetrios dă ca exemplu un 
pasaj din Xenofon unde acesta descrie rîul Teleboas: „Râul acesta nu era mare, ci frumos. Ritmul 
abrupt şi scurtimea frazei scot în evidenţă scurtimea râului şi frumuseţea sa. Dacă ar fi voit să spună 
mai mult, umflând fraza, Xenofon s-ar fi exprimat: acest râu, ca mărime era mai neînsemnat decât 
altele multe, dar le întrecea pe toate în frumuseţe; şi n-ar fi produs acelaşi efect asupra noastră. 


Expresia 
! AsUmismus tindAtticitnus, xaHermes, voi. 35, 1900, p. 27. = Aristotele e cit'istotelismo, p. 110. 

sa n-ar fi fost potrivită, si am fi avut aşa-zisul stil rece". Este interesant să subliniem această afirmaţie, 
care apare atât la Demetrios cât şi mai târziu la Longinos, şi conform căreia lipsa expresiei potrivite dă 
naştere unui stil rece sau unui stil pueril (la Longinos). Despre stilul rece, în comparaţie cu stilul 
măreț, Demetrios citează pe Teofrast: „E rece tot ce depăşeşte expresia potrivită cu ideea 
corespunzătoare" (Demetrios, 114). Remarcăm că şi la Demetrios conceptul de prepon nu se exprimă 
numai prin acest cuvânt, ci şi prin pithandn, ca la Aristotel (Demetrios, 222), sau prin oikeia lexis 
(vorbire potrivită — Demetrios, 114). 

b) Expresia potrivită nu numai cu faptele (prágmata), ci şi cu ideile. Demetrios este de acord cu retorul 
Policrate (sofist contemporan cu Isocrate), care face cu aceleaşi cuvinte elogiul lui Tersit şi al lui 
Agamemnon, pentru că în primul caz autorul vrea să glumească, şi măreţia stilului său este o glumă. 
(A se vedea de asemenea stilul lui Lucian în Elogiul nmstei şi Poveste adevărată.) „Gluma poate fi 
admisă — spune Demetrios — dar în orice subiect trebuie să pázim ceea ce se potriveşte /prepon), 
adică să adoptăm expresia corespunzătoare, şi anume despre lucrurile mici să vorbim cu simplitate, iar 
despre cele mari în cuvinte márete". 

c) Expunerea convingătoare /pithandn) depinde, în afară de claritate şi de cuvinte obişnuite, de modul 
în care se face relatarea faptelor. Demetrios citează aici pe Teofrast, care sustine că explicarea pe larg 
nu lasă pe cititor să gândească, jignindu-i astfel inteligenţa. Această acceptiune a lui prepon 
(expunerea convingătoare) se integrează în cel de-al doilea sens pomenit la începutul capitolului 
(caractere şi actium potrivite cu ideea pe care vor s-o exprime), sub care trebuie înţeles conceptul în 
discuţie, pentru că se referă mai degrabă la conţinutul operei de artă decât la forma acesteia. 

d) în sfârşit, un alt sens, nemaiîntâlnit pînă la Demetrios şi de îceea în afara oricărei sistematizári 
posibile: venind vorba 

despre cuvântul emfatic (onkeron), care depinde de deschiderea vocalelor, de lungimea silabelor şi de 
formaţia cuvintelor, el afirmă că nu se pot scrie comedii decât în limba attică, în care există vocale 
închise, spre deosebire de cea dorică, fiind deci potrivită cu glumele subtile ale comediei (táis 
eutrapelias prepari). Prepon nu mai are aici (Demetrios, 177) nici unul din sensurile cunoscute, ci se 
referă la o categorie stilistică ce ţine mai mult de fonetismul limbii, fapt la care fac într-un fel aluzie 
spusele lui Aristotel din capitolul XXII al Poeticii: „In schimb, nobil şi depărtat de uzul obştesc e 
graiul presărat cu termeni străini, denumire prin care înţeleg provincialismele, metaforele, cuvintele 
lungite şi tot ce se depărtează de uzul obştesc. Dacă cineva s-ar apuca totuşi să compună ceva numai 
cu asemenea elemente, rezultatul ar fi o enigmă ori un barbarism. Enigmă când n-ar folosi decât 
metaforele, barbarism dacă s-ar restrânge la provincialisme". Evident că cele citate nu tind a insinua cá 
dialectul attic ar putea fi socotit provincial, ci a arăta sensibilitatea existentă atât la Aristotel cât şi la 
Demetrios faţă de potrivirea limbajului în stmctura sa fonetică cu subiectul pe care îl exprimă. 

Deci, la Demetrios întâlnim conceptul de prepon cu trei acceptiuni principale şi una specială (a, b, c şi 
d) sub două sensuri de bază (I — cuvinte potrivite cu lucruri de care e vorba; II — caractere şi acţiuni 
potrivite cu ideea pe care vor s-o exprime) şi unul nou (cel abia amintit). Pe de altă parte, prepon este 
exclus din canonul celor patru tipuri de stil, dar apare printre cele trei puncte de vedere sub care 
trebuie privite acestea. Pe planul evoluţiei istorice a conceptului, Demetrios nu aduce nimic nou în 
afară de cel de-al treilea sens, care apare în mod cu totul accidental şi care nu se poate preta la o mai 
largă interpretare din cauza lipsei unei lămuriri suplimentare prin care să fie explicat textul menţionat. 
Dionis din Halicarnas nu este nici el original în interpretarea lui prepon. Tratatul său Despre aşezarea 

resistematizare a noţiunilor stilistice de bază. în evoluţia opiniilor asupra naturii operei de artă, schitatá 
la începutul acestor rânduri, Dionis se integrează pe deplin acelei concepţii care avea să se 
incetáteaneascá definitiv o dată cu mijlocul veacului al cincilea şi conform căreia produsul artistic nu 
este o rezultantă exclusivă a unui dar natural numit talent, ci mai mult al tehnicii care încearcă să imite 
faptele şi lucrurile din natură. Dionis defineşte pe prepon ca o calitate care potriveşte, care pune de 
acord personajele cu faptele lor. O altă semnificaţie constă în alegerea cuvintelor. Deci prepon nu este 
numai un procedeu stilistic; el devine o categorie stilistică, deoarece cuprinde alegerea şi aşezarea 
cuvintelor, două procedee stilistice diferite. Dar înţelesul pe care-l acordă Dionis nu reiese numai din 
definiție. Tratatul său, împărțit în două părţi, prima ocupându-se de alegerea cuvintelor, cea de-a doua 
de aşezarea lor, cuprinde la mijloc un mic capitol special care se ocupă tocmai cu discutarea lui 
prepon. Mai precis, prepon este înţeles prin prisma aşezării cuvintelor. Nu ne folosim, spune Dionis, 
de aceeaşi compoziţie când ne mâniem sau când ne bucurăm, când plângem sau când ne temem. Este 
interesant să ne oprim asupra analizei unui pasaj din Homer pe care criticul nostru o face din punctul 
de vedere al compoziţiei ca ilustrare la prepon. 

Odiseu povesteşte fenicienilor ceea ce a văzut în Hades. Aceştia îşi reprezintă chinurile povestite ca şi 
cum le-ar avea înaintea ochilor. lată de pildă munca lui Sisif. Damnatul se străduieşte să urce pe piscul 
unui munte un bolovan greu. După ce. sfortándu-se cu mâinile şi picioarele, reuşeşte să ajungă în vârf, 
piatra se rostogoleşte din nou la vale, şi chinul reîncepe. Strădania lui Sisif este subliniată nu numai 
prin alegerea cuvintelor, dar şi prin meşteşugită lor îmbinare. Deoarece nu dispunea de un ritm variat, 
Homer prin jocul silabelor scurte şi al silabelor lungi redă greutatea urcăm pietrei la deal. în prima 
parte a descrierii, pentru a evidentia efortul, silabele lungi abundă, dar poetul măreşte numărul 
silabelor scurte atunci când piatra se rostogoleşte de pe culme. 

în judecátile pe care le emite asupra poeţilor si prozatorilor, Dionis are mereu in vedere conceptul de 
prepon: „în timp ce Sofocle nu spune nimic de prisos, ci se opreşte la cele necesare (acest fel de 
caracterizări sunt făcute în lucrarea în mare parte pierdută Peri ton poieton krisis — Cercetare despre 
poeti), Euripide se îndepărtează de multe ori de la prepon şi de la kos-mon (decentá). De asemenea, in 
lucrarea Despre arta stilului la Tucidide, Dionis analizează cele patru însuşiri principale ale limbii 
marelui istoric atenian (aşezarea cuvintelor, varietatea figurilor, asprimea sunetelor şi scurtimea 
expresiei) prin prisma lui prepon. Aşadar, noutatea pe care Dionis din Halicarnas o aduce în 
îmbogățirea conceptului în discuţie este ridicarea acestuia de la starea de procedeu stilistic la cea de 
categorie stilistică. 

Scrisoarea către Positumius Terentianus, atribuită lui Longi-nos şi cunoscută sub numele de Tratatul 
despre sublim, este compusă pe la mijlocul secolului I d.Hr., fiind construită pe principalele puncte ale 
lucrării lui Caecilius din Kale Acte (Despre sublim) pe care îl comentează în amănunt, dar deasupra 
căruia se ridică prin înălțimea concepțiilor. Autorul, elev al lui Teodor din Gadara, polemizează cu 
Caecilius, apollodoreu înverşunat, primul care introduce pentru sublim termenul de Aypsos. (La 
Aristotel, termenul este măreţia, stilul măreț, megaloprepeia). Cunoscuta dispută între apollodorei şi 
teodorei este în fond reluarea pe un plan concret, polemic, a unei divergențe în materie de estetică, la 
care am mai avut înainte prilejul să ne referim, deosebire marcată de estetica aristotelică faţă de cea 
platonică. Arta, după Platon, este o imitație a unei realităţi ideale. Aristotel, punând accentul pe 
mestesug /tihne), arată cá arta este imitatia unei acţiuni sau a unui fapt concret. Platon însuşi, in 
Republica, IV. expunând teoria imitatiei, se foloseşte de fapte care aparţin de tihne, dar accentul în 
interpretarea sa cade mai mult asupra fondului de idei al operei de artă. astfel că după el arta ar fi în 
adevăratul ei înţeles o imitatio docta. Conflictul sus-amintit se reduce deci la procentajul în care 
patosul, inspiraţia sau entu- 

ziasmul, unul din cele cinci izvoare ale sublimului, intră alături de tihhe în economia operei de artă. 
Pentru Caecilius, care este aristotelician, esenţa artei este imitația unei realităţi obiective, realizată 
după nişte norme anumite. Aceleiaşi şcoli 1 se alătură şi Dionis din Halicarnas, despre care am discutat 
mai înainte. 

Longinos singur întrevede că a imita înseamnă a înţelege cauzele operei de artă. Deci la baza imitaţiei, 
la baza operei de artă stă înţelegerea. Cu alte cuvinte, fenomenul artistic urmează fenomenului 


cunoaşterii, dar în acelaşi timp elanul artistic constituie el însuşi un îndemn la cunoaştere. Fie că imiţi 
natura, fie cá imiti pe marii creatori, trebuie să retrăieşti condiţiile de viaţă spirituală din care a izvorât 
opera. Longinos înţelegea deci prin imitație nu reproducerea stereotipă, ci cuprinderea sufletului de 
acelaşi „duh divin" /daimonion pneuma), asemănător creaţiei. Emotia pe care o produce arta este doar 
la un pas de emoția al cărei fruct este. 

Spiritul grec trăieşte în vremea aceasta un reviriment, din păcate este vorba doar de un reviriment al 
bunei înţelegeri a spiritului grec creator, consumat de mult în toate genurile, inclusiv în cel al oratoriei, 
a cărei decădere se deplânge în ultimul capitol al Tratatului despre sublim. înţelegerea spiritului grec 
creator, în felul celei a lui Longinos, este de mare importanţă în vremea aceasta când încep să se uite şi 
să nu mai fie actuale valori care cad în planul latent al cunoaşterii spre a fi redescoperite de umanismul 
modem. Aristotelician ca structură, lui Longinos îi este caracteristic un eclectism grafie căruia se 
manifestă înțelegerea largă şi exhaustivă a artei, lărgirea tuturor noțiunilor estetice şi descătuşarea lor 
de fomalism, încât faţă de tot ce se spusese în materie de critică literară până atunci, Tratatul despre 
sublim ne apare ca fundamentul unei estetici noi. Este de înţeles astfel că orice cercetare făcută asupra 
lui prepon rămâne incompletă dacă nu include şi lămuririle tratatului citat. 

hi definirea izvoarelor sublimului, Longinos îmbină judicios teoria entuziasmului, a posesiunii 
demoniace, cu concepţia „tehnicistă”. 

atunci când atribuie „inspiraţiei", naturii, două din acestea [(a) fericita îndrăzneală în idei şi (b) 
pasiunea năvalnică şi insufletitá], iar meşteşugului pe următoarele trei [(c) formarea de figuri de cuge- 
tare, de cuvinte; (d) expresia verbală înaltă şi adecvată; (e) aşezarea şi legarea cuvintelor după 
demnitatea şi măreţia lor]. Printre cele cinci izvoare, ca şi în întreg tratatul, cuvântul pre-pon nu apare 
niciodată. Conceptul este însă desemnat prin „expresia verbală înaltă şi adecvată" (gennâia phrăsis — 
la Homer, Iliada, IX, v. 431, gennaios înseamnă potrivit, mai apoi evoluează către semantismul 
„măreţ"), sau definit prin contrariu, atunci când se notează greşelile care trebuie evitate sau unele 
procedee prin care se poate atinge sublimul, astfel: 

a) prea multa căutare în materie de stil duce ori la răceală, care este un rezultat al umflării peste 
măsură a expresiilor, ori la o exprimare nefiresc meşteşugită, ori la o strălucire ridicolă sau jalnică, ori 
direct la lipsa de gust; 

b) marile neghiobii au o singură sursă: goana după idei noi care nu pot fi puse de acord imediat cu 
materialul preexistent; 

C) nepotrivirea înflăcărării cu subiectul (pathos âkairori); 

d) aprinderea fără rost. 

Dintre procedeele bazate pe principiul congruentei prin folosirea cărora se poate atinge sublimul, 
Longinos aminteşte: 

a) procedeul amplificării (auxesis) este folosit pentru ca dând înălțime locurilor comune sau 
intensificând expresia, să le poată înălța până pe treapta sublimului, realizându-se astfel congruenta 
între conţinut şi formă; 

b) sublimul este în ceea ce priveşte conţinutul operei de artă un ecou al măreției gândurilor. Acestea, 
de multe ori inefabile, trecute prin prisma unei exprimări adecvate realizează sublimul. 

Noutatea esenţială care apare în scrierea lui Longinos şi care caracterizează curentul esteticii noi este 
înţelegerea totală a operei de artă ca inspiraţie, de care trebuie să fie demne mijloacele exprimăm 
artistice. înţelegere care constă în necesitatea congruenţei între formă şi conţinut, între idealul artistic 
şi opera de artă. 

Tragedia.;/ conce 

MYTHOS, DRAMA — MIJLOACELE POETICE SI SCENICE ALE TRAGICULUI 


Aristotel împarte elementele tragediei în două categorii: elemente interne, caracteristice tragediei ca 
operă poetică, cuprinzând mitul (mythos), caracterele fethe) şi judecata (didnoia) — şi elemente 
exterioare, printre care se numără elementul scenic (ho res âpseos kosmos), cântul (melopoiia) şi graiul 
(lexis). 

Despre mit, Poetica se exprimă: „In tragedie, autorii sunt ţinuţi să folosească numele transmise de 
tradiție pentru motivul că ce-i cu putinţă, e lesne de crezut. Câte nu s-au întâmplat, nu mi se par nici cu 
putinţă, câte s-au întâmplat însă, e evident că-s cu putinţă, altminteri nu s-ar fi întâmplat" (1451 b, 15- 
20), şi apoi ceva mai departe (1454 a, 9-13): „Din această pricină, cum am mai spus-o, tragedii nu se 
pot scrie decât cu isprăvile a foarte puţine familii. într-adevăr, în căutarea de situaţii tragice, întâm- 
plarea mai curând decât meşteşugul i-a făcut pe poeţi să introducă în subiectele tratate momente de 
acestea (ucideri de rude apropiate, n.n). Ca urmare s-au văzut nevoiţi să caute anume acele familii în 
care se petrecuseră astfel de întâmplări”. Si în fine (1451 b, 27-30): „Din cele ce preced, reiese dar 
lămurit că plăsmuitonil, care este poetul, caută să fie mai curând plăsmui-tor de subiecte decât de 
stihuri, ca unul ce-i poet, întrucât săvârşeşte o imitație, iar de imtat imită acţiuni”. 

Rânduirile din urmă ale lui Aristotel scot în evidenţă faptul că plăsmuitonil de subiecte, care este 
poetul, face această plăsmuire cu o finalitate: aceea de a exprima, prin categoria poetică a mitului, 
tragicul sau dramaticul propriu creaţiei sale. Fără o astfel de finalitate, plăsmuirea sa nu are noimă, 
căci de cele mai multe ori el este adus să modifice datele tradiţiei. infátigsánd însă pe scenă mitul, 
relatându-l ca atare şi limitându-se numai la aceasta, poetul dramatic, ne spune Aristotel, n-ar face 


decât să ne desfăşoare un crâmpei de epopee. 

Problema pe care credem că suntem indreptátiti să ne-o punem şi care nădăjduim că nu este o falsă 
problemă, constă în a distinge între mitul ca element interior, poetic, al tragediei, alăturat de Stagirit 
caracterelor şi judecății, şi mitul ca element exterior conceptului de tragic. Ne-ar preocupa deci 
raportul între tipaml mitic şi spiritul tragic pe de o parte şi simbolismul mitului şi tragic pe de alta. 
Evident că mitul furnizează tragediei prin bogăţia faptelor sale țesătura dramatică ce alcătuieşte 
subiectul, aşa cum Aristotel o afirmă în rândurile mai sus citate, dar nu este mai puţin adevărat că în 
afara acestei contexturi, mitului îi mai revine un rol deosebit, suplimentar, acela pe care încercăm să-l 
desluşim în cele ce urmează. Astfel stând lucrurile, relaţiile între mit şi tragic în operele lui Egchil şi 
Sofocle vor fi fără îndoială deosebite şi aproape opuse situaţiei pe care o înfăţişează creaţiile dramatice 
ale lui Euripide. 

O cercetare recentă defineşte mitul ca o țesătură de simboluri care îmbracă un mister!, misterul nefiind 
cu totul inaccesibil națiunii. Dacă Aristotel recomandă alegerea subiectelor din cadrul ciclurilor mitice 
cunoscute, o face din două motive: a) că acele fapte care s-au întâmplat sunt cu putinţă, altminteri nu 
s-ar fi întâmplat, şi b) că ele sunt potrivite prin nenorocirile care le relatează cu specificul tragediei. Ne 
îndoim însă că Stagiritul ar fi sesizat în vreun fel legătura care există între tragedie şi mister prin 
intermediul mitului, chiar dacă vorbeşte de schimbările pe care subiectele mitice le aduc în fata 
spectatorilor, trecând eroii de la soarta bună la cea rea din pricina acelor mari ,greseli". 

Dar dacă raportul mit-mister este oarecum comun tuturor producţiilor tragice greceşti, fiind unanim 
recunoscut, raportul între tragedie şi istorie prin intennediul mitului, enunțat schematic de Aristotel 
(„acele fapte care s-au întâmplat sunt cu putinţă, altfel nu s-ar fi întâmplat") se cere mai pe larg 
lămurit. 

Concepţia greacă despre istorie ca cercetare a unor evenimente pentm a descoperi adevărul pe cale 


raţională nu excludea 
! R. Y. Hatbom, Tragedy. Myth andMystery, Indiana, 1966. p. 25. 

mitul, ci dimpotrivá il ingloba, despuindu-l insá de elementul sáu miraculos. Grecul nu avea, sau in tot 
cazul nu avea încă în secolul al V-lea î.Hr. pe deplin format sentimentul retrospec-tiunii istorice ca 
primă treaptă către o „obsesie a istoriei". Trecutul, în mare parte de tradiţie orală, puţinele scrieri ale 
logografilor, cele câteva documente epigrafice şi, în fine, memoria martorilor oculari încă în viaţă 
constituiau instrumentarul istoricului. Aceste resurse ne apar modeste în comparaţie cu producţia 
literară contemporană, dar explicabile fenomenologic prin aceea că în cursul evoluţiei spirituale ale 
unei comunităţi umane, proza şi proza istorică în special este cea din urmă care apare după poeziia 


epică, lirică şi dramatică. 

Fără a-i atribui lui Aristotel mai mult decât el însuşi a gândit, mi se pare că atunci când postulează 
folosirea mitului ca deţinător de fapte cu putinţă deoarece s-au întâmplat, se referă la mit ca cel mai 
vechi instmment al tradiţiei orale pe care-l cunoaşte istoria, şi numai aşa îl include ca garanţie a 
verosimilului în alcătuirea spectacolelor tragice. Tragedia şi istoria se întâlnesc astfel undeva pe un 
tărâm concret, şi nu credem justificată afirmaţia lui Del Grande! că ele se exclud prin însăşi esenţa lor. 
Presupunând că s-ar fi pierdut majoritaitea ştirilor cu privire la bătălia de la Salamina şi nu s-ar fi 
păstrat decât Persii lui Eschil, nu ne-ar fi fost oare de folos relatarea trimisului când astăzi, cu toate 
datele pe care le avem, ea oferă încă fapte suplimentare? Ar mai fi existat oare fiorul tragic, sau ce 
priză va fi avut el în rândul publicului, dacă tiparul mitic al faptelor din care urma să se exale era străin 
naturii omeneşti, ca un veşmânt pe care experienţa istorică a omenirii nu l-ar fi îmbrăcat niciodată? 
Tragedia, ca şi toate creaţiile literare sau artistice ale unor vremi, este puternic ancorată în trecutul 
istoric prin mai multe feluri de inlántuiri. Dintre acestea, una este cea psihologică, în sensul că istoria 


există în tragedie ca substrat psihologic, aşa 
! C. Del Grande, Tragoidia, p. 179. 

cum există şi în poemele homerice, reflectând mentalitatea vremii în care au fost create, şi nu aceea a 
timpului la care subiectul se referă. Pe de altă parte, istoria şi chiar istoria contemporană, îşi face larg 
loc în tragedie — aşa cum am avut mai înainte prilejul să relevăm —, deosebindu-se ca esenţă un gen 
de celălalt, fără a pretinde însă că se exclud. 

Apropierea între teorie şi fenomenul literar a făcut ca cel puţin de un deceniu încoace să se vorbească 
tot mai mult printre istorici de rolul de document pe care textele literare îl au în conturarea cât mai 
realistă a unui cadru istoric. Pentru ceea ce ne preocupă, un strălucit exemplu îl constituie cartea lui 
Robert Flaceliere, Histoire litteraire de la Grece, Paris, 1962, care deschide perspective largi, încă 
neexplorate, nu numai unor sinteze, ci şi interpretării fenomenelor particulare, pornind de la 
documentul de natură complexă care este prin esenţa sa fenomenul literar. 

Domeniul mitului este supus şi el unei statificări, unei sedimentări istorice, încât se poate pe bună 
dreptate vorbi de o arheologie a mitului, care se proiectează pe fondul comun al misterului pe care îl 
exprimă. Alături de mitul recent, care are la bază evenimente istorice întâmplate şi care evoluează 
către categoria generalului pliindu-se unor tipare preexistente, unor scheme largi al căror orizont se 
mărgineşte cu tărâmul misterului ce vrea să-l explice prin simboluri universale, se găseşte mitul arhaic, 
rezultat al imaginaţiei meditative străvechi asupra unor funcțiuni capitale ale vieţii ca naşterea, 
dragostea, moartea. Contemplarea virginitátii înfloritoare, a paternităţii, a maternității, a îndreptat 
cugetarea primitivă către cauzele ascunse şi eterne ale acestora, dând chip şi putere divină fenomenelor 
elementare care o fascinau. A apărut astfel Fecioara eternă, Mama eternă, Tatăl etern şi în fine Fiul 
etern. Diverse ipostaze, diverse figurări au luat naştere în locuri diferite, la neamuri diferite, 
răspunzând aceloraşi nevoi şi idealuri. Arta neolitică de pildă cunoaşte o largă varietate de asemenea 
reprezentări, dintre 

care sunt de amintit prin vigoarea lor plastică idolii de la Cernavodă, fără să fie vorba de ,influente" 
artistice care ar explica aceste asemănări. 

Un stadiu următor în elaborarea mitului l-a marcat delimitarea eroului ca exponent al unui ciclu de 
fapte, ale căror semnificaţii şi efecte trec în mod integral asupra lui. 

Faza mitului la care se referă tragedia este însă ulterioară acesteia. Aristotel spune (1449 b, 34-37): „în 
acelaşi timp, imitatia de care ne ocupăm fiind imitaţia unei acţiuni, realizată de câţiva eroi (aici 
termenul prattonton nu mi se pare fericit tradus, căci dă naştere la confuzii; mai nimerit ar fi fost poate 
„de câţiva făptaşi" sau „de câteva persoane", căci cuvântul erou este rezultatul contopirii faptelor cu 
caracterul şi judecata, n.n.), iar aceştia, deosebindu-se în ochii noştri după caracterul şi judecata 
fiecăruia, elemente după care îndeobşte se cântăresc faptele individuale, urmează că pricinile 
acţiunilor sunt două, caracterul şi judecata, şi că la rândul lor acţiunile hotărăsc fericirea sau 
nefericirea oamenilor”. Cât priveşte relaţia între caracter şi faptele eroului, am discutat-o mai pe larg în 
capitolele precedente; este momentul să subliniem acum măsura în care „liberul-ar-bitru" (diănoia) 
intervine în evoluţia eroului, scotándu-l de sub imperiul zdrobitor al predestinării mitice. „Liberul- 


arbitru" se limitează în fapt la acordul sau dezacordul pe care eroul îl exprimă în „dialogarea" sa cu 
divinitatea sau cu ceilalți oameni. Alături de ethos, diănoia, înlesneşte eroului ajungerea prin labirintul 
diverselor suferinţe (pârhe) la înţelegerea finală asupra semnificației propriei sale biografii (măthos). 
Aşadar, elementul nou pe care tragedia lui Eschil îl aduce în domeniul prelucrării mitului (fazele 
componente ale acestei evoluţii umiează în strâns paralelism metamorfozele constituente ale tragediei 
însăşi de la origini până la Eschil) este conturarea personalității eroului în cadrai tipanilui străvechi 
prin îmbinarea specifică a cauzelor şi a efectelor formulate prin ethos, diănoia, páthe şi máthos. 

Aceasta nu înseamnă însă că eroul eschilean, a cănii personalitate este abia născută, scapă definitiv din 
ciclu; el se găseşte încă aproape în întregime sub stăpânirea „exemplului divin", cum denumeşte Del 
Grande! prezenţa legendelor divine în tragediile lui Eschil. 

Participarea simbolismului mitic la crearea spiritului tragic este direct proporțională cu caracteml său 
general şi hieratic, cu toate că accentul cade în opera lui Eschil pe „exemplul divin", şi nu pe 
personalitatea eroului care se integrează ca instrument al mitului în structura tragică a operei. 

La Sofocle însă suntem martorii unei evoluţii însemnate a personalităţii eroului, la detaşarea acestuia 
din tipaml mitului — la remodelarea mitului, în sensul în care tragedia sofocleică devine ea însăşi un 
mit al eroului respectiv. Cu alte cuvinte, asistăm şi pe planul mitului la acea dehieratizare a atitudinii 
poetului faţă de subiectul tratat şi faţă de spectatori, deşi conţinutul elementar al tragediilor rămâne tot 
reprezentarea unor întâmplări eroice în concordanţă sau în opoziţie cu voinţa divină. In tragedia lui 
Sofocle predomină, în definirea şi construcţia eroului, caracteral şi judecata {ethos şi diănoia) prin 
raport cu tiparul mitic. Remodelarea mitului, de care pomeneam, este aşadar şi o atitudine estetică a 
poetului faţă de subiectul pe care şi l-a ales, fără să prejudicieze în acest chip aportul, dacă există, al 
mitului la crearea specificului tragic. 

Şi-n adevăr, acest aport există, numai cá tragediile sofo-cleice transferă simbolismul şi implicit 
misterul mitului de la schema generală la obiectivul particular care este eroul. O dată acest transfer 
împlinit, se întregeşte pe de o parte în chip perfect conceptul eroului, iar pe de altă parte, tragedia 
însăşi îşi găseşte, evident cu semnificaţii superioare, rotunjirea deplină a esenței ei. aşa cum o 
postulează originile genului. Eroismul este natura adevărată a tragediei, iar Sofocle a ştiut într-un fel 


genial să 
Ci Del Grande. op. cit.,p. 81. 

alăture arhaismul tradiţiei de noutatea transferului amintit. Dar în felul acesta el nu făcea decât să 
reactualizeze în cadrul unui gen literar deja constituit un conţinut şi o schemă rudimentară mai veche. 
Tragismul eroului arhaic era rezultatul chinurilor sale nesfârşite (páthe), nicidecum al caracterului sau 
al judecăților sale, astfel că, schiţat superficial, tragicul mitului străvechi nu putea satisface cerinţele 
spirituale ale atenianului secolului al V-lea î.Hr. 

Din punctul de vedere al mitului, creaţiile lui Eschil şi Sofo-cle vădesc aşadar două formule deosebite 
ale tragicului — a exemplului divin şi a remodelării eroice a mitului —, ele sunt în fond asemănătoare 
prin aceea că amândouă reliefeazá în felul lor specific misterul mitului. Este unul din motivele care ne 
îndreptăţesc să ne aláturám acelei opinii ce separă opera lui Eschil şi Sofocle, denumind-o tragică, de 
cea a lui Euripide, considerată dramatică prin excelență — osebire de care ne vom ocupa îndeaproape 
în paginile următoare ale acestui capitol. Este necesar însă mai înainte să cercetăm abordarea de către 
Euripide a mitului şi semnificaţiile pe care acest mare poet i le conferă. 

S-ar părea însă că între cele abia de curând spuse, privitor la misterul mitului ca sursă a tragicului în 
opera lui Eschil şi Sofocle, şi cele susținute într-un capitol precedent, în jurul opoziţiei dintre irațional 
şi tragic în opera lui Eschil, ar exista o vădită contrazicere. 

încă din 1929 Bernhardt Schweitzer' scria cá la greci nu există contradicţie între mit şi rationalism, că 
elementele raţionale ale gândirii elenice stăpânesc structurile mitice ale secolului al V-lea î.Hr., care 
sunt, în ultima lor formă evolutivă şi cea mai semnificativă, tragediile greceşti. 

Misterul mitului în accepțiunea noastră nu se referă la irationalul faptelor săvârşite de erou sau al 
întâmplărilor pe care acesta este nevoit să le înfrunte, ci se rezumă numai la structura 


p. 246. 
! B. Schweitzer, Religiose Kunst im Zeitalter der Tragodie, în Die Antike, 5, 1929, 

aluzivá, simbolicá a tiparului mitico-dramatic, la divinul exemplu sau la remodelarea sa eroicá, care 
este in fond o reproiec-tare pe un fundal strávechi a unor fapte tot atát de vechi. 

în dramatizarea mitului, misterul nu este exclus de rational, dar in acelaşi timp el nu se suprapune cu 
totul irationalului. Dacă tragicul prin rafionaliamul sáu are drept scop dizolvarea irationalului, aceasta 
nu înseamnă că el implică şi dizolvarea misterului. Dimpotrivă, am văzut că misterul poate fi una din 
sursele tragicului, şi nicidecum o ţintă de dărâmat pentru acesta, în cognoscibilitatea prin tragic a 
universului irațional, misterul joacă rolul de prestigiu al unui catalizator; prezenţa lui în cucerirea 
rationalului este necesară ca aceea a unui fundal negru care scoate în evidenţă obiectele mai puţin 
negre aşezate în fata sa. 

Mai zăbovim un moment înainte de a ne ocupa, aşa cum promisesem, de Euripide — pentru a ilustra 
prin creaţii moderne problema tragicului în dramatizarea mitului de către Eschil şi Sofocle. 

Vorbind despre mitul lui Oedip ca paradigmă a tuturor miturilor dramatice, spuneam, şi continuăm a 
sustine, că tragicul nu poate izvori din inlántuirea faptelor, care în fond nu sunt decât un pretext pentru 
o contexturá filosofico-poetică din care se degajă spiritul tragic. Iatá-ne dar aduşi să recunoaştem unele 
date care imbogátesc şi precizează poziţia noastră. Faptele în sine ale mitului nu pot crea spiritul 
tragic, simbolismul mitului însă da. Pentru spectatorul secolului al V-lea î.Hr., deosebirea enunțată era 
uşor sesizabilă; nouă ne vine însă mai greu a înţelege o realitate ce-şi găseşte dificil echivalentul sau 
transpunerea în contemporaneitate. 

Arta cinematografică, prin multiplele ei resurse de a se diversifica pe numeroase planuri, reuşeşte să 
sugereze în mare măsură raportul dintre simbolismul mitului şi spiritul tragic. Este suficient să 
amintim Noaptea, creaţia regizorului italian Anto-nioni, sau Zidul, după o nuvelă de Jean-Paul Sartre, 
în regia lui J- Roche. Exemplul din urmă este cât se poate de grăitor. Faptele 

care compun subiectul, relatate ca atare, ar putea produce în cel mai bun caz o insignifiantă 
melodramă. Simbolul subiectului însă este ideea morţii. Tragicul reiese din aceea că eroul cunoaşte 
dinainte clipa când va surveni şi luptă din toate puterile trupului său biologic tânăr să depăşească prin 
vitalitatea lui acest zid de netrecut al morţii. Zbuciumul său nu înseamnă in fata eternității neantului 
nimic mai mult decât presiunea disperată a degetelor crispate care scurmă în tencuiala zidului 
închisorii urme fosile ale dorinţei de a-l străpunge. 

Analizând prelucrarea mitului de către Euripide, vom constata de la bun început că acesta procedează 
la o sistematică şi totală demitizare a mitului, Poziţia îi este caracteristică şi se integrează perfect 
concepţiei sale asupra teatrului ca dramă. 

O seamă de exegeti ai poetului atenian sunt unanimi în a face să decurgă toate atitudinile acestuia din 
gândirea sa religioasă. Fernand Chapoutier! il priveşte măcar în parte ca un poet traditionalist, a cărui 
operă oferă un tablou general şi complet al religiei oficiale, un tablou evident formal, căci credinţa în 
zei a lui Euiripide este definitiv zdruncinată şi citibilă astfel printre rânduri, chiar dacă nu este 
exprimată în mod vehement, având în vedere caracterul oficial al spectacolelor dramatice. 

Aram Frenkian? subliniază cá Euripide nu este un ateu, dar nici un drept-credincios din punctul de 
vedere al religiei tradiționale. Contemporan al sofiştilor, este pătruns mai adânc decât Sofocle de 
influenţa acestora, punând la îndoială cele crezute despre nemuritori, aşa cum Protagoras îşi începe 


cartea despre 

! F. Chapoutier, Euripide et 1 'accuei! du divin, în voi. La notion du divin depuis Homere jusqu a Phton. Geneva, 1952. 
? Concepţia despre zei a lui Euripide, în voi. Studii de literatură universală, 1956, 

p. 141 şi urm. d 

zei cu cuvintele: „Despre zei nu poţi şti nimic, nici cá sunt, nici cá nu sunt, si nici ce înfăţişare au, fiind 
împiedicat în cunoaşterea lor de neclaritatea subiectului şi de scurtimea vieții omeneşti”. Eruditul 
român consideră cá pentru Euripide divinitátile sunt mari forte ale naturii cu care se identifică. 
Deasupra tuturor există însă o formă a divinității supreme care este Zeus. Ca discipol al vechilor 
filosofi materialisti greci, Euripide incliná cátre divinizarea fenomenelor fundamentale ale-naturii: 
numele divinitátii devine adeseori un simbol care desemneazá fenomenul natural respectiv. Ceea ce 


Euripide critică în chip sever sunt zeii tradiţionali, antropomorfi, ai vechilor greci, aşa cum apar ei la 
Homer, la Hesiod şi în legendele populare. Imixtiunea lor în treburile omeneşti primeşte din partea 
poetului cele mai aspre invective. lată de pildă ce spune Amphitryon în Heracles despre Zeus (w. 339- 
347): 

O zeu! zadarnic te-am avut părtaş, Zadarnic te numesc zámislitorul Fiului meu — dar nu eşti tu chiar prieten 
Precum o crezi — căci zeu fiind, prin virtute Eu te întrec, un muritor ce n-a vrut Pe-ai lui Heracles fii să îi 
trădeze. Ştii bine că pe-ascuns venisi în patu-mi, Culcuş străin răpind; nimic în urmă Nu dáruiesti, iar prietenii 
nu-i Străjui. Eşti zeu nepriceput, sau nu eşti drept! 

Apollo este uneori acuzat de incultură, învinuit de oracole mincinoase (Electra, vv. 1245-1246): 

Pe tine, Foibos — Foibos— dar să tac căci mi-e stăpân — Te-a înşelat, cu toate că-i atoatestiutor. 

I se reproşează moartea lui Neoptolem şi lipsa în Andromaca (w. 1161 -1165): 

mărinimie 

124 Moira, mythos, drama 

Stăpânul care dă oracol tuturor, Preadreptul jude-al neamului uman, Astfel p&-al lui Ahilefiu îl răsplăti Când 
jertfa de-mbunare-i înălţă. Ca omul rău, aminte şi-a adus De-o ciudă veche. Cum să fie înțelept? 
Dramatizarea mitului la Euripide este caracterizată de J. C. Kamerbeek! nu ca o interpretare fidelă a 
datelor mitologice, ci ca „scriere de tragedii despre realitate, astfel cum poetul o concepe — şi aceasta 
în cadru limitelor pe care i le impune mitul, sau, ceea ce este acelaşi lucru, prin interpretarea datelor 
tradiției, nu neapărat necesar în sensul tradiţiei, ci după concepţia poetului asupra realităţii”. Tot astfel 
au procedat şi Eschil şi Sofocle la dramatizarea mitului, atitudinea lor faţă de acesta reflectându-le 
concepţiile asupra lumii şi omului. Dar, aşa cum spuneam, în plus faţă de Euripide, cei doi poeti tragici 
înaintaşi au utilizat mitul ca o pârghie principală în crearea spiritului tragic. 

S-a bătut atâta monedă pe ideea că realismul exterior al dramelor lui Euripide s-ar datora faptului că 
poetul a coborât eroii tragici la nivelul muritorilor, că abia mai este nevoie să insistăm asupra ei. O 
interpretare devenită de mult tradiţională, formula că Sofocle şi-a creat eroii aşa cum trebuie ei să fie, 
pe când Euripide i-a creat aşa cum sunt. Kamerbeek? menţionează însă că raportul erou-realitate 
devine mai clar dacă-l considerăm prin referire la mit, în sensul că Sofocle şi-a construit personajele 
aşa cum trebuie ele să fie pentru a da mitului vigoarea sa tragică, în timp ce Euripide le-a făurit aşa 
cum ele există în viaţa de toate zilele, desfiintánd misterul tragic al mitului. Ne aláturám întru totul 
acestei interpretări a demitizării mitului la Euripide. 

! Mythe et realite dans l'oeuvre d'Euripide, în voi. Euripide. Entretiens sur l'antiquite classique, voi. VI. Geneva, 1960. p.12. 

Mijloacele poetice si scenice ale tragicului 125 


Mergând pe aceeaşi linie. A. Rivier' remarcă în teatral lui Euripide separarea definitivă a raţiunii de 
sentimentul religios, unitate conservată de mitul dramatic al lui Eschil şi Sofocle, care dădea acea 
vitalitate tragică operelor celor doi poeţi, separare care transformă raţiunea în instrument al 
distantárii pe care artistul o realizează tată de obiectul artei sale, în instrument al ironiei. Misterul 
mitului şi tragicul sunt înlocuite în teatral dramatic al lui Euripide prin ridicarea sentimentului de la 
particularismul individual la categoria generalului, reprezentând una din trăsăturile profunde ale 
naturii omeneşti, care prin forma ei exacerbată se constituie într-un adevărat dâimon. 

Psihologicul are pentru noi şi pentru grecii vechi înţelesuri total diferite. Pentru cei de astăzi, 
psihologicul constituie o lume închisă care nu se explică decât prin ea însăşi. Pentru atenianul 
contemporan lui Euripide, psihologicul era deschis tuturor influențelor exterioare, fapt care-l 
indreptáteste pe V. Martin? să constate că Euripide nu a desfiinţat misterul mitului, ci poate l-a 
aprofundat, mutându-l totodată din sferele celeste în conştiinţa umană: „Omul este un tot complex 
unde acelaşi aspect nu do-mmă în mod continuu, şi astfel este şi la Euripide. Faptul că un personaj al 
lui Euripide îşi schimbă gândul, sau se pare că se contrazice, cu atât mai mult dă impresia că trăieşte. 
Dacă ar fi tot timpul acelaşi, dacă în el nu s-ar produce modificări, ar fi un manechin şi nu un personaj 
viu". 

Del Grande? remarcá o caracteristicá a teatralul lui Euripide in faptul de a utiliza interventia diviná in 
rezolvarea conflictului dramatic. Exegetul italian ne lasá sá intelegem cá nu e vorba de o simplistá 
dovadă de pietate, atâta vreme cát bine ştim care era adevărata părere a poetului despre cele divine şi 
despre divinităţi mai ales. Este vorba însă de un procedeu dramatic, utilizat ca o consecinţă a libertăţii 


luate în interpretarea mitului, a ieșirii din 
1L 'element demoniqne chez Euripide, în voi. Euripide. Entretiens.... p. 52. ' Psychologie beiEuripides, in voi. Euripide. Entretiens.... p. 162. ' 
Op. ciL.p. 113. 

tiparele sale tradiţionale, procedeu care vine să rezolve, în mod traditional faţă de logica internă a 
mitului, sfârşitul dramei. 

Imensitatea creaţiei lui Euripide explică în acelaşi timp varietatea şi mulțimea legendelor folosite. Ele 
se întind pe toată perioada legendară a vechii Grecii, dinainte de momentul în care încep poemele 
homerice până la legendele din ciclul posthomeric. Poemele antehomerice, cântecele cipriene, îi 
furnizează lui Euripide subiectele unei drame păstrate, Ifigenia în Aulis şi a şase pierdute: Alexandros, 
Skyroi, Telephos, Protesilas, Palămedes, Tennes (Regele Tenedosului). Tot ele cuprind într-o formă 
prescurtată şi în poziție secundară subiectele a încă patru piese, dintre care una singură s-a păstrat 
(Heracles), iar trei s-au pierdut (Antiopa, Oedip şi Tesen). 

După cum observam, folosirea aproape exhaustivă a tezaurului mitic de către Euripide merge mână în 
mână cu demitizarea lui. Unii cercetători au susţinut că demitizarea mitului este direct proporțională cu 
critica severă a vechilor zeități antropomorfice greceşti. Pe de altă parte însă, se poate constata cá 
aviditatea faţă de mit a lui Euripide, ar avea în tot cazul, dacă nu mai multe cauze, totuşi mai multe 
explicaţii. Una ar fi că poetul a rămas prin mit tributar tradiţiei teatrale a tragediilor lui Eşchil şi Sofo- 
cle, al căror continuator era, pe scena festivalelor dramatice de la Atena. O alta, constituită pe un 
paralelism, s-ar exprima prin aceea că folosea simbolul mitului pentru a justifica nişte pasiuni 
supraomenesti, aşa după cum Eschil şi Sofocle justificau nişte destine supraumane. în fine, o a treia 
explicaţie a simbolului mitului la Euripide este intenţia sa de a face aluzie şi de a pune în paralel 
contemporaneitatea cu tradiţia istorică orală pentru a sublinia o dată mai mult şubrezenia lucrurilor 
omeneşti. Cuvintele lui Francois Jouan! ni se par pe de-a-ntregul lămuritoare: „între trecut şi prezent, 
între Războiul Troiei şi Războiul pelopo- 

! Euripide et Ies legendes des chants cypriens des origines de la Guerre de Troie ă V'Iliade, Paris, 1966, pp. 1-10. 

nesiac, Euripide este adus să releve atâtea analogii, încât de multe ori nu ştii dacă descoperă în istoria 
eroică invátáminte şi consolări pentru oamenii timpului sáu, sau dacă aceste legende sunt pentru el 
numai un pretext pentru a-şi spune părerea asupra evenimentelor contemporane". 

Dacă Războaiele medice au însemnat în istoria Greciei acea epopee naţională care dărui Atenei prilejul 
să se evidentieze ca erou de factură homerică, ele au fost şi pricina, în chip indirect, a luptelor 
fratricide care peste o jumătate de secol s-au aprins între Sparta şi Atena şi s-au încheiat cu înfrângerea 
celei din urmă. Mai lipsit de noroc decât Herodot, Tucidide avea să istorisească hártuielile şi sângele 
vărsat de greci unii împotriva altora în încleştări, s-ar părea lipsite de semnificaţie, pline totuşi de 
sensul greu al unor concepţii asupra lumii şi vieţii, ajunse în disperarea paroxismului antagonic să se 
înfrunte prin ascutisul sábiei. 

Iminenta conflictului era previzibilá incá de la incheierea pácii de treizeci de ani intre Sparta si Atena 
(446), care punea capăt primului Război peloponesiac, dar de fapt deschidea uşa către cel de-al doilea, 
care a rămas cunoscut sub numele de Războiul peloponesiac. între- 446 şi 431, Atena nu a făcut decât 
să acumuleze prin politica ei de mare putere, prin avântul cultural şi economic, motive temeinice pe 
răbojul spartan, ţinut cu ranchiună de cetatea ce se vedea înlăturată, depăşită, nesocotită, săracă, sortită 
în fine unui rol secundar în toate domeniile vieţii contemporane. 

Pericle, în discursul păstrat de Tucidide, se face interpretul a aceea ce era Atena prin comparaţie cu 
Sparta, iar cititorul acestuia va înţelege cu uşurinţă că dacă în spatele cuvintelor se ascundeau de bună 
seamă cauze economice, politice sau militare, ele nu erau decât o decurgere logică a acelui spirit attic 
sintetizat în mişcătoarele fraze ale Alcmeonidului, cu rezonanţă de testament şi de profeție. 

Se poate spune că lumea greacă trăia după 446, dacă nu în chip obsesiv, cel puţin în mod ipotetic 
sub eventualitatea 

izbucnirii conflictului. Ostilitățile latente care se îndârjeau în dramul lor ireversibil capătă în urechea 
poetului sensul evocator al unui alt conflict, ce adusese deopotrivă nenorocire învingătorilor şi 
învinşilor. Starea dinainte de război era mai dramatică, mai tensionată, mai plină de angoasa 
multiplelor eventualitáti, decât starea de după război, dezastruoasă, dar concretă şi rațională în toată 
cruzimea ei. Războiul Troiei şi Războiul pelopo-nesiac: — viitorul — posibilul — inevitabilul. 
Euripide aduce pe scenă tragediile agresorilor supuşi la îndelungi suferinţe şi pe cele ale învinşilor, 
arătând că zeii sunt schimbători şi că voinţa lor poate înclina uşor balanţa într-o parte sau alta. 


Nenorocirile Atrizilor victoriosi sau ciuma, nenorocirea Atenei, bogată, sigură, bine condusă, ieşită 
învingătoare în primele ciocniri ale întinsului război, sunt evenimente care nu depind de ţările 
beligerante şi care nu există nici măcar în posibilitate, atâta vreme cât războiul nu a început. 
Clarvăzător al tuturor acestora, Euripide, ca şi Tucidide, crede că momentul luptei fratricide poate fi 
totuşi depăşit printr-un suprem efort, printr-o superioară conştiinţă a grozăviei lui. Constiintele 
superioare au existat întotdeauna, dar s-au dezvăluit târziu, abia atunci când cancerul martial rosese 
totul în adânc şi, ieşind învingător la lumină, îşi trimbita destinul: moartea. 

Cu Tucidide în ranitá, Thibaudet! lupta în tranşeele Franţei: — târziu, ineficace; Euripide însă avusese 
norocul să fie ascultat de Pericle. încercatul conducător al Atenei va fi făcut totul ca să impiedice 
inevitabilul, dar inevitabilul este din păcate întotdeauna în tabăra adversă. 

între creaţiile poetice ale lui Eschil şi Sofocle pe de o parte şi ale lui Euripide pe de altă parte nu 
există, evident, nici o 

! La gnerre avec Thucydide, Paris, 1922. 

deosebire formală importantă, cum ar exista de pildă între tragedie şi comedie, care se ramifică încă de 
la obârşia lor — „amândouă ivite pe calea improvizárilor — spune Aristotel — una multumtá 
îndrumătorilor corului de ditirambi, alta celor de cântece licentioase". Stagiritul nu scapă niciodată 
prilejul de a distinge, e drept că nu cu suficientă claritate, între creaţiile lui Euripide şi cele ale 
înaintaşilor săi, lucru care ne-a făcut, aşa cum se va vedea în unele capitole care urmează, să 
considerăm Poetica drept un tratat scris în viziunea ultimei forme pe care a îmbrăcat-o tragedia, după 
care a încetat să se mai schimbe, şi care este cea datorată lui Euripide. 

Tot atât de puţin clară, dar tot atât de difuză în tot cuprinsul tratatului, este relaţia aristotelică între 
tragedie şi dramă. Majoritatea comentatorilor textelor teatrului attic tragic au sesizat diferenţa de 
tonalitate, de vigoare, între Euripide şi înaintaşii săi, şi au explicat-o prin transformările pe care 
politicul atenian l-a suferit în cursul a peste o jumătate de veac; cu alte cuvinte, cu totul noi erau 
generaţiile cărora se adresau piesele lui Euripide, şi implicit ele trebuiau să se conformeze acestei 
realităţi pentru a putea fi produse pe scenă. Fidel concepţiei sale că Euripide desăvârşeşte tragedia, 
Aristotel îl şi numeşte cel mai tragic dintre toti. Dar să analizăm metodic pasajele din Poetica, 
susceptibile de a distinge între tragedie şi dramă. 

„Asta ar fi şi pricina, spun unii, pentru care scrierile acestea se şi numesc drame: pentru că imită 
oameni ce stau să săvârşească ceva" (1448 a, 28-30). Termenul de dramă ar fi venit din Pelopones: 
„Mai zic iarăşi cá la a face ei spun drán, iar atenienii práttein" (1448 b, 1). Stagiritul distinge de mai 
multe ori între tragedia judecată în sine şi cea judecată prin prisma reprezentărilor în teatru: „Cât 
priveşte faptul de a şti dacă până astăzi tragedia şi-a dobândit ori ba pe de-a-ntregul caracterele-i 
proprii, fie judecată în sine, fie prin prisma reprezentărilor în teatru — *ceasta-i altă întrebare" (1449 a, 
5-9). în fine, pasajul unde ni se Pare că Aristotel înţelege prin tragic dramaticul, deoarece pune 

mai mult accent pe ordonarea faptelor in construcţia unei intrigi, este următorul: „Tragedia cea mai 
desăvârşită în teorie este cea construită în jurul unei astfel de intrigi (o intrigă bine închegată trebuie să 
fie simplă mai degrabă decât dublă... mai trebuie ca schimbarea de situaţii să nu ducă de la nenorocire 
la fericire, ci, dimpotrivă, de la fericire la nenorocire). Cei ce învinuiesc pe Euripide că nu face altfel 
în tragediile lui, sfârşite de cele mai multe ori cu o nenorocire, repetă greşeala celorlalți. Cum am mai 
spus-o, o asemenea procedare este bună, şi dovada cea mai evidentă o constituie faptul cá pe scenă şi 
la întrecerile dramatice, tocmai acestea se dovedesc cele mai tragice, când sunt jucate aşa cum trebuie. 
Cât priveşte pe Euripide, chiar dacă celelalte amănunte nu le ticluieşte bine, se arată a fi cel mai tragic 
dintre poeţi" (1453 a, 22-29). 

Wilamowitz, în prefata ediţiei lui Heracles, definea tragedia attică într-un chip formal: „O tragedie 
attică este un fragment de epopee eroică complet prin el însuşi, care a suferit o tratare poetică într-un 
stil măreț în scopul de a fi jucat de către un cor de cetăţeni şi de doi sau trei actori, prezentat ca parte 
integrantă la sărbătorile religioase oficiate în sanctuarul lui Dionysos". 

De la învățatul german încoace, critica filologică şi estetică clasică a parcurs un drum îndelung, astfel 


că nu mai putem socoti astăzi tragedia greacă exclusiv o forma cetáteneascá de exprimare a unui 
sentiment religios. Rolul comentatorului de astăzi, în domeniul pe care l-am abordat, este deosebit de 
dificil-Scopul său ar trebui să fie, după expresaia lui J. G. Warry, acela de a sistematiza într-o 
închegare originală observaţiile incoerente, dar valabile în cel mai înalt grad, pe care Platon şi 
Aristotel le fac pe tărâmul esteticii literare. 

Cercetătorii mai noi? constată că aşa cum Aristotel deosebeşte artele de restul activităţilor omeneşti şi 


literatura de celelalte 
! GreekAesthetic Theory, Londra, 1962. p. 149. 
? R. Y. Hathorn. op. cit., p. 218. 

arte, iar drama de toate genurile literare,va fi deosebit, in tratatul pierdut despre comedie, locul anume 
pe care-l ocupă tragedia printre felurile de dramă — altfel nu s-ar explica mulţimea ambiguitátilor pe 
care orişice cititor al Poeticii le observă cu uşurinţă. Dar dacă ne detaşăm de textul aristotelic şi 
apelăm direct la poemele tragice, deosebirea este evidentă, judecând tragedia nu numai ca operă în 
sine, dar şi ca operă jucată. Orice regizor al teatrului antic îşi dă în mod instinctiv seama de deosebirile 
de punere în scenă între o piesă de Euripide şi una a lui Eschil. 

Aristotel însuşi, numindu-l pe Euripide cel mai tragic dintre poeţii atenieni pentru motivul fericitei 
îmbinări a faptelor subiectului, se constituie în argumentator prin contrariu al teoriei* ce o susţinem. Şi 
iată cum: dacă Euripide, la mai puţin de o jumătate de veac după întâile tragedii ale lui Eschil, fusese 
nevoit să schimbe semnificația pieselor sale pentru a fi în pas cu mentalitatea publicului contemporan, 
de bună seamă că Aristotel, la mai bine de o jumătate de veac după moartea poetului, apucându-se să 
reconstituie istoricul tragediei, numea pe bună dreptate cel mai tragic dintre poeţi pe cel mai apropiat 
cronologic de mentalitatea vremii lui. Astfel, mentalitatea vremii lui Aristotel se găseşte mult mai 
departe decât cea a lui Euripide de semnificaţia tragicului la Eschil şi Sofocle. Dar, conform unei 
binecunoscute erori, de care nu scapă nici filosoful nostru, suntem tentaţi să judecăm lucrurile în 
evoluția lor, ca şi cum cu cât ele s-ar apropia de noi, cu atât s-ar apropia de însăşi perfecțiunea abso- 
lutá. Istoricitatea fiecărui fenomen, luat ca manifestare specifică a unui anumit moment, ne arată că el 
constituie summum-ul momentului respectiv, şi că nu este nici mai bun, nici mai rău prin poziţia 
cronologică pe care o ocupă în raport cu noi. Dar Aristotel era prea aproape de vremea lui Eschil ca să 
nu poată 'ntelege decât evoluționist istoricul tragediei, şi mult prea aproa-Pe de timpul lui Euripide, 
dacă nu chiar în acelaşi climat cultu-“l-ideologic, ca să perceapă istoricitatea fenomenului. 

Nu facem decât a repeta un loc comun când spunem că pentru a avea deplina cunoaştere asupra unor 
fapte, ele au nevoie de perspectivă istorică, de o întinsă perspectivă istorică, căci înțelegerea noastră 
faţă de trecutul apropiat este limitată. Chestiunea poate fi lămurită prin compararea cu o situaţie simi- 
lară din domeniul artelor plastice. Stilul sever are istoricitatea sa precisă; nici Fidias, nici Policlet, nici 
Lisip nu s-au întors vreodată la el ca la un „gen" deosebit. In schimb, la sfârşitul alexandrinismului şi 
începutul Imperiului, Italia abunda în opere realizate „în genul" stilului sever, venite din atelierele 
greceşti. Se crease deja perspectiva seculară, dispăruse în chip natural eşalonarea evoluționistă, şi tot 
spontan apăruse înţelegerea momentului respectiv. Dacă judecăm astăzi tragicul lui Eschil şi Sofocle 
mai bine decât Aristotel, este de bună seamă şi din alte motive decât ale cunoaşterii exacte a trecutului, 
situat la capătul unei j vaste perspective temporale. 

Plasându-ne deci pe poziţia că operele lui Eschil şi Sofocle sunt tragedii în sensul că ele exală 
sentimentul tragicului prin m ciocnirea „liberului-arbitru uman", caracterul şi judecata — ca să ne 
exprimăm în termeni aristotelici — cu determinarea şi voinţa divină, şi că tragicul este acea formă de 
cunoaştere născută din suferinţa pe care lupta inegală o implică şi a cărei semnificaţie este victoria prin 
însăşi existenţa luptei şi suferinţei ca atare — suntem nevoiţi să recunoaştem că teatrul lui Euri-pide, 
pornind de la o structură filosofică diferită, reliefează nu conflictul dintre om şi divinitate, ci pe acela 
dintre doi indivizi umani stápániti în egală măsură de pasiuni supraomenesti, că acest conflict are 
nevoie pentru a fi pus în evidență mai mult de fapte decât de atitudini, şi că aceste fapte închegate, care 
desăvârşesc structura întregului. îi dau denumirea şi înţelesul de dramă. Dacă din pricina bunei 
înlănţuiri a faptelor în alcătuirea subiectului Aristotel spune despre Euripide că este cel mai tragic 
poet. aceasta înseamnă că ele cu preponderență creează ..tragicul", ceea ce chiar definiţia tragediei 

unei acţiuni", înţeleasă de toată exegeza ulterioară ca definind o categorie, când de fapt ea defineşte o 
esenţă. Dar tragicul creat astfel de către fapte şi numai de ele este în fond dramă, acest gen de „tragic" 
rezultând în adevăr din buna închegare a lor şi din ducerea cu meşteşug la sfârşit a desfăşurării pe care 
le-o dă poetul în faţa spectatorilor în aşa chip încât să-i impresioneze profund. 

O serie întreagă de cercetători au atras atenţia că tragicul are în special la Eschil şi Sofocle o 
caracteristică ce se suprapune într-un fel „misterului" mitului. Există situații tragice în care eroul este 
plasat înainte de a începe acţiunea pe scenă în faţa noastră, cum ar fi de pildă în cazul lui Oedip sau al 
lui Oreste, sau al Antigonei, sau al lui Eteocle şi Polinice, situaţii a căror rezolvare se produce înaintea 
spectatorilor. Tensiunea tragică preexistând astfel, nu mai este nevoie ca ea să fie „creată" prin acţiune. 
Aşa se explică de ce piesele lui Eschil şi Sofocle par nişte statarii, spre deosebire de cele ale lui 
Euripide. 

Accentuând că Euripide este cel mai „tragic" poet pentru cá este maestru în alcătuirea acțiunii, 
Aristotel recunoaşte implicit că de fapt situaţiile tragice şi tragicul în accepțiunea noastră îi lipsesc. E 
lesne de închipuit, chiar şi din punctul de vedere modem, că a náscoci o inlántuire de fapte, al căror 
rezultat să fie crearea de situaţii tragice, nu înseamnă nici pe departe tragedie, căci aceasta implică 
neapărat rezolvarea unei situaţii tragice. 

Am avut prilejul să amintim la începutul capitolului, vorbind despre mit, un pasaj din Poetica (1454 a, 
9-13) în care se menţionează termenul de situație tragică, el este însă înţeles de Stagirit ca o rezultantă 
a unor fapte, şi nu ca un datum în care eroul se găseşte plasat şi de care să aibă o cunoştinţă parțială 
sau totală. Acest datum al situaţiei tragice, situaţie care preexistă deschiderii acţiunii pe scenă, face ca 
opera să nu sufere în fapt de lipsă de mişcare. La Eschil şi Sofocle, mişcarea eroului se produce în 
raport cu forţele absolute cu care se află angajat în luptă. Tensiunea acestei deveniri este cu atât mai 
ridicată, cu cât disproportia între erou şi entitatea adversă este mai mare. La 

Euripide, mişcarea individului se raportează la un alt individ, el însuşi în mişcare: dublu relativism 
caracteristic dramei. 

Făcând deosebirea pe care am atentionat-o între tragedie şi dramă, se cade să menţionăm, oricât de 
sumară ar fi trecerea noastră în revistă a principalelor probleme ridicate de teatrul atenian al secolului 
al V-lea î.Hr., raportul pe care creaţia teatrală îl întreţine cu publicul pe care-l implică. Veniild \ Orba 
doci de purificare, nu înseamnă ca o aaia rostit acest cuvânt, ne vuiH simţi obligaţi să luăm problema 
de la capăt, reinventariind numeroasele ipoteze ale unei exegeze fabuloase. 

Ni se pare însă cu totul logic ca după ce am văzut modul în care Aristotel priveşte tragicul să 
controlăm dacă nu cumva şi abordarea chestiunii purificării este făcută în aceeaşi optică, întregind 
astfel cele spuse mai înainte. 

Recentul studiu al lui M. Spiegel! vine în întâmpinarea intentiilor noastre. In sufletul fiecărui spectator 
există o acumulare de emoţii şi de chinuri care trebuie la un moment dat slobozite. Unii oameni suferă 
din pricina faptului că viaţa lor este un şir continuu de nereuşite, de înfrângeri, de opresiuni morale şi 
complexe de tot felul. Sperantele nu le sunt niciodată împlinite, ci dimpotrivă e distrusă şi modica 
mulțumire prezentă de către soarta rea care nu-i părăseşte. Pentru această categorie de oameni, spune 
Spiegel, tragedia oferă o similitudine cu propriile lor necazuri şi înfrângeri, devenind astfel o 
consolare. 

Platon denumeşte situaţiile similare ale minţii care acumulează necazuri sau chiar manii — boli 
(nosemata) — condiţii morbide. Aceste chinuri (patthemata) sunt elemente patologice în sufletul 
spectatorului, cuvântul fiind aproape sinonim cu /ypimta, care apare în maximele şcolii hipocratice. 
Cât priveşte definiţia aristotelică, „curățirea acestor patimi" /fen toiiiton pathematon kătharsin), nu se 
referă după Spiegel ifl 

! The Nature of Katharsis According to Aristotel, a Reconsideration, in Revne helgi dephilologie et d'histoire. Bruxelles. 1965, 1. pp. 22-39. 

mod exclusiv la milă /eleos) şi teamă {phobos). Nici nu este similară cu kai hoson (ăllon) toiiiton (a 
acestora — mila şi teama — şi a altora similare acestora). Ton toiuton înseamnă patMmata, acele 
suferințe asemănătoare cu fiecare din ele (cu mila şi teama). Pe de altă parte, expresia nu se referă la 
situația tragică în sine, ci la cel care o percepe, deci la spectator. Chinurile personale ale spectatorului 


sunt asemănătoare ca natură cu suferinţele reprezentate în tragedia greacă, iar puntea între suferinţa 
eroului tragic şi suferinţele private ale spectatorului este constituită din milă feleos) şi teamă (phobos) 
prin care acesta reacţionează la evenimentul tragic. 

I Cá interpretarea expusá are toate sansele sá fie cea adeváratá, ne-o confirmá traducerile 
eruditilor secolelor al XVI-lea şi al XVII-lea, care au înţeles în acest chip expresia aristotelicá. Spiegel 
menţionează pe A. Paccius (1536) si Robortello (1548) care traduc perturbationes eins modi; 
Minturnus (1559): id genus morbonim; Victorius (1560): huiuscemodi perturba-tiones; Riccobonus 
(1585) şi Julius Paccius (1537): tales pertur-bationes; şi, in fine, Vossius (1647): eiusmodi 
perturbationes. 

Apropierea pe care exegetul menfhonat o face intre katharsisul medical definit in Proble'mata a lui 
Aristotel si definiția din Poetica este sugestivă. Stările purificárii sunt cinci: 1) in sufletul unei 
persoane se formează stări dăunătoare; 2) individul nu este capabil prin puterile lui să le elimine, din 
această pricină trebuie să ia din afară o substanţă ajutătoare care să-i ajungă până la suflet, 3) această 
substanţă provoacă emoţii violente care ţin atât de substanţa însăşi cât şi de sufletul persoanei; 4) 
substanţa nu rămâne permanent în suflet, ea nu trebuie să devină la rândul său Prilej de suferinţă; 5) 
substanţa iese din suflet ducând împreună “u ea chinurile depozitate în sufletul spectatorului. Astfel se 
produce purificarea. într-un anumit sens, vorba românească „mi-a "ters drept la inimă" corespunde 
celor de mai sus. Corul in 7ro-“nefe lui Euripide exprimă concis această idee (w. 607-608): 

Ce dulce-i plânsul pentru cei in suferifi [i Şi geamátul şi-ale jelaniei cântări. 

Dupá cum se constatá, purificarea are loc la vederea unor fapte care intruchipeazá suferintele eroilor 
de pe scenă, prin „simpatia" care se stabileşte între aceştia şi spectatori. într-un capitol următor vom 
avea prilejul să relevăm un alt aspect şi o altă semnificaţie a acestui circuit. Interpretarea lui Spiegel ne 
lămureşte asupra contopirii spectatorului cu eroul. Este astfel sigur că toată teoria purificării mai 
înainte expusă, în măsura în care ea este fidela expresie a spuselor lui Aristotel, se referă la purificarea 
dramatică, la sentimente şi nu la idei şi atitudini care formează obiectul unei purificări tragice. 
Purificarea dramatică rezolvă chinurile individului prin raport cu lumea înconjurătoare a muritorilor, 
ale vieţii sale particulare în raport cu ea însăşi, atenuánd contradictia dintre ceea ce ea este în realitate 
şi ceea ce ar fi vrut individul să fie. Purificarea tragică rezolvă chinurile individului ca parte integrantă 
a genului uman, referindu-se la problema existenţei, la modalităţile acesteia, atenuând contradictia 
între condiţia umană şi univers. 

Dacă în paginile care urmează ne vom întoarce de câte ori se va ivi prilejul la opoziţia tragedie şi 
dramă, este spre a lămuri sub toate fatetele şi a. întări de fiecare dată deosebirea semantică şi filosofică 
ce se impune între cei doi termeni, în ceea ce priveşte creaţiile poetice ale lui Eschil, Sofocle şi 
Euripide. 

Cât priveşte mijloacele poetice ale tragicului, vom încerca să trecem în revistă acele aspecte care sunt 
mai puţin cunoscute şy care au fost relevate de cercetarea modernă. în tratatul aristotelic se găsesc 
desluşiri asupra întinderii tragediei (1451 a, 10-15), asupra acţiunilor simple şi complexe (1452 a. 30- 
35). asup™ 

împărţirilor cantitative ale tragediei (1452 b, 15-25), a felurilor tragediei după subiect (1455 b, 30-34 
— 1456 a, 1-4), în fine asupra metricii, silabelor, părților vorbirii, subiectelor etc. (1456 b — 1461 b). 
Evident că nu asupra acestora se va opri atenţia noastră, ci dimpotrivă ne vom strădui să consemnăm 
acele importante mijloace poetice care au scăpat cercetării Stagiritului. 

Ele se referă mai înainte de toate la plasticitatea ritmului şi la modalitatea de a scoate în evidenţă 
anumite accente ale gândirii poetului. Situaţiilor convenţionale în tragedie le corespund ritmuri 
convenționale. Astfel, tetrametrul trohaic cataleptic a fost pentru o vreme ritmul conversatiei, dar 
mişcarea sa cam agitată a fost pricina îndepărtării lui în cele din urmă şi a folosirii doar în cazul 
particular al sosirii unui personaj în goană mare şi care-şi pierde suflul, în situaţii deosebit de 
mişcătoare, sau în cazul unui dialog foarte animat. 

Dimetrul anapestic este ritmul cântecului de doliu ca în Eschil, Persii (w. 532-547), iar trimetrul 
iambic este extrem de obişnuit în conversaţie. Corurile au de regulă o ritmică foarte independentă, în 
care predomină însă tetrametrul anapestic cataleptic. Frumuseţea muzicală a textului tragic constă în 
marea libertate a frazei în cadrul ritmului. Drept consecinţă a acestei libertăţi apar pauzele de sens, 
care sunt cu totul altele decât cezurile reglementare. Tragicii greci au exploatat tocmai acest fapt 


pentru a da valoare artistică versificatiei. Prin aşezarea anumită a cuvintelor în vers, ei au urmărit să 
sublimeze, aşa cum arată Louis Roussel!, diverse atitudini ale personajelor. De pildă, când o porţiune 
de sens este trecută în versul următor, ea capătă o poziţie tare, accentuată (Persii, v. 290): 

Tăcută-am stat o vreme, crunt lovită De soartă... 


Le vers grec ancien. son harmonie et 
ses moyens d'expresion, Montpellier, 1954. 


138 


Moira, mythos, drama 


Mijloacele poetice şi scenice ale tragicului 


139 


sau când spaţiul unui vers este fragmentat de întrebări şi răspunsuri, se obține aproape o muzică 
(Euripide, Bacantele, v.l 181): 

Şi cine? — De-a tui Kadmos... Ce-a lui Kdmos? — Fiicele. 

Este cunoscut faptul cá acumularea expresivá a consoanelor produce efecte onomatopeice, dupá cum 
cea a vocalelor efecte melodice. Cum se poate uşor presupune, altele sunt în limba greacă consoanele 
care creează efecte onomatopeice decât cele din limba română. Totuşi, o traducere atentă care vrea să 
utilizeze cât mai mult din resursele poetice ale textului antic, nu va lăsa deoparte acest important mod 
de expresie. Se vor găsi astfel, cu niticá strădanie, corespondentele onomatopeice care să redea 
întocmai intenţia originalului. Zgomotul mulțimii, redat in greceste prin acumularea consoanelor p, k, 
p, s-ar transpune (Eschil Persii, v. 388): 

O mare zarvá de la greci se-auzi 

acumularea m, z, z sugerează perfect zgomotul mulţimii şi larga lui respiraţie. Uneori consoanele 
exprimă, şi sentimente, ca de pildă o mânie puternică (Oedip, v. 334), redată prin k, p si g, traductibilă: 
O, cel mai rău din răi ce chiar şi-o piatră Ai mânia... 

unde acumularea r, r, r, p, tr şi scurtimea cuvintelor redau în chip fidel mânia exprimată de ele. 
Tânguirea, geamátul Medeei (v. 340), având în greceşte o sonoritate obținută prin acumulare de mai 
multe consoane m, îşi găseşte în româneşte transpunerea adecvată tot în acelaşi consonantism: 

O zi mă lasă, azi măcar, să mai rămân. 

Mult mai dificil de redat sunt rimele interioare ale hemi-stihurilor sau ale altor cuvinte plasate în 
poziţie simetrică şi care datorită flexiunii se sfârşesc cu acelaşi grup de trei sunete (homoiotelenta). De 
pildă la Euripide, Fenicienele (v. 1408): 

O crimă-ngrozitoare, o crimă-ntristătoare. 

Aici însă hiatus-ul poate să fie un indiciu că avem de-a face cu două versuri. Sau tot la Euripide, 
Heraclizii (v. 708): 

Cântări de tineri şi cântări de coruri. 

Unul din mijloacele poetice cu multiple valente, care tin atât de structura versificatiei cât şi de 
elementul verbal-auditiv şi chiar de cel scenic, este stichomythia. S-a remarcat încă de multă vreme 
structura simetrică a tragediilor greceşti în ceea ce priveşte părțile lor componente mai mari, iar 
cercetările mai recente' au dovedit simetrii interne pe fragmente mai mici, care, fiind mai uşor de 
cuprins pentru atenţia spectatorului, se constituie în procedee întrebuințate de poeţi pentru a spori 
plasticitatea auditivă a textului dramatic. Spre deosebire de bucăţile corului, care erau cântate şi 
dansate, stichomythiile erau recitate, alcătuind prin simetriile lor simple sau complexe figuri imaginare 
la care erau sensibili ascultătorii spectacolelor tragice. Stichomythia, întocmai unui fronton de templu 
în care partea importantă, adică cea pe care cade accentul logic în desfăşurarea unei idei, se află la 
mijloc, are un apogeu, un punct culminant, numit meson sau omphalos, simetric înconjurat de părţi 
descrescânde ca intensitate. Ea poate fi constituită din dialogul între actor şi cor sau între doi actori. 
lată de pildă in Persii dialogul între Darius şi regina Atossa are o structură simetrică ce se poate 


rezuma în cinci elemente, dintre care cel de-al treilea grupează în jurul său restul de patru: 
J. Myres, The Structwe of Stichomythia in Attic Tragedy. in Proceedings ofBritish Academy, 1948. pp. 199-231. 

I intreaga armatá distrasá, iar Xerxes se aflá in fruntea ei (w. 716-718). 
II Greşeala a fost trimiterea unei armate de uscat atât de departe (v. 721). 


III Un spirit rău a provocat dezastrul naval, iar acesta pe cel al armatei terestre (v, 728). 

IV Fără armată, puterea Persiei nu mai există (v. 731). 

V în ciuda dezastrului, Xerxes este oricum teafár (v. 736). Primul vers din membrul I contrabalansează 
ultimul vers din 

membrul V: „O, nu, ci lângă Atena-ntreaga oaste a pierit" (v. 716) şi „Noroc avut-a c-a ajuns teafăr la 
pod"; (v. 736). 

Există stichomythil duble si triple, simple sau complexe. O stichomvthie triplă cu structură simplă, 
formată din trei membre, avem în Prometeu (vv. 246-254). Prometeu dialoghează cu coral. în primul 
membra, coral se găseşte în poziţie centrală, în al doilea Prometeu, în al treilea din nou coral: 

PR. De plâns înfăţişare pentru prieteni am. COR Şi mai departe făptuirii dat-ai drum? PR. Pe muritori de 
frica morţii i-am scăpat. 

COR Acestei boli, ce leac i-ai mai găsit? PR. Speranțe oarbe-n pieptul lor am răsădit. COR Un mare dar 
facut-ai pentru muritori! 

PR. Mai mult decât atât, focul le-am dat. COR Ce spui? Inflăcăratul foc e-acum al lor? PR.  Să-nveţe 
multe meşteşuguri de la el! 

Fiecare membra cuprinde câte o binefacere a lui Prometeu. I — îndepărtarea fricii morţii; II — 
dăruirea sperantelor; III — dăruirea focului. Poziţia centrală a întregii figuri este deţinută de versul: 
Speranţe oarbe-n pieptul lor am rásádit. 

Importanţa acestei binefaceri este subliniată de versul următor al corului care o califică drept „un mare 
dar”. 

Numeroase sunt mijloacele poetice de felul celor exemplificate; enunerarea lor însă în întregime ar 
depăşi cadrai acestor rânduri, a căror intenţie este numai de a consemna chestiunea sub aspectul ei 
general. 

O poziţie mediană între aspectul poetic al tragediei şi cel scenic ocupă coral. Este o tendinţă a gândirii 
greceşti de a da formă geometrică, spaţială, de a materializa orice idee, de-ar fi să ne referim numai la 
cele înainte spuse despre stichomvthie. Unirea elementului verbal-poetic cu cel coregrafic prin 
intermediul muzicii creează un spectacol deosebit de interesant, cu valenţe multiple şi apropiate de 
sufletul spectatorului, captându-l pentru ceea ce latura eminamente raţională a operei avea să-i 
transmită. 

Din punctul de vedere al limbii, coral este acea parte a tragediei attice exprimată în dialect doric, ca 
urmare a faptului că poeții au ţinut să cinstească astfel o veche tradiţie ce făcea să provină spectacolele 
tragice din Pelopones. Pe de altă parte, corul este elementul străvechi, care la originea genului se 
integra unui ritual celebrat în onoarea unui erou bun şi nobil sau întru liniştirea vreunuia rău 
intenționat faţă de cei în viaţă. Astfel de ritualuri, constând din dansuri solemne şi din întreceri atletice, 
erau practicate de locuitorii regiunilor mediteraneene înainte de a se fi răspândit din Tracia cultul lui 
Dionysos; ele sunt şi astăzi obişnuite în forme diferite, dar asemănătoare totuşi, mai evoluate sau într- 
un stadiu mai vechi, după regiuni, la populaţiile din Africa, Asia de vest. India, Japonia, Australia sau 


America de Sud!. 
W. Ridgeway, The Dramas and Dramatic Dances of the Non-European Races, York, 1964. ediţie anastatică a celei din 1915. 

Exegeza modernă a analizat originea şi funcțiunile corului; publicului larg fiindu-i cunoscută numai 
acea etichetare simplistă, înfățișând realitatea într-o porțiune a ei, conform căreia corul era desemnat 
ca reprezentând poporul, mulţimea care asistă la zbuciumul eroilor. In Prometeu există un cor al 
Oceanidelor, in Eumenidele, un cor al acestora, in Rugătoarele, un cor al Danaidelor, însă nu e mai 
puţin adevărat cá în Oedip rege întâlnim corul bătrânilor tebani sau in Persii pe cel al sfatului Marelui 
Rege. 

In privinţa corului, Poetica se exprimă în chipul următor: „Corul trebuie socotit şi el, ca oricare din 
eroi, un element al întregului; trebuie prin urmare să ia parte la ficţiune, nu ca în piesele lui Euripide, 
ci ca în piesele lui Sofocle. La poeţii mai noi, bucăţile cântate de el nu au mai multă multă legătură cu 
subiectul decât cu oricare altă tragedie; de aceea se şi cântă ca simple interludii, după pilda dată întâi 
de Agathon. E însă vreo deosebire între a pune să se cânte asemenea bucăţi de umplutură şi a trece 
dintr-o tragedie în alta fie tirade izolate, fie chiar episoade întregi?" (1456 a, 26-32). 

Care este cauza şi explicaţia faptului amintit de Aristotel? Cauza este de bună seamă aceea că tragedia 


evoluase de la forma lirico-tragică (Eschil şi Sofocle) la cea dramatică, în care acţiunea fiind pe primul 
plan, corul devenea un adagiu, o moştenire supărătoare, un traditionalism al compunerii spectacolelor 
scenice, necesar prin aceea că satisfăcea cerințele coregrafice ale genului. Stagiritul ne spune indirect 
că se treceau, de către poeţii mai noi, tirade izolate sau chiar episoade întregi dintr-o tragedie în alta, 
Antichitatea nefiind în general sensibilă la paternitatea operei literare. Rostul unor astfel de înjghebări, 
în care corul constituia simple interludii prin raport cu acţiunea, nu va fi fost nici pe departe cel 
dramatic", ci ele erau fie roade ale grabei, vádind un public puţin pretentios, sau, de ce n-ar fi posibil 
şi aceasta, un public estet, căutător încă al frumuseţilor verbale, al corurilor pline de rafinament ca 
bucăţi în sine, dar fără legătură 

cu acţiunea, căci Aristotel însuşi afirmă că unii poeţi sunt remarcabili creatori de versuri, dar lipsiţi de 
inventivitate dramatică. 

Ponderea pe care o avea coregrafia în schema generală a spectacolului răzbate până în construcția 
versurilor, deoarece recitarea era strâns legată de figurile care se executau pe scenă!, în Persii, 
versurile 550-552 din întâia strofă a corului încep cu numele lui Xerxes, pe când cele exact simetrice 
din antistrofa (vv. 560-562) prin cuvântul corăbii: 

Xerxes i-a dus, o, vai 

Xerxes i-a dat pierzării 

Xerxes fără de minte totul făptui — o, vai. 


Corăbiile i-au dus, o, vai 

Corăbiile îi pierdură 

Corăbiile cu izbituri de moarte, vai. 

Sau în Oedip rege, o situaţie similară în strofa şi antistrofa a doua a corului, ambele membre perfect 
simetrice în contextul respectiv (w. 1207 şi 1216): 

O, chip al lui Oedip, vestit O, fiu al lui Laios 

Dar atât elementul verbal (lexis), muzica (melos) şi mişcarea corpului (kinesis somatike) erau toate trei 
unite prin ritm. 

Un cercetător român, Mihai Nasta?, a stabilit cá tragedia attică a secolului al V-lea î.Hr. este 
mostenitoarea stilului arhaic de interpretare, constând în recitarea orchestrică, cu deosebirea rolurilor 
inversate ale corului în sensul că acesta era preponderent în faza veche a genului, cedând cu timpul 


pasul actorilor. 
' H. D. F. Kitto. The Dance in Greek Tragedy, inJJf.S., 1955, pp. 36-41. " Recitarea orchestrică. in stil de interpretare a dramei arhaice, în 
Studii clasice. 11959, pp. 30-75. 

Astfel, spectacolul „se construieşte sculptural, şi nu decurge ireversibil din succesiunea lineará a 
momentelor dramatice". Tragedia clasică conservă nealterată simetria internă a construcțiilor formelor 
vechi, fiind compusă dm părţi dialogate (epeisodia), în număr de patru, care alternează cu meditații 
lirice ale corului (stásima), ele la rândul lor simetrice una faţă de alta, aşa cum s-a putut constata prin 
ritmurile strofei care se repetă în antistrofă. In fine, întregul poemului tragic este cuprins între pro- 
cesiunea inaugurală a corului (párodos) şi cea finală (exodos). 

Evident că schema amintită a suferit în decursul timpului sensibile alterări aduse de poeţii tragici, în 
primul rând din necesitatea de a uşura desfăşurarea elementului dramatic. Este meritul lui Vittorio de 
Falco! de a fi remarcat în legătură cu mişcările corului şi cu prezenţa lui pe scenă că aceasta nu este 
neîntreruptă şi că adeseori el este îndepărtat pentru a nu asista la unele făptuiri ale eroilor. îndepărtarea 
corului (metăstasis tu horă) în Ajax de pildă este înadins plasată în momentul sinuciderii eroului, 
pentru a nu fi martor al faptei sale. Dar dacă la Eschil şi Sofocle prezenţa corului în scenă pe toată 
perioada desfăşurării tragediei este în principiu o regulă generală, Euripi-de se dispensează adeseori de 
prezenţa lui pentru o perioadă mai îndelungată, dovadă în plus a evoluţiei tragediei către dramă prin 
scăderea ponderii părţilor lirice. In chip simetric se produce şi o a doua intrare în scenă a corului 
(epipârodos), fie că termenul se referă la a doua intrare în cadrul aceleiaşi tragedii, fie că desemnează 
o a doua intrare a corului considerată în cadrul trilogiei ca ansamblu, deşi în această din urmă ipoteză 
ar fi trebuit să existe şi un par epipârodos, o a treia intrare a corului, dacă în fine este vorba de acelaşi 


cor, şi nu de un cor nou. 
Mihai Nasta observă judicios în legătură cu ritmul cá oscilatiile perioadei acestuia nu sunt impuse din 


exterior, ca în cazul unui dans obişnuit, ci ele decurg din ţinuta silabelor cuvintelor 
' L 'epipârodos nella tragedia greca, în voi. Studi sul teatro greco, Napoli, 1958. 

rostite, astfel încât ritmul poate fi cu uşurinţă schimbat, amplificat sau comprimat. Ca şi coregrafia 
modernă, coregrafia greacă însuma nu numai tipuri felurite de paşi, ci şi mişcări care antrenau 
diversele părți ale corpului: umerii, şoldul, capul, mâinile (heironomiai). Mişcările solemne ale 
dansului nu caracterizau în întregime desfăşurarea coregrafică a unei tragedii; existau dansuri vioaie, 
sáltárete, care însoțeau de bună seamă un text similar al corului, ca de pildă hyporchema 
asemănătoare ca ritm dansului licentios al kordax-ului şi al cărei rost era ca prin poziţia sa înaintea 
evenimentelor potrivnice să mărească discrepanta între starea anterioară şi nenorocire şi să creeze celei 
din urmă o perepectivă tragică impresionantă. Un efect similar era obţinut şi prin îndemnurile corului 
la pace şi linişte, creând un climat de calm, urmat imediat de năprasnica dezlántuire a evenimentelor. 
De bună seamă că tragedia duce la cel mai înalt grad aspectul sculpturalo-verbal cu ajutorul muzicii şi 
al dansului; acesta există însă şi în proza greacă, şi în proza antică în general, scriitorii compunându-şi 
în mod deliberat frazele astfel ca ele să capete o vigoare plastică. Silvio Ferri? a urmărit, de pildă, 
canonul policleteian în alcătuirea frazelor lui Demostene, iar analizele stilistice moderne nu evită a 
cerceta operele contemporane (deşi ritmul este mai mult tonic decât cantitativ) şi sub acest punct de 
vedere. 

Asupra locului şi semnificației corului în compunerea tragediei, poziţia exegezei contemporane, pe 
care am mai avut prilejul s-o amintim în treacăt, constă în a sublinia caracterul său străvechi ca 
element princpal al tragediei primitive, caracter păstrat şi de tragedia clasică prin aceea că acţiunea, 
dialogul actorilor, se reliefează pe fundalul permanent pe care-l constituie, şi în a evidentia faptul cá de 


multe ori tot el dă numele operei respec- 
V. de Falco, Osservazioni snll 'iporchema in Sofocle, în voi. Studi sul teatro greco, Napoli, 1958. 
Nuovi contnbuti esegetici al ,,canone" della sáritura greca, în voi. Archaeologia, Florenţa. 1962. 

tive. Aceasta inseamná cá in acele tragedii cum ar fi de pildá Eumenidele. Persii, Troienele, corul 
însuşi se individualizează, mtegrándu-se în acest chip structurii acţiunii, mărind astfel tonos-ul tragic 
al întregului. Prin integrarea într-o acţiune nu vom înţelege desigur că chiar corul desfăşoară o acţiune, 
şi nici că el ia parte ca element pasiv. Ni se pare că legătura, dificil de altfel de realizat pe plan verbal, 
se produce în domeniul coregrafic. Prin această modalitate, corul se strecoară, se infiltrează în acţiune, 
şi ca un element difuz şi insinuant cuprinde în mişcările sale înseşi persoanele eroilor. De unde rezultă 
o dată încă în plus că tragedia greacă, pentru a fi înţeleasă, trebuie neapărat văzută, nu numai citită. 
Am merge chiar mai departe, afirmând că pentru a putea cerceta textele tragice şi a obţine rezultate 
spornice şi cu un grad înalt de valabilitate, cercetarea ar trebui să implice ajutorul actorilor, al unui 
regizor avizat, pe lângă cunoştinţele filologului clasic. 

+ 3 * 

în ciuda unor relative libertăţi de care tragedia se bucură în privinţa structurii sale ritmice, în privința 
scenografiei are să se supună unor reguli imuabile. Hopken' este primul care studiază tragediile din 
punctul de vedere al punerii lor în scenă, el fiind urmat de Dorpfeld? care demonstrează că toate 
teatrele ce ni s-au păstrat datează din secolul al IV-lea î.Hr., şi deci nu erau contemporane cu cei trei 
tragici attici, neştiindu-se astfel dacă scena înălțată faţă de nivelul orchestrei exista pe vremea lui 
Eschil. Pickard-Cambrigde" nu opiniază pentru o scenă înălțată, contemporană tragediei clasice. 

în mare, informaţiile noastre cu privire la arhitectura şi funcția diverselor părţi ale teatailui grec se 


reduc la tratatul vitravian 

! De theatro attico saecuh a. Chr, quinti. Bonn. 1884. 

? Das griechische Theater. 1896. 

3 The Theater ofDionysos atAthens. 

De architectura. Printre altele, acesta ne spune cá o skene, care trebuia sá existe din vremurile cele mai 
vechi mácar pentru a se masca actorii in spatele ei, avea un rol important in acustica edificiului, ea 
reverberând in cavea undele sonore, şi pentru aceasta era de multe ori construită din lemn. Cu timpul, 


când paravanul de lemn a fost înlocuit cu unul din zid, funcția de reverberatoare o îndeplineau nişte 
vase mari de bronz plasate pe podium-ul scenei în timpul spectacolului. în fine, acestui paravan îi 
revenea şi rolul de a servi drept fundal pentru decoruri. 

Orchestra era zona în care evolua îndeobşte corul. In centru, sau câteodată pe arcul de cerc care o 
contura, se afla altarul lui Dionysos, care folosea, depinzând de subiectul tragediei, şi ca mormânt. 
Scena era acea parte aşezată în fata orchestrei, la început la acelaşi nivel cu ea, mai târziu uşor ridicată, 
pe care evoluau actorii debitându-şi rolurile, fapt pentru care mai purta .şi numele de /ogeion. Pe scenă 
exista o parte mai ridicată sau o parte pe care se putea monta un decor cu funcție de estacadă, pe care 
să circule apariţiile divine atunci când ele intrau în acţiune. Această zonă era denumită theologeion. 
Uneori, mai ales atunci când subiectele pieselor o cereau, scena era împodobită cu statui. Crainicul în 
Agamemnon (w. 519-521) pomeneşte de: 

„„Zeieşti strălucitoare chipuri, Mai luminoase ca-n trecut la faţă, Pe regele plecat de mult, primiţi-/. 

In Electra lui Sofocle, Oreste vorbeşte de statuile aşezate în fata porţilor, iar Andromaca îmbrățișează 
statuia lui Tetis. 

Decorul tragediei? era in general simplu, iar convențiile scenice erau cunoscute publicului. Astfel, 


acesta ştia că personajul “are intra prin pârodos-ul din dreapta venea din agora sau din 
A P. Aniott, Greek Scenic Conventions in theFifth Centuiy B.C., Oxford 1962. 
J. Roux. A propos du decor dans Ies tragedies d'Euripide. în R.E.G.. 1961. pp «60. 

port, cel care intra prin stânga sosea de la ţară sau din locuri străine, pe calea uscatului. 

Un număr de şaptesprezece tragedii din câte ni s-au păstrat se desfăşoară în fata unei clădiri, de obicei 
palatul basileului local. Spectatorul ştia de asemenea că zidul şi poarta figurate pe scenă erau acelea 
ale incintei palatului, că în spatele lor urma o curte, aule, mărginită de porticuri şi în care dădeau sala 
fecioarelor, gineceul, sala de oaspeţi, grajdurile. Semnificaţia acestui zid cu o unică poartă este, în 
opinia lui Jeanne Roux aceea a destinului: eroii pătrund înăuntru şi sunt prinşi ca într-o capcană, 
singurei ieşiri nu-i vor mai trece înapoi pragul decât morti. 

Considerând intrarea figurată de decor ca aceea a incintei palatului şi nu a palatului propriu-zis, se 
rezolvă de la sine o serie întreagă de nepotriviri ale montării scenice, dintre care amintim numai un 
exemplu. In Bacantele lui Euripide (v. 575 şi urm.) se vorbeşte de dărâmarea palatului de către 
Dionysos. Relatarea este făcută în faţa lui Penteu, care nu neagă, deci în adevăr prăbuşirea a avut loc, 
sugerată fiind de un zgomot produs în spatele decorului, care nu era afectat, deoarece nenorocirea atin- 
sese palatul propriu-zis, nu incinta şi clădirile adiacente acestuia. 

într-un fel similar teatrului shakespearian, teatrul clasic attic se dispensa de decor, prin aceea că textul 
însuşi, bogat în părți lirice constând din descrierea locurilor înconjurătoare, crea în chip suficient iluzia 
necesară desfăşurării spectacolului. 

Două erau de altfel dispozitivele scenice mai importante, cu ajutorul cărora se realizau punerile în 
scenă antice. Maşina de zburat, constând dintr-o serie de scripeti combinaţi care ridică un personaj pe 
o platformă, într-un car sau direct legat de mijloc, după cum era cazul, se bănuie că a fost folosită încă 
de către Es-chil. In Ewnenidele (vv. 403-404) se presupune că Atena apare în zbor. după înţelesul 
versurilor: 


Aici sosit-am nelăsând urme în mers Şi ţară aripi, doar Egida vánturánd. 
Mijloacele poetice şi scenice ale tragicului 


149 

Un dispozitiv mai simplu, denumit ekkyklema, consta dintr-o platformă destul de largă, aşezată pe 
patni roţi şi care era manevrată după nevoie pe scenă cu ajutorul unor frânghii, fie că era lăsată să 
alunece prin poarta decorului spre orchestră, fie că era trasă în sens invers. 

In prima scenă a Eumenidelor, pentru a rămâne la acelaşi exemplu, Pythia intră în templul lui Apollo 
lăsând uşa deschisă în urmă. Prin ea, spectatorii vedeau pe Oreste, Apollo, Hermes şi Eriniile, plasați 
cu toții pe ekkyklema; apoi platforma era slobozită să coboare spre orchestră, trecând prin poarta 
templului şi oprindu-se în faţa publicului. La apariţia umbrei Clytemnestrei, corul eumenidelor părăsea 
ekkyklema şi cobora în orchestră. 

Folosirea combinată a celor două dispozitive producea de multe ori surprize. In finalul Medeei, 
desfăşurarea acţiunii conduce către o rezolvare prin ekkyklema, porţile decorului se deschid, iar ochii 
tuturor privitorilor se îndreaptă spre ele. Ca printr-o adevărată lovitură de teatru însă, Medeea apare 
deasupra lor, ridicată în aer cu maşina de zburat. 


Evident că folosirea tot mai frecventă şi mai complexă a dispozitivelor scenice către sfârşitul secolului 
al V-lea î.Hr. reflectă ponderea din ce în ce mai mare pe care o capătă iluzia teatrală în organizarea 
reprezentaţiei, evoluţie care mergea mână în mână cu trecerea tragediei esclileene sau sofocleice către 
drama euripideicá. 


ISTORICUL TEORIILOR ASUPRA DRAMEI 

Capitolul de faţă deschide a doua parte a lucrării, consacrată receptării tragediei greceşti, a esteticii şi 
spiritului tragic de către cultura modernă. In cursul acestei părţi se va insista de mai multe ori asupra 
unor căi contemporane prin care se poate ajunge la o imagine mai exactă a semnificatiilor tragediei 
attice. 

Ne propunem acum urmărirea teoriilor asupra dramei de după momentul aristotelic, dar în strânsă 
legătură cu gândirea filosofului sau cu influenţele ei posterioare, până când în cultura europeană apare 
critica filologică şi cercetarea istorică asupra originilor tragediei greceşti, care transferă pe baze mai 
solide chestiunea şi pune într-un fel capăt formulărilor estetico-dogma-tice care i-au premers. 

Cu specificările deja menţionate asupra diferenţelor semantice între termenii tragedie şi drama şi 
asupra sensurilor filosofice deosebite atribuite acestora de către exegeza modernă, încercăm a expune 
în cele ce urmează, păcătuind poate prin didacticism datorită obiectului însuşi al expunerii, un istoric 
al concepţiilor asupra dramei în special şi asupra teatmlui dramatic în general, pe toată perioada în care 
teoria dramei este strâns legată de concepţia aristotelică, fie prin faptul că se raliază direct acesteia, fie 
prin aceea că ia poziţii diferite faţă de concepţiile filosofului grec. 

„Tragedia, — spune Aristotel —, e aşadar imitafia unei acţiuni alese şi întregi, de o oarecare întindere, 
în grai împodobit cu felurite soiuri de podoabe după fiecare din părțile ei, imitație inchipuitá de 
oameni în acţiune, şi nu povestită şi care, stârnind mila şi frica, săvârşeşte curățirea acestor patimi." 
Cum explică mai departe însuşi filosoful, un prim element al tragediei va fi fără îndoială elementul 
scenic, iar mai apoi graiul şi cuvântul prin care se realizează imitata; „mai trebuie adăugat cá prind' 

palele mijloace cu care tragedia inráureste sufletele — peripetiile sau rásturnárile de situaţii şi scenele 
de recunoaştere — sunt părți ale subiectului, căci tragedia e imitarea unei acţiuni, şi numai în măsura 
în care e imitarea unei acţiuni e şi imitarea celor ce o sávárgesc". 

în concepţia Stagiritului, tragedia are o întindere bine precizată, alcătuită fiind din părţi distincte — o 
unitate organică şi o formă care, acumulând încetul cu încetul toate detaliile constitutive, a încetat la 
un moment dat a se mai schimba, închegându-se într-un canon rămas după aceea imuabil şi în cadrul 
căruia aveau să se desfăşoare toate creaţiile dramatice de mai târziu. Acest canon avea la început 
prestigiul unei optime soluţii: în literatura şi teoria dramatică medievală, prestigiul scolasticismului 
aristotelician; in Renaştere şi Clasicism, prestanta umanismului antic, redescoperit si revalorificat in 
creaţii dramatice ce se voiau de egală poezie şi măreție. 

Cunoscută şi răspândită în critica literară antică era, pe lângă tratatul aristotelician despre arta poetică 
şi epistola horatianá Ad Pisones, scrisă probabil între anii 24 şi 20 î.Hr. Compendiu al artei poetice în 
vremea romană, tratatul lui Horaţiu este şi în nu-meroasele-i referinţe la arta dramatică arbitrar, 
accentuând mai mult latura pur fonnală a scrierii: autorul dramatic va trebui să se conformeze celor 
cinci stasimoane ale tragediei attice, să respecte părțile, semnificaţia şi sensurile adecvate ale interven- 
tiei corului, să respecte proporţiile, bunul-simţ în general şi, în fine. să facă uz în toate direcţiile şi în 
toate privintele de conceptul armoniei şi măsurii, de prepon. 

Epistola Ad Pisones a constituit sursa principală de informaţie şi de prelucrare a ultimului tratat al 
criticii literare romane, Păstrat doar fragmentar. De comoedia et tragoedia, datorat lui Aelius Donatus, 
profesor de gramatică al sfântului Hieronim, al cărui floruit se situează pe la mijlocul veacului al IV- 
lea d.Hr. Ca viziune asupra tragediei antice, tratatul lui Donatus se integrează mai degrabă concepţiei 
medievale, fiind în acest sens un 

precursor al lui Dante Alighieri. Noutatea fragmentarului opuscul nu constă nici în adâncirea sau 
prelucrarea exegetică a însemnărilor aristotelice, ale căror definiţii le preia în sensul lor formal, nici în 
izvodirea unor noi formulări, ci tocmai, aşa cum spuneam, în sărăcirea şi redarea pur scolastică a 


statuărilor tratatului grecesc într-o viziune a unei lumi în întregime diferită ca factură spirituală şi 
morală de cea ateniană a secolului al IV-lea şi care prefigurează prin toate tendinţele ei Evul Mediu 
timpuriu. 

Opunându-se concepţiei tragediei înţeleasă ca o „fabula", ale cărei începuturi sunt liniștite şi sublime, 
dar al cărei sfârşit conduce către catastrofă şi horificatie, comedia, în interpretarea lui Dante Alighieri, 
fonnulată în epistola XI către Can Grande della Scala (scrisă prin 1318) începe în circumstanţe 
adverse, dar sfârşeşte într-o situaţie veselă, întocmai comediilor lui Terentius. Opera sa Divina 
Commedia se deschide astfel cu Infernul şi se închide Paradisul, exprimată într-o limbă comună pe 
înţelesul tuturor. Distingem în această formulare nu numai deosebirea ce se face între forma tragică 
sau comică a acţiunii dramatice în sine şi concepţia tragicului absolut, care se poate degaja chiar dintr- 
o structură comică, ci şi fundalul acelei mentalități medievale creştine care considera negativă 
noţiunea de tragedie (cantus hircinus), în timp ce, dimpotrivă, comedia (cantus rum ticus) era privită 
de către poetul florentin în chip pozitiv. Osebirea lui Dante ne duce cu gândul la unele exegeze 
moderne asupra sensului tragicului la greci sau la valorile tragice ale comicului teatrului contemporan 
al absurdului. 

Critica dramatică a Renaşterii italiene are multe legături de natură scolastică cu teoria dramatică a 
Antichității; acestea se datoresc în primul rând descoperirii tardive pe la sfârşitul secolului al XV-lea. a 
Poeticei lui Aristotel. Cunoscutul tratat al h» Bernardino Daniello, La poetica, scris în 1536, este de 
W prima lucrare de acest gen după sfârşitul Antichității, putem" impregnată nu numai de idei 
aristoteliciene sau horatiene (ca pildă conceptul că funcţia poetului este de a da învățături S' "° 

desfăta, exprimat în epistola Ad Pisones), ci şi de formulări şi exemple care amintesc teatrul grecesc 
luat de model. Ne referim la binecunoscutul memento, adresat dramaturgilor, de a nu introduce în 
tragedie caractere drepte şi virtuoase care se schimbă prin nenorocirile soartei în firi nedrepte şi 
vicioase, fapt ce ar surprinde mai mult decât ar purifica prin trezirea sentimentului de milă şi teamă. 
De asemenea, corul trebuie să ia partea celui drept şi bun, oprimat pe nedrept, să-l consoleze şi să-l 
ajute să suporte şi să înfrunte soarta care i-a fost dată (fidel decalc după o altă cunoscută idee a 
epistolei Ad Pisones, care avertizează că, pe lângă cele de mai sus, rostul coralul este de a se integra în 
atmosfera dramatică a tragediei, evitând să se transforme în interludii străine de sensul şi ţinuta 
întregului context). 

Antonio Sebastiano, cunoscut mai mult sub numele de Min-turno. scrie în latineşte un prim tratat 
intitulat De poeta (Despre poet) publicat prin 1559, bazat pe literatura latină a Antichității. Acestei 
opere dintâi îi urmează în 1563 un alt tratat, redactat de data aceasta în italiană, Arte poetica (Arta 
poetică), în care, deşi se discută piese în majoritate greceşti şi latineşti, exemplele sunt luate mai ales 
din literatura italiană. Cele două tratate ale lui Minturno au exercitat îndată după apariţia lor o sensibilă 
influenţă asupra producţiilor literare din Franţa, Anglia şi Spania. Interpretarea aristotelicá este la 
Minturno plină de inteligenţă, fiind făcută sub forma platonică a dialogului: poezia dramatică este 
imitatia acelor lucruri care, pentru a fi prezentate în teatru, trebuie să aibă o formă completă şi perfectă 
şi să se înscrie într-o anumită lungime; forma nu este naraţiunea, ci acea alcătuire din fflai multe 
personaje care acţionează şi conversează. Vorbirea lor “te aleasă şi plăcută, acestea putând să danseze 
sau să cânte — Poezia dramatică folosind astfel trei mijloace de exprimare fie "'preuná, fie unul câte 
unul, exprimare ce dovedeşte o pátrun-^* adâncă a sensurilor aristotelice. 

u idee pe care o reliefează Minturno, dându-i toată ponderea ficâ mai ales producţiilor tragice, este arta 
cu care drama- 

turgul ştie să dispară în spatele personajelor sale, trăsătură a inspiraţiei şi a talentului pe care Aristotel 
pune accentul cel mai puternic, căci, dacă exprimarea aleasă, naratiunile bine întocmite sau bucăţile 
lirice deosebite prin poezia lor sunt uşor de alcătuit de către cel dăruit de muze, poetul dramatic cu 
adevărat înzestrat este acela care ştie să degajeze mila şi teama din tensiunea şi ciocnirile dintre 
personaje sau din ideile pe care acestea le vehiculează. Mintumo înţelege ideea de katharsis ca o 
participare directă a spectatoailui la acţiune prin sentimente şi gânduri care-i sunt proprii şi pe care le 
vede animate pe scenă după reguli anumite, al căror scop este nu de a tulbura atenţia acestuia prin 
stîngace procedee, ci dimpotrivă a i-o concentra în vederea realizării perfecte a sentimentului de milă 
şi teamă, ce se obţine numai prin suprapunerea exactă, conform normelor verosimilului, a 


întâmplărilor mimate cu realitățile preexistente în sufletul privitorului. 

Iulius Caesar Scaliger, născut probabil la Padova prin 1484. dar naturalizat francez, compune un tratat 
de poetică, apărut postum pe la 1561 sub titlul Poetices libri septem. Este vorba de o operă de 
compilaţie, de sentinţe emise cu Jactantá într-un stil polemic obişnuit autorului invectivelor contra lui 
Erasmus şi Cardanus. Lucrarea deformează prin schematizare concepţiile aristotelice, reducându-le la 
simple canoane formale. lată de pildă una din formulări: „Tragedia pe de altă parte, foloseşte regi şi 
prințese ale căror treburi sunt cele ale oraşului, ale fortăreței sau ale taberei militare. Toate faptele au 
un aspect tulburător, prevalează atmosfera de vină, se află exiluri şi morţi”. Citând definiţia 
aristotelică a tragediei, Scaliger afirmă că nu doreşte a o ataca altfel decât prin adăugarea propriei 
definiții: „Tragedia este imitarea sorții potrivnice a unui om ales; ea foloseşte forma unei acțiuni, are 
un sfârşit dezastruos şi este exprimată într-un metru impresionant. Deşi. — spune Scaliger — Aristotel 
adaugă armonia şi cântecul, ele nu aparțin — după cum afirmă filosofii — esenței tragediei, unica 
caracteristică a acesteia fiind acţiunea""- 

Ca şi înaintaşul sáu Scaliger, Ludovico Castelvetro îşi înseamnă numele în câmpul criticii 
dramatice nu numai printr-o interpretare liberă a lui Aristotel, dar chiar printr-o traducere: Poetica d 
Aristotele volgarizzata e esposta (Poetica lui Aristotel tradusă şi explicată) — foarte adesea eronată 
pentru bunul motiv al stabilirii unui punct original de vedere. Formularea de către Castelvetro a 
principiului celor trei unități a fost începutul unor nenumărate dispute în Europa acelei vremi a anului 
1570, data când apare tipărită la Viena opera sus menţionată. Acesteia îi urmează Opere Varie Critiche 
(Diverse opere critice), tipărită abia in 1727, la un secol şi jumătate după moartea autorului. In 
concepţia lui Castelvetro găsim formulări uneori surprinzătoare prin prospetimea actualizării 
concepţiilor aristotelice. De pildă: „Tragedia nu poate să-şi împlinească rolul său numai prin lectură, 
fără a fi pusă în scenă şi jucată". Formularea celor trei unităţi, de care se face menţiune în toată 
literatura de specialitate ulterioară, nu este niciodată atât de imperios şi categoric redată până la 
Castelvetro, considerat pe bună dreptate ca fiind canonicul acestui principiu: „Tragedia trebuie să aibă 
ca subiect o acţiune care se desfăşoară într-un foarte limitat cadru de loc şi timp, adică în acel loc şi în 
acel timp în care şi pentru care actorii care reprezintă acţiunea rămân ocupați în timpul reprezentării; 
în nici un alt loc şi în nici un alt timp... timpul acţiunii nu trebuie să depăşească limita a douăsprezece 
ore". Cu o obstinaţie demnă de un teolog medieval, Castelvetro adaugă că „nu există nici o posibilitate 
pentru a-i face pe spectatori să creadă că au trecut multe zile şi nopţi, când ei ştiu foarte bine că in 
realitate s-au scurs doar puţine ore; ei refuză să fie astfel înşelaţi... este mult mai atrăgător atunci când 
soarta unui erou se schimbă într-un timp foarte scurt şi într-un loc anume, decât atunci când ea are loc 
într-un răstimp îndelungat şi în locuri diferite”. Contemporanul acestuia, Shakespeare. va înfrânge cu 
in suveran talent şi cu un suveran dispreţ al mijloacelor scenice aceste norme artificiale închistate. în 
faţa unui public care avea 

să se pasioneze şi să se lase captivat de verbul genial al poetului de la Stratford. Definiţia tragediei este 
la Castelvetro de factură aristotelică: „Tragedia este imitarea unei acţiuni márete şi complete, care are 
înălțime şi cuprinde fiecare din acele părți care reprezintă cu vorba lucruri făptuite în chip plăcut 
fiecare în parte, nu prin naratie; şi mai mult chiar, prin milă şi teamă conduce către purificarea acestor 
patimi" — dar de formulare scolastică, puţin clară şi sărăcind conţinutul de idei al definiţiei filosofului 
grec. 

Este un merit al lui Castelvetro, pe care-l subliniem, acela de a distinge între sfârşitul tragediei, care 
poate fi trist sau vesel, şi sfârşitul comediei, care şi el poate fi trist sau vesel, precizând însă că tragedia 
fără un sfîrşit trist nu poate provoca — aşa cum arată experienţa — mila, nici teama. Atacánd pe Iulius 
Caesar Scaliger şi pe alti exegeti înaintaşi pentru faptul cá au pretins că poeti ca Homer şi Vergilius au 
intenționat să infátiseze cu predilecție caractere în detrimentul acţiunii, Castelvetro aminteşte cá 
Aristotel spune că acţiunea trebuie să primeze faţă de caracter. Este adevărat, însă învățatul italian 
omite să adauge că tocmai aceasta este diferenţa pe care Aristotel o face între tragedie şi poemul epic. 
Din toată exegeza Renaşterii italiene reținem pentru subtilitatea şi pătrunderea spiritului ei 
interpretarea lui Minturno, rămasă ca un text clasic ce se poate citi cu foloase şi plăcere şi astăzi. 

Deşi pătrunsă de teoriile Renaşterii italiene, în speţă ale lui Minturno şi Castelvetro, Renaşterea târzie 
din Franţa are antecedentele ei proprii, care coboară, în ceea ce priveşte teoria dramei, până la sfârşitul 


Antichității şi începuturile Evului Mediu. Comentariile şi fragmentele lui Donatus şi ale lui Diomedes 
au fost publicate către sfârşitul secolului al XV-lea. Horaţiu le era cunoscut gramaticilor, ca şi 
capitolele despre teatru ale lui Vitru-vius. La Poetica lui Aristotel se făceau dese referinţe. Jodocus 
Badins. editor al lui Terentius (1504). este de fapt un compen- 

diator al doctrinelor medievale în materie, specificate în Prae-notamenta ediţiei sus-menfionate. 
Lazare de Baif, cunoscut traducător al pieselor greceşti, compune pe la 1537 o Deffinition de la 
tragedie, pe care o anexează traducerii Eiectrei lui Sofocle. Concepţia sa în acest opuscul, ca şi în 
Dedication la Hecuba (1544), este în întregime clasică. In Epistre responsive au Roy de la Basoche de 
Bordeaux, scrisă în 1526 şi aparţinând lui Jean Bouchet, clasificarea tradiţională a dramei în comedie 
şi tragedie se modifică în sensul includerii dramei satirice. 

Impregnată de concepţiile estetice ale Pleiadei ne apare L 'art poetique a lui Thomas Sebillet, compusă 
pe la 1548. Tragedia greco-latină este tradusă în realitatea teatrului francez al veacului al XV-lea sub 
forma denumită moralite, în care, ca şi în prototipul menţionat, Sebillet cere să figureze fapte ilustre, 
márete şi virtuoase, adevărate sau în cel mai rău caz verosimile. Les moralites, precizează Sebillet, 
stau la mijlocul drumului între comedie şi tragedie pe când Les farces sunt în realitate ceea ce latinii 
numeau mimi sau fabulae priapice. 

Absența unui gen tragic adevărat în literatura franceză a vremii este simțită abia de Jean de la Taille, 
care în L 'art de la tragedie — prefaţă la Saiil le furieux — se raliază principiului aristotelic al unităţii 
şi al decentei faptelor petrecute pe scenă care nu trebuie să supere inteligenţa spectatorului, dar nu 
acceptă schema rigidă a începutului calm şi a sfârşitului tragic şi postulează necesitatea faptelor şi 
evenimentelor amestecate care, trecând eroii de la tristeţe la bucurie, să ofere spectatorului o imagine 
cât mai fidelă a vieţii reale. îndepărtarea de la esenţa concepţiei aristotelice este mai sensibilă. De la 
Taille nu îşi dă însă seama că în acest chip tragedia nu mai este măreaţă, ci comună, probabil modelul 
său în această direcţie fiind Euripide, ale cărui opere pot fi numite pe bună dreptate drame. In Franţa, 
spune De la Taille, Ies moralites au înstrăinat gustul publicului pentru tragedia pură greco-latină. pe 
care el o crede foarte nimeritá să ilustreze şi să dea invátáminte asupra unor evenimente 
contemporane. 

Izolarea în care trăieşte Peninsula Iberică se manifestă pe tărâmul dramaturgiei începând încă din 
secolul al XV-lea printr-o tendinţă de independenţă care va duce către sfârşitul secolului al XVI-lea şi 
începutul celui următor, în perioada de aur a literaturii spaniole, la înflorirea unui teatru de factură 
neconfomiistă faţă de întreaga producţie exegetică asupra textelor antice pe care Italia îndeosebi o 
răspândise în vremea Renaşterii în întrea-ga Europă. 

Capodoperele lui Lope de Vega şi Calderon, comparate cu producțiile reprezentative ale clasicismului 
francez, ale unui Corneille sau Racine, ni se înfăţişează crude, într-o stare nativă, apropiate de 
dramaturgia foarte receptivă a epocii elisabetane. Dintre cele mai timpurii manifestări ale criticii 
dramatice spaniole semnalăm Arte de trobar (Arta poetică) scrisă în 1423 şi cunoscută mai târziu sub 
numele de Arte cisoria, datorată lui Enriques, Marchiz de Villena, sau un alt tratat, intitulat simplu 
Arte, aparţinând lui Juan del Encina (publicat târziu, prin 1496). Agore de Molina scrie un tratat despre 
arta poetică ca prefaţă la al său Conde Lucanor (1575). Dar critica dramatică propriu-zisă începe în 
Spania către sfirşitul secolului al XVI-lea prin apariţia lucrării lui Juan Diaz Rengifo — Arte Poetica 
Espanola (Arta poetică spaniolă, 1592), influenţată în chip simţitor de critica renascentistă italiană. 
Natural că acel criticism de viţă tradiționalistă clasicistă avea la dispoziţie împotriva dramei necon- 
formiste, şi aceasta prin Filosofici antigua Poetica (Filosofia poetică antică) a lui Alfonso Lopez, 
publicată în 1596. Ii urmează, din aceeaşi familie ideologică, cu aceleaşi idei şi argumente clasiciste 
primite prin scrierile lui Minturno, Scaliger şi Robortello, o serie întreagă de opuscule, dintre care 
exempli gratia amintim Egemplar Poetico a lui Juan de Cueva (1606), Cisne de Apollo (Lebăda lui 
Apollo) a lui Carvallo (1602), Libro de Emdicion Poetica a lui Luis Carillo (1611) şi, în fine, Tablas 
poe'ticas (Legile poetice) a lui Carcales (1616). Deosebit de virulentă împotriva dramei contemporane 


este lucrarea l»! Juan de Mariana. Tratado contra los Jitegos Piiblicos (Tratat 

contra spectacolelor, 1609). în acelaşi timp, Lope de Vega publică vestitul său manifest-protest 
împotriva regulilor încorse-tante şi în special împotriva unităţilor: Arte nuevo de hazer comedias en 
este tiempo (Arta nouă de a alcătui comedii în acest timp). Cervantes la rândul său atacă doctrina 
dramatică a lui Lope de Vega prin al patruzeci şi optulea capitol al lui Don Quijote, partea I, publicat 
prin 1605. De partea lui Lope se alătură o mulţime de apărători, printre care cel mai ilustru este 
dramaturgul Tirso de Molina cu ale sale Cigarrales de Toledo (Grădinile din Toledo) publicate în 
1624. 

Apărarea principiului untátii de loc şi de timp nu este făcută de Cervantes cu o profuziune de 
argumente, ci mai mult pledând cauza bunului-simţ care nu poate îngădui ca o acţiune să se petreacă în 
cursul celor cinci acte pe cinci continente sau într-un răstimp de un secol. Astfel pusă problema, 
argumentaţia se face prin absurd, căci nici o operă dramatică, oricât de fantezistá şi liberă ar fi fost, nu 
s-ar fi putut desfăşura pe coordonate atât de vaste. Nici Lope şi nici Shakespeare nu vor duce până la 
această aberaţie înfrângerea normelor unităţilor, pentru bunul motiv şi în virtutea unui alt principiu — 
acela al unităţii interioare a operei dramatice, a încordării tensiunii de la care nu se poate sustrage 
autorul, fără ca opera sa să nu pară dezlânată sau prolixă. în fond, principiul untátilor sau al unității nu 
este în esenţă o chestiune aberantă, în speţă însă, unitatea de loc, de acţiune şi de timp constituie doar 
una din formele sub care se poate manifesta principiul imuabil al unităţii unei opere în general şi al 
unei creaţii dramatice în special. 

Lope de Vega crede că Aristotel este puţin confuz în expunerea originii tragediei şi comediei, dar se 
pare cá în fond el însuşi este departe de a înţelege semnificaţia deplină a enuntárilor aristotelice, şi ca 
atâţia înaintaşi ai Renaşterii italiene “ede în amestecul de tragedie şi comedie însăşi oglinda vieții "eale. 
Cât priveşte timpul, Lope nu face decât să se alăture tragicilor atenieni care ni-l prezintă ca învăţător, 
ca lecuitor a toate 

cele. în realitate, unitatea de timp în tragedia attică este doar o consecinţă a scenarizării ei, căci 
întâmplările sau faptele la care se recurge în timpul acţiunii au loc la intervale cronologice apreciabile, 
care să permită împlinirea destinului sau verificarea oracolelor: aşadar, timpul, şi în special timpul 
îndelungat, intră în compoziţia tragicului, iar confuzia între acesta şi timpul scenic trebuie evitată. Dar 
la Lope, timpul dramatic tinde să se suprapună timpului cronologic, transformându-se din coordonată 
dramatică potenţială în element dramatic activ, fără să se confunde cu binecunoscuta unitate conform 
căreia se crea un cadru îngust acţiunii dramatice. Interpretatá în acest mod, poziţia lui Lope de Vega şi 
a teatrului romantic timpuriu pe care-l reprezintă ne apare cu totul pertinentă. 

Lectura apărării noii Drame pe care Tirso de Molina o încearcă în Cigarrales de Toledo ne edifică în 
sentimentul că mentalitatea epocii este cu totul înstrăinată, cel puţin pe pământul Spaniei acelei vremi, 
de toată scolastica cu circulaţie largă în timpul acela, în Europa. înstrăinată nu numai prin îndepărtarea 
de la teoriile antice, dar şi prin specificul şi calitatea argumentelor folosite în combaterea normelor 
clasice, a căror viabilitate sfârşită o evidentia însăşi apariţia noii Drame, prizată de publicul larg si 
iubită chiar şi de cei ce studiaseră în şcoală normele 'pe care acest teatru le înfrângea. 

Deşi prima manifestare a principiilor aristotelice ale tragediei în literatura engleză apare în 1595, scrisă 
fiind încă din 1581, înaintea deschiderii marii epoci elisabetane, lucrarea datorată lui sir Philip Sidney, 
fondată pe o lectură atentă a filosofului grec şi intitulată Apologie for Poetry sau Defence ofPoesie, se 
referă în polemice incursiuni la destul de bogata producţie dramatică pre-shakespeariană, compusă din 
interludii, farse, moralităţi şi tragedii scrise înainte de 1580. 

Formarea unui teatru tragic naţional în mai toate ţările Renaşterii europene marchează o etapă nouă. şi 
aceasta este mult mai evidentă în Spania şi Anglia, atât în exegeza tezelor 

aristotelice, cât şi în traducerea lor în practica cotidiană a scenei. Dacă până în acest moment 
reflectarea preceptelor aristotelice se făcea simțită în exegeza sau practica dramatică a vremii în mod 
direct, o dată cu începutul secolului al XVII-lea, întâi în Spania, apoi în Anglia şi mai în urmă în chip 
definitiv în Franţa perioadei clasicismului, reflectarea dramaturgiei aristotelice se face în mod indirect, 
prin poziţiile nete pe care dramaturgii inovatori le iau împotriva celor ce stabiliseră false canoane artei 
dramatice după descoperirea tratatului aristotelic. Academismul traditionalist va continua să apere 
printr-o exegeză adecvată normele devenite caduce; în fond, vremea acestora trecuse, iar sfatul lui 


Hamlet către actorii ambulanți este de fapt actul literar de naştere al noii dramaturgii europene. Vom 
urmări deci, de acum înainte, ca într-o oglindă reflectarea aristotelismului şi influenţa sa în drama 
europeană prin reacțiile inverse pe care aceasta le adoptă faţă de vechile principii, care nu sunt altceva 
de fapt decât interpretarea tradiționalistă şi deformantă a principiilor aristotelice. Detaşarea de exegeza 
anterioară, izolarea acesteia şi reîntoarcerea la sursele esteticii greceşti, fără prejudecățile 
comentatorilor depăşiţi de progresul culturii şi umanismului, va fi una din importantele cuceriri 
intelectuale ale gândirii europene a secolelor al XVII-lea şi al XVIII-lea. 

în Franţa se conturează tendinţa inovatoare prin apariția Cid-ului lui Corneille şi a întregii serii de 
discuţii şi luări de poziţie stârnite de această memorabilă şi crucială manifestare dramatică. Urmând 
imediat controversei Cid-vâui, apare în 1639 Dis-cours sur la tragedie a lui Sarasin, tratat formalist 
sprijinit pe principiile artstotelice, succedat imediat de o Art poetique a lui La Mesnardiere, operă 
pedantă şi stufoasă, întocmai ca La pratique du theâtre (1657), datorată lui Francois Hedelin, abbe 
d'Aubignac. 

Dar înainte de Corneille împotriva unităților scrie Francois Ogier. în cunoscuta Preface au lecteur la a 
doua ediție a piesei Tyr el Sidon a lui Schelandre, apăaită la Paris în 1628. Argumentul este 
inconsistent, iar comentatorul dă dovadă de o.săracă 

pătrundere a teatrului tragic attic. De pildă, găseşte că Eschil în Agamemnon exagerează ordinea şi 
hieratismul dispunerii scenice atunci când se produce asasinatul prinţului argian. Un alt dezavantaj al 
încorsetării cronologice este necesitatea de a introduce la tot pasul mesageri care să informeze despre 
lucruri petrecute în altă parte sau în altă vreme, fapt care — după părerea criticului amintit — 
micşorează tensiunea dramatică. Cât priveşte finalitatea tensiunii dramatice, ea este în opinia celui de 
care ne ocupăm, de a produce plăcerea şi amuzamentul, şi acestea nu pot rezulta decât din. varietatea 
evenimentelor aduse pe scenă, ceea ce conduce în chip fatal la înfrângerea legii unităţilor. 

Les Sentiments de l'Acadeihie frangoise sur la tragi-comedie du Cid, apărut in 1637 în redacţia lui 
Jean Chapelain, stau mai degrabă sub influenţa esteticii platonice, în sensul că dramaturgul trebuie să 
aibă în vedere că faptul de a aduce pe scenă lucruri nedemne de a fi săvârşite în viaţa reală poate 
influenţa publicul şi degenera în catastrofă socială. Deci, scopul de căpetenie al teatrului este de a 
educa, de a instrui, evitând întocmai ca în republica ideală a lui Platon să corupă sufletele cetăţenilor 
prin infátitarea unor întâmplări al căror exemplu nu poate fi 

urmat. 

Receptarea lui Aristotel în estetica dramatică a inovatorului teatrului francez poate fi urmărită într-unui 
din discursurile acestuia redactate în apărarea poziţiei sale. Cel mai semnificativ ne pare a fi De 
l'utilite et des parties du poeme dramatique, scris in 1660. Corneille se întreabă astfel ce poate să 
însemne acea postulare aristocratică după care se cere ca subiectul să fie tratat conform probabilului 
sau necesarului, adică conform normelor verosimilului sau necesarului (katá to eikos e to anankăion): 
„nu este probabil ca Medeea să-şi omoare copiii, ca Clytemnestra să-şi ucidă soţul sau ca Oreste să-şi 
asasineze mama, dar legendele istorice menţionând aceste fapte, reprezentarea unor crime atât de mari 
nu mai stârneşte în nunțile spectatorilor neîncrederea". 

Cât priveşte construcţia dramatică, abandonarea, spune Corneille, a corului a impus introducerea 
mai multor episoade, pricină din care a trebuit să se înfrângă principiul unităţilor. Lui Corneille, 
tratatul aristotelic i se pare de nepătruns, iar în multe privinţe, luminile comentatorilor nu-i pot fi de 
nici un folos. Celui care defineşte finalitatea teatrului prin unir le beau, 1 'utile ă l'agreable, Aristotel 
îi apare în întregime just atunci când spune că plăcerea rezidă în imitarea unor lucruri reale. Pe această 
cale, Corneille depistează în filosoful grec o întreagă doctrină a plăcerii în estetica dramatică, plăcere 
dobândită prin văz şi auz şi care poate fi de mai multe feluri, în funcţie de folosirea în teatru a vorbirii, 
a cântecului şi a dansului. 

Corneille nu mai este mulțumit de împărțirea internă a tragediei, devenită insuficientă pentru teatrul 
contemporan. De asemenea, unele din definițiile lui Aristotel i se par inconsecvente înseși principiilor 
enunțate de acesta. De pildă, atrage atenţia că Aristotel, vorbind despre comedie, spune că aceasta este 
o imitare a persoanelor umile şi netrebnice, vreme în care pe de altă parte afirma că tragedia este 


imitarea unor acţiuni, şi nu a unor caractere, spre deosebire de poezia epică etc. 

La Racine, receptarea lui Aristotel este cu totul estompatá. Probabil cá la îndemână i-au stat 
comentariile renascentiste italiene şi că n-a recurs niciodată în mod serios la textul original. Spiritul 
comun al concepţiilor dramatice ale vremii, fie că se declarau pro sau contra celei aristotelice, era în 
fond cu totul depărtat de semnificaţia esteticii dramatice antice şi se caracteriza doar prin poziţiile 
opuse luate în certurile contemporane asupra unor detalii specifice mentalitátii şi epocii. 

De altfel, desprinderea, în sensul cel mai adânc al influențelor sau al poziţiilor antitetice directe, de 
concepţiile aristotelice este formulată definitiv de către Saint-Evremond în studiul său Dissertation sur 
la tragedie ancienne et moderne, scris în 1672. Ceea ce avea să urmeze mai târziu sub numele de La 
querelle des anciens et des modernes, nu va fi decât, aşa cum arătam mai 

sus, desfăşurare de erudiție prin citarea copioasá de exemple din teatral antic, luate cu egală valoare 
probatorie în sprijinul unor idei străine cu totul de estetica pe care partizanii celor ,,vechi" îşi 
închipuiau cá o apără. Saint-Evremond spune că trebuie recunoscut că tratatul lui Aristotel Poetica 
este o operă admirabilă, dar nimic nu este atât de perfect în ea încât să devină regulă imuabilă pentru 
toate timpurile şi în toate naţiunile. Pe de altă parte, şi aici Saint-Evremond atinge punctul nevralgic al 
întregii problematici, religia creştină a operat o atât de esenţială schimbare în optica estetică a 
civilizației mediteraneene începând de la sfârşitul Antichității, încât spiritul acestei religii apare opus 
direct celui al tragediei antice. Umilinţa şi răbdarea sunt aproape la polul potrivnic noţiunilor de 
hybris, phtânos sau âte. Şi, adaugă Saint-Evremond, ceea ce de altfel simtiserá animatorii teatrului 
medieval, legendele Vechiului Testament sunt mult mai aproape de noi şi mult mai nimerite pentru 
scena contemporană decât tragediile Antichității, ele însele îmbrăcate în forme mitologice străvechi 
sau făcând aluzii la stări de fapte şi la mentalități proprii orânduirii gentilice. 

Cu Saint-Evremond se încheie astfel în gândirea dramatică europeană ciclul influențelor aristotelice in 
cele două ipostaze posibile ale acestora, amintite la începutul rândurilor capitolului de față. 

Nu intentionám a lăsa să se înţeleagă cá nu vor mai fi existat şi după aceea referiri la Aristotel, însă, 
intervenind critica filologică, aceste referiri apar ca ţinând mai mult de peisajul culturii europene în 
evoluţia ei decât de receptarea tragediei attice şi a teoriilor asupra dramei în strânsă legătură cu 
aceasta. 

Am încercat să urmărim, aşadar, în practica artei dramatice sau în exegeza care o precedă sau 
condiționează, receptarea ideilor aristotelice până la un moment dat. In cele ce urmează ne vom strádui 
să evidentiem câteva aspecte ale controverselor sau poziţiilor adoptate în privinţa originii, 
interpretărilor scenice şi valentelor moderne ale tragediei greceşti. 

ORIGINILE TRAGEDIEI ŞI EXEGEZA MODERNĂ 

în jurul pasajului din Poetica aristotelică privind originile tragediei (IV, 1449 a, 1-30) s-au purtat şi de 
bună seamă că se vor mai purta multe discuţii. într-o literatură sau alta, orice studiu de proporţii mai 
întinse despre tragedia attică se referă la această chestiune spinoasă prin faptul că singurul loc unde se 
dau lămuriri mai întinse (în raport cu sărăcia altor ştiri) este cel amintit. 

Interpretările date la iveală de-a lungul socolelor le vom expune mai jos, nu fără a face menţiune mai 
înainte că, aşa cum s-a văzut în capitolele precedente, nici scrierea noastră, cât de modeste i-ar fi țelul 
şi resursele, nu ocoleşte ispita de a se pronunţa asupra controversatelor origini ale tragediei greceşti. 
Punctul nostru de vedere asupra utilității şi rostului unor asemenea cercetări este cá ele nu trebuie să 
aibă în vedere numai simpla satisfacere a unei legitime curiozităţi ştiinţifice, impulsionată la origine de 
chiar pătrunzătoarea gândire a Stagiritului, ci să distingă în ansamblul problematicii poeziei tragice 
ateniene dacă în adevăr originile modeste — cum ştim cu toţii — ale genului au condiţionat în vreun 
fel dezvoltarea lui ulterioară în formele cunoscute. Aceasta pentru că în marea lor majoritate 
comentatorii tragediei greceşti s-au legat de originile ei pentm a-i dezvălui semnificaţiile şi tendinţele, 
pe care le-au numit cu precădere fie religioase, fie politice, mitice, poetice şi filosofice. Este cazul să 
distingem net, pe dramul celei mai sănătoase dialectici, aşa cum însuşi Aristotel o face, că „tragedia s- 
a desăvârşit puţin câte puţin, pe măsura dezvoltării fiecărui nou element dezvăluit în ea, până când 
după multe prefaceri, găsindu-şi firea adevărată, a încetat să se mai transforme". Cu alte cuvinte, 
lentele acumulări cantitative, înfăptuite ..putin câte 

puţin" în ritmul creşterii, al „dezvoltării fiecărui nou element", au dus „după multe prefaceri" la saltul 
calitativ când şi-a găsit „firea adevărată"; transformare calitativă esenţială şi definitivă faţă de tot 
angrenajul anterior şi pe care Aristotel ţine s-o sublinieze adăugând că „a încetat să se mai transforme" 
— expresie care în interpretarea noastră este o tautologie faţă de sensul enuntárii de mai înainte 
„găsindu-şi firea adevărată", repetiţie ce are tocmai menirea de a sublima natura diferită a „firii adevă- 
rate" faţă de „multele prefaceri" anterioare. 

lată însă în întregime pasajul în discuţie: „Ivită dar din capul locului pe calea improvizărilor (ca şi 
comedia, de altminteri, una mulțumită îndrumătorilor corului de ditirambi, alta celor de cântece 
licentioase din cele ce până în zilele noastre mai stăruie prin multe cetăţi), tragedia s-a desăvârşit puţin 
câte puţin, pe măsura dezvoltării fiecărui nou element dezvăluit în ea, până când, după multe prefaceri, 
găsindu-şi firea adevărată, a încetat să se mai transforme. Cel ce pentru întâia oară a sporit numărul 
actorilor de la unul la doi, a redus partea corului şi a dat dialogului rol de căpetenie, a fost Eschil; 
Sofocle a ridicat numărul actorilor la trei şi a introdus decorul scenic. In ce priveşte întinderea, pornită 
de la subiecte mărunte şi de la un stil hazliu, explicabil prin obârşia ei satirică, într-un târziu a câştigat 
gravitate, iar metrul din tetrametra trohaic a ajuns trimetru iambic". 

Poetica de altfel, ca toată opera aristotelică pe care o cunoaştem astăzi, nu reprezintă decât note de 
Curs, scrieri acroamatice, destinate a ajuta memoria maestrului în cursul expunerilor din incinta 
Lyceului, celelalte scrieri, menite publicului larg, redactate într-un stil amplu şi. explicit pe baza 
notelor pentru cursuri, denumite scrieri exoterice, s-au pierdut cu desăvârşire, indicaţii asupra lor 
păstrându-se doar în cataloagele operelor "eruditului atenian. 

Se explică şi în felul acesta de ce puţinele date cuprinse sunt adeseori, datorită caracterului de 
însemnări al ansamblului, contradictorii unele altora sau insuficient lămurite; fără îndoială că 

gândirea aristotelică dădea acestora dezvoltare pertinentă şi logică ce folosea de bună seamă 
amănuntele la care notele fac aluzie, lásindu-le însă deoparte. 

într-alt chip, inadvertentele pomenite apar ca atare datorită în mare măsură, exegezei ulterioare, unele 
dintre ele fiind în realitate nişte false inadvertente. Dacă ne gândim numai că expunerea notelor 
cuprinse sub titlul de Poetica avea loc la Atena prin 334-330 şi la faptul că în decursul întregii sale 
cariere de filosof şi dascăl, Aristotel avea el însuşi să-şi revizuiască chiar în materie de estetică unele 
concepţii de tinereţe, amprentate de gândirea platonică, şi dacă pe lângă toate acestea ne amintim că 
ultimul mare poet tragic, Euripide, moare in 406 î.Hr., uşor am realiza adevăratul peisaj ideologic al 
Stagiritului în privinţa tragediei şi am îndepărta în acest mod o parte măcar din ,,nepotrivirile" Poeticii 
sale. Că aşa stau lucrurile este evident pentru oricine citeşte opera în chestiune cu sentimentul mereu 
treaz al faptului că nu are în față decât nişte note, pe care, pentru a le înţelege deplin va trebui să le 
„dezvolte" în chip logic şi deci să le citească şi printre rânduri. lată, de pildă, Aristotel ne spune că 
„tragedia s-a desăvârşit puţin câte puţin, pe măsura dezvoltării fiecărui nou element dezvăluit în ea", 
apoi aminteşte imediat, explicând în mare că Eschil a „redus partea corului şi a dat dialogului rol de 
căpetenie" şi că „Sofocle a ridicat numărul actorilor la trei şi a introdus decorul scenic", că abia „după 
aceste prefaceri, găsindu-şi firea adevărată", tragedia „a încetat să se mai transforme". Numele lui 
Euripide nu este pomenit: ergo, firea adevărată a tragediei, Aristotel o găseşte la Euripide, aceasta 
nefiind numai părerea sa, ci şi a întregului auditoriu ce se afla, aşa cum am mai spus, la peste şaptezeci 
de ani după moartea poetului. 

Transformări nenumărate şi esenţiale se petrecuseră în istoria, viaţa, arta şi implicit gustul şi gândirea 
lumii greceşti de la sfârşitul Războiului peloponesiac până în vremea apogeului 'ui Alexandra cel 
Mare; a le mai aminti aici nu este cazul, destul 

dacă spunem că acum se reprezentau cu succes tragediile lui Euripide, comedii care au părăsit 
definitiv, o dată cu instaurarea hegemoniei macedonene, subiectele politice, pentru a se dedica întru 
totul celor din viaţa cotidiană, că în fine, curând după 330, prin 322. Menandru îşi scrie prima piesă — 
Heautontimo-riimenos. Aristotel, deci, nu se putea referi într-un curs public, căruia, ca oricărui curs, îi 
erau inerente exigenfa şi dezideratul actualități, la realităţile unor timpuri consumate cu un veac în 
urmă. Din nenumărate pasaje ale Poeticii se desprinde accentul pe care Stagiritul îl pune pe acţiune: 


amintit fie dintre acestea numai începutul definiţiei însăşi a tragediei, care este „imitarea unei acţiuni 
serioase". Tragedia nu trebuie să urmărească descrierea unor caractere ca epopeea, căci „acţiunile 
hotărăsc fericirea ori nefericirea oamenilor. Imitatia acţiunii este ceea ce constituie subiectul oricărei 
tragedii (cu alte cuvinte, îmbinarea faptelor ce o alcătuiesc); caracterul, ceea ce ne dă dreptul să 
spunem despre eroi că sunt aşa sau altminteri" (VI, 1450 a, 1-5). De multă vreme s-a presupus (părere 
însuşită şi de cei mai recenti comentatori ai Poeticii) cá pentru pasaje de felul celor de mai sus 
Aristotel ar fi avut în vedere tragedia Oedip rege, cea mai „dramatică" dintre toate, ceea ce nu ni se 
pare exact, atâta vreme cât dramele lui Euripide sunt mai „dramatice" ca intensitate decât piesele lui 
Eschil şi Sofocle. Bineînţeles că judecăm după ce ni s-a păstrat. 

In sprijinul părerii noastre vine a doua parte a definiţiei tragediei care, „stârnind mila şi frica, 
săvârşeşte curățirea acestor patimi". Purificatoare în cel mai înalt grad însă, în sensul că sunt cele mai 
umane prin al treilea sentiment esenţial menţionat de Aristotel, omenia (to philânthropori), ne apar 
tragediile lui Euripide. Teatrul lui Eschil şi Sofocle este un teatru de idei, cel al lui Euripide un teatru 
al sentimentelor, al patimilor; acest truism, repetat în asemenea context, ne gândim că primeşte o 
semnificaţie nouă. Se cade să precizám însă că. aşa cum orice cititor al Poeticii îşi dă repede seama, 
Aristotel, citând în egală 

măsură exemple din tot teatrul tragic atenian, uneori relevând, în optica sa, greşeli la Eschil, Sofocle şi 
Euripide — poziţia după care judecă în ansamblu drama attică este aceea a realizărilor celui din urmă, 
a stadiului la care ajunsese tragedia în vremea lui Euripide, după care „a încetat să se mai transforme”. 
Este evident că aproape un secol de existenţă urmărită retrospectiv de către Aristotel constituie o bază 
cronologică solidă pentru aserțiunea făcută. 

Aşadar, Aristotel, în lumina unor lungi perioade în care a verificat că tragedia a încetat să se mai 
schimbe, şi care sunt perioada euripideicá şi posteuripideicá, îşi construieşte totalitatea consideratiilor 
asupra tragediei attice; astfel stând lucrurile, ar fi specificat la locul potrivit poziţia sa, să o numim 
anacronică. Considerăm că demonstraţia poate fi făcută măcar numai prin reducere la absurd. 

Ne-am îndepărtat în fapt de originile tragediei numai pentru a arăta într-o lungă paranteză 
precautiunile care trebuie luate la lectura tratatului aristotelic şi pentru a constata în mod indirect 
calităţile şi servitutiile acestui text; acestea din urmă depinzând, aşadar, în bună parte de caracterul sáu 
şi de denaturările exegezei ulterioare, într-o oarecare măsură de înseşi deficienţele gândirii 
Stagiritului, ale metodei analitice împinsă până la limitele extreme ale cunoaşterii şi informaţiei 
disponibile în acel timp, poate destul de sărăcăcioasă încă de pe atunci, metodă nedublată de o sinteză 
pe care astăzi e lesne a o face într-o perspectivă milenară. 

Printre cele mai recente traduceri ale tratatului aristotelic, şi fără putinţă de tăgadă printre cele mai 
merituoase dintre acestea se numără şi contribuţia filologiei clasice româneşti, datorată în speţă prof. 
D. M. Pippidi, aflată la îndemâna cititorului dornic să se informeze mai amplu asupra unei serii întregi 
de probleme referitoare la estetica literară antică cât şi asupra principalelor variante ale ipotezelor 
privind interpretarea originilor tragediei. 

Asupra acestora din urmă. a ipotezelor, de bună seamă, vom sista în cele ce urmează, cu intenţia, fără 
îndoială neîmplinită. 

170 

Moira, mythos, drama 

de a le epuiza măcar numeric într-un spațiu cât mai restrâns, insistând în special in final asupra unor 
noi date aduse de recenta ediţie a binecunoscutei printre specialişti lucrări a lui Pickard-Cambridge, 
reeditată în 1962 de către T. B. L. Webster, date ce fără îndoială i-ar fi sugerat filologului român 
reflectiile ce intentionám a le face mai jos în decursul expunerii. Pentru a le menţiona pe scurt de la 
bun început, aceste noutăţi constau într-o documentaţie arheologică sporită, (în de curând dobândita 
ştire a existenţei lui Dionysos printre divinitátile miceniene, în fine în relaţiile ce se pot stabili între 
ditiramb şi cultul lui Dionysos la Atena ca urmare a interpretării fragmentelor lui Archiloc. 

Mai înainte însă de a trece la obiectul propriu-zis al acestui capitol, iată câteva precizări ce ni le facem 
nouă înşine. 

Tragedia s-a ivit, spune Aristotel, „pe calea improvizărilor... mulţumită îndrumătorilor corului de 
ditirambi..." Aceşti indrumátori, exarhontes, au o poziţie nu tocmai bine explicată faţă de primul actor, 
de care Aristotel în pasajul mai înainte reprodus nu face menţiune, ci pomeneşte doar de al doilea actor 


introdus de Eschil. Unii exegeti (Mario Untersteiner, de pildă) socotesc pe exarhontes nişte tragoidoi 
adică un cor de trăgoi opus corului de satiri, o dialogare deci între două coruri. Diogenes Laertios ne 
pomeneşte de Teapis ca primul care a introdus în opoziţie cu corul un actor care să-i dea replicile. 
Faptul că Aristotel nu aminteşte nimic despre existenţa primului actor înseamnă că în concepția sa 
formele tragediei dinaintea introducerii celui de-al doilea actor nu erau propriu-zis considerate 
spectacole tragice. 

Eschil, în viziunea lui Aristotel, apare un revoluţionar şi un întemeietor al genului la care se referă de 
fapt Poetica, gen a cărui evoluţie se desăvârşeşte o dată cu Euripide. Ni se pare cât se poate de clar 
textul dacă-l citim şi printre rânduri: 1) „Cel ce pentru întâia oară a sporit numărul actorilor de la unul 
la doi" — deci momentul crucial în formarea tragediei este dialogul nu între cor şi un singur actor, ci 

frazei curge de la sine din această postulare: 2) „a redus partea corului" — este evident că accentul se 
pune pe dialagul între doi actori, de vreme ce Eschil reduce partea corului, iar în concepţia aristotelică, 
momentul de răscruce este atât de important, încât găseşte cu cale să-l sublinieze mai mult, prin 
specificarea expressis verbis a consecinţei sau, dacă vrem, a cauzei acestei reduceri: 3) „a dat 
dialogului rol de căpetenie". Cu alte cuvinte, tragedia, în forma pe care o cunoaştem, a plămădit-o cel 
dintâi Eschil când a introdus în cântecele tragice dialogul între doi actori şi a redus partea străveche şi 
preponderentă a acestor cântece, coral subordonându-l, în economia ansamblului, dialogului. 

Dar dacă despre Tespis se spune că cel dintâi a pus un actor să dea replica corului, iar Eschil a mai 
adăugat unul, efectuând, se pare, prin şi o dată cu acest important adaos o transformare, sau, mai bine 
zis, o refundare a genului, ne întrebăm, cănii fapt, căror antecedente, căror resurse sau tradiţii 
datorează Eschil inovaţia sa, despre care contemporanii şi recte elevii lui Aristotel ştiau fără îndoială 
mai multe, de vreme ce sumarele note nu insistă asupra amănuntelor, ci marchează doar fazele mari, 
riguroase fiind totuşi în exprimare, asupra analizei cărora va trebui să ne aplecăm şi noi. 

Aşadar, „ivită din capul locului pe calea improvizărilor... mulţumită îndrumătorilor corului de 
ditirambi", tragedia, în acea formă incipientă, era o improvizație (cuvântul îi aparține lui Aristotel), nu 
în sensul ditirambului, ci în sensul dialogului dintre corul ditirambului şi exarhontes" (indrumátorn, în 
traducerea Pippidi, cea mai exactă după părerea noastră). Dar şi aici va trebui să ne ţinem strâns de 
logică: un cor de exarhontes (interpretarea Untersteiner) care să dialogheze cu coral de satiri al 
ditirambului nu poate improviza, pentru bunul motiv, valabil de când e lumea, că nu există 
improvizație (spontaneitate) colectivă şi în acelaşi timp identică pentru a putea fi scandatá în cor. 
Aceasta înseamnă că pe fundalul corului satiric al ditiram- 

bului, exarhonfii aruncau individual fiecare câte o replică, o „strigătură", în felul acesta şi numai aşa 
realizându-se dialogul de care se face menţiune. In fond, este o practică folclorică a tuturor locurilor şi 
a tuturor timpurilor, strigătura ritmată pe fondul unui cor stereotip care s-a estompat până la ritmica 
melodică, lipsindu-se de cuvinte, inutile de altfel, deoarece muzica exprima perfect fundalul coralui de 
odinioară. Aceeaşi evoluţie, ne spune Aristotel, a avut-o şi comedia, ivitá din dialogul exarhonti lor cu 
corul de cântece licentioase (ta phallikă). 

Ne întrebăm acum, de ce oare Aristotel nu pomeneşte nimic de primul actor, şi abia Diogenes Laertios 
(II, 34, 56) îl atribuie în chip didactic (stilul este al întregului context) lui Tespis. Mentiunea acestuia 
este simplistă: întîi corul susţinea singur întreaga bucată a tragediei, apoi Tespis născoci un actor care 
să întrerupă corul. 

Dar ni se pare cu mult mai probabil şi cu totul în spiritului notelor aristotelice ca Eschil cel dintâi, 
având, la bază tradiţia acestor exarhonfi care funcționau în modul presupus de noi, să fi inovat şi 
restructurat tragedia. Este evident că prin raport cu fundalul corului, indiferent de numărul 
exarhonților, cel care dădea replica era întotdeauna unul. Citind printre rînduri, înţelegem că Aristotel 
numeşte „un actor" pe aceşti exarhonfi multipli, dar unici faţă de corul, căruia îi răspundeau 
individual. Or, Eschil a restructurat tragedia sporind număml actorilor de la unul la doi (mereu în 
raport cu corni), iar această sporire constă în faptul că între doi dintre foştii exarhonți s-a înfiripat un 
dialog. în acest moment, corul din fundal preponderent al tragediei îşi reduce legăturile directe cu 
actorii (cu care în fosta lor calitate de exarhonfi avea legături exclusive cu fiecare în parte), legându-se 


mai degrabă acum cu aceştia puşi în situaţia de a dialoga şi al căror fundal diminuat devine. Grafic, 
lucrurile ni s-ar infátisa astfel: 

I. CORUL 

T T il | l 
exarhon exarhon exarhon actori 
II. CORUL 

actor II 


lată de ce Aristotel nu pomeneşte nirnc de inovatorul primului actor şi de ce-i atribuie lui Eschil 
reformarea tragediei în structura pe care o cunoaştem. Cu siguranţă că explicațiile maestrului lămureau 
pe de-a întregul lucrurile; întregirile noastre, conjecturale ca spirit şi material faptic, fiind mai degrabă 
o logică interpretare a textului, supusă servitutii oricărei logici — aceea că dintr-un bun propriu celui 
ce o practică se vrea lămuritoarea spuselor altuia. 

Ditirambul, cu transfomările suferite de-a lungul secolelor a continuat să existe până în epoca 
elenistică, interferența acestuia cu tragedia fiind hotărâtoare pentru cea din urmă, mai mult decât 
pentru evoluţia sa proprie ulterioară. 

+ + 

Iatá-ne, dar, în fine, ajunşi a parcurge cát mai sumar şi mai complet posibil opiniile emise de-a lungul 
timpurilor asupra originilor tragediei attice. 

In Antichitate, urmaşii lui Aristotel au fost şi ei preocupaţi de originile tragediei; din păcate, despre 
aceste preocupări avem foarte puţine informaţii. Incidenta acestora era mai degrabă de natură 
filologică decât filosofică sau istorică. Astfel, Asclepiade din Tragilus, discipolul lui Isocrate. scrie 
despre tragedie un manual compus din povestirea miturilor ce formau subiectele dramelor attice. 
Teofrast a scris şi el despre tragedie, aplecându-se mai mult asupra documentelor; din scrierea în 
întregime pierdută 

ni s-a păstrat citată de alti autori numai definiţia tragediei: tragodia estin heroikes tyches peristasis 
(tragedia este compunerea unei soarte eroice). 

O serie de alte lucrări despre tragedie, de natură mai mult gramaticală sau hermeneutică, se scriu în 
limba greacă până la sfârşitul Antichității, fără să atace nici una în special problema originilor, acestea, 
păstrate fragmentar până la noi, au fost adunate de A. Trendelenburg sub titlul Grammaticorum 
graeco-nim de arte tragica judiciorum reliquiae, Bonn, 1867. 

Preocupările Evului Mediu şi ale Renaşterii, câte le cunoaştem şi pe care le-ajn amintit mai sus. nu s- 
au îndreptat nici unele către cercetarea originilor tragediei, ele dirijându-se, aşa cum s-a văzut, spre 
receptarea sau combaterea teoretică a esteticii literare aristotelice. Printre exegetii sau traducătorii 
tratatului lui Aristotel, Vincenzo Gravina, în Ragion poetica sau în tratatul Della tragedia, ori Daniel 
Heinsius, in comentariul din 1611, De tragoedia constitutione, anexat traducerii Poeticii, nu se ocupá 
de originile tragediei. R. Bentley, filolog renumit, in capitolul De origine tragoediae din lucrarea mai 
amplá Responsum ad E. Boyle, scrisá prin 1698, este de párere cá tragedia a luat nastere din corurile 
tragice de la Siciona, de unde a ieşit, înrudită mai mult sau mai puţin cu acestea, inovaţia lui Tespis. 
Tragoidia ar deriva de la trágos, dat ca premiu in intrecerea respectivá, unde elementul de bazá era 
corul de satiri. Ipoteza lui Bentley se opunea celei a lui Boyle, care vedea in tragoidie cântecul intonat 
la sacrificarea ţapului (trágos). 

Problema originilor a fost însă aşezată pe baze mai serioase de către Giambattista Vico, care în cele 
câteva pagini ale celui de-al treilea capitol al lucrării Principi di una scienza nuova (Storia dei poeti 
drammatici e lirici ragionata), le explică fără ample argumente ca fiind de natură dionisiacă. 
Interpretarea lui Vico, cu totul personală, ia forma unor concluzii scrise după o lungă dezbatere cu 
sine, concluzii ce se pot strânge sub următoarele capete : a) tragedia este de origine dionisiacă şi s-a 
dezvoltat 

din corul de ditirambi al lui Arion, format din coreuti mascaţi în satiri; b) comedia descinde în filiatie 
directă din tragedie, amândouă derivând din comuna origine a ditirambului dionisiac; c) cea mai veche 


formă a tragediei, datorată lui Tespis, ar fi fost un satiricon, şi d) numele tragoidie vine de la cântecul 
tapilor sau cântecul ţapului — al corului conceput ca unică persoană gratie caracterului său colectiv. 
Posterior interpretării lui Vico, dar fără a aduce noi ipoteze, apar lucrările lui Metastasio; Estratto 
dell'arte poetica di Aristotele e comiderazioni sulla medesima (1782), Poetica lui W. Tynvhitt 
(Oxford, 1794), a lui G. Hermann (Lepzig, 1802) şi a lui F. Ritter (Colonia, 1839). Succesoare directe 
ale lucrării lui Vico, în ciuda caracterului polemic, dar afirmînd din ce în ce mai puternic originea 
dionisiacă conturată de acesta, sunt scrierile lui W. Schneider, De originibiis tragoediae graecae. 
Bratislava, 1817, şi A. Jacob, Sophocleae quaestiones, Varşovia, 1821. Cu noi argumente, originea 
dionisiacă este demonstrată de F. G. Welkker, Ober das Satyrspiel, Frankfurt/Main, 1826, care 
accentuează asupra interpretării tragediei ca o cântare a tapilor (a corului mascat în tapi). 

Lobeck, în primul volum din Aglaophamus, Regimonti Prussorum, 1829, acceptând originea 
dionisiacă a tragediei, dă noi detalii asupra naşterii acesteia. După părerea sa, natura omenească simte 
o înclinaţie firească spre râs şi plâns, tragedia apărând din poveştile mici (mikron mython, Aristotel, 
Poetica, 1449 a, 19), din lamentaţii şi jeluiri solemne, din rituri, cu alte cuvinte. In felul acesta, prin 
similitudine cu suferințele umane, au fost plásmuite suferinţele zeilor /ta páthe ton theon), care s-au 
aranjat în drâmata, în special în jurul legendelor lui Dionysos şi ale Proserpinei. Printr-un întreg ciclu 
de imitații de scheme, de subiecte mai mult eroice decât mistice, s-a ajuns la prototipul tragediei 
clasice. K. O. Miiller, în a sa istorie a literaturii greceşti, arată că tragedia s-a născut din ficţiunea 
poetului, care prin personaje care vorbesc şi acţionează creează în specta- 

tor iluzia actualitátii pentru evenimente care s-au întâmplat cu multă vreme în urmă. De la aedul care 
debita o rapsodie eroică, prin diverse procese evolutive, în care o parte importantă a avut-o cultul lui 
Dionysos şi ditirambul, tragedia, plecând de la forme dorice, se dezvoltă mai apoi şi se desăvârşeşte în 
mediul attic. De asemenea şi Bernhardy, Grundriss der griechischen Literatur, Halle, 1852, vedea la 
începuturile tragediei corurile din Siciona, Tespis fiind primul care a trecut de la forma improvizată 
orală la recitarea unei drame scrise. 

Importantă între toate prin momentul pe care-l marchează în cultura europeană modernă, dar şi prin 
poziţia fără îndoială romantică în chestiunea originilor tragediei, este cartea lui Nietzsche, Geburt der 
Tragodie, oder Griechentum und Pessi-mismus, Basel, 1871. Studiul este dedicat de autor lui Richard 
Wagner, care, prin concepţia sa asupra artei totale, exprimată in lapidara formulă Wort-Ton-Drama, 
reia pe un alt plan un curent mai vechi promovat de grupul ,,Camerata", din Florenţa, Italia şi care a 
stat la obârşia spectacolelor de dramă muzicală. Viziunea lui Nietzsche se extinde la întreaga cultură 
literară şi artistică greacă, apolinicul şi dionisiacul fiind cei doi poli între care pendulează şi pe care-i 
cuprinde concomitent orice producție artistică şi spirituală a Greciei vechi. Cam tot în acelaşi timp se 
incetáteni în teoria istoriei artei, datorită mai ales lui Jacob Burckhardt, conceptul de alternanță 
succesivă între clasicism şi baroc în evoluţia seculară a artelor din Antichitate până astăzi. Teza lui 
Nietzsche, folosind o idee ce se preta la subordonarea retrospectivă a întregii spiritualitáti greceşti, 
prin aceasta deci foarte literară şi foarte accesibilă, dezvoltă ideea că epica homerică şi poezia lirică 
erau expresia unui moment apolinic, dar cum această raționalitate perfectă nu putea dura la infinit fără 
a deveni ireală, apolinicul are nevoie de opusul şi conjugatul său, spiritul dionisiac. Dionisiacul 
izbucneşte în ditiramb şi în tragedia attică. Personalitatea artistului dispare în faţa fluxului melic, al 
elementului primordial universal. O dispariţie evident de altă 

natură decât cea preconizată de Aristotel în desfăşurarea acţiunii, ca garanţie esenţială a calităţii 
purificatoare a tragediei. Sensul estompării artistului în accepțiunea lui Nietzsche este dat de 
năvalnicul caracter al posesiunii dionisiace de natură orgiastică. Filosoful german vede în apolinic şi 
dionisiac două chipuri deosebite de a ajunge la acel stadiu de cvietudine, prin eliberarea de frica şi 
angoasa irationalului. Apolinicul, starea perfect raţională, înseamnă atingerea universalului, a liniştii şi 
siguranţei pe care acesta o aduce pentru individ (particular prin excelenţă şi supus prin natura sa 
vicisitudinilor şi interdependentelor ce există între unităţi în cosmosul infinit al dependentelor univer- 
sale). Liniştea în starea apolinică este de natură, cum spuneam, rațională, dobândită prin sinteză logică 
şi conferind prin raționalismul ei particularului (individului) curajul de a înfrunta teama inerentă prin 
raportarea conştientă a acestuia la universal, înfruntarea acestei temeri, a acestei angoase, este eficientă 


atâta vreme cât starea rațională de raportare sau de pornire de la general la particular preexistă. îndată 
ce individul pierde din vedere sau nu poate atinge, din motive proprii constituţiei sale cerebrale (ideea 
îşi află un răsunet vast în toată opera lui Nietzsche), imunitatea ce i-o conferă sinteza şi generalul, 
afun-dându-se în particular, el este cuprins de nesiguranță — de o stare vecină cu anihilarea sa ca 
individ, din care prin instinctul autoapărării trebuie să iasă. leşirea nu poate fi făcută prin mişcări fizice 
(sunt în legătură cu menţiunea de faţă, atâtea de spus privind practicile fizice ca modalitate de eliberare 
spirituală în filosofiile orientale, încât ne mărginim numai a aminti sistemul yoga pomenind totodată 
pe una din cele mai recunoscute şi accesibile autorităţi în materie de istoria religiilor, Mircea Efiade), 
al căror prim obiectiv este de a îndepărta starea de anchiloză rezultată din paralizia psihică datorată 
angoasei. Caracterul ritmic al mişcărilor, modul colectiv de executare a lor care este dansul, începe a 
trezi sentimentul siguranţei individului prin încadrarea lui în tipare rigide milenare (în sensul în care 
Mircea Eliade 

concepe mitul eternei reîntoarceri) şi a-l dezbăra astfel puţin câte puţin de atotcovârşitoarea teamă. 
Frenezia dansului duce la extazul dionisiac, la certitudinea totală, la siguranţă, prin atingerea 
generalului şi a eliberării individuale de particularul inerent fiinţei umane. Fără îndoială că astfel de 
formulări, extrem de fine ca nuanţă, sunt cele mai susceptibile de a se corupe într-una sau în mai 
multe din nenumăratele lor fațete şi valente. Teoria lui Nietzsche, fără să o punem în legătură cu ori- 
ginea tragediei, sau să o transformăm în canon pentru întreaga spiritualitate greacă, are, ca orice 
concepţie ce năzuie către universalitate, servitutile ei inerente alături de adevăruri particulare, valabile 
pentru cercetătorul care ştie să le repereze cu grijă. Schema logică a celor două modalităţi de a atinge 
generalul în maniera apolinică sau dionisiacă are o simetrie perfectă, atestată în esenţa ei de ceea ce 
ştim astăzi pe cale arheologică asupra începuturilor tragediei attice şi a legăturilor acesteia cu cultul lui 
Dionysos la Atena. 

Traducând într-o formulare geometrică concepţia apolinicului şi a dionisiacului, ne-am exprima că 
acestea sunt o infinitate de locuri egal depărtate de un punct central, numit individ sau particular, de la 
care se poate pleca sau la care se poate ajunge pe aceeaşi cale în sensuri contrarii. 

Spre a nu cita decât un exemplu recent şi foarte cunoscut, valabil în ce are acesta mai bun pentru 
spiritualitatea greacă milenară, mereu aceeaşi, ilustru prin pana lui Kazantzakis şi prin interpretarea lui 
Anthony Quinn — amintesc dansul Sirtaki pe care Zorba îl joacă în momente de mare bucurie sau de 
mare durere (moartea fiului său Dimitri). Frica individului în momentele de bucurie este tot atât de 
intensă ca şi în cele de durere, de unde se spune în limbaj comun că şi unele şi altele trebuiesc 
împărtăşite. 

îndată după apariţia cărţii sale, teoria lui Nietzsche stârneşte în rândul clasiciştilor germani, educati în 
cultul rigorii ştiinţifice, proteste numeroase şi un adevărat scandal al dascălilor acade- 

mici. Printre primii ia poziţie Wilamowitz-Moellendorf în 1872, urmat de alţii, cărora autorul atacat le 
răspunde în scrisorile adresate lui Rohde (datând din acelaşi an). Asupra interpretării datelor păstrate 
de tradiţie se îndreaptă lucrările lui Nicolai / Griechische Literatnrgeschichte, Magdeburg, 1873), J. 
Ber-nays (Zwei Abhandhmgen tiber die Aristotelische Theorie des Dramas, Berlin, 1880) şi Th. Bergk 
(Griechische Literatur-gesckichte, Berlin, 1884) — acesta din urmă accentuând asupra pătrunderii 
ditirambului în sărbătorile ateniene ale antesteriilor cu cortegiul lui de trágoi mascaţi în satiri. Aceeaşi 
viziune a tragediei dionisiace ieşită din corul de satiri al ditirambului o are şi E. Egger (Essai sur l'his 
toi re de la critique chez les Grecs, Paris, 1886) precum şi K. Still / Geschichte der griechischen 
Literatnr, Munchen, 1887) ce inlántuie fazele succesive: extazul orgiastic dionisiac — ditiramb cu cor 
de satiri — tragedie lirică — drama satirică a lui Tespis, fără a produce argumentele inlántuirii fireşti 
de la un stadiu la celălalt. 

Personalitatea proeminentá a lui Ulrich von Wilamowitz-Moellendorf in domeniul filologiei clasice 
aduce o dată cu publicarea lucrării sale Einleitung in die griechische Tragodie, într-o formă de sine 
stătătoare in 1910, o concepţie nouă, mai apropiată de spiritul gândirii aristotelice pe de o parte, dar 
nereuşind pe de altă parte să depăşească teza dualistă a originilor concepute de Nietzsche prin apolinic 
şi dionisiac, recalcată involuntar de el prin liric şi epic, din a căror suprapunere avea să se nască 
tragedia eschileană. In acelaşi timp, Wilamowitz vede în tragedie un amestec de forme dorice şi 
ionice, unite prin sinteza fericită a spiritului attic. Coruri tragice existau la Siciona şi la Phlius, Arion a 


instituat la Corint ditirambul cu acelaşi cor de rrâgoi peloponesiaci. Pisistrate, dornic a face să 
exceleze Atena şi în această privinţă, a introdus în Attica acele coruri tragice dionisiace răspândite în 
Pelopones. De acum înainte, ditirambul devine un spectacol naţional şi. cum am văzut mai uiâmte şi la 
alti exegeti, momentul de răscruce este introducerea 

sa în sărbătorile antesteriilor. In rezumat, concepţia lui Wilamowitz asupra obârşiilor tragediei se poate 
strânge sub următoarele puncte: * a) atât corurile din Siciona cât şi ditirambul lui Arion au fost jucate 
de coreuti în măşti de tapi (deghizați in tapi); 

b) tragedia lui Tespis era un satiricon, dar cu coreuti mascaţi în sileni, nu in tapi; 

C) nua existat o origine comună a tragediei şi a comediei, căci cea din urmă s-a dezvoltat din 
sărbătorile attice în cinstea lui Dionysos, pe când tragedia a pornit dintr-un sâmbure doric; 

d) in formele incipiente ale tragediei, faţă de elementul dramatic este preponderentă acea parte 
rezultată din suprapunerea firească a elementelor lirice asupra celor epice sau invers; 

e) în ceea ce priveşte poziţia lui Aristotel, acesta nu a intenţionat nici pe departe să dea o explicaţie 
istorică tragediei, ci numai să o definească în abstract, fapt care rezultă din discuţia asupra purificării, 
tratată absolut teoretic, căci noţiunea de katharsis nu avea nici o bază reală. 

După cum se poate uşor observa, multe din afirmaţiile lui Wilamowitz se apropie de modul riguros 
ştiinţific al genului de exegeză întreprins de Aristotel, altele însă, prin incheierile lor sententioase şi 
mai ales prin nefundarea acestora pe cunoştinţe pe care Stagiritul le avea fără îndoială la îndemână, ne 
apar schematice şi puţin plauzibile. 

Julius Beloch, în primul volum din Griechische Geschichte, Strasbourg, 1893, acceptă descendența 
directă a tragediei din ditiramb, pe care-l explică in chip traditional ca un cântec al tapilor ce-şi 
părăseşte de la bun început natura sa sălbatică, transformându-se la primii poeti tragici din cor animal 
în cor uman. A. E. Haigh, scriind The Tragic Drama of the Greeks, Oxford, 1896, după apariţia teoriei 
lui Wilamowitz se reîntoarce, fără a pomeni şi discuta ideile filologului german, la originea dionisiacă, 
insistând asupra cultului lui Dionysos mai ales în centrele de la Teba, Corint şi Naxos; el consideră pe 
Arion ca întemeietor al ditirambului literar cu cor de satiri, şi contrariu lui 

Bentley susţine absenţa unui cor de satiri în tragedia lui Tespis. După părerea sa, pentru a putea 
reconstitui într-o formă aproximativă atmosfera tragediei lui Tespis, va fi necesar să cercetăm 
Rugătoarele lui Eschil, piesă ce impune neîndoios un cor uman. 

Interpretării tragediei ca satiricon născut dintr-un îndepărtat rit prehelenic, caracterizat prin dansuri de 
satiri de origine demonică, i se raliază Wermicke, Bockschore una! Satyrdrama (Hermes, XXXII, 
1897) si G. Hornymszky, Tragoedia es Comoedia (Bursians Jahresbuch, CXLVII). Pe căile 
deschise de Wilamowitz, desi nu intái lotul de acord cu toate opiniile sale, merg atát Reisch, Zur 
Vorgeschichte der attischen Tragodie (Festschrift Th. Gomperz) cât şi Dietrich, Die Entstehung der 
Tragodie (Archiv fur Religionswissenschaft, XI, 1908). Primul crede, premergând astfel unor teorii 
moderne, că dansurile din care s-a ivit tragedia erau interpretate de membrii unei confrerii (orgeones, ) 
mascaţi în satiri, executând astfel un dans magic, comun folclorului multor popoare primitive. Dietrich 
e de părere că tragedia s-a ivit din threnos-ul, bocetul ritual cu subiect eroic, prin acele dromena 
(săvârşiri rituale cu caracter sacru), pentru motivul că acest caracter eroic s-a transmis într-o formă 
evoluată în sensul general şi profund al tragediei attice. Farnell, în The Megala Dionysia and the Ori 
gin of Tragedy [J.H.S., 1909) realizează o sinteză între părerile lui Dietrich şi teoria lui Nietzsche, 
fără a lăsa deoparte datele Poeticii aristotelice. Tragedia s-a ivit aşadar din cultul eroilor dionisiaci ca 
Penteu, Lycurg, Xanthos, Icar, ale căror suferinţe, povestite la început, s-au închegat mai apoi în 
acţiuni de natură mimetică. Prototipul unei astfel de drame mimetice rituale este în opinia exegetului 
cea de la Eleutheres, unde Xanthos, omul blond, era ucis de Melanthos, omul negru, cu alte cuvinte, 
vara alungată de iarnă, conform unor străvechi mituri şi rituri agrare. 

Uşor înrudită cu aceste interpretări este şi convingerea Oprimată de W. Sclimid, Zur Geschichte des 
griechischen bithyrambus (Tubingen. 1901), că tragedia a apărut din cultul 

morţilor, teză reluată şi dezvoltată apoi de Levi, Intorno al áramma satirico (Riv. di storia antica, 


XIII, 1908), ce vede în tragoedie cântecul intonat la prânzul unde se mânca carnea ţapului sacrificat, in 
care se credea că s-a încarnat Dionysos. Bazată pe o interpretare mult prea largă a unui text al lui Cle- 
ment Alexandrinul, întreaga eşafodare a lui Levi porneşte de la un fapt nedemonstrat, acela de a oferi 
credincioşiilor participarea la divin prin consumarea fizică a unui aliment în care prin transsubstantiere 
s-ar fi încarnat personajul divin (un precedent milenar al ritului creştin). 

în timp ce studii nenumărate aduc în discuţie felurite interpretări ale originii tragediei, marile 
enciclopedii de antichități clasice, cum ar fi de pildă Daremberg-Saglio (1909), se menţin, în speţă, 
prin articolul lui O. Navarre, la o explicaţie comună şi neprecisă. Când a apărut tragedia existau deja în 
cultele lui Apollo, Demetra şi Dionysos drame sacre care au imprimat noului gen literar cadrul lor 
formal. Arion aduce im cor de frâgoi pe care autorul articolului îi confundă cu satirii, care se 
deghizează astfel pentru ca prin funcţie mimetică să devină însoțitori ai lui Dionysos. Cu încetul se 
ajunge de aici la drama lui Tespis, a cărui inovaţie de căpetenie a fost masca destinată unicului actor 
pentru a putea interpreta mai multe personaje. 

Ajungem aşadar la teoria lui W. Ridgeway, expusă in The Ori gin of Tragedy, Cambridge, 1910. 
Cercetătorul englez afirmă că la început spectacolele, de natură tragică rudimentară, erau susţinute de 
persoane ce purtau piei de capră, deoarece acestea formau costumul străvechi în care se celebrau eroii 
tradiționali ca Adrastos. Unei astfel de presupuneri îi răspunde Farnell, întrebându-se când a putut 
exista drept costum pentru eroii de vază simpla piele de capră, purtată arareori chiar de cei mai 
sărăcăcioşi sclavi? Unul din meritele importante ale interpretării lui Ridgeway este de a fi discutat 
cunoscutul pasaj din Herodot, la care ne-am referit şi noi mai înainte, privitor la cultul lui Adrastos la 
Siciona (Herodot. V. 67). 

Reluând această discuţie, M. Nilsson (Der Ursprung der Tragodie în Neues Jahrbuch fur klassische 
Altertiim, (XXVII, 1911) crede că originile dramei s-ar afla în ceremoniile cultului eroilor. Elementul 
dionisiac nu este un element originar în tragedie, ci se suprapune celui trenodic-eroic. In cele din urmă, 
Nilsson arată că tragedia îşi trage denumirea de la cântăreţi îmbrăcaţi în piei de capră, numiţi trágoi,, 
care intonau bocetul asupra ţapului ucis care s-ar fi transformat Dionysos. In fond, în această explicaţie 
nu avem de-a face decât cu o încercare de a împinge imixtiunea elementului dionisiac cât mai cu 
putiintá înspre originile reale ale corurilor tragico-eroice. 

Opinia lui M. Croiset (Histoire de la Litterature grecque, (1913) nu inseamná un pas inainte in 
cercetarea ce o urmárim, limitándu-se la a rezuma cá tragedia se dezvoltá din ditiramb, din care se 
desprinde în acelaşi mod şi paralel cu ea şi drama satirică. Noutatea adusă de Tespis ar consta in 
transformarea acelui unic exarhon (pe care îl vede mai mult corifeu al corului ditirambic) în actor. 
Intorcându-se la sursa folosită şi de Levi (pomenit mai sus), adică la Clement din Alexandria, A. B. 
Cook (Zeus. A Study in Ancient Religion, Cambridge, 1914) pune în legătură sărbătoarea leneeană cu 
acel sparagmos al lui Dionysos şi ajunge la concluzia că tragedia şi-a avut cele mai adânci origini în 
ceremoniile misterelor în cinstea lui Zeus Cretanul, ceremonii denumite apoi dromena la sărbătorile 
leneene. 

Manara Valgimigli, in prefata traducerii Poeticii lui Aristotel (Bari, 1915), se ataşează soluţiei 
dionisiace, arătând cá tragedia coboară dintr-o dramă satirică de formă arhaică şi mult anterioară celor 
Jucate la începutul secolului al V-lea la Atena ca parte a tetralogiilor. Succesiunea de forme care a dus 
la închegarea tragediei este, în opinia autoarei, următoarea: 1) ditirambul liric; 2) introducerea în 
ditirambul liric a unei părți narative improvizate; 3) arma satirică arhaică; 4) tragedia deja formată. 
Cartea lui Ridgeway îşi găseşte, în ceea ce priveşte originile tragediei, o serie întreagă de adepti, 
formându-se o literatură 

specială asupra acesteia, ilustrată în Italia prin scrierile lui Terzaghi Sulle origini delta tragedia greca 
(Atti della Reale Accad. di Scienze di Torino, III, 1918), ale lui Caccialanza, // komos e gl'incunaboli 
della tragedia attica, Roma, 1919, in Anglia de G. Norwood, Greek Tragedy, Londra, 1920, in Ger- 
mania de J. Geffcken, Die griechische Tragodie, Berlin, 1921. In acelaşi timp, asupra tezelor 
traditionaliste şi în favoarea ipotezei aristotelice se pronunţă şi Romagnoli, // teatro greco, Milano, 
1918, (tragedia născută direct din ditirambul coral de factură satirică), într-o oarecare măsură şi 
Norwood şi Geffcken, mai sus citati, şi E. Kalinka, Die Urform der griechischen Tragodie, Innsbruck, 
1924, care precizează că în timpul perioadei tiraniei cultul lui Dionysos îşi găseşte incetátenirea sa 


deplină; ca şi alti exegeti, el îi atribuie lui Tespis mutarea exarhonului în actor. 

O ipoteză interesantă, deşi puţin filologică, este cea a lui Schure, La genese de la tragedie. Paris, 1926, 
care arată că tragedia a fost întemeiată de Eschil, fapt pe care în linii mari îl adoptăm şi noi, fără însă a 
merge mai departe alături de exegetul francez, atunci când crede că forma eschileană a tragediei este o 
transcriere literară-eroică a dramelor sacre de la Eleusis. 

Intr-o direcţie oarecum similară lui Schure se îndreaptă şi Walter Porzig, Die attische Tragodie des 
Aischylos, Leipzig, 1926, considerând tragedia numai ca un fapt artistic, care nu evoluează din 
ditiramb, ci se caracterizează ca natură intrinsecă prin lupta ce se dă în sufletul unui personaj între 
sentiment şi datorie (gândul ne duce fără voie la Cid-ul cornelian) — dintr-un astfel de antagonism 
lăuntric s-a născut tragedia prin creaţia poetică a lui Eschil, iar exemplul ilustrativ este fără îndoială 
Cei şapte contra Tebei. Pentru a-şi justifica lipsa unei argumentatii filologice, Porzig emite principiul 
— adevărat în mod absolut, dar nu suficient prin el singur — că spiritul în manifestarea sa externă se 


cheamă limbă, expresie lingvistică anume creată, iar ca manifestare interioară, filosofie şi religie. 

Nu ştim dacă am reuşit să sugerăm în mod suficient de limpede în capitolele precedente ale acestui 
volum poziţia noastră, care este indiscutabil de natură estetică, similară într-un oarecare sens cu cea 
enunțată de Porzig, şi anume că, desemnând prin cuvântul tragedie operele poetice ivite o dată cu 
Eschil pe scena attică, în fapt trebuie să ne menţinem, aşa cum o face Aris-totel însuşi, la judecarea şi 
intepretarea acestei realităţi, unica de care dispunem în mod direct şi singura constituită într-un întreg 
asupra căruia se poate aplica metoda analizei, urmând ca pe drumul acesteia să ajungem la verificarea 
sau eventual completarea afirmațiilor Stagiritului asupra originilor genului. Nădejdea noastră este de a 
trata în mod special într-un cadu de sine stătător problema enunțată sau conturată numai în paginile 
anterioare, care însă nu-şi găseşte aici rostul dezvoltării sale datorită caracterului deosebit şi, de ce n- 
am mărturisi-o, arid prin mulţimea datelor şi noţiunilor, cu noimă doar pentru specialişti. 

Un alt moment de seamă în istoria teoriilor asupra originilor tragediei este apariţia în mai multe scrieri 
şi la date diverse a ipotezelor avansate de către Gilbert Murray, mai întâi într-un apendice la lucrarea 
Themis a lui J. E. Harrison, apoi într-un articol asupra originilor dramei greceşti in 
Enciclopedia Britannica, în cartea Euripidi e i suoi tempi, 1913, şi în fine în Aeschylus, the Creator of 
Tragedy, Oxford, 1940. Murray pleacá de la unde pozitii ale lui Frazer (Golden Bough) asupra 
„morţii zeului", contaminándu-le cu unele idei ale lui Rohde despre o eventuală dependenţă a tragediei 
de misterele de la Eleusis. Concepţia lui J. E. Harrison concordá cu cea a lui Gilbert Murray în faptul 
postulat de ei că atât Dionysos cât şi principalii eroi ai legendelor greceşti sunt forme ale aşa- 
numitului eniautos dáimon. care reprezintă moartea şi naşterea ciclică (vezi mai sus ipoteza Farnell). 
dar nu a anului, ci a tribului, prin întoarcerea vieţii eroilor morti şi a străbunilor. Formele tragediei 
trebuie explicate, conform acestei teorii, ca 

modificări ale ritualului originar al lui Dionysos. Asfel, un dâimon al anului este ucis de dâimon-VA 
anului care vine; orice crimă avându-şi pedeapsa sa firească, acest din urmă dâimon va fi la rândul său 
ucis de dâimon-Vă anterior renăscut. Murray desface aspectul mitic al conflictului în şase momente: 1) 
agon = lupta dâimon-ului anului vechi contra celui al noului an; luptă imposibil a fi dusă şi pe alte 
planuri (lumina împotriva întunericului, iama împotriva verii etc); 2) păthos = chinurile dâimon-ului 
înfrânt, născute din dezmembrarea corpului învinsului, acel sparagmâs de care aminteam mai înainte 
şi care înseamnă distrugerea fizică a acestuia prin mici imbucátátiri până la difuziunea sa totală în 
pământ; 3) anghelia = mesajul soartei triste, a chinului, a patimilor care de cele mai multe ori nu au 
loc în fata spectatorilor, ci sunt povestite printr-un mesager; 4) threnos = jeluirea asupra chinurilor 
mortului; 5) şi 6) anagnorisis - descoperirea şi recunoaşterea dâimon-ului ucis şi mutilat, urmată de 
reînvierea acestuia, apoteoza sau opifania sa în plină glorie, numită mai explicit de autor theophánia. 
Astfel, momentele succesive ale dramei ar fi: agon, páthos, anghelia, threnos, anagnorisis şi 
theophánia. Teoria este ilustrată prin aplicarea ei la trei piese ale lui Euripide: Bacantele, Hippolit si 
Andromaca. De altfel, după cum remarcă însuşi autorul, datele enunțate nu-şi găsesc pe deplin 
corespondentul în tragediile păstrate, cum este de pildă epifania sau teofania, care nu există în nici una 
diii schemele dramatice pe care le cunoaştem. De altfel, Murray îşi recunoaşte insistența mult prea 
mare pe care a dat-o schemei amintite, atunci când teoria sa a fost criticată de Pickard-Cambridge, 


răspunzându-i totuşi în 1943 (Classical Quarterly, XXXVII) că ea rămâne valabilă în linii mari. chiar 
cu eventualele corective ce vor fi aduse de critica ulterioară. 

O dată cu apariţia lucrării clasice a lui Arthur Pickard-Cambridge. Dithyramb, Tragedy and Comedy, 
Oxford, 1927, se deschide o nouă perioadă în perspectiva interpretărilor asupra originii tragediei. 
Cartea amintită, a cărei nouă ediţie a fost 

îngrijită de T. B. L. Webster şi de care ne vom ocupa în finalul acestui capitol, rămâne în linii mari 
valabilă ca cea mai concludentă şi cuprinzătoare sinteză a datelor şi ipotezelor asupra originii 
tragediei. O dată cu expunerea principalelor teze ale acestei magistrale lucrări, vom încheia relatarea în 
ordine cronologică a ipotezelor despre originile tragediei pentru a grapa literatura ulterioară datei de 
apariţie a cărţii lui Pickard-Cambridge pe metode de cercetare şi pe probleme mari. tratate în mod 
similar sau cu uşoare variante de către mai multi exegeti. 

Din punctul de vedere al temeiniciei argumentatiei, opusă teoriilor lui Cook şi în special celor ale lui 
Ridgeway şi Murray, lucrarea lui Pickard-Cambridge ocupă acelaşi loc ca răspunsul lui Wilamowitz la 
Originea tragediei a lui Nietzsche. In opinia lui Pickard-Cambridge, ditirambul este întotdeauna legat 
de Dionysos, autorul urmărindu-i evoluţia până în epoca alexandrină, prin Pindar şi Bachylide, şi 
demonstrând introducerea sa la Atena. Reinventariază ştirile despre Tespis, discută pasajele lui 
Aristotel despre originea tragediei şi a cuvântului tragodía. Cu ajutorai termenului threnos de la 
Homer caută să lămurească sensul lui exarhon, discută rolul lui Arion şi al spectacolului sicionic în 
speţă, al dramei peloponesiace în general, al tragediei în raport cu trágoi, silenoi dr. sátyroi; în fine, 
expune observaţiile sale critice în legătură cu tezele sus-amintite ale lui Cook, Ridgeway şi Murray. In 
concepţia sa, iată care este linia de dezvoltare a tragediei attice: ditirambul preexista în Grecia epocii 
arhaice ca imn în onoarea lui Dionysos; Arion la Corint dădu acestuia formă literară, creând în acest 
scop un fel special de cor, tragicos tropâs; pe de altă parte, în Peloponesul nordic erau la modă dansuri 
de satiri şi de sileni în tiparul metric folosit de Arion. Din acestea, Pratinas, imitând formele 
tragice, compuse drama satirică care-şi găsi loc în Marile Dionisii ateniene. Existau însă şi alte 
genuri de coruri conduse de exarhonţi, care aveau ca subiect lucruri mai grave, ca moartea sau 
suferinţele. Din acestea. Tespis îşi trase subiectele şi mai 

ales forma, adăugând, fapt esenţial, actorul în opoziţie cu corul. Astfel de spectacole ajunseră la Atena, 
iar poeţii, ammtindu-şi atunci când se intonau corurile acestora de tragicos tropâs al lui Arion, dádurá 
manifestărilor numele de tragedii. Marele merit al cărții lui Pickard-Cambridge este acela de a 
prezenta, pe lângă o judicioasă dezvoltare a faptelor şi a evenimentelor în închegarea tragediei attice 
de factură eschileană, şi o completă expunere de izvoare asupra fiecăreia din fazele de formare sau 
asupra genurilor ce au avut o dăinuire independentă ulterioară, izvoare pe care nu le forțează a ilustra 
idei preconcepute sau, teorii seducătoare ce se pot emite cu uşurinţă, fără a avea însă un suport 
filologico-istoric consistent. Completând primul volum, de caracter expozitiv-demonstrativ, în 1953 
apare un al doilea, The Dramatic Festivals at Athens, referindu-se la partea tehnică a tragediei greceşti: 
sărbători dionisiace şi reprezentații teatrale, actori, măşti, scenografie, horeutică etc. In cele ce 
urmează, aşa cum am mai spus, vom grupa unele din teoriile emise după 1927 ce se strâng sub câteva 
tendinţe importante în exegetica de după această dată. 

Plecând de la sărbătoarea dionisiacá cu cor de trágoi, adică de la ditiramb, E. Hovvald, în Die 
griechische Tragodie, Berlin, 1930, insistă mai mult decât asupra variațiilor formei tragediei asupra 
formei în sine: deci nu numai ditirambul trebuie avut în vedere, ci şi spiritul coral în esenţa lui. Aşadar, 
tragedia provine din corul liric îmbogăţit cu fapte, cu evenimente, prin întrepătrunderea corului cu 
mitul (reperăm aici o idee mai veche a lui Wilamowitz). Asupra ditirambului şi a schemei corale, 
preponderente în formele incipiente ale tragediei, accentuează şi H. Jeanmaire, Dionysos, histoire du 
culte de Bacchus, Paris, 1951, studiind fenomenele de orgiasm şi menadism în Antichitate. Ditirambul, 
pe care îl leagă de triambos (triumf) şi de triumpe al cântecului fraţilor arvali. a însemnat la început un 
cântec în legătură cu evoluţiile unui cor ciclic, al unor adepţi ai unei secte religioase care ajungeau la 
extaz datorită cântecului şi dansului, 


şi care pentru privitorii acestei manifestări părea chiar un spectacol. (Este interesant de făcut aici 
apropierea între valoarea mimeticá a unui dans conştient şi cea catartică a extazului celor posedati, 
oferit privitorilor; de asemenea, ideea spiritului dionisiac a lui Nietzsche poate fi, în legătură cu cele 
amintite mai sus, reelaborată cu şanse serioase de a avea rezultate interesante.) In judecarea originilor 
tragediei attice, după Jeanmaire, trebuie să se ţină cont de următoarele date: 1) in Grecia în general si 
mai ales la Atena, poezia tragică cuprindea patra forme, toate subordonate lui Dionysos (ditirambul, 
tragedia, comedia şi drama satirică); 2) genurile dramatice, care s-au afirmat definitiv la Atena, spune 
Aristotel, au avut o dezvoltare anterioară în ambianța, dorică, in Pelopones; 3) teoria anticilor trecea şi 
asupra tragediei improvizatiile ditirambului şi ale dramei satirice, în lumina cărora era privită de către 
însuşi Aristotel; 4) Aristotel nu s-a preocupat nici un pic de legăturile teatrului cu persoana şi cultul lui 
Dionysos. 

Ipoteza că originile tragediei ar fi de natură eroică a fost reluată în acest răstimp printre primii, de 
Carlo Del Grande, Intorno alle origini della tragedia (Riv. indo-italica, XII, 1928), care socotea 
ditirambul lui Arion dependent prin tonalitate şi metru de imnurile eroice, dar referindu-se mai ales ca 
tematică la suferinţele lui Donysos. Apoi, într-o lucrare mai recentă, W. Kranz, Stasimon, 
Untersuchimgen zii Form und Gehalt der griechischen Tragodie, Berlin, 1933, caută să explice 
materia mitică a dramei şi mai ales poziţia pe care o ocupă eroul faţă de divinitate, precum şi să 
depisteze elementele cultuale care răzbat în corurile tragice ale lui Eschil. Ca şi Kalinka, Max Pohlenz 
crede mai întâi că drama satirică a lui Pratinas a apărut ca o reacţie la tragedia eroică a lui Frinicos. 
mai apoi revine la datele celor două tradiţii greceşti, una prezentată de Aristotel (tragedia este un 
cântec de trágoi), cealaltă de Dioscoride Alexandrinul (tragedia este cântecul asupra ţapului), 
înclinând personal către versiunea aristotelică (Die griechische Tragodie, Leipzig-Berlin. 1930). 

Reexaminánd critic teoria lui Kranz, Peretti, Epirrema e tragedia. Studio stdl dramma attico arcaico, 
Florenta. 1939. afirmá cá ceea ce Aristotel numea ditiramb, cántecul tragic primitiv, era cántat in 
onoarea lui Dionysos, dar nu dezvolta neapárat subiecte dionisiace. Extazul dionisiac al cántecului tra- 
gic pătrunzând in lamentatia funebrá, a transformat cu vremea esenţa trenodicá liturgică si populară a 
acesteia. Tragedia pre-eschileană nu este o epiremă burlescă şi satirică, ci o tragedie trenodică, născută 
prin contopirea tragediei dorice cu tragedia ionică, în care s-a difuzat extazul dionisiac, transformând 
în mimesis dronton formele şi motivele impersonale ale liturgiei funebre. Asupra, corurilor eroice de la 
Siciona menţionate de Herodot (V, 67) se apleacă şi E. Bickel, Die griechische Tra-godie (Bonner 
Kriegsvortrăge. 1942), pentru a determina caracterul doric al suferințelor ce fac tema acestor coruri. 
Tot de origine dorică socoteşte şi principiul culpei, în jurul depistării şi pedepsirii căreia se desfăşoară 
întreaga acţiune tragică. In fine, Hans Jiirgen Baden, Das Tragische, Die Erkenntnisse der 
griechischen Tragodie, Berlin, 1948, accentuează asupra tragicului, care este o categorie a gândirii 
omeneşti în lupta contrariilor, reprezentând nu numai conflictul între just şi nejust, ci chiar între 
dreptate şi dreptate, ajungându-se astfel ca individul să fie încătuşat între violenţă şi vină (vezi 
conflictul între physis şi nomos — drept natural şi drept statal — în Antigona de pildă). 

Pe o poziţie freudiană se situează Frank Brommer, Satyroi, Wiirzburg, 1937, când vede în mobilul 
dansului tragic amestecul de animalitate şi umanitate, ce se ciocnesc şi se dau la iveală prin mişcări ale 
sentimentelor pe care le reperăm şi astăzi în străfundurile fiinţei omeneşti. 

O altă tendinţă în exegetica tragediei attice este aceea de a o considera ca un fenomen ce trebuie 
judecat dintr-un punct de vedere estetico-literar, căci. spun adepţii acestei direcţii, latura istorică este 
incertă prin insuficienţa documentárii ei. In linii 

mari, poziţia este justă, numai că primejdiile de a aluneca departe de însăşi semnificaţia adevărată 
estetico-literară a tragediei sunt cu atât mai mult sporite, cu cát mai puţin se discută aspectul istoric- 
filologic al chestiunii — aceasta fără îndoială în ceea ce privette problematica originilor la care nemăr- 
turisit se încearcă a se ajunge în chip ocolit, pe o cale ce ar evita spinoasa discuţie a izvoarelor antice. 
Printre aceştia, E. Bethe, Die griechische Dichtung, Potsdam, 1929, crede că pe tragici, ca şi pe 
Homer, i-au inspirat şi condus în creație Muzele sau Dionysos, şi că latura de artă în tragedie este 
preponderentă tuturor celorlalte semnificaţii. De asemenea, a judeca tragedia, care este operă de artă 
prin excelenţă, creaţie spirituală autonomă, prin prisma exclusivă a originilor ei, este un nonsens în 


opinia lui R. Cantarella, / primordi della tragedia, Salemo, 1936, căci din punct de vedere istoric, 
problema nu are rezolvare datorită sărăciei izvoarelor. In esenţă, Cantarella neagă influenţa dionisiacá 
asupra tragediei şi nu acordă o prea mare încredere sistematizării aristotelice, pe care o bănuieşte de 
subiectivism. Spiritul etico-religios care a dat naştere tragediei îl subliniază şi H.D.F. Kitto, Greek 
Tragedy. A Literary Study, Londra, 1939, fără însă a se ocupa în chip special de problema originilor, 
către care se îndreaptă cercetările lui Perrotta, Tragedia, Origine, în Enciclopedia Italiana, sau 
Letteratnra greca, Milano, 1941, deşi acesta, ca şi Cantarella, consideră că chestiunea originilor nu 
aparţine originilor literaturii greceşti, tragedia începând de fapt cu Eschil, cel mai devreme cu Frinicos 
— căci nu există de fapt o tragedie înaintea celei pe care o cunoaştem, iar problema originilor e o 
problemă de preistorie. Totuşi, continuă Perrotta, cel ce se ocupă de istoria literaturii greceşti nu poate 
semnificaţia corului în tragedie. In sensul celor afirmate, Perrotta propune o schemă a punctelor 
nodale. în formarea tragediei, după cum urinează: 1) Teseu al lui Bachyhde. deşi târziu, este unica 
mărturie de folos pentru a putea judeca 

ditirambul mai vechi; nu se poate presupune o renovare a acestuia prin influenţa tragediei primitive; 2) 
corurile tragice pomenite de Herodot (V, 67) erau coruri de trágoi, asemănătoare cu cele ale lui Arion 
de la Corint; 3) trágoi şi satirii existau în mod incontestabil identici ca funcţiune, deosebiți poate ca 
formă; 4) se poate presupune ca înlocuirea corului de trágoi cu cor omenesc a fâcut-o Tespis, dar fără 
a fi un fapt cert; 5) nu este clară trecerea de la dialogul liric al ditirambului de factură bachylidică la 
dialogul recitat al tragediei. 

Există şi o serie întreagă de formulări, să le spunem „vulgate", asupra originilor tragediei, dintre care 
amintim numai câteva, caracteristice în general istoriilor literare sau articolelor de enciclopedie. 
Astfel, A. Willem, Melpomene, Histoire de la tragedie grecqite, Paris, 1932, se raliază lui P. Girard (o 
lucrare mai veche din 1891: Thespis et Ies debuts de la tragedie). K. Ziegler, Tragoedia (în R.E., voi. 
VI, col. 1899-2075), adoptá in general teoria aristotelicá in forma sa cea mai simplificatá (care de fapt 
a dat numele acestei interpretări pe care o numim ,,vulgata"), în fine, mai de curând W. Lucas, The 
Greek Tragic Poets, Londra, 1950, reinventariazá o dată mai mult poziţiile „vulgatei": ditirambul 
primitiv dionisiac e adus la formă şi expresie literară de către Arion; satiriconul lui Tespis cu un actor 
care se opune corului — asadar, origini dorice pentru tragedie, a cárei trecere la forma cu cor omenesc 
se efectueazá de cátre predecesorii imediati a1 lui Eschil. 

Apropiatá de unele cercetári contemporane si prefiguránd intr-un fel concluzii la care au dus, pe o bazá 
mult mai solidá, descoperirile arheologice din ultimii ani, este teoria lui George Thomson, Aeschylus 
and Athens, Londra, 1941, de natură pozitivistá şi bazată pe cercetările anterioare ale lui Frazer şi 
Ridgeway. Thomson reconsiderá mitul lui Dionysos şi-l explică în consecinţă in lumina riturilor de 
iniţiere ale triburilor Greciei arhaice, pe care le găseşte identice sau cel puţin asemănătoare cu 
practicile religioase contemporane ale triburilor din Australia, 

Noua Guinee, Polinezia sau ale Pieilor roşii. Pentru evoluția formală a tragediei, celula de bază se află 
în societatea secretă-mistică din care a ieşit imnul phallic şi ditirambul primitiv, ambele cu cor şi 
corifeu. Din imnul phallic s-a născut comedia attică, din ditirambul primitiv, prin multe filiere, 
tragedia' Cât priveşte conţinutul tragediei, teoria lui Thomson este mai complexă. Autorul reperează 
în părţile ei constitutive diversele momente succesive ale riturilor de iniţiere, desfăşurate în cinci 
timpi: 1) luarea copilului de acasă; 2) ritul simbolic al morţii şi învierii; 3) revelarea obiectelor sacre 
ale cultului tribal; 4) catehismul în timpul căruia i se dezvăluie noului membru al clanului adevărurile 
pe care trebuie să le ştie; 5) reîntoarcerea acasă a copilului inițiat şi considerat acum adult. Aceste 
cinci momente, Thomson le identifică în iniţierea mistică greacă: 1) pompe, 2) agon şi sparagmon, 3) 
anakălypsis, 4) ainigmata şi doki-masia, 5) kâmmos. Părţile tragediei urmează în chip fidel aceste faze 
: 1) párodos, 2) peripefia şi kommos, 3) anagnorisis, 4) sti-homythia, 5) exodos. 

Faptul cá tragedia se leagá de practicile misterelor strávechi prin faza intermediará de dromenon este 
demonstrat si prin aceea cá hypocrites vine din homericul hypocrinomai, care înseamnă nu „a 
răspunde", ci „a interpreta", cu alte cuvinte, preot în stare să interpreteze. De aici, Thomson pune 
semnul de egalitate între exarhon şi hipocrites. Primul era poetul care conducea dansul şi cântecul 


corului ditirambic şi care cobora din preotul-zeu al thiasos-uYai dionisiac. Dar cum a devenit 
interpret Thomson explică: thiasos-xA era o societate secretă, aşadar, ritualul său era cunoscut numai 
initiatilor. Când acest ritual se transformă în dramă, adică într-un rit mintie, reprezentat de iniţiaţi în 
fata unui public profan, a apărat nevoia unui interpret. Cei ce dansează dansul îi cunosc semnificaţia, 
dar spectatorii nu. Atunci, cel ce conduce dansul se desprinde şi explică în cuvinte lămurite: eu sunt 
de pildă, Dionysos, şi acestea sunt fecioarele din Eleuthera. pe care le-am adus în stare de nebunie. In 
acest 

chip, interpretul (explicatorul) şi în acelaşi timp conducătorul dansului este pe cale să devină actor. 
Amintită deja la începutul acestor rânduri, cartea lui Mario Untensteiner, Le origini della tragedia e 
del tragico, dalia preistoria ad Eschilo, Torino, 1955, dezvoltă o teorie interesantă a originilor — 
tragodia fiind un cântec de tagoi, fiinţe de natură religioasă cu funcţii cultuale. Pe această cale, autorul 
urcă spre religiile mediteraneene străvechi, care mai apoi au fost atrase în sfera lui Dionysos, cel ce 
exprimă contradicţiile proprii lumii reale. In privinţa formei, evoluţia începe o dată cu Arion, care a 
transformat melos-ul ditirambului în ode, alcătuită din cor de satiri, cărora le opune pe tragoidoi, 
viitorii exarhontes. Deci o pluralitate de exarhontes (după cum afirmă şi Aristotel) care dialoghează cu 
interpreţii ditirambului. Untersteiner opiniază în principiu pentru soluţia corului dublu format din două 
părţi, către care înclină şi Zielinski, Gliederung der altattischen Komodie, Leipzig, 1885, şi după 
acesta Kranz, amintit mai sus. Antonio Pagliaro, La tragedia e ii tragico secondo Aristotele (Dioniso, 
XXXIV, 1960), se raliază in mare măsură aceleiaşi explicaţii. înainte de a aminti în încheiere datele 
cele mai recente în materie, datorate ediției Webster a lucrării clasice a lui Pickard-Cambridge, este 
interesant a spicui în sensul atenţiei acordate riturilor străvechi mediteraneene, luate în discuţie deja de 
unii din exegetii citati, poziţia lui Stumpo, remarcabilă prin precizia intuiţiei ei, Le origini della 
tragedia, Milano, 1935. In evoluţia tragediei, acesta stabileşte progresia: dansuri orgiastice cretane 
pentru Dionysos, originar din Creta; ditirambul cretan, care este imnul închinat acestei zeități; 
contactul aportului cretan cu cultul Demetrei de la Eleusis; pătrunderea lui Dionysos în Grecia etc. 
Cercetătorul italian aduce, în afara părerilor asupra originii tragediei, două idei de reţinut în privinţa 
semnificației ei: prima că tragedia în esenţă reprezintă conceptul de vină a unei ginte sau a unui erou, 
care se consumă în persoana şi urmaşii acestuia până la epuizarea totală sau până la reabilitarea 
deplină 

gratie intervenţiei divinitátifr a doua idee este că motivul principal al tragediei greceşti se reface în 
drama creştină (Del Grande îi consacră capitolul V al cărţii sale, intitulat Tragedia, liturgici e sacra 
reppresentazione). 

In privinţa teoriei aristotelice a originilor, Webster conchide în ediţia mai înainte amintită următoarele: 
1) Aristotel se poate să fi avut surse mai bune decât ne imaginăm; 2) dacă acceptăm afirmaţia lui 
Aristotel că tragedia s-a născut din satiricon, nu înseamnă că trebuie să îndepărtăm pe aceea care 
glăsuieşte că Pratinas a scris cel dintâi piese satirice; avem dovezi de natură arheologică (un krater şi 
un lekythos pictate) că ditirambul era uneori cântat de oameni îmbrăcaţi în satiri; contradictia esenţială 
la Aristotel nu este aceea între tragedia prezentată ca ieşind din ditiramb în timp ce, şase rânduri mai 
jos este dată ca provenind din satiricon, ci aceea a satirilor care dansează şi a formei eschileene, în care 
dialogul are rol preponderent. Cât priveşte originea îndepărtată a cultului lui Dionysos, săpăturile 
recente au scos la iveală un sigiliu micenian în Cipru care reprezintă un dansator. Numele lui Dionysos 
a fost descifrat pe o tabletă de la Pylos datând de la sfârşitul secolului al XIII-lea î.Hr. Se presupune că 
aceeaşi divinitate ar putea fi identificată în tânărul zeu, care apare împreună cu capridee în arta 
minoico-miceniană. 

Chiar pe baza unor documente riguros interpretate, discuţiile asupra originilor şi sensurilor tragediei 
sunt practic nelimitate. La sfârşitul acestui lung capitol fie-ne îngăduit a aminti, o dată mai mult, încă o 
informatie pe care am descoperit-o cu plăcută surprindere în romanul lui Kazantzakis, Viaţa lui Alexis 
Zorba, şi al cărei aspect anecdotic nu este totuşi lipsit de semnificaţii: scriitorul povesteşte cum într-un 
muzeu în India văzuse o străveche statuie a lui Buddlia, ajuns la fericirea supremă gratie miei stări de 
extaz îndelungate şi căruia vinele de pe frunte 1 se unrfJaserá şi se rásucirá în chipul unor mici coame; 
de această imagine isi aminti atunci când, de mână cu nepotica sa, în fata unei vitrine cu jucării în 


ajunul Crăciunului, aceasta îi spuse, sărind cu entuziasmul celor câţiva ani la vederea darurilor 
iluminate feeric, „Unchiule, simt cá de bucurie îmi cresc coame". 

TRAGEDIA ATTICÂ PE SCENELE CONTEMPORANE 

Interpretarea tragediei attice are o mult mai scurtă istorie decât s-ar bănui, faţă de vechimea 
comentariilor dramatice asupra teatrului atenian, ce se înmulţesc, aşa cum am văzut, o dată cu stârşitul 
Renaşterii. în această vreme, timp de aproape trei sute de ani, autorul de tragedii care domină scenele 
nu este nici unul din cei trei corifei ai poeziei dramatice ateniene, ci Seneca, jucat cu mult succes în 
toată Europa şi imitat chiar în limba latină pe la 1314 de către Albertino Mussato de la Padova, care 
scrie Eccerinis şi Achilleis, două compilaţii de formă şi conţinut seneccian. Polonius în Hamlet 
recomandă prinţului Danemarcei pentru spectacolul dat de actorii ambulanți ori o tragedie de Seneca 
„ce nu va fi prea apăsătoare", ori o comedie a lui Plaut „care nu este prea burlescá". Tot în această 
epocă încep să se înjghebeze primele scene fixe, spectacolele teatrale dându-se pînă atunci, după 
caracterul subiectelor lor, în biserici, universităţi sau castele. Faptul corespunde cu redescoperirea lui 
Vitruviu, tipărit pentru prima dată în 1484. După preceptele arhitectului roman, uneori greşit înţelese, 
se construiesc o sumedenie de clădiri afectate exclusiv spectacolelor dramatice, în Italia, în Franţa, în 
Anglia elisabetană cu binecunoscutele-i aşezăminte de acest gen de la Christ College la Oxford (1605) 
sau cele două mari teatre din Londra, sortite succesiv focului, ca mai toate clădirile consacrate acestei 
arte: Swan (1595) şi vestitul Globe (1599). 

Apogeul aplicării principiilor vitruviene este atins în Teatrul Olimpic din Vicenza, proiectat de 
Palladio şi ridicat între 1580 şi 1584. Teatral Farnese din Parma (1618) reprezintă deja un stadiu 
următor, în care formele romane sunt alterate într-un spirit care anunţă vehement barocul. 

Procedeele şi aparatul scenic rămân însă cele vitruviene, ca de pildă în dotarea teatrului din Ulm, 
ridicat de Joseph Furtten-bach pe la 1640, care folosea o scaena ductilis, o scaena vertilis şi o maşină 
de zburat. Este vorba de o fosă practicată în spatele scenei, pe care glisau din centra spre laturi nişte 
culise mobile (scaena ductilis), schimbând astfel decorul. Scaena vertilis era compusă din estacade 
prismatice, care cu ajutorai unei pârghii se învârteau oferind pe fiecare din cele trei feţe un nou decor. 
In fine, maşina de zburat, instalaţie cunoscută din teatral attic, era o combinaţie de scripeti care 
aluneca pe o galerie acoperită de partea superioară a decorului şi cu ajutorai căreia intrau în scenă, 
coborând de sus, diverse personaje, a căror intervenţie ca dens ex machina era necesară rezolvării în 
bune condiţii a tesáturii dramatice. 

O contribuţie esenţială la înzestrarea cu instrumente de bază a tragediei greceşti pe scenele europene o 
constituie tipărirea de către Aldus la Veneţia a lui Sofocle în 1502, a lui Euripide cu un an mai târziu şi 
a lui Eschil abia în 1518. De la aceste date, traduceri sau adaptări au fost făcute în Italia, Franţa şi Ger- 
mania. Astfel, prima stagiune a Teatrului Olimpic din Vicenza se deschide în 1585 cu Oedip rege, 
jucat în traducere italiană pe un fond muzical continuu. In Germania, Meister Hans Sachs scrie prin 
1555 o Alcestis. 

Dar cea mai de seamă creaţie bazată pe cunoaşterea textelor tragediei greceşti, apărată pe la sfârşitul 
secolului al XVI-lea la Florenţa, este opera. Un grup de învăţaţi, muzicieni şi poeti s-au adunat în 1594 
în palatul lui Giovanni Bardi şi rememorâdu-şi că în tragedia attică o parte însemnată era deţinută de 
muzică şi recitarea orchestrică, dădură viaţă noului gen dramatic muzical, intáriti în convingerea cá în 
acest chip au recreat tragedia greacă. Dintre aceştia, Peri şi Rinuccini au colaborat la crearea lui Dafne, 
reprezentată în 1597; Caccini împreună cu cei doi deja menţionaţi compuse Ettridi.ee, cântată in 1600. 
Noul gen se răspândi cu repeziciune şi avu un succes răsunător, astfel că 

într-un singur an Claudio Monteverdi produse la Mantova trei opere: Dafne, Arianna şi Orfeo (1607- 
1608). Crezându-se că aceasta era adevărata formă a tragediei greceşti, care se bucura în adevăr de un 
succes unanim, clădirile ce aveau să găzduiască asemenea spectacole îşi modifică structura lărgindu-şi 
şi adân-cindu-şi scenele şi îşi sporesc în chip miraculos numărul. Veneţia are un teatru muzical în 
1637, zece în 1700, în vreme ce în toată Europa la acea epocă existau peste trei sute asemenea săli. 

în secolul al XVIII-lea, producţia de opere inspirată de tragedia attică este prodigioasă. Gluck 
construieşte Orpheus und Eurydike (1672) pe principiile dramei greceşti, iar elevul său Antonio Măria 
Gaspardo Sacchini, activ în a doua jumătate a secolului la Londra şi Paris, a scris o operă, Edipo a 


Colono, bazată pe cunoscuta tragedie a lui Sofocle. 

Din ce în ce mai multi umanisti iau legătură directă cu textele dramei greceşti, creând sau discutând în 
lumina acestora producțiile teatrului contemporan. Winckelmann cunoaşte astfel tragedia greacă 
înainte de a descoperi arta antică, iar Lessing este cel dintâi care afirmă în 1759 că tragedia neoclasică 
franceză este pe departe inferioară celei greceşti. Goethe citeşte tragedii greceşti şi compune opere 
proprii în stilul acestora: Ifigenia in Tauris a lui Euripide îi serveşte de model în crearea dramei sale 
originale, pe care o scrie în proză în 1779 şi o remo-delează în versuri în 1787. In Italia, Alfieri dă o 
nouă întrebuințare miturilor folosite de tragicii atenieni, imitându-i în piese ca Oreste (1776), Antigona 
(1783), Alceste seconda, (1790). 

Intre generaţiile secolului al XVIII-lea şi cele ale secolului următor se observă o importantă deosebire. 
Acestea din urmă, graţie introducerii în programul secţiilor umaniste ale tuturor universităţilor a 
studiului limbii latine şi eline, citesc în număr foarte mare în original textele clasicilor fără a mai apela 
la traduceri. Contactul direct cu limba poetică facilitează şi clarifică înţelegerea conţinutului şi esenței 
tragediei, având ca rezultat dispariţia „misterului" pe care aceasta, in necunostinta origina- 

lului, şi-l păstra printre oamenii de cultură ai generaţiilor anterioare. Este una din cauzele care, 
acumulându-se vreme de un secol, au dus în pragul celui de-al douăzecilea veac la trezirea în mase tot 
mai largi a interesului pentru teatral clasic grec, dezvăluit acum de misterul sub care rămăsese secole 
de-a rândul, fiind mai mult sau mai puţin etichetat ca o pedanterie savantă. Aşa cum am arătat mai 
înainte, la destrămarea acestui val opac au contribuit in mod substanţial şi nemijlocit învățații secolului 
al XIX-lea, denumit de „secolul eruditiei". Insă, dintr-o excesivă insistenţă asupra problemelor de 
limbă şi asupra aspectului filologic în general în studierea antichitátilor literare greceşti, o serie 
întreagă de studenţi ai universităţilor europene dinaintea diminuării studiului limbilor clasice în 
favoarea învățământului tehnic ori ştiinţific au fost îndepărtați de la pasiunea cu care porniseră în 
cunoaşterea semnificatillor adinci literare şi filosofice ale fenomenului culturii elene. Vremurile 
contemporane au venit în întâmpinarea celor ce doresc să-şi apropie valorile spirituale greceşti, dar 
care nu vehiculează instrumentul indispensabil al limbii, prin traduceri în principalele limbi 
modeme, făcute de recunoscuţi specialişti în literele greceşti şi în acelaşi timp înzestrați mânuitori ai 
limbilor lor naţionale. 

In afara folosirii tiparelor mitologice şi a dezvoltării lor în lumina gândirii contemporane exprimată în 
teatru, aşa cum se va vedea mai Jos, s-a încercat înainte de a se trece la reprezentarea întocmai a 
textelor tragediei attice o prelucrare a dramaturgiei antice, o adaptare la viziunea şi gustul de multe ori 
îndoielnic al contemporaneității. 

Aceste experienţe, adeseori de animaţie comercială, au eşuat datorită caracterului lor factice. 

Ceea ce ne interesează în mod special sunt montările modeme ale tragediei attice, jucată în toată 
lumea, fie în limbi moderne, fie în greaca veche sau modernă. Printre primele încercări de a juca textul 
antic într-un decor original se numără punerea în scenă de către compania Sikilianos la Delfi a lui 
Prometeu în 

1927 şi 1930. Scena, amenajată cu podium-uri şi trepte, avea ca ftmdal munţii stâncoşi pe care se 
proiecta practicabilul de care era inlántuit Prometeu. în orchestră, corul Oceanidelor, întor-cînd 
aproape în întregime spatele publicului, îşi concentra atenţia asupra lui Prometeu, astfel încât 
spectatorii aveau senzaţia că asistă la desfăşurarea unei acţiuni independentă de prezenţa lor. In acelaşi 
mod şi loc s-au jucat Rugătoarele lui Eschil în 1930, corul executând dansuri în ritmul recitării 
orchestrice, iar actorii purtând măşti. Aceste spectacole erau date ziua, sub lumina strălucitoare a 
soarelui, care punea în evidenţă coloritul subtil al costumelor prin contrast cu marmura scânteietoare a 
orchestrei şi scenei. 

Din teatail lui Eschil, cea mai des interpretată tragedie era Agamemnon, jucat în textul vechi la Delfi în 
1930, şi in 1934 la Bradford College, in Anglia. Cam tot în aceeaşi vreme a fost pusă în scenă Persii, 
jucată cu măşti la teatrul din Frankfurt şi fără măşti la Atena în teatrul lui Herodes Atticus de către 
compania berlineză ,,Sprechchor" în 1930. Deosebit de interesante sunt spectacolele date în greaca 
veche de către studenţii unora din colegiile din Anglia şi America. întreaga Orestie, de pildă, a fost 
jucată în 1954 la Randolph Macon College din Lynchburg, statul Virginia, colegiu cu o lungă tradiţie a 


spectacolelor de acest gen, inițiate din 1909 şi jucate fără excepţie în greaca veche. Cât ar părea de 
ciudat, studiul pasionat al textelor tragice originale părăseşte încă înaintea celui de-al doilea război 
mondial Europa, în plină transformare tehnicistă a învățământului ei, pentru a-şi găsi refugiul în 
University din New York City joacă tragedia greacă în text original încă înainte de 1940. iar în 1959 
întreaga Orestie a fost comprimată într-un spectacol de o oră, difuzat prn televiziune, cu un 
succes răsunător. 

Printre spectacolele cu Oedip rege. memorabilă este interpretarea şi regia lui Lawrence Olivier pe 
scena lui Old Vie din 

Londra şi mai apoi, împreună cu ansamblul, pe toate marile scene ale lumii, începând din 1946. 0 
viziune mult mai stilizată ca măşti, costume şi gestică, aproape bruscă în toată desfăşurarea piesei, o dă 
într-o interpretare freudiană Tyrone Guthrie la Stratford — Ontario în 1954. Caracterele personajelor 
erau însă transformate, denaturate faţă de sensul tragediei sofocleene, iar scena devenise prea mică 
pentru complexul psihopatie pe care se insista: uciderea de către fiul a tatălui necunoscut şi căsătoria 
acestuia cu mama sa, de asemenea necunoscută. Evident că în cadrul mai larg al cinematografului, un 
astfel de spectacol putea avea mai mari şanse de plauzibil fapt pe care l-a şi încercat acelaşi regizor 
într-o viziune filmată, prezentată la New York în 1957. 

în Germania, printre interpretările de la începutul secolului, cele mai originale, dar în acelaşi timp cele 
mai îndepărtate de structura textului au fost montările lui Max Reinhandt cu Oedip rege în 1910 şi cu 
Orestia în 1919 în Grosses Schauspielhaus din Berlin, construit de Hans Poelzig, ce putea cuprinde 
peste 3 500 spectatori într-un amfiteatru în aer liber. 

Modernizări ale tragediei attice s-au încercat adeseori, dar fără prea mult succes, datorită faptului că nu 
posedau nici originalitatea textului vechi, nici nu erau transpuneri; o problematică sau concepţie 
actuală a tiparelor mitice greceşti. Astfel, Franz Werfel montează Troienele lui Euripide la Deutsches 
Theater din Berlin înainte de ultimul război, sau /figenia in Tauris, prezentată în 1938 la teatrul din 
Sabratha. în 1957, Wayne Rihardson aranjează ad-hoc o trilogie troiană, compusă din Agamemnon al 
lui Eschil, Electra lui Sofocle si Troienele lui Euripide, pe care o reprezintă pe scena teatrului 
Marquee din New York. 

Unele colegii americane şi-au extins activitatea de reinviere a tradiţiilor şi manifestărilor culturale ale 
lumii greceşti prin montarea, alături de spectacole tragice, a unor jocuri în cadrai unui festival clasic. 
De pildă, la Barnard College de la Columbia 

University, studentele compun coruri închinate Atenei, lui Apollo, Orfeu, Hefaistos, in costumatie şi 
coregrafie proprie. Acestora le urmează întreceri sportive constând din aruncarea discului, a sulitei, din 
curse cu torţe, sărituri, curse de care etc. 

în primăvara anului 1966 s-au împlinit 2 500 de am de când la Marile Dionisii, Pisistrate, tiranul 
Atenei, instituia în 534 î.Hr. primul concurs dramatic, al cănii laureat a fost Tespis. Această dată „a 
prilejuit o sărbătoare şi un moment de retrospectiune critică pentru dramaturgia greacă modernă, in 
special pentru interpreţii şi regizorii tragediei attice aflaţi în al patrulea deceniu de activitate creatoare 
în condiţiile concepției regizorale moderne asupra redării poeziei tragice antice chiar în mediul teatral 
pentru care a fost compusă. 

în 1919, Photos Politis mopte^zá Ofdip rege cu Emil Veakis în rolul titular, reprezentaţie care, în ciuda 
noutátilor regizorale binevenite, este dată într-un teatru închis. $1 mai înainte de această dată, tragedia 
antică cunoaşte interpretări în versiune neogreacă a căror importanţă pentru istoria teatrului în sud- 
estul Europei nu este de trecut cu vederea. Pe la 1817 se juca astfel la Bucureşti, în teatrul construit la 
îndemnurile domniţei Ralu Caragea la Cigmeaua Roşie, Hecuba lui Eunpide, urmată de o serie de alte 
spectacole de acelaşi gen, foarte gustate de intelectualitatea română şi greacă a timpului. în focarul de 
cultură pe care-l constituiau la începutul secolului trecut Bucureştii, loc unde fierbea şi sub acest 
aspect pregătirea ofensivei antiotomane a popoarelor din Balcani, numeroase au fost spectacolele de 
dramă antică jucate în româneşte decenii de-a rândul, vreme în care, în Grecia de curând eliberată, 
scena se deschidea mai degrabă teatrului modem decât celui clasic. Abia către 1850 încep a fi 
transpusi în neogreacă clasicii tragici, şi numai în 1863 şi 1867 Antigona este jucată în aer liber in de 


curând degajatul Odeon al lui Herodes Atticus. A fost o încercare ce nu şi-a aflat continuitatea. La 
începutul veacului nostru, Nea Skini (Scena nouă) dm Atena dă într-o sală acoperită dese reprezentații 
sub con- 

ducerea regizorală a lui C. Christomanos ca Alcesta (1901), Antigona (1903), în vreme ce la Teatrul 
Regal se montează Orestia (1903). 

în 1954, Teatrul National din Grecia inaugurează cu Hippo-lytos festivalul de la Epidaur, cel mai mare 
teatru grec păstrat (14 000 locuri) în stare bună de conservare, festival care de atunci are loc în fiecare 
an intre 15 şi 25 iulie. Din 1957, spectacolelor de tragedie li s-a adăugat şi câte o comedie attică, 
Aristo-fan sau Menandru. 

Societatea de Studii Epirote iniţiază în teatrul de la Dodona (18 000 locuri), de curând excavat şi 
restaurat (1960), împreună, cu Teatrul Naţional şi teatrul din Pireu un festival anual — Festivalul de la 
Dodona —, în cadrul căruia s-au reprezentat Ifigenia in Aulis, Ifigenia in Taurida (1961), Antigona şi 
Ajax (1962), Andromaca şi Hecuba (1963) etc. 

Festivalul de la Atena, inaugurat în 1955, se desfăşoară în Odeonul lui Herodes Atticus (5 000 locuri), 
unde sunt reprezentate, pe lîngă tragediile antice, piese de teatru cretane din secolul al XVII-lea — 
reprezentații încadrate de spectacole de balet, de operă sau de concerte simfonice. 

Turneele în ţara noastră ale teatrului din Pireu, sub direcţia artistică a lui D. Rondiris, având în 
distribuţie pe Aspasia Pappatanasiou-Mavromati, şi ale Teatrului Naţional în direcţia artistică a lui 
Alexis Minotis, cu participarea de prestigiu a Kati-nei Paxinou, s-au bucurat de un deosebit succes, ele 
rămânând întipărite în memoria publicului numeros, care, în ciuda limbii, dar graţie fluxului tragic 
covârşitor, a fost captivat seri de-a rândul de cele două echipe teatrale datorită vocii, dansului, recitării 
orchestrice, reuşind să transmită cunoscătorilor formelor mitice întreaga poezie a textului prin patosul 
şi entuziasmul artei lor. La baza interpretărilor acestor două formaţii a stat, aşa cum afirmă Alexis 
Minotis într-o corespondenţă adresată revistei ,, Contemporanul"' (24 sept. 1965), „ideea cá forma 
teatralá nu se alege in mod arbitrar, ci este produsá in mod necesar de natura 

textului poetic şi de particularitatea spaţiului scenic". în concepţia Teatrului National din Atena, 
„cântările corului — spune Alexis Minotis — aşa cum sunt ele unite cu mitul dramatic, constituie 
miezul liric al acţiunii pe care o duc către apogeu epuizând-o. Aceste cântări sunt un ecou multiplu 
care termină cuvântul, conferindu-i o amploare poetică şi o durată dincolo de interferentele 
întâmplătoare, ele constituie un element integrant al stilului tragediei antice, în acelaşi mod în care o 
trăsătură constituie stilul unei semnături”. 

Publicul nostru a fost sensibil la arta deosebită a teatrelor din Atena şi Pireu în turneu la Bucureşti, 
având posibilitatea să aprecieze subtilitátile şi noutăţile de regie şi gratie faptului că pe scenele din ţară 
tragedia attică a fost fără încetare prezentă în atenţia şcolii dramatice româneşti, a cărei istorie ce 
depăşeşte un secol numără valoroase puneri în scenă ale clasicilor elini. 

Printre manifestările recente, punerile în scenă de la Bucureşti, Cluj, laşi şi Craiova au demonstrat 
receptivitatea faţă de noile puncte de vedere regizorale adoptate de colectivele teatrale greceşti în 
turneu în România, cărora li s-au adăugat inovaţii fericite, demne de a fi relevate ca esenţiale in 
prezentarea cât mai profundă şi cuprinzătoare a poeziei tragice ateniene. 

Meritul de căpetenie revine regizorului Vlad Mugur care a montat la Teatrul „Lucia Sturdza Bulandra" 
din Bucureşti Ore-stia (1964) şi mai apoi la Teatrul Naţional din Cluj Ifigenia in Aulis (în 1966). Pe 
lângă lucrul cu protagoniştii interpretărilor respective, lui Vlad Mugur îi aparţine inițiativa de a 
prelucra corul punând accentul pe latura coregrafică şi pe cea muzicală. A solicitat astfel 
compozitorului Pascal Bentoiu compunerea unei muzici care să scoată în relief într-o formă lapidară 
acel inefabil verbal redat în textul antic prin metrul cantitativ al versului. După părerea noastră, în 
această privinţă, reuşita sa a fost mai mare decât a spectacolelor teatrului din Pireu, considerat pe bună 
dreptate ca un nec plus nltra în materie. Introducerea printre horeuti a unor balerini şi încredințarea 
realizării armoniei 

mişcărilor acestora lui Mmam Răducanu şi Jessie Danu s-a dovedit a avea rezultate surprinzătoare, 
care au apropiat reprezentațiile de „efectul total" asupra spectatorului 

Pe scena teatrului „C. Nottara" din Bucureşti, Mircea Maro-sin a contopit într-un singur spectacol 


Oedip rege ş, Oedip la Colona tentând înnoiri însă tot pe lima vechilor interpretări Tară resursele 
multiple ale lui Vlad Mugur. 

La Craiova, regizoarea Georgeta Tomescu, împreună cu coregrafa Felicia Duncan-Ruja, au realizat 
Troienele lui EurT puie spectacol remarcabil pnn plasticitatea mişcărilor corului 

„Festivalul de tragedie antică" de la laşi nu a depăşit stadiul de experiment, valabil fund tocmai pnn 
căutările unui mod de expresie adecvat, preocupare din care pot izvori interpretări moderne, m sensul 
in care acest cuvânt înseamnă apropierea de noi a cat mai mult din umanismul tragediei attice. 


TRAGEDIA GREACĂ ȘI TEATRUL MODERN 

în domeniul literaturii universale, de la Goethe şi până la Paul van Tieghem asupra lui Gide se opreşte 
atenţia noastră când e vorba să definească un element esenţial al comparatismului: influenţa. într-o 
conferinţă ţinută la sfârşitul secolului trecut", scriitorul francez se exprima, vorbind despre călătorii, cá, 
asemenea lecturilor sau creaţiilor, ele se fac tocmai în locurile ce sunt bănuite a fi capabile să 
influenţeze mai mult. Există aşadar o predispozitie pentru o anume influenţă, aşa cum teoria cu- 
noasterii a lui Platon postulează o predispozitie pentru ştiinţă, constând dintr-o amintire pe care 
sufletul ar mai păstra-o după curátitorul scăldat în Lethe. Altfel spus, influenţele pe care le suferim 
sunt selective, şi este îmbucurător să semnalăm că teatrul modern şi, implicit, publicul pe care acesta îl 
presupune, se îndreaptă cu o remarcabilă predilecție către mythos-ul dramatic atenian sau către cel 
homeric, uneori pentru a contura în limitele teatrului tradiţional o stringentă problemă a 
contemporaneitátii. Dovadă a carentei unei trame dramatice inedite sau afirmare indirectă a unui 
istorism ce ar adăuga perspectiva milenară la potenţialul insuficient al piesei? Nici una şi nici pe de-a 
întregul cealaltă. Simplu, nevoia de a stabili semnul egalităţii între situaţii şi stări sufleteşti similare, 
întru confirmarea perenitátii umanului în fata amenintátoarelor primejdii pe care însuşi omul le agită. 
Aceeaşi preocupare pe care lumea de astăzi o manifestă pentru formele teatrale ateniene se vădeşte şi 
în categoria studiilor speciale de literatură comparată, unde marile teme ale teatrului 

! De I “influence en litterature, conference faite ă la Libre Esthetique de Bruxelles, le 29 marş 1900, în Pretextes, Paris, 1919. 

grec clasic sunt urmărite pe toată gama nesfârşită a ecourilor şi prelucrărilor lor din Antichitate până în 
zilele noastre. Cităm spre exemplu impresionanta şi exhaustiva lucrare a lui Raymond Trousson, Le 
theme de Promethee dans la litterature enro-peenne, Geneva, 1964, care prin bogăţia informării se 
constituie în elocvent exemplu al unor alte studii asemănătoare. 

Ceea ce însă ne propunenn să urmărim în rândurile de faţă este de fapt nu prelucrarea mecanică a 
tiparului mitic, ci o dată cu, sau independent de acesta, a spiritului tragic, adus pe scenă cu conştiinţa 
deplină că el este descendentul direct al marelui suflu care a animat creațiile lui Eschil şi Sofocle. 
Reactualizare prin exces de erudiție, de retrospectiune si autosugestie? Mi se pare cá nu, ci, dimpotrivă 
o nouă modalitate de a rosti mai pregnant şi mai adecvat adevăruri comune, dar eterne. O dată în plus 
încă, deosebirea între mythos-ul dramatic şi spiritul tragic se face prin adoptiunea de către teatrul 
modern a uneia sau alteia din formule, în unele cazuri a amândurora. Spiritul tragic antic însă a 
constituit osatura nu numai a unor producţii dramatice, ci şi a unei întregi literaturi în genul romanului, 
mai ales dincolo de Atlantic, din care nu putem trece cu vederea An American Tragedy a lui Theodore 
Dreiser. Deşi unii critici contemporani, ca Leo Aylen de pildă, socotesc teatrul lui O'Neill de inspiraţie 
tragică, departe de sensurile tragediei, aşa cum au fost ele preluate şi dezvoltate de drama modernă, ni 
se pare totuşi că piesele sale, poate factice în ceea ce priveşte resursele tragice, şi legate de o 
problematică abstractă, de nuanţă existentialistá, sunt totuşi puternic ancorate în realitatea americană, 
într-unui din momentele cruciale ale istoriei ei. De la Din jale s-a întrupat Electra până la Clyde 
Griffith, acelaşi fior şi zbucium autentic străbate societatea americană în lupta pentru rezolvarea unor 
probleme asupra cărora Europa se prommtase de mult. Dar ceea ce apropie Lumea Nouă de societatea 
ateniană a secolului al V-lea î.Hr. este tensiunea tragică, similară în anumite privinţe şi izvorâtă din 
aceleaşi cauze: o mentalitate nouă, adusă de schimbările esen- 

tiale intervenite pe plan istoric, mentalitate care se află în poziţie antagonică faţă de o stare de lucruri 
mai veche, pe de o parte, şi faţă de necunoscutul către care înseşi evenimentele istorice au deschis o 


largă poartă, pe de alta. Ca şi Atena secolului al V-lea î.Hr., căreia victoria în războaiele cu perșii i-au 
lărgit orizonturile către care avea să se desfăşoare o îndelungă acumulare anterioară, tot astfel şi 
America de după Războiul pentru Independenţă se constituie într-un stat în care gândirea socială, 
economică şi politică a Europei secolelor trecute devine baza de la care se porneşte spre o autentică şi 
originală civilizaţie. Din totdeauna Europa a negat Americii ceea ce credea că-i aparține în 
exclusivitate: noţiunea de civilizaţie culturală. în mare măsură este adevărat, Europa continuând să se 
consume în limitele unui concept de seculară venerabilitate, fără a băga de seamă incol-tirea 
seminţelor aruncate peste ocean. Este, dacă ar fi să ne adresám unei comparații tot din domeniul 
istoriei culturii antice, ceea ce puternica si mai apoi opulenta Romă întreprinde faţă de Grecia săracă a 
secolelor II-I î.Hr. sau căzută în respectabile ruine în primul şi al doilea secol al Imperiului — o 
pasiune fără margini pentru tot ce era sculptură, pictură sau ornament arhitectonic. 

Dar societatea americană, atât de nouă prin structura ei socială şi politică, se izbeşte de evenimente 
care capătă sau căpătau, faţă de lipsa unor îndelungate tradiţii autohtone, rezonanţe tragice. Este ceea 
ce izbucneşte şi în romanul american contemporan la scriitori care de la Faulkner la Salinger sunt 
dominați nu de o angoasá ca rezultat al unei saturatii spirituale, ci de o nelinişte specifică 
americanului, în acelaşi timp produs al unei Europe civilizate sau al unei Africi totemiste, ale cărui 
reacţii sunt inedite şi imprevizibile. ( 

Americanul lui CTNeill sau Dreiser trebuia să-şi defrişeze o dată cu ogorul de pe urma căruia se va 
îmbogăţi şi tărâmul spiritualității, plecând de la un postulat valabil oricărui început de drum şi oricărei 
mari aventuri: concilierea individului cu 

individul şi a acestuia cu societatea. A nesocoti cele de mai sus atunci când judecám teatrul american 
de astăzi, înseamnă a ne destina încă de la primul pas erorii de a considera ca patologic ceea în fond nu 
este decât un elementar semn de întrebare — greşeală tot atât de gravă ca şi interpretarea tragediei 
greceşti în spirit freudian. 

Admirăm în zilele noastre cu toţii momente ale civilizaţiei umane față de care piosul respect a luat 
locul profundei şi directei înţelegeri. Este adevărat că astăzi nu dărâmăm un edificiu de câteva secole 
sau o ruină antică pentru a face loc unei construcții moderne. Este poate o dovadă de slăbiciune, o 
nevoie de confirmare această cruţare a mărturiilor indepártatelor vre- + muri, căci prezentul, şi acum 
apare ca simptomatic acest spirit anticvariu, are tot atâta nevoie, dacă nu mai mult chiar, de o poliţă 
acoperită pentru trecut, pe lângă o garanţie serioasă în ceea priveşte viitorul. De ce Grecia veche şi mai 
apoi Roma dărâma cu atâta dezinvolturá ceea ce functional nu mai era valabil, indiferent dacă astfel 
anihila secole de mărturie artistică? Pentru că virtual se simţea continuatoarea aceluiaşi spirit, mereu 
dăinuitor în cadrul unei civilizaţii constituite şi avuabilă ca identică cu ea însăşi în ceea ce îi alcătuia 
esenţa. 

Cine mai trăieşte astăzi sentimentul gotic al catedralei sau al castelului seniorial sau chiar al 
portelanului de Sevres, cine ar prefera cubiculului cu încălzire centrală, somptuoasele şi vastele 
dormitoare în care îşi odihneau truditul de vânătoare sau de luptă corp mai-marii acestui pământ din 
evul de mijloc? Străină dar venerabilă Antichitate, cu care raporturile noastre vor părea mai clare abia 
după ce revolută va fi epoca de astăzi ce o credem firească moştenitoare a secolelor trecute! 
Lăudabila aplecare către Antichitate şi antichităţi este mai intensă atunci când necazuri deosebite au 
trecut peste sufletul omenirii, amintindu-i o dată mai mult efemera condiţie umană, şi când existenţa-i 
pusă la îndoială cată spre trecut dovezile unei îndelungi perenitáti. 

Contemporaneitatea se ataşează în ciclul ei evolutiv nu de epoci ale trecutului mai mult sau mai puţin 
apropiat, ci de acele vremuri apuse, asupra cărora o perspectivă milenară îi îngăduie să le recreeze, 
poate, în imaginaţia sa; căci de multe ori înţelegerea ei pentru trecutul recent este atât de ştearsă, încât 
se pare că ar fi vorba de lumi sau de universuri diferite. 

Se spune că pe la mijlocul secolului al IV-lea d.Hr., când lupta între creştinism şi păgânism atinsese 
fazele ultime ale unor persecuții de veacuri şi când până şi Atena devenise un oraş creştin, Iulian 
Apostatul, în marele său entuziasm pentru cultura unei lumi care se scufunda pe nesimţite în apus, 
hotărî să organizeze în cetatea lui Socrate si Platon procesiunea Panateneelor, a cărei amintire era de 


mult de domeniul istoriei. Nu găsi însă pentru cortegiul fecioarelor ce trebuia să urce pe Acropole cu 
vălul zeiţei decât femei de moravuri uşoare, care acceptară contra unei remuneratii un rol public ce-l 
aveau de împlinit la lumina zilei. Astfel că la data stabilită, pompa acestor fiinţe sulemenite şi groteşti 
urca spre templul zeiţei Atena însoţită de râsetele şi fluierăturile gloatei, sub privirea umbrită a unui 
principe care nu intelesese cá 

Nu-nvie morții, e-n zadar copile. 

După mari intervale de timp, istoria devine ea însăşi un mit, aşa cum miturile de pildă ale tragediei 
attice vor fi fost la rândul lor cu milenii în urmă istorie nescrisă, păstrată în tradiţia orală. Teatral 
modern va avea să bată multă monedă pe miturile fie homerice, fie din ciclul teban sau argian, şi să 
dezvolte pentru fiecare dintre eroii acestora o biografie tragică pe care întreaga lor evoluţie dramatică 
să o contureze şi să o explice. Căci ceea ce este caracteristic acestor producţii contemporane, în marea 
lor majoritate, este trăsătura explicativă preponderentă, detaliile mitului contribuind la explicarea 
simbolismului său. Pornind de la prima autobiografie tragică, adică de la Prometeu, aşa cum arată 
Georg Misch!, pe care Eschil o împinge până la limitele 

!A History ofAutobiography in Antiquity, Londra, 1950. 

Tragedia greacá si teatnd modem 

211 

cele mai depártate ale introspectiunii psihologice, teatral modem de inspiratie tragicá anticá a avut 
nenumărate prilejuri să adân-. ceaşcă acest făgaş. 

Dar înainte de a ajunge la discuţia asupra posibilităţii existenţei unui spirit tragic în contemporaneitate 
în formula teatrului tradiţional, ne punem în mod legitim întrebarea, în ce constă tragismul mitului 
antic preluat de teatrul modern? 

Răspunsul ni l-a sugerat o deosebit de interesantă punere în scenă la Teatral de Comedie din Bucureşti 
a spectacolului cu Troilus şi Cresida de Shakespeare. Montările anterioare pe scena Nationalului din 
Bucureşti, care nu au putut menţine piesa în repertoriu decât doar câteva reprezentații, precum şi alte 
puneri în scenă în străinătate, până la revolutionara concepţie a lui Lawrence Olivier, scos mai bine in 
evidenţă noutatea pe plan internaţional a regiei Teatralul de Comedie. Ea a dat un sens precis, un rost, 
piesei pe care suntem indreptátiti, avînd în vedere satisfacerea deplină în această formtlá a logicii 
interne a operei, să presupunem că astfel a conceput-o Shakespeare. 

Or, comedia, sub care se ascunde un puternic filon tragic, capătă viaţă numai atunci când evenimentele 
dramatice care o compun sunt interpretate ca proiectate într-o perspectivă istorică îndepărtată, fapt 
care creează o discrepantá între micimea suferințelor umane şi timpul care se prăvăleşte enorm asupra 
lor: de aici grotescul şi tragicul acestora. In altă ordine de idei subliniem că orice tragedie pentru a fi 
posibilă în sine, trebuie să depăşească ideea momentului în timp, în sensul că nu se va referi în mod 
exclusiv în totalitatea intelesurilor ei la o anumită împrejurare particulară, fără a lăsa deschisă o 
pspectivă mai largă, chiar în cazul tragediilor istorice. 

Sentimentul ecoului biografiilor tragice peste vremuri în operele lui Shakespeare. fie ele inspirate din 
vieţile lui Plutarh sau din cronica lui Holinshed, este mereu prezent şi adeseori exprimat de eroii 
tragediilor sale, spre a nu aminti decât cuvintele din urmă ale lui Hamlet: 

O, Doamne, Horafio, ce nume zdrenfuit în urmă las 

Pentru cei care nu-mi ştiu cursul vieţii. 

De mă mai porti în sufletul tău încă 

Rămas bun spune fericirii-un timp 

Şi-n lumea asta hărțuită, suflul 

Din greu ţi-l trage, viata-mi povestind. 

Legătura pe care în mod intenţionat am facut-o între teatrul modern de inspiraţie tragică şi piesele 
istorice ale lui Shakes-peare nu se datorează numai acelui releu de mare succes care este cartea lui Jan 
Kott, Shakespeare, contemporanul nostru, ci şi unei similitudini de momente psihologice pe care 
Anglia elisa-betană o are cu vremurile noastre, creaţiile ei fiind în ceea ce priveşte opera poetului de la 
Stratford diferite de tot ce continentul scolastic şi manierist producea la acea dată. 

De altfel, când este vorba de marile capodopere ale spiritualităţii tuturor timpurilor, noţiunea de istorie 
a culturii devine superfluá m— toate aceste opere trăind in contemporaneitatea genialitátii şi 
universalitátii lor. 


însă raportul dintre dramatismul mitului şi tragismul său istoric este o trăsătură comună atât teatrului 
shakespearian cât şi celui de astăzi. Ne întrebăm, care va fi fost pentru spectatorul atenian al pieselor 
lui Eschil reacţia faţă de confabulatia mitului, îl accepta ca pe un" simbol sau îl trăia la tensiunea 
tragismului istoric? Aceasta depindea, se înţelege de la sine, dacă la acea vreme mitul mai era încă 
simţit ca istorie, aşa cum simţim noi ca istorie — să spunem — bătălia de la Salamina sau Războiul de 
o sută de ani. Fără îndoială cá a simți ca istorie un fapt nu înseamnă neapărat a avea legături 
subiective, sentimentale cu el, simtámánt ce nu poate fi încercat decât de spectatorii acelor piese care 
se referă la evenimentele generaţiei lor. 

Prin analogie însă cu o stare de lucruri de astăzi, ne putem închipui uşor care va fi fost în această 
privinţă atitudinea publicului atenian: un fapt reprezentat şi încadrat temporal şi 

spatial se supune conventionalismului scenic, devenind istoric, în ficţiunea teatrului traditional. Faţă 
de nenumăratele resurse de natură lirică şi filosofică ale tragediilor lui Eschil şi Sofocle, faţă de 
spectacolul total pe care ele îl ofereau, istorismul tragic al mitului nu va fi jucat un mare rol. Muttter 
Courage a lui Brecht, ca să nu citez decât unul din numeroasele exemple, speculează tocmai istorismul 
tragic, aşa cum Troilus şi Cresida o face, vehiculând însă un mit prielucrat pe baza ciclului troian. 

Un alt aspect al tragicului istoric este transferarea de sens pe care ideea destinului o suferă în raport cu 
caracterul temporal al faptelor. Destinul nu mai este, ca în tragedia greacă, o coordonată deschisă către 
viitor, pe care dominarea voinţei supreme este la fel de egală în toate punctele ei, sau mai imperioasă 
Chiar şi mai de temut, pe măsură ce este mai îndepărtată în viitor de erou şi deci mai necunoscută 
acestuia; destinul devine acum o noţiune retrospectivă perfect conturată, implacabilă prin însăşi natura 
ireversibilă a faptului împlinit. Drama lui Georg Biichner, Moartea lui Danton, jucată de curând pe 
scena teatrului „Lucia Sturdza Bulandra" din Bucureşti, ilustrează cele de mai sus. Autorul însuşi îşi 
defineşte concepţia asupra dramei istorice în rândurile pe care le reproducem după Leo Aylen (op. cit, 
p. 232): „în ochii mei, poetul dramatic nu este nimic altceva decât un istoric, superior prin aceea că el 
creează istoria pentru a doua oară (prin faptul că un eveniment este încadrat pe scenă temporal şi 
spaţial — n.n.) şi ne dă în locul unei relatări uscate posibilitatea de a ne transpune direct în viaţa unei 
epoci, înfățişându-ne caractere în loc de caracteristici şi forme pline de viaţă în loc de descrieri. 
Sarcina sa cea mai înaltă este de a urma cât mai fidel istoria, aşa cum s-a petrecut ea. Poetul nu este un 
profesor de morală, ci inventează şi creează caractere, făcând să trăiască din nou vremurile revolute, 
publicul putând să înveţe din ele întocmai ca studiul istoriei şi să observe mai bine ceea ce se întâmplă 
în jurul sáu". 

Unii critici, printre care si Leo Aylen fop. cit., p. 236) înclină să creadă că tragicul şi fatalismul istoriei 
sunt două noţiuni 

incompatibile una cu cealaltă; nouă ni se pare că teatrul modem a subordonat fatalismul istoriei 
conceptului de tragic, consti-tuindu-l ca unul din izvoarele sale. 

Judecând tragicul poemelor dramatice greceşti dintr-un punct de vedere exterior acestora, pornind de 
la mentalități modeme, atribuite fără temei lui Eschil sau Sofocle, şi numai pentru bunul motiv al 
comparaţiei între două fenomene culturale care nu pot fi comparate, s-a ajuns la alăturarea 
dramaturgiei ibseniene de cea ateniană a secolului al V-lea î.Hr. Inutil a mai demonstra că drama 
burgheză ibseniană este specifică problematicii unei epoci cronologic închise, iar conflictele ei sunt în 
fond conflictele care se nasc în sânul unei anumite clase şi, prin aceasta, de un deosebit particularism. 
Nici una din dramele lui Ibsen, după părerea noastră, nu atinge spiritul tragic în potenţialul 
prototipurilor clasice mai înainte amintite, dacă în vreun fel acestea i-au servit de model. 

în cu totul altă lumină însă ne apare dramaturgia lui Arthur Miller. Autorul caută o formulă de teatru 
unde „adultul care doreşte să trăiască, să poată găsi piese care să-i sporească dorinţa de ceea ce 
înseamnă în zilele noastre a trái". Vedere de pe pod este totuşi o piesă tragică, stăpânită de un complex 
psihologic care frizează ideea destinului prin aceea că firea omului îi domină şi îi dirijează viaţa, 
precipitând-o către un sfârşit brusc şi cumplit. Implicatiile sociale ale dramaturgiei lui Miller sunt 
reduse prin faptul că accentul principal în structura dramatică este pus pe personalitatea eroului, a 
cărui autobiografie tragică tinde să se substituie tuturor nuantelor adiacente. Şi sub acest aspect, teatrul 
său poate fi adus în discuţie atunci când urmărim raporturile între tragedia attică şi unele creaţii ale 


scenei modeme. 

Multiple sunt motivele şi trăsăturile comune pentru care numele lui Cocteau, Gide şi Giraudoux se 
strîng laolaltă atunci când ne referim la opera lor dramatică, legată de tiparele mitice ale Antichității. 

Orfeu al lui Cocteau întrebuinţează mitul ca pretext, 

schimbându-l şi modernizându-l şi făcând dintr-un astfel de 

spectacol un interludiu pentru publicul cult în stare să jongleze 

pe o claviatură bogată de referinţe şi amintiri de lectură care sa-i 

stârnească o amplă rezonanţă intelectuală. E ceea ce în literatura 

română cunoaştem prin unele capitole ale romanelor lui George 

Călinescu, Bietul Ioanide şi Scrinul negru, sau în cea franceză 

prin recentul roman al lui Raymomd Queneau, Lesfleurs bleues. 

Orfeu este unjeu d'esprit care nu are nimic de-a face cu spiritul 

tragic. în aceeaşi manieră a prelucrat Cocteau şi mitul lui Oedip, 

păstrând din textul original versiunea aproape literală în 

momentul în care regele Tebei descoperă adevărul. Atitudinea 

autorului faţă de erou este sugestiv formulată prin titlul însuşi al 

piesei, Maşina infernală: „Pentru ca zeii să se veselească din 

plin, trebuie ca victima lor să cadă de sus". Când Sfinxul îl 

plînge pe Oedip, Anubis îi porunceste: „Caută de-ti aminteşte cá 

aceste victime care îți emoţionează faţa de fată mare pe care ai 

luat-o nu sunt altceva decât zerouri şterse pe o tablă de ardezie, 

chiar dacă fiecare din ele era o gură deschisă care cerea ajutor” 

{Maşina infernala, act. IT). 

Cocteau alterând mitul, „a schimbat victoria lui Oedip asupra Sfinxului într-o falsă victorie, născută 
din mândria sa şi din slăbiciunea personalităţii Sfinxului, o fiinţă jumătate divină, jumătate feminină”. 
Sfinxul este înşelat zei, iar în concepția dramaturgului, povestea lui Oedip este povestea unei imense 
curse în care sunt prinşi zei şi oameni, aşa cum Anubis îi spune Sfinxului {Maşina infernală, act. II): 
„Zeii îşi au zeii lor. Noi îi avem pe-ai noştri. Ei îi au pe-ai lor — aceasta se cheamă infinitul”. 

Gide dă un Oedip a cărui forţă tragică este minimă, dar care excelează uneori în replici de mare 
frumuseţe: „Am înţeles, eu singur am înţeles, cá unica parolă pentru a nu fi devorat de Sfinx este 
omul" (act. II). 

Alăturate, cele două viziuni asupra victoriei lui Oedip, a lui Cocteau şi a lui Gide ne oferă în realitate 
limitele între care poate 

fi situată interpretarea acestei idei chiar în contextul tragediei lui Sofocle. Un capitol precedent 

[ Eroismul lui Oedip) s-a referit la semnificaţia victoriei lui Oedip, la răscrucea pe care ea o marchează 
în biografia tragică a eroului. 

Giraudoux aduce o nouă idee în prelucrarea modernă a formelor tragice antice prin aceea că susține — 
şi-n această direcţie îşi conturează piesele sale — că intelectualizarea este capabilă să producă 
domolirea pasiunilor printr-o acţiune catar-tică către care năzuieşte drama sa filosofică. Nu este mai 
puţin adevărat, aşa cum remarcă şi Leo Aylen /op. cit., p. 270), că efectul tragic din La Guerre de 
Troie n 'aura pas lieu este datorat nu utilizării mitului grecesc, ci faptului că drama are ca subiect 
problema războiului. Giraudoux schiteazá o temă asupra căreia va reveni şi Sartre, şi anume aceea a 
cruzimii războiului atât pentru învinşi cât şi pentru învingători. Exprimând sintetic ceea ce am amintit 
într-un capitol anterior că Mircea Eliade afirma despre caracterul exponențial al eroului, Giraudoux 
precizează: „Regilor le reuşesc experienţele care niciodată nu reuşesc celor umili, ura pură, mînia pură. 
întotdeauna puritatea. Aceasta este tragedia, cu incesturile şi paricidurile sale: puritate, adică într-un 
cuvânt, inocentá" (Electra, antract). 

între puritate, inocentá şi apăsare a destinului se zbate Oedip, dezvăluindu-şi caracterul său eroic, in 
interpretarea pe care George Enescu o dă mitului antic. Creaţia compozitorului român constituie pe de 
altă parte o excepţională experienţă pentru spectator, aceea de a-şi închipui emoţiile contemporanilor 
lui Eschil şi Sofocle atunici când ascultau tragediile acestora. Totul, pornind de la libret şi sfârşind cu 


ritmul desfăşurării spectacolului, stârneşte în cel mai înalt grad sentimentul tragicului. Muzica operei, 
prin calitatea ei de limbaj general, creează noi perspective simbolismului mitului. Credem că Enescu s- 
a apropiat cel mai mult de semnificaţia originală a genului, dovadă că pătrunzându-i caracterul 
universal, creaţia sa ne emoționează puternic fără a recurge la substituente moderne pentru aceasta. 

Spre deosebire de prelucrările teatrului tradiţional, mitul lui Oedip este la Enescu păstrat în forma sa 
antică, muzica su-bliniindu-i în mare măsură tragismul. De unde rezultă însemnătatea deosebită a 
laturii muzicale în realitatea tragediei attice de care şi-a dat pentru prima oară seama gruparea 
denumită ,,Camerata" din Florenţa. George Enescu este în vremurile noastre cel căruia înţelegerea şi 
actualizarea tragediei greceşti în formele ei cât mai originale îi conferă calitatea de inspirat deschizător 
de drumuri, fapt pe care are a-l cerceta muzicologia şi teatrologia românească deopotrivă. 

Cu Anouilh, tragedia greacă de versiune modernă se aşază pe tărâm etic: omenirea se împarte în două: 
în cei care spun „da" şi în cei care spun ,,nu". Eroii sunt de preferinţă fete care vor să fie băieți: 
Antigona, Medeea, fără calităţi fizice deosebite, dar cu o fascinantă atracţie, ca Euridice. Privirile 
acestora se întorc către copilărie, vârstă la care ar fi dorit să rămână, scăpând poate astfel unei 
predestinări tragice. Cei care spun „da" sunt de obicei obosiţi cum e Creon în Medeea şi Antigona, sau 
Cauchon în Ciocârlia. Totuşi, din punctul de vedere al vieţii zilnice, primii sunt „nefericiţi”, iar cei din 
urmă se bucură de roadele pământului: „Dragul meu, sunt două rase de fiinţe. O rasă numeroasă, 
fecundă, fericită, un imens aluat de frământat, care-şi înfulecă bucática, face copii, mânuie unelte, îşi 
numără gologanii şi-şi târâie viaţa în ciuda epidemiilor şi a războaielor până la o vârstă înaintată. 
Oameni de trai, oameni pentru toate zilele, oameni pe care nu ni-i putem închipui morţi. Şi apoi sunt 
ceilalți, nobilii, eroii. Cei pe care ni-i inchipuim foarte bine întinşi, palizi, cu o gaură roşie in teastá, o 
clipă triumfátori, cu o gardă de onoare sau între doi jandarmi, după condiţie" (Euridice, act. II). Toate 
miturile se mulează acestei scheme etice, înclinând balanţa cu ponderea participării dramaturgului 
către cei care spun „nu" şi care suferă că soarta nu le-a hărăzit fericirea pământească în locul celei 
divine, aşa cum rosteşte Antigona către Hemon: „Vroiam să-ţi spun cá as fi fost foarte fericită să-ţi fiu 
soţie, 

femeia ta adevărată, pe care seara când te aşezai ţi-ai fi pus mâna fără să-ţi dai seama, ca pe un lucru 
ce-ţi aparține". 

Eroii predestinati ai lui Anouilh se opun în general puterii, dar atitudinea faţă de aceasta la scriitorul 
francez şi la Sofocle este cu totul diferită. Anouilh face din Antigona sa un erou a cărui realizare 
înseamnă sacrificiu şi moarte. Creon i-o spune, Antigona nu o neagă. Destinul, determinarea, este 
propria natură, propriul caracter al eroinei. Raymond Trousson! arată că Sofocle a creat fiinţe 
determinate şi libere în acelaşi timp, contradicţie din care apare tot conflictul: „Rolul fatalitátii este 
foarte redus, el este un fundal supraomenesc, şi nu o intervenţie directă. Originea Antigonei o 
condamnă la nenorocire, de bună seamă, dar nimic nu o obliga la această nenorocire". Astfel, ființa 
sortită blestemului poate totuşi să-şi dirijeze propriul destin. Adevărul paradoxului îl demonstrează 
Ismena. Sofocle condamnă în Creon nu puterea, ci abuzul de putere, căci legile statului nu cereau să 
rămână neîngropat cadavrul duşmanului cetăţii, ci ura personală a regelui ia ca pretext puterea oficială. 
Antigona nu este o anarhistă (ştim că legea este inerentă calităţii de cetăţean a grecului), ci o idealistă, 
spune exegetul mai înainte citat, iar „puterea, tirania nu sunt nici bune nici rele, ci depind de felul cum 
sunt folosite". 

Aportul lui Sartre la tema ce ne preocupă este fără îndoială demnă de toată atenţia. Filosofia, sau mai 
bine zis religia sa ateistă a găsit o cale de exprimare, şi poate uneori de clarificare, în prelucrarea 
mitului tragic antic. Mustele (scrisă şi jucată în timpul ocupaţiei naziste, in 1942) este povestea lui 
Oreste care ajunge la Argos şi găseşte cetatea frământată de vina colectivă pentru asasinarea lui 
Agamemnon. Se hotărăşte să ia vina asupra sa prin uciderea Clitemnestrei şi a lui Egist. Oreste 


părăseşte după aceea Argos-ul, urmat de muşte, care simbolizează simtă-" 
! La philosophye du pouvoir dans l'Antigone de Sophocle, in R.E.G., 1964, pp.23-33. 

mintele de vină ale mulţimii, şi de Furii, simboluri ale răzbunării divine, care-l urmăresc ineficace. 
Ateismul lui Sartre, de nuanţă existentialistá, exprimat prin ideea libertăţii umane absolute, este 


încarnat de Oreste, care nu are o prejudecată în a-şi ucide mama. Ca şi Lucretiu (O, quantum haec 
religio potuit suadere malorum — O, la câte rele a putut să îndemne religia!) Sartre încearcă ieşirea 
din cadrai obsedant al religiei, în afara căruia regilor şi zeilor înşişi le este teamă să rămână. 

Una din reuşitele lui Sartre este traducerea şi adaptarea tragediei greceşti. Exemplul Troiene lor lui 
Euripide este sugestiv şi constituie un model al întreprinderilor de acest gen. Tiparul dramatic şi cel al 
versului sunt sparte, pentru ca întregul să se ordoneze după necesităţile topicii logice şi ale unei 
anumite muzicalitáti şi ritmici interioare proprii limbii franceze. Cuvântul capătă astfel o mare forță de 
şoc, creând o tensiune care se substituie acţiunii, aproape inexistentă. Adaptarea Troienelor este după 
părerea noastră un eveniment în acest domeniu al dramaturgiei, în sensul că a descoperit formula cea 
mai potrivită şi cea mai fidelă în acelaşi timp textului antic, în care tragedia attică ni se poate adresa în 
forma filosofico-dramatică a teatrului tradițional. 

Oedip a lui Gheon, subintitulat Le crepuscule des Dieux, este autobiografia psihologică a eroului care 
ajunge la realizarea de sine trecând prin stadiul de oponentă cu zeii care l-au făcut să fie aşa cum este, 
viata-1 de suferinţă fiind o pregătire a stării divine către care se îndreaptă devenirea sa. Ar fi greşit să 
credem cá Gheon are în vedere ascendenta eroului în mitologia greacă spre divinitate, la care participă 
în virtutea realizărilor sale terestre. Autor de drame creştine, ca Le mystere de l'invention de la Croix, 
dramaturgul suprapune ideea sacrificiului şi suferinţei creştine, mitului grec al lui Oedip. 

Plecând de la premisa că orice tragedie trebuie sa aibă o legătură strânsă cu religia pentru a-şi putea 
exercita funcţia catartică printr-o hieratică obsesiune a spiritului tragic, şi de la conside- 

rentul că singură mitologia creştină este capabilă să ofere un tipar mitic valabil în sensul celor de mai 
sus, Thomas Stearns Eliot compune Murder in the Cathedral în maniera corală a tragediei eschileene, 
făcând să predomine elementul liric şi reducând la minimum semnificaţia împlinirii faptelor. încetul cu 
încetul, corul se face părtaş la vină şi transmite şi publicului această stare de complicitate, lăsându-l să 
înţeleagă că, dacă nu-şi acceptă partea sa din vina universală, nu poate participa nici la slavă, 
îndepărtându-se astfel de mersul triumfal al Bisericii. Antiteza socială între corul bătrânelor femei din 
Canterbury şi cancelarul Thomas Becket este bogată în resurse dramatice. Pe de altă parte, biografia 
tragică a acestuia este călcată după viaţa lui Hristos, aşa cum Nietzsche, de pildă, vedea în suferinţele 
oricărui erou al tragediei greceşti ipostazarea aceluiaşi etern şi multiplu Dionysos. După cum 
subliniază şi Richmond Hathorn!, creştinismul situează mitul în centrul istoriei, regăsindu-i tiparul 
etern în seriile cauzale ale evenimentelor care se repetă în timp: „La interferența dintre mit şi istorie, la 
punctul mort al roții care se învârteşte, acolo se află salvarea”. 

Nu este inutil să subliniem că intrebuintarea mitului creştin nu face din tragedie o operă ecleziastică, 
un eseu dramatic de felul literaturii catolice a unui Chesterton, de pildă, ci, anco-rându-se opticii 
civilizaţiei moderne, tragedia capătă spiritul tragic, ridicându-se deasupra dramei, devenind o formă de 
expresie poetică şi filosofică. Murder in the Cathedral al lui Eliot ne apare prin universalitatea sa o 
operă clasică, unul din prototipurile creaţiei tragice contemporane. 

! Tragedy, Myth andMistery, Indiana, 1962, p. 216. 

VALENTELE MODERNE ALE TRAGEDIEI GRECESTI 

Epoca noastră este fără îndoială aceea a cunoaşterii profunde şi documentate a Antichitátii, a culmilor 
de început ale civilizaţiei europene. Numeroasele descoperiri arheologice, de o importanţă capitală, 
efectuate mai ales după al doilea război mondial, au lărgit şi au modificat, în sensul unei mai exacte 
imagini, ştiinţa despre acele vremuri, îndepărtate sub criteriul cronologic, aproape de sufletul 
descendentului lor spiritual prin întorsăturile şi zguduirile pe care el le-a suferit în ultimii cincizeci de 
ani de frământată contemporaneitate. Grăitoaire este experienţa pe pe care Simone Weil a făcut-o în 
cadrul unor teatre muncitoreşti în Franța supusă ocupaţiei naziste, adaptând piesele tragicilor 
limbajului şi formulării modeme şi lăsând intactă poezia lor originală. Succesul a fost răsunător, 
contopirea publicului cu aceste elementare şi sublime aspirații umane a dovedit actualitatea lor 
fierbinte. 

Anii din urmă au impus tot mai mult atenţiei o interesantă formă de cunoaştere prin intermediul scenei, 
numită Teatrul Absurdului — denumire ce se referă fără îndoială mai degrabă la forma sa, la forma 
existenţei umane rămasă strâmtă şi învechită, absurdă faţă de cuceririle reale ale spiritualităţii. 

Tradiţia absurdului datează de mai bine de o jumătate de secol, de când, la 10 decembrie 1896, a avut 
loc la Paris reprezentarea piesei lui Jarry (1873-1907) Ubu rege. De la acea dată încoace, noul teatru se 


imbogáteste în implicaţii, se clarifică în semnificaţii prin opere şi nume care cunosc un început 
anonim, dificil şi respins de covârşitoarea majoritate a lumii culturale contemporane, dar care, o dată 
cu trecerea anilor şi cu apropierea realităţii de esenţa acestui teatru de avangardă, se impune tot mai 


mult ca expresie fidelă a frământărilor epocii modeme. 

Creaţiile lui Samuel Beckett, Arthur Adamov, Eugen Ionescu, Jean Genet sunt reprezentative pentai 
acest nou fel de a ataca şi discuta realitatea înconjurătoare in raporturile ei intime cu ființa omenească. 
O serie intreagá de prozeliti vor urma calea deschisá de cei patru, aruncánd luminile reflectoarelor 
asupra unor consecințe particulare ale marilor probleme dezbătute de maestri. 

Care este insá semnificatia absurdului? Vom ráspunde prin cuvintele unui cunoscut exeget al acestei 
literaturi, Martin Esslin, a cărui carte The Theater ofthe Absurd, Londra, 1961, sau, in versiunea 
franceză, Le theátre de Vabsurde, Paris, 1963, este unul din volumele cele mai pline de bun-simt, 
logică şi pătrundere din câte s-au scris în această direcţie: „Teatrul Absurdului face în mod curajos față 
faptului că, pentru cei care cred că lumea şi-a pierdut sensul şi explicația capitală, nu mai este posibilă 
acceptarea unor forme artistice bazate încă pe criterii şi concepte care şi-au pierdut valoarea şi care 
permiteau cunoaşterea legilor moralei şi a valorilor esențiale, aşa cum acestea puteau fi deduse din 
credinţa fermă într-o certitudine revelată privind rolul omului în univers. Exprimând un sentiment 
tragic de pierdere în fata dispariţiei certitudinilor fundamentale, Teatrul Absurdului, printr-un straniu 
paradox, este în acelaşi timp o simptomă a ceea ce probabil în epoca noastră este cel mai apropiat de o 
adevărată căutare religioasă, de un efort, poate timid şi ezitant, de a cânta, de a râde, de a plânge şi de 
a murmura... un efort destinat a face omul conştient de realităţile esenţiale ale condiţiei sale, 
injectându-i din nou simţul pierdut al misterului universal şi al angoasei originare, smulgându-l dintr-o 
existenţă devenită banală, mecanică, superficială şi despuiată de demnitatea pe care o conferă 
luciditatea... Teatrul Absurdului face parte din efortul neîncetat al artiştilor din vremea noastră de a 
dărâma acest zid de fals optimism şi de automatism, restabilind conştiinţa situaţiei omului confruntat 
cu realităţile esenţiale ale condiţiei sale". 

O altă latură a Teatrului Absurdului pe care Martin Esslin o reliefează este aceea de a face publicul să 
constate poziţia pre- 

cară şi misterioasă a omului în univers: „ca şi tragedia greacă, misterele medievale şi alegoriile baroce, 
Teatrul Absurdului caută a-şi facă publicul conştient de poziţia precară şi misterioasă a omului în 
univers. Diferenţa constă mai ales în faptul că în tragedia şi în comedia greacă, în misterul Evului 
Mediu sau în auto sacramental-vX epocii barocului, realitățile esenţiale ce formează obiectul acestora 
erau sisteme metafizice general cunoscute şi universal acceptate, pe câtă vreme Teatrul Absurdului 
exprimă lipsa unor atare sisteme cosmice de valori universal admise”. 

Martin Esslin, apreciind exact această a doua caracteristică a Teatrului Absurdului, comite totuşi 
greşeala de a considera pe acelaşi plan tragedia greacă cu formele ulterioare de teatru, şi mai ales de a 
afirma cá ea caută a evidentia poziţia precară şi misterioasă a omului în univers. Indiferent de opinia 
autorului în formularea citată, este clar că Teatrul Absurdului nu se confundă cu aspiraţiile omului 
modern, prin însuşi faptul că una din tendinţele sale este de a-i demonstra nesiguranța, relativitatea şi 
absurdul existenţei sale, făcându-l grotesc prin toate manifestările lui faţă de un univers pe care-l 
enunţă, fără însă a-l defini. 

Dacă ridiculizarea de către Teatrul Absurdului s-ar fi oprit la ceea ce e vechi, incorsetant în evoluția 
conştiinţei umane, el nu ar fi depăşit limitele condiţiei omeneşti şi, dezvoltând inumanul prin sarcasm 
ce duce la trivializare şi degradare de factură contemp-tionalá, nu s-ar fi condamnat singur în unele 
aspecte la patologic şi nu s-ar fi autoexclus de pe drumul pe care iniţial pornise. 

Spunâd acestea, nu má refer la operele clasice ale cunoscuţilor maestri, ci mai mult la acele 
particularisme de care aminteam puţin mai înainte şi la unele tendinţe de a interpreta operele de seamă 
ale Teatrului Absurdului prin prisma specială a câte unui prozelit. Cea de-a doua caracteristică a 
acestei noi formule de teatru prin negativismul ei va fi cea care va face din manifestarea atât de 
substanţială a noului gen o formă efemeră în calea către găsiri mai adecvate, nu atât frământărilor 
spiri- 

tualitátii occidentale, cât mai degrabă soluţiilor de care ea are nevoie. Fără îndoială că piesele lui 
Eugen lonescu, devenite de pe acum clasice, marchează în istoria teatnilui universal unul din marile ei 
momente — dar trebuie să o recunoaştem că dărâmând totul, tot ce este de dărâmat, omul nu poate fi 
lăsat singur, negat în fata propriei sale aberaţii, şi — fără a fi didactici şi dulcegi — o soluţie, cât de 
dură si de dificilă, se impune, altfel întreaga strădanie rămâne o speculație gratuită, o cupă plină din 
care nu poti să bei, un chin de Sisif. 

Aşadar, Teatral Absurdului, neputând răspunde printr-o soluţie la tot ceea ce judicios dărâmă, 
ajungând astfel la punctul pozitiv al conştiinţei revizuirii tuturor îngrădirilor devenite formale care-l 
separă pe omul actual de el însuşi, nu este decât un instrument în autopsia umanistă pe care 
contemporaneitatea şi-o administrează. 

Dintr-alt punct de vedere, dar în acelaşi sens, Teatral Absurdului este un turn de observaţie ridicat de 
pe „teritoriile" civilizaţiei occidentale în zonele de deasupra acesteia pentru a privi de acolo realitatea 
într-un mod străin acestei civilizaţii, exprimându-se însă cu conceptele ei. 

Pentru moment, el este însă in latura pozitivă, abia menţionată, una din modalităţile cele mai eficace în 
abordarea problemei omului contemporan în luptă cu realitatea exterioară şi interioară. In ceea ce ne 
priveşte, în rândurile de faţă ne interesează Teatral Absurdului ca trăsătură de unire, ca simpto-mă a 
manifestării unei spiritualitáti contemporane, în acele semnificaţii esenţiale ale lui care-l apropie de 
tragedia greacă, şi care-l face deci, măcar în parte, o permanenţă a sufletului omenesc. Deosebirile însă 
nu sunt decât diferente ce completează reciproc poziţia contemporanului față de problematica ce for- 
mează obiectul acestor opere. 

Netinzând să depăşească condiţia umană, ci să găsească o împăcare echitabilă cu ea, tragedia greacă 
este infinit mai eficientă, mai constructivă, mai posibilă, mai adevărată, căci în 

ciuda existenţei Teatrului Absurdului, contemporaneitatea nu a găsit încă, pe lângă incisivul bisturiu al 
conştiinţei sale, pansamentul care să-i dea certitudinea că sângerarea nu-i va fi fatală. 

Actualitatea tragediei attice se explică deci într-un fel; rămâne să vedem care sunt valenţele modeme 
ale acesteia. 

Din punctul de vedere al Teatrului Absurdului, tragedia attică se poate aborda în chip mai eficient, 
date fiind numeroasele puncte comune ale viziunii teatrale la care recurg cele două genuri. Nădăjduim 
în felul acesta să evidentiem încă o dată non-dramatismul lui Eschil şi Sofocle în opoziţie cu 
dramatismul tragediilor lui Euripide, aşa cum am mai făcut-o într-un capitol anterior, însă de pe 
poziţiile teatrului tradiţional. 

Una din piedicile formale, şi de altfel cea mai uşor de înlăturat, aflate în calea abordării facile de către 
contemporani a tragediei attice este veşmântul său mitologic, aerai ei religios care, aşa cum arătam mai 
înainte, sunt două aspecte exterioare, considerate din Antichitate drept o convenţie, o concesie făcută 
publicului. în interpretarea tradiționalistă a tragediei greceşti nu s-a făcut suficient disocierea între 
acestea şi conţinutul, semnificaţia esenţială a tragediei, ce era abordată mai degrabă de la exterior către 
interior, reliefându-se astfel forma mitică, înaintea şi în detrimentul adevăratului ei conţinut. In felul 
acesta, tragedia greacă era despărțită totdeauna de public de un zid gros de formule mitologice, 
didactice şi pedante, aproape impermeabile pentru ceea ce era dincolo de ele. Abordând-o, într-o 
concepţie regizorală, din interior, spre a ne exprima astfel, nu mai este nevoie să respingem forma 
mitologică, ea estompându-se şi devenind ceea ce era iniţial, un simbol — un simbol pe care-l putem 
înţelege chiar în sensul Teatnilui Absurdului. Privite cu conştiinţa precisă a convenţionalismului lor, 
zeitățile şi eroii apar fie ca nişte pretexte, fie, atunci când simbolizează idei, ca nişte personaje ale unui 
teatru nonfigurativ, rapte de înţelesul şi existenţa lor ca personaje reale, tipice şi rationalizate, în cel 
mai adânc înţeles al teatnilui pur. 

Nu prin patologismul şi particularismul formelor mitice sunt departe de noi personajele tragediei 
attice, în aşa chip că nu este posibilă contopirea spectatorului cu ele ca în formula tradițională, ci prin 
faptul că nu au nici o consistenţă materială, fiind eminamente de natură cerebrală — încarnarea unor 
idei. 

în opoziţie cu teatrul tradiţional, tragedia attică, în aceeaşi măsură ca şi Teatrul Absurdului, „prezintă 
publicului personaje ale căror mobiluri şi acte rămân în mare parte de neînțeles. Cu astfel de personaje 


este aproape imposibil să te identifici. Cu cât natura şi faptele lor sunt mai misterioase, cu atât 
personajele sunt mai puţin umane şi este mai dificil să fii adus să vezi lumea din punctul lor de vedere" 
(v. M. Esslin, op. cit.). Evident cá nici unul din spectatorii antici sau moderni ai Orestiei nu putea re- 
acţiona faţă de realitate în logica rationamentului Clitemnestrei, şi dacă purificarea (karharsis) s-ar fi 
bazat pe contopirea spectatorului cu personajele tragediei, atunci fie că tragedia devenea dramă, fie că 
nu se putea vorbi în nici un chip de vreo purificare, căci — o spuneam mai înainte la modul figurat (p. 
72) teatrul lui Eschil şi Sofocle nu era destinat a se opune paricidului sau tuturor crimelor cu care 
vehicula ca şi cum ele ar fi existat ca fenomen endemic publicului căruia se adresa. 

Interpretarea tragediei lui Eschil şi Sofocle pe scenele contemporane a păcătuit întotdeauna prin greşita 
poziţie regizorală de a plămădi spectacolul în vederea contopirii publicului cu personajele reprezentate 
ca garanţie a succesului său. 

In fond, într-o exprimare modernă — în direcţia în care întreg volumul s-a străduit să demonstreze 
semnificaţia eroico-poetică a tragediilor lui Eschil şi Sofocle, — ne alăturăm apropierii pe care Esslin 
o face în privinţa purificării între tragedia greacă şi Teatrul Absurdului: „în tragedia greacă, spectatorii 
erau aduşi să ia cunoştinţă de poziţia solitară, dar eroică a omului în faţa forţelor inexorabile ale 
destinului şi ale voinţei zeilor — faptul acesta avea asupra lor un efect catartic, fâcându-i mai capabili 
să ţină piept epocii. In Teatrul Absurdului, spectatorul este 

confruntat cu nebunia condiţiei umane, este adus să-şi vadă situaţia sa în toată dezolarea şi disperarea 
ei. Dezbrăcat de iluziile sale, omul poate s-o înfrunte pe deplin conştient, în loc s-o întrezărească vag 
sub o pojghitá de eufemism şi de iluzii optimiste”. 

în aceeaşi ordine de idei reliefam că, în ciuda sfârşitului „tragic" al tragediilor celor doi poeti atenieni, 
nici una din acestea nu desfiinţează posibilitatea depăşirii tragicului, posibilitatea ca chiar după 
înfrângere lupta să fie reluată, dovedind astfel permanenta efortului şi deschizând drumul unei soluții 
conştiinţei umane în luptă cu ea însăşi. Teatrul Absurdului nu trece treapta către autodepásirea negaţiei 
sale, şi prin aceasta nu poate fi egalat întru totul kátharsis-lui tragediei greceşti, căreia nu-i lipseşte 
grăuntele de certitudine în jurul căruia să se strângă şi să rodească într-o nouă luptă liniştea care 
urmează purificării prin contemplarea poziţiei solitare a omului în fata forţelor pe care le înfruntă. 
Teatrul Absurdului poate atrage atenţia celor care pun astăzi în scenă o tragedie eschileană sau 
sofocleică asupra caracterului static al acesteia din punctul de vedere al dinamismului dramatic; el 
poate oferi în acelaşi timp şi o modalitate de a eluda acest caracter, de a deturna accentul spectacolului 
de la succesiunea dramatică a evenimentelor către succesiunea tragică a ideilor exprimate în forme 
poetice, de la ritmul exterior la cel interior, căci, parafrazând cuvintele lui Gilberte Ronnet!, aservirea 
întregii fiinţe pasiunii şi dramei este exact inversul conştiinţei tragice, făcută din luciditate şi libertate. 
Una din valenţele modeme ale poeziei tragice ateniene este, în opinia lui Jacqueline de Romilly?, ca o 
contrapondere a caracterului static al pieselor, prezenţa neliniştii asupra condiției umane — categorie a 


irationalului pe care Dodds o consideră restul unui 
! Amintim încă o dată articolul lui Gilberte Romiet Le sentiment tragiqne chez Ies Grecs, înR.E.G., 1962, pp. 327-336. 
?La crainte etl 'angoisse dans le theátre d'Eschyle, Paris, 1958. 


228 


Molia, mythos, drama 

stadiu primitiv, şi în care noi (p. 70) am văzut o opunere virtuală a tragicului in sensul irationalizárii 
prin tragic a irationalului, în acelaşi chip în care tragicul face cognoscibil prin luciditatea sa universul 
pe care-l abordează. 

Tragedia attică este lipsită de acţiune, dar aceasta nu înseamnă că este lipsită de fapte. De asemenea, 
Teatrul Absurdului „nu are drept scop nici transmiterea de informaţii, nici prezentarea problemelor sau 
destinelor unor personaje care există în afara lumii interioare a autorului, deoarece el nu expune nici 
teze, nici nu dezbate probleme ideologice. Teatrul Absurdului nu caută să reprezinte nici evenimente, 
nici să povestească destinele sau aventurile personajelor sale; scopul său este de a prezenta situaţia 
fundamentală a unui individ. Este un teatru de situaţii dacă îl opunem unui teatru al evenimentelor 
succesive, şi pentru acest motiv se foloseşte de un limbaj bazat pe imagini concrete, şi nu pe 
argumente şi raționamente" (M. Esslin, op. cit). 

Afirmațiile lui Esslin nu sunt riguros corespunzătoare întregului Teatru al Absurdului — este suficient 
să amintim de Rinocerii lui Ionescu —; ele sunt însă valabile in general. Resortul tragicului este in 
ambele formule teatrale interior; psihologic, aşa cum observă pentru tragedia greacă Raymond 


Trousson!, şi apsihologic pentru Teatrul Absurdului, care, „abandonând psihologia şi subtilitatea în 
personaje şi renunțând la intrigă şi la sensul conventional al cuvântului, dá o amploare incomparabil 
mai mare elementului poetic" (M. Esslin, op. cit., p. 383). Părerea noastră este că poezia tragediei 
ateniene este complexă şi nu abandonează nici una din metodele proprii limbajului convenţional, 
dublată fiind de muzică şi de accentul ce cade asupra schemei de idei. Consideratiile cu privire la cele 
afirmate au fost mai pe larg expuse într-un capitol precedent. 

Ideea de cetăţeni ai lumii (oikumene) era cunoscută grecilor veacului al V-le'a î.Hr. şi se opunea in 


totul conceptului 
! L'element dramatique dans le Promethee enchaîne. inR.E.G., 1961. 

patriotismului, atât de des prezent în teatrul conventional, dar pe care tragedia attică nu-l schiteazá 
decât întâmplător, atunci când noţiunea însăşi de civilizaţie elenică peste pusă la îndoială de ex- 
pansiunea persană (Persii). Cum am mai spus-o într-altă parte, opoziția barbar-grec nu a avut niciodată 
vreun sens şovin sau o tendinţă imperialistă. în teatrul conventional traditionalist, sentimentul patriotic, 
existent la greci sub forma pietátii religioase faţă de zeitățile şi tradiţiile strábune, este deseori opus 
altor sentimente omeneşti sau conjugat acestora, încât aproape nu este caz în care el să nu intre în 
schema de fond a vreunei înjghebări dramatice. Tragedia greacă şi Teatrul Absurdului, punând în 
centrul preocupărilor lor omul în contextul unei problematici care se referă în mod exclusiv la 
existenţa sa, se dovedesc a fi la rândul lor formule teatrale convenţionale, acuzând în mod indirect o 
idee umanistă superioară, aceea a omului ca cetăţean al planetei, cu drepturi, datorii şi cerinţe egale, 
pledând, în numele unei civilizaţii încă a viitorului, pentru o názuintá străveche a omenirii. Conştiinţa 
universalitátii omului, caracteristică veacului al V-lea grecesc, este márturisitá în opere literare de 
mare însemnătate, cum ar fi Istoriile lui Herodot, sau în relatări ale numeroaselor călătorii de explorare 
a unghiurilor celor mai îndepărtate ale universului cunoscut grecilor, unde instinctul lor social 
dezvoltat descoperea întotdeauna cu bucurie existența omului ca semn al insufletirii, al apropierii şi al 
înţelegerii naturii. 

Am cercetat la locul potrivit raporturile pe care tragedia greacă le stabileşte între om şi ideea destinului 
şi am văzut că aceasta ca şi sentimentul tragic sunt autodepăşite în sensul unei lupte mereu reluate. 
Teatrul Absurdului exclude însă existenţa destinului ca orişicare altă certitudine, reliefând prin contrast 
rolul — să-l numim pozitiv — pe care-l reprezintă acesta în tragedia greacă. Din punct de vedere 
grecesc, destinul există şi nu există în acelaşi timp. Omul luptă împotriva destinului, şi prin aceasta 
destinul există; luptând însă fără să-l înlăture, el îl depăşeşte faţă de sine însuşi, şi prin aceasta nu 
există. 

Tragedia greacă, privită din punctul de vedere a ceea ce bănuim a,fi mai mult sau mai puţin adevărat 
realitatea contextului ideologic al vremii contemporane ei, prezintă fâră îndoială un interes deosebit ca 
document al istoriei spiritului omenesc, înţeleasă şi apropiată de nevoile sufleteşti ale lumii noastre 
contemporane, ea devine o mărturie a utilității permanente a marilor creaţii în dăruirea încrederii 
omului în propriul său rost, aşa cum întreg universul dăinuieşte împăcat în ideea existenţei sale. 
Alături de tot ceea ce mai de seamă a fost păstrat de memoria secolelor — permanenţă vie şi ciclică — 
„teatrul lui Eschil şi Sofocle, găsindu-şi valenţe pe tăişul cel mai ascuţit al deschizătorului de drumuri 
către adâncul frământărilor spirituale de astăzi, este una din pietrele de temelie ale pilonului de care 
trebuie să se agate şi să reziste hăituitul vânat al Eriniilor milenare: individul. 

Cât de nesigură şi diletantă ar fi pentru lectorul contemporan cărarea care prin Teatrul Absurdului duce 
către tragedia greacă, ea este de preferat ca având mai multe şanse de a fi concludentă şi folositoare 
cugetului său decât drumul unei cercetări amănunțite şi riguroase pe care adeseori specialistul rătăceşte 
scăpând din vedere ansamblul, căci „în ultimă analiză, un fenomen ca Teatrul Absurdului nu reflectă 
disperarea sau reîntoarcerea obscură la forțele irationalului, ci exprimă eforturile omului modern de a 
se adapta în lumea în care trăieşte. El tinde să-l facă să înfrunte condiţia umană, aşa cum este ea în 
realitate, să îl elibereze de iluziile care în mod inevitabil îl fac să fie inadaptat şi dezamăgit. Există în 
lumea noastră serioase presiuni care fac pe om să suporte pierderea certitudinii religioase şi morale, 
propu-nându-i uitarea ca un fel de drog sub forma spectacolelor mediocre, a satisfactiilor materiale 


superficiale, a pseudoexpli-caţiilor asupra realităţii şi a ideologiilor ieftine. La. capătul acestui dram se 
găseşte Cea mai bună dintre lumi a lui Huxley cu automatele ei beate şi abrutizate. In zilele noastre, 
când moartea si bătrîneţea sunt din ce în ce mai mult escamotate cu 

ajutorai eufemismelor si consolărilor copilăreşti, când viaţa e ameninţată să fie înecată de valul 
vulgaritátilor mecanizante şi abrutizante — nevoia de a pune omul în fata realităţii situaţiei sale este 
mai mare ca niciodată. Căci demnitatea omului depinde de capacitatea lui de a face faţă realităţii în tot 
ce are ea mai lipsit de sens, de a o accepta liber, fără frică, fără iluzii, şi de a râde" (M. Esslin, op. cit., 
p. 409). 

Am mai avut ocazia într-un capitol anterior /Mythos, Drama..) să vorbim despre purificare, aşa cum 
apare ea în legătură cu sentimentele de milă şi teamă. 

în opera aristotelică, două sunt pasajele ce ne interesează, primul deja amintit, aflat în definiția 
tragediei, celălalt se găseşte în cartea a V-a a Politicii (V, 7, 1342 a 11) şi se referă la purificarea prin 
muzică: melodiile care dau viaţă unor acțiuni sau sentimente orgiastice purificá sufletele celor milosi, 
ale celor fricoşi şi în general toate caracterele pasionale. între cele două fragmente s-a pus de obicei 
semnul egalului, facându-se totodată legătura cu binecunoscutul pasaj platonic din Legile în care arta 
era exclusă din orânduirea statului ideal, din pricină că înmoaie prin caracterul ei irațional sufletele 
cetăţenilor. S-a reliefat totodată noutatea şi originalitatea poziţiei Stagiritului faţă de concepția 
platonică prin aceea că el vedea într-o astfel de purificare o întărire a sufletelor, ajutate astfel să 
elimine sau să domolească iraționalul şi angoasa. Dar nu poziţia lui Aristotel faţă de esenţa kátharsis- 
ului este ceea ce ne interesează în mod direct acum (fie spus în treacăt, că rezultatele expuse mai sus 
sunt susceptibile de discuţie în sensul unei foarte posibile şi riguroase emendări a lor, care a scăpat 
spre surprinderea noastră celor mai abili exegeti ai textelor esteticii antice), ci izvoarele lui. La locul 
potrivit am amintit că unul dintre acestea era partea muzicală a corului; un altul, ce figurează anume 
specificat în definiţia lui Aristotel, era acţiunea — celelalte trecând toate împreună sub o formulare 
generală: „felurite soiuri de podoabe ale graiului, osebite pentru fiecare din părțile tragediei". Deci, 

tragedia ca imitație stârnea prin acțiune mila şi teama, înfăptuind astfel purificarea de aceste patimi. 
Aşadar, nu contopirea cu personajele este izvorul purificării — ea rezidă însă în urmărirea acţiunii şi a 
tuturor celorlalte expresii ale imitaţiei, care este tragedia în opinia Stagiritului. Cu alte cuvinte, 
purificarea este strâns legată de conceptul tragediei ca actiume, ca dramă, aşa cum ne apare în primul 
rând opera lui Euripide. 

Aceasta ar fi o latură a interpretării, adică faptul că filosoful va fi avut şi acum în vedere teatrul 
euripideic. O altă latură însă, care este valabilă în sensul celor amintite mai înainte, s-ar putea referi şi 
la tragediile lui Eschil şi Sofocle, anume că purificarea s-ar realiza prin acțiune mai mult decât prin 
contopirea (spunem noi) cu caracterele eroilor. Ar rezulta că purificarea este de natură rațională şi 
generală, rereferindu-se la caracterele eroilor care sunt particulare. 

Ştim însă că acțiunea în sensul scenic este limitată la Eschil şi Sofocle, ea constând de fapt în 
desfăşurarea tragicului, aşa cum de altfel este limitată şi în Teatrul Absurdului. 

Purificarea se suprapune deci la un moment dat tragicului, sau mai bine zis este o consecinţă a 
desfăşurării acestuia, reali-zându-se prin acțiunea (desfăşurarea) tragicului. Or, stabilisem că tragicul 
înseamnă cunoaştere; purificarea este deci liniştirea prin tragic, prin cunoaştere, care implică tragicul. 
Grecii concepeau omul ca perfect încadrat în univers. Jumătate din natura sa o alcătuiau conştientul şi 
rationalul, ţinând în felul acesta de domeniul cunoscutului, cealaltă jumătate era formată de inconştient 
şi irațional, prin care se lega de domeniul realului, ca să ne exprimăm într-o formulare modernă. 
Tragedia, ca una din formele artei, avea o traiectorie care intra la un moment dat în domeniul 
inconştientului, al irationalului, deci al realului, pentru a ieşi, într-un alt moment, din nou în domeniul 
constientului, al cunoscutului. Primul punct al incidării inconştientului este momentul declanşării 
angoasei tragice, sensul evolutiv al acestui element fiind către tragic. 

Ultimul punct al străbaterii inconştientului, momentul incidării conştientului şi al cunoscutului este 
clipa efectului catartic. Sensul evolutiv al momemtului acesta este către cunoscut. 

Aşadar, purificarea înseamnă cunoaştere prin tragic, în ceea ce priveşte tragediile lui Eschil şi Sofocle; 


există oare o purificare în acest sens prin Teatrul Absurdului? Credem că nu. Şi iată de ce. Mai întâi de 
toate Teatrul Absurdului, spre deosebire de operele celor doi tragici amintiţi şi spre deosebire de 
întreaga cultură greacă, diminuează rolul omului în univers, se străduieşte să-i arate nimicnicia, 
micşorându-i participarea la existenţa universală prin situarea inechitabilă a sa ca observator al 
acesteia. 

Cunoaşterea condiţiei pe care i-o hărăzeşte omului Teatrul Absurdului nu se încadrează într-un ciclu 
pentru a deveni catar-tică (purificarea tragică se caracterizează în primul rând prin repetarea ciclică a 
ei în toate momentele în care sinuoasa traiectorie a artei ca modalitate de cunoaştere iese din domeniul 
inconştientului în acela al cunoscutului), căci această cunoaştere tinde să depăşească condiţia umană în 
ea însăşi, dispretuind-o şi făcând astfel imposibilă funcţionarea purificării, ce aparţine exclusiv 
condiției umane. Teatrul Absurdului este într-un fel o modalitate de desființare a negării. 

Tot în lumina noţiunii de purificare, aşa cum rezultă ea din cele de mai sus, ne putem explica 
actualitatea tragediei attice, dar în acelaşi timp şi dificultăţile întâmpinate în înţelegerea ei. Schema de 
funcționare a purificării a rămas în principiu aceeaşi ca acum douăzeci şi cinci de veacuri, limbajul 
însă, prin care se realizează ea şi în care se traduce tragicul, diferă. Or, nu tocmai limbajul este cel care 
conferă realului calitatea sa de cunoscut? Kurt Godel demonstra încă prin 1934 că orice limbaj logic se 
află constant pe un număr de definiţii şi postulate din care prin deductii se dezvoltă întregul limbajului 
respectiv. In interioml acestui limbaj nu se poate depista nici o contradicţie. Dar se pot alege noi 
postulate şi definiţii, aşa cum s-a şi întîmplat de-a 

234 

Molra, mvthos, drama 

lungul secolelor. Se ajunge astfel la întâmplarea că o teoremă dintr-un al doilea limbaj să vină in 
contradicție cu o teoremă dedusă din primul limbaj, în ciuda faptului că postulatele primare ale celor 
două limbaje nu erau prin ele însele contradictorii. Dar ceea ce se produce de-a lungul secolelor se 
produce şi simultan într-un moment istoric dat. Paginile acestui volum nu scapă nici ele de sub 
inexorabilul destin al limbajului şi al înţelegerii lui. 

Iulie-decembrie 1967. 

